
ARE  MIŞCAREA  ECUMENICA  UN  VIITOR? 


In  decursul  îndelungatei  sale  activităţi  ecumenice,  W.  A.  Visser’t  Hooft,  unul 
din  fondatorii  Consiliului  Mondial  atl  Bisericilor  şi  primul  ei  secretar  general,  a 
publicat  numeroase  lucrări  consacrate  mişcării  ecumenice  contemporane.  Una  din¬ 
tre  ele,  poate  cea  mai  interesantă,  caută  să  răspundă  unei  întrebări  fundamentale: 
„Are  mişcarea  ecumenică  un  viitor?**.  Noi  n-avem  intenţia  să  facem  o  prezentare 
a  acestei  lucrări,  care  se  ocupă  în  prima  parte  cu  istoricul  mişcării  ecumenice, 
ci  să  scoatem  In  evidenţă  două  lucruri. 

Mai  întîi,  am  dori  să  subliniem  că  Visser’t  Hooft  rămîne  optimist  cu  privire 
la  viitorul  mişcării  ecumenice,  dacă  această  mişcare  va  fi  capabilă  să  depăşească 
dilema  dintre  doctrină  şi  acţiune.  Iată  ce  spune  el,  din  acest  punct  de  vedere: 
„Cînd  aud  din  toate  părţile  că  ecumenismul  care  nu  se  ocupă  decît  de  Biserică 
este  caduc,  şi  că  singurul  ecumenism  valabil  este  cel  al  unui  angajament  social 
comun,  îmi  aduc  aminte  de  criza  care  a  confruntat  mişcarea  ecumenică  în  1932. 
In  această  epocă  exista  de  asemenea  o  puternică  tensiune  între  „ortodoxie**  şi 
„ortopraxie**  (practica  justă).  întrebarea  pusă  era  următoarea:  unitate  de  doctrină 
sau  unitate  de  acţiune?  Dietrich  Bonhoeffer,  tînăr  în  acea  perioadă,  a  rostit  două 
discursuri  care  arătau  o  cale  pentru  viitor.  Mai  întîi,  el  a  subliniat  marea  con¬ 
fuzie  de  idei.  El  socotea  că  la  originea  acestei  confuzii  se  afla  lipsa  de  fundamente 
teologice  ale  mişcării.  Cu  ocazia  unei  conferinţe  ecumeniste  a  tineretului,  el  a 
declarat  că  oamenii  de  acţiune  trebuie  să  înceteze  de  a  mai  denigra  teologia ...  O 
mişcare  ecumenică  ce  se  interesează  exclusiv  de  doctrină  râmine  fără  rădăcini, 
spune  Visser’t  Hooft.  Iar  o  mişcare  ecumenică  ce  nu  se  interesează  decît  de  acţiune 
îşi  pierde  identitatea  ca  mişcare  centrată  pe  Hristos  şi  devine  astfel  un  pion  în 
mîna  puterilor  care  se  confruntă  pe  teren  social  şi  politic ...  De  aceea,  sînt  con¬ 
vins,  spune  el,  că  mişcarea  ecumenică  va  avea  viitor  dacă  va  şti  să  evite  ten¬ 
taţia  de  a  alege  între  unitatea  Bisericii  şi  unitatea  umanităţii,  învâţînd  să  recu¬ 
noască  mereu  mai  mult  că  Mîntuitorul  adună  poporul  său  ca  să  fie  lumină  a 
lumii** 1  adică  de  a  recunoaşte  că  rolul  Bisericii  este  cel  de  a  fi  Biserică  slujitoare.2 
Aceasta  este  concluzia  publicaţiei  amintite  a  lud  Visser’t  Hooft,  întemeiată  pe 
îndelungată  cunoştinţă  şi  experienţă  ecumenică. 

Al  doilea  lucru  pe  care  am  dori  să-l  subliniem  din  cuprinsul  acestei  lucrări, 
se  referă  la  o  evoluţie  a  culturii  occidentale  care  tinde  să  înlocuiască  raţiona¬ 
lismul  cu  sensualismul.  Asupra  acestei  probleme,  care  a  fost  prea  puţin  studiată 
pînă  acum,  avem  să  insistăm  cu  precădere.  Cel  care  a  prezis  cu  multă  vreme  îna¬ 
inte  această  evoluţie  a  culturii  occidentale  a  fost,  după  constatările  lui  Visser’t 
Hooft,  filozoful  german  Friederich  Nietzsche.  Dar  să  dăm  cuvîn tul  autorului:  „In 
primul  său  eseu,  „Naşterea  tragediei**  (1871),  spune  Visser’t  Hooft,  Nietzsche  de¬ 
scria  conflictul  dintre  elementele  apolonice  şi  dionisiace  din  cultura  greacă. 


1  W.  A.  Visser’t  Hooft,  Le  mouvement  oecumânique  a-t-il  un  avenir?,  Suisse, 
Ed.  Pendro,  1975,  p.  91 — 93. 

2  I.  P.  S.  Antonie  Plămădeală,  Mitropolit  al  Transilvaniei,  „ Biserica  sluji¬ 
toare *',  Teză  de  doctorat,  Buc.,  1972. 


4 


MITROPOLIA  ARDEALULUI 


Apollon  reprezintă  raţiunea,  iar  Soorate  este  purtătorul  ei  de  cuvînt.  Dionysos, 
dimpotrivă,  reprezintă  forţele  vitale,  el  este  primitiv,  sălbatic  şi  exploziv.  Pe 
acest  temei,  Nietzsche  întreprinde  o  analogie  între  cultura  greacă  şi  lumea  mo¬ 
dernă.  El  consideră  că  lumea  modernă  începuse  să  se  sature  de  setea  de  cunoş¬ 
tinţă  socratică.  Drept  urmare,  spiritul  dionisiac  se  trezeşte  încetul  cu  încetul  şi 
izbucneşte  în  strigăte  de  veselie;  cînd  sceptrul  lui  Dionysos  se  atinge  de  civilizaţia 
noastră  obosită,  totul  se  transformă  ca  prin  farmec;  un  vîrtej  duce  cu  el  tot  ce 
părea  uscat  şi  vlăguit;  era  omului  socratic  ia  sfîrşit  şi  începe  astfel  era  vitalis¬ 
mului  păgîn  (sensualismul)*'.3 

Noi  am  crezut  că  ideile  lui  Nietzsche  erau  produsul  unui  creier  bolnav,  dar 
prezicerile  lui  de  acum  un  secol  s-au  împlinit,  spune  Visser’t  Hooft.  In  Statele 
Unite,  marele  ei  profet  a  fost  Walt  Withman.  Johannes  Huizinga  îl  categorisea 
drept  „primitiv4*  şi  „păgîn4*.  în  romanele  sale,  D.  H.  Lawrence  apără  aceeaşi  teză: 
civilizaţia  şi  societatea  noastră  au  reprimat  aspectele  naturale  ale  vieţii,  <i-au  tăiat 
aripile  şi  au  plasat-o  în  afara  legii.  Trebuie  să  revenim  la  lumea  primitivă,  să 
descoperim  vechiul  cult  al  fertilităţii . . .  După  secole  de  represiune  trebuie  să 
învăţăm  să  acceptăm  viaţa  ca  un  scop  în  sine,  să  o  asumăm  fără  culpabilitate  şi 
să  respingem  toată  morala,  toate  structurile,  toate  religiile  şi  toţi  filozofii  care 
au  împiedicat  libera  expresie  a  Erosului . . .  Acesta  este  mesajul  noii  religii  vitaliste, 
spune  autorul.  N-am  luat-o  în  serios,  aşa  cum  am  procedat  şi  cu  nazismul.  Cu 
toate  acestea,  noua  religie  s-a  înrădăcinat  puternic  în  societatea  noastră,  fiindcă 
răspunde  la  multe  din  nevoile  omului  modern.  Fie  că  voim,  fie  că  nu  voim,  tre¬ 
buie  să  o  luăm  în  serios4*.4 

Care  este  cauza  care  a  dus  Xa  apariţia  acestei  religii  vitaliste  pe  care  Visser’t 
Hooft  o  califică  drept  neo-păgînism?  Aceasta  se  datoreşte  faptului  că  „nici  Bise¬ 
ricile  şi  nici  teologia  (apuseană)  nu  s-au  ocupat  de  problemele  la  care  profeţii 
religiei  vitaliste  caută  să  răspundă.  Ce  putem  spune  noi,  în  calitate  de  creştini, 
în  domeniul  teologiei  vieţii  naturale  (care  este  cu  totul  altceva  decît  teologia  natu¬ 
rală)?  Pentru  care  motiv  Bisericile  n-au  sunat  clopotul  de  alarmă  la  vremea 
potrivită  ca  să  respingem  orgoliul  omului  modem  faţă  de  natură?  Pentru  ce  am 
aşteptat  atît  de  mult  ca  să  ne  întrebăm  dacă  dispreţul  puritanismului  faţă  de 
Eros  era  cu  adevărat  întemeiat  în  Scriptură?  De  ce  am  permis  să  se  ajungă 
atît  de  departe  încît  imaginea  caricaturală  a  unui  creştinism  înţeles  ca  „negaţie 
a  vieţii4*  să  fie  mai  bine  perceput  de  mulţi  decît  ca  o  „Evanghelie  a  înnoirii 
vieţii44?5  Vechea  melodie  după  care  menirea  Bisericilor  era  cea  de  a  se  ocupa 
numai  de  mîntuirea  sufletului,  s-a  întors  acum  împotriva  noastră.6  Mi  se  pare 
că  a  venit  timpul  ca  mişcarea  ecumenică  să  lanseze  un  apel  către  Biserici,  ca  să 
le  pregătească  pentru  marea  luptă  spirituală  a  viitorului,  cea  a  sensului  final  al 
vieţii;  este  vorba  de  o  luptă  cu  dimensiuni  mondiale  şi  care  trebuie  dusă  de 
Biserici  împreună4*.7  Acestea  sînt  consideraţiile  mai  importante  ale  lui  Visser’t 
Hooft  asupra  evoluţiei  contemporane  a  culturii  occidentale.  Am  insistat  mai  mult 
asupra  ei,  fiindcă  are  un  caracter  inedit.  Este  prima  oară  cînd  o  personalitate 
ecumenistă  ca  autorul  nostru,  se  ocupă  de  probleme  ale  subconştientului  uman. 
De  aceea  ea  merită  un  răspuns. 


II 

Visser’t  Hooft  are  dreptate  atunci  cînd  scoate  în  evidenţă  oscilaţia  culturii 
occidentale  între  raţionalism,  reprezentat  de  Apollon,  şi  vitalism  sau  sensualism, 
reprezentat  de  Dionysos,  potrivit  comparaţiei  lui  Nietzsche.  Dar  prin  faptul  că 
se  mulţumeşte  să  insiste  fie  asupra  unei  teologii  a  vieţii  naturale,  fie  asupra 
unei  lupte  spirituale  pentru  scopul  final  al  vieţii,  autorul  dovedeşte  că  n-a  reuşit 


3  W.  A.  Visser’t  Hooft,  idem,  p.  65,  66. 

4  Ibidem,  p.  67. 

5  Ibidem ,  p.  70. 

6  Ibidem,  p.  80. 

7  Ibidem,  p.  93. 


STUDII  ŞI  ARTICOLE 


5 


să  descopere  cauza  şi  diagnosticul  oscilaţiei  amintite.  Dacă  ar  fi  cunoscut  tot 
atît  de  bine  tradiţia  răsăriteană,  pe  cît  de  bine  o  cunoaşte  pe  cea  apuseană, 
atunci  şi-ar  fi  dat  seama  că  oscilaţia  amintită,  dintre  raţionalism  şi  sensualism 
în  cultura  occidentală,  îşi  are  originea  ei  în  disocierea  dintre  spirit  şi  materie, 
specifică  culturii  antice  pre- creştine,  şi  care  a  pătruns  in  creştinismul  şi  cultura 
apuseană  prin  intermediul  filierei  augustiniene.  Teologii  oatolioi  contemporani  au 
început  să  recunoască,  că  Fer.  Augustin  evită  sistematic  să  vorbească  despre  pre¬ 
zenţa  Duhului  Sfînt  în  trupul  omenesc.  Diferit  de  Apostolul  Pavel  oare  consideră 
trupul  omenesc  drept  lăcaş  al  Sfintului  Duh,  Fer.  Augustin,  influenţat  de  plato¬ 
nism  şi  maniheism,  a  dezvoltat  o  teologie  a  spiritului  care  râmîne  opus  trupului 
şi  materiei.  Un  teolog  protestant,  bun  cunoscător  al  celor  două  mari  tradiţii 
creştine,  Thomas  Torrence,  arată  clar  şi  fără  echivoc  că  „dualismul  cultural  al 
filozofiei  elenistice  dintre  lumea  inteligibilă  şi  cea  sensibilă  a  fost  reintrodus  in 
creştinismul  (apusean)  de  Fer.  Augustin  şi  a  afectat  de  atunci  întreg  creştinismul 
apusean”.8 

Consecinţele  acestui  dualism  pentru  teologia  apuseană  au  fost  puse  în  evi¬ 
denţă  de  Philip  Potter,  fostul  Secretar  al  Consiliului  Ecumenic  al  Bisericilor,  cu 
ocazia  Adunării  generale  de  la  Vancouver  (1983):  „Noi  operăm  cu  separaţia  dintre 
suflet  şi  trup,  spirit  şi  materie,  intelect  şi  afectivitate.  Aceste  dualisme  au  adus 
adevărate  ravagii  în  lume  şi  mai  ales  în  Biserici,  unde  au  fost  erijate  în  sisteme 
dogmatice,  în  norme  etice,  care  ne-au  antrenat  să  adoptăm  faţă  de  persoane  şi 
societate  atitudini  complet  străine  de  moştenirea  noastră  biblică  şi  creştină4*.9  Or, 
aceste  dualisme,  în  special  dualismul  dintre  suflet  şi  trup,  explică  nu  numai 
oscilaţia  culturii  occidentale  între  raţionalism  şi  sensualism,  între  intelect  şi 
afectivitate,  aşa  cum  s-a  arătat,  dar  şi  două  atitudini  diferite  ale  spiritualităţii, 
teologiei  şi  culturii  apusene  faţă  de  trup.  Din  cauza  relaţiei  externe  şi  mecanice 
dintre  suflet  şi  trup,  ca  rezultai  al  acestui  dualism,  cultura  occidentală  a  căutat 
fie  să  reprime  trupul  şi  patimile  lui,  în  numele  unui  puritanism  maniheist,  une¬ 
ori  prin  mijloace  violente,  aşa  cum  s-a  întîmplat  cu  secta  flagelanţilor  care  făcea 
parte  integrantă  din  peisajul  religios  al  evului  mediu  apusean,  fie  să  provoace, 
din  opoziţie  faţă  de  astfel  de  tendinţe,  explozia  sensualităţii  şi  erotismului  nestă- 
pînit,  aşa  cum  se  întîmplă  astăzi. 

Bineînţeles,  trecerea  de  la  o  extremă  la  alta  s-a  făcut  pe  parcurs  de  secole 
şi  ea  a  fost  favorizată  în  mod  decisiv  de  teologia  scolastică  medievală  care  a 
înlocuit  conceptul  platonic  şi  augusbiniam  de  natură  rea,  distrusă  de  păcat,  cu 
conceptul  aristotelic  şi  tomist  de  natură  bună,  adică  autonomă  şi  pozitivă.  Dife¬ 
renţa  dintre  aceste  două  concepţii  este  atît  de  radicală,  încît  urmările  păcatului 
strămoşesc  care  se  dovedeau  aproape  radicale  în  primul  caz,  dispar  aproape  cu 
desăvîrşire  în  cel  de  al  doilea  caz.  O  concepţie  pesimistă  despre  natura  umană  a 
fost  astfel  înlocuită  cu  o  concepţie  extrem  de  optimistă.  Insă  tocmai  datorită 
acestui  optimism,  scolastica  medievală  a  pregătit,  fără  să  vrea,  fiindcă  n-a  avut 
darul  profeţiei,  calea  renaşterii  medievale  care  nu  înseamnă  nimic  altceva  decît 
o  întoarcere  la  valorile  materiale  şi  sensuale  ale  antichităţii  pre-creştine,  din 
cauza  apucăturilor  maniheiste  ale  culturii  occidentale.  In  fond,  renaşterea  n-a 
adus  o  simplă  descoperire  a  trupului  aşa  cum  se  susţine  de  obicei,  ci  odată  cu 
aceasta  descoperirea  patimilor  şi  poftelor  trupeşti,  ca  preludiu  al  sensualităţii  şi 
vitalismului  erotic  al  culturii  apusene  contemporane.  Arta  renaşterii  dovedeşte 
talent  şi  măiestrie  artistică  remarcabilă,  dar  nimeni  nu  poate  nega  că  excelează 
prin  rotunjimea,  vitalitatea  şi  musculatura  formelor  trupului  uman,  expresie  a 
setei  de  putere,  vitalitate  şi  sensualitate. 

Bascularea  culturii  occidentale  de  la  raţionalism  la  sensualism  este  rezultatul 
unui  concept  de  natură  lipsită  de  structuri  spirituale  şi  raţionale  interne.  Atît 
teologia  augustinianâ  cît  şi  cea  tomistă  au  înţeles  natura  ca  fiind  animată  de 
nişte  forţe  vitale  oarbe  care  puteau  fi  controlate  şi  dominate  de  forţa  unui  spirit 


8  T.  F.  Torrence,  Theology  in  Reconciliation,  London,  Eerdmans,  1975,  p.  268. 

9  Philip  Potter,  Rapport  of  fidel,  Sixi&me  Assembl6e  COE,  Vancouver,  Ge- 
nfcve,  1983,  p.  100. 

exterior.  Acesta  este  motivul  principal  pentru  care  scolastica  medievală  n-a 
reuşit  să  descopere  relaţia  adevărată  dintre  har  şi  natură.  Datorită  separaţiei 
dintre  spirit  şi  materie,  spiritualitatea  şi  cultura  occidentală  s-au  ocupat  cu  pre¬ 
cădere  de  conştientul  uman,  de  sufletul  omului,  de  intelect,  voinţă,  lâsînd  pe  plan 
secundar  şi  aproape  neglijînd  subconştientul  uman.  Dumnezeu  a  fost  transformat 
tntr-o  idee  care  se  sălăşluieşte  doar  în  mintea  omului,  adică  în  conştientul  uman, 
pierzînd  astfel  legătura  interioară  cu  natura  trupului  şi  a  creaţiei  în  ansamblul  ei. 
Trupul,  cu  subconştientul  uman,  este  transformat  într-un  simplu  instrument  exte¬ 
rior  de  acţiune  al  sufletului,  al  intelectului  şi  voinţei,  cu  scopul  de  a  controla, 
stâpîni  şi  domina  totul  în  locul  lui  Dumnezeu,  nu  numai  în  lume  dar  şi  în  Bise¬ 
rică.  Despre  purificarea  de  patimi,  de  asceză,  de  lupta  împotriva  poftelor  umane 
şi  de  transfigurarea  lor  prin  puterea  Sfîntului  Duh,  de  toate  acestea  şi  de  multe 
altele  care  fac  obiectul  „Filocaliei**  răsăritene,  n-a  fost  vorba  în  tradiţia  apu¬ 
seană.  Aceste  patimi  şi  pofte,  atunci  cînd  n-au  fost  reprimate,  au  fost  folosite 
şi  călăuzite,  printr-o  graţie  creată  detaşată  de  Dumnezeu  şi  transformată  în 
proprietate  exclusivă  a  Bisericii  apusene,  spre  o  politică  de  expansiune  colonia¬ 
listă  şi  de  dominaţie  universală.  Lipsa  de  interes  a  tradiţiei  occidentale  faţă  de 
subconştient,  care  constituie  unul  din  elementele  fundamentale  ale  vieţii  spiri¬ 
tuale  a  omului,  a  progresat  atît  de  mult,  încît  „termenul  de  viaţă  interioară,  cu 
toate  că  n-a  fost  alungat  din  limbajul  nostru,  spune  un  specialist,  el  a  devenit 
rar  şi  purtător  de  semnificaţie  peiorativă*'.10  Făcînd  însă  abstracţie  de  zona  sub¬ 
conştientului  şi  a  vieţii  interioare  a  omului,  tradiţia  occidentală  a  trecut  cu  vederea, 
după  o  expresie  a  Zoei  Dumitrescu-Buşulenga,  zona  unde  se  zămislesc  mon¬ 
ştrii.  De  aceea,  cu  toate  pretenţiile  ei  de  supremaţie  universală,  cultura  occi¬ 
dentală  n-a  fost  în  măsură  să  împiedice  crimele,  atrocităţile  şi  barbariile  fără  de 
seamăn  comise  din  vremea  inchiziţiei  şi  pînă  în  cursul  ultimului  război  mondial. 

în  afara  creştinismului  apusean  a  apărut  şcoala  lui  Jung  care  s-a  ocupat 
în  mod  serios  cu  problema  subconştientului  uman.  Insă  cel  care  s-a  folosit  de 
subconştientul  uman  ca  să  lovească  puternic  în  creştinismul  occidental  a  fost 
Freud.  Călcînd  pe  urmele  prezicerilor  lui  Nietzsche,  Freud  a  dat  subconştientului 
uman  o  interpretare  tendenţioasă  care  s-a  transformat  atît  într-o  revoltă  faţă  de 
creştinismul  apusean  care  a  reprimat  forţele  vitale  ale  omului  cît  şi  într-o  explo¬ 
zie  de  sensualitate  şi  erotism  a  societăţii  occidentale  contemporane.  Este  penibil 
să  vezi  că  orice  acţiune  îndreptată  împotriva  erotismului  şi  pornografiei  este 
considerată  ca  un  atac  la  adresa  „libertăţii**  şi  „bucuriilor**  vieţii.  Acestea  sînt  sloga- 
neîe  care  au  contribuit  la  prăbuşirea  imperiilor.  Are  dreptate  Visser’t  Hooft  cînd 
spune:  „Vechiul  cîntec  potrivit  căruia  Biserica  se  ocupă  numai  de  mîntuirea 
sufletului  şi  a  individului  s-a  transformat  astăzi  într-o  realitate  crudă.  Din  toate 
părţile,  şi  nu  numai  de  la  gînditori  care  au  criticat  cultura  noastră,  dar  şi  de  la 
reprezentanţi  ai  ştiinţei  şi  industriei,  din  partea  tineretului,  se  ridică  voci  viguroase 
care  recunosc  că  societatea  noastră  îşi  trăieşte  ultimele  zile;  doar  o  etică  nouă  ar 
putea  să  ne  mai  salveze  de  la  catastrofă**.* 11 

III  , 

Tradiţia  răsăriteană  a  apărut  şi  s-a  dezvoltat  în  perimetrul  culturii  antice 
şi  al  filozofiei  elenistice,  pe  care  a  cunoscut-o  mult  mai  bine  şi  mult  mai  profund 
decît  întreaga  tradiţie  apuseană.  Datorită  acestui  fapt,  tradiţia  răsăriteană  a 
adoptat  faţă  de  gîndirea  filozofiei  antice  o  atitudine  mult  mal  complexă  şi  mai 
nuanţată  decît  în  Biserica  occidentală.  Pe  de  o  parte,  tradiţia  răsăriteană  a  văzut 
în  filozofia  vechii  Elade  un  fel  de  pedagog  către  Hristos.  Aşa  cum  Vechiul  Tes¬ 
tament  a  fost  pedagogul  evreilor  către  Hristos,  de  asemenea,  filozofia  antică  a 
jucat  şi  ea  pentru  lumea  păgînă  rolul  de  pedagog  către  Logosul  divin.  Cu  alte 
cuvinte,  filozofia  antică  a  făcut  parte  din  acea  pregătire  a  vremii  în  vederea 
venirii  lui  Mesia  şi  a  furnizat  teologiei  creştine  armătura  filozofică  necesară 


10  Roger  Mehl,  Vie  intârieure  et  transcendence  de  Dieu,  Paris,  Cerf,  1980,  p.  9. 

11  Visser’t  Hooft,  idem,  p.  81. 

pentru  dezvoltarea  şi  aprofundarea  adevărului  de  credinţă  cu  fineţe  şi  subtilitate 
de  gîndire.  Din  această  cauză  unii  dintre  marii  filozofi  ai  antichităţii  ca  Platou, 
Aristotel  sau  Democrit  fac  parte  din  iconografia  ortodoxă,  adică  îşi  au  locul  lor 
bine  determinat  în  ansamblul  iconografic  al  Bisericii  Răsăritene. 

Pe  de  altă  parte  însă,  tradiţia  răsăriteană  a  ajuns  cu  vremea  la  concluzia  că 
marea  majoritate  a  ereziilor  care  confruntau  Biserica  veche,  nedespărţită,  îşi  avea 
originea  lor  în  dualismul  ireductibil  al  filozofiei  antice.  Fie  că  este  vorba  despre 
dochetism,  despre  arianism,  despre  nestorianism,  fie  că  este  vorba  despre  panteism, 
despre  politeism  sau  despre  manicheism  (aversiunea  faţă  de  materie),  toate  acestea 
şi  încă  multe  altele  îşi  aveau  originea  în  separaţia  filozofiei  antice  dintre  spirit 
şi  materie,  dintre  lumea  inteligibilă  şi  lumea  sensibilă,  dintre  trup  şi  suflet.  De 
aceea,  tradiţia  răsăriteană  nu  s-a  mulţumit  să  lupte  doar  împotriva  ereziilor  ca 
atare,  care  nu  erau  în  fond  decît  nişte  consecinţe  ale  unei  mentalităţi,  ci  a  căutat 
să  depăşească  dualismul  radical  al  gîndirii  antice  şi  să  procedeze  la  o  adevărată 
reconstrucţie  a  filozofiei  eleniste  precreştine.  Cel  care  şi-a  asumat  această  sarcină 
extraordinară  şi  a  introdus  o  adevărată  revoluţie  în  domeniul  filozofiei  antice  a 
fost  Sf.  Atanasie  cel  Mare  (sec.  IV).  Pornind  de  la  faptul  că  lumea  a  fost  zidită 
în  Fiul,  Logos  şi  înţelepciune  divină,  (In.  1,  2),  adică  de  la  faptul  că  lumea  nu 
este  veşnică  ca  în  filozofia  antică,  Sf.  Atanasie  depăşeşte  separaţia  dualistă  dintre 
spirit  şi  materie,  dintre  lumea  inteligibilă  şi  lumea  sensibilă,  prin  faptul  că 
aşează  lumea  inteligibilă  la  temelia  lumii  materiale,  vizibile  sau  sensibile.  Dacă 

lumea  a  fost  creată  de  Logos,  atunci  ea  râmîne  întemeiată  pe  o  ordine  logică 

interioară,  pe  o  raţionalitate  intrinsecă,  care  constituie  structura  fundamentală, 
integrativă  şi  holistică  a  întregii  creaţii.  Această  structură  fundamentală  şi  spi¬ 
rituală,  adică  inteligibilă  şi  raţională,  care  a  fost  pusă  în  evidenţă  de  progresul 

cunoaşterii  contemporane,  a  fost  descrisă  de  Sfîntul  Atanasie  drept:  „kosmou 
panarmonios  sintaxis **,  adică  ordinea  armonioasă  a  întregului  cosmos. 

Această  ordine  interioară  a  cosmosului,  în  calitatea  lui  de  creaţie  a  lui  Dum¬ 
nezeu,  are  o  întreită  importanţă,  din  punctul  de  vedere  care  ne  interesează.  Mai 
întîi,  această  raţionalitate  a  creaţiei  permite  depăşirea  raţionalismului  cunoaşterii 
umane.  Intrucît  spiritul  priveşte  atît  structura  minţii  umane,  cît  şi  pe  cea  a 
trupului,  care  face  parte  integrantă  din  creaţia  văzută,  atunci  procesul  cunoaşterii 
în  general,  şi  cel  al  cunoaşterii  lui  Dumnezeu  în  special,  angajează  nu  numai  inte¬ 
lectul  uman,  raţiunea  umană,  ci  şi  trupul  omului,  întreaga  fiinţă  a  omului,  prin- 
tr-un  proces  de  desăvîrşire  spirituală  şi  morală  susţinut  de  puterea  şi  lucrarea 
Sfîntului  Duh.  Scopul  cunoaşterii  lui  Dumnezeu  nu  este  cel  de  a  satisface  o 
simplă  curiozitate  intelectuală,  ci  cel  de  a  desăvîrşi  omul  din  punct  de  vedere 
raţional,  spiritual  şi  moral.  De  aceea  Mîntuitorul  Hristos  cere  creştinilor  să  fie 
desăvîrşiţi  precum  Tatăl  lor  din  ceruri  desăvîrşit  este  (Mt.  5,  20).  După  cum  con¬ 
stata  Mircea  Eliade,  una  din  marile  noutăţi  aduse  de  creştinism  constă  în  faptul 
că  cunoaşterea  lui  Dumnezeu  are  atît  implicaţii  raţionale,  cît  şi  implicaţii  morale. 
Cunoaşterea  lui  Dumnezeu  angajează  omul  întreg. 

Secole  de-a  rîndul,  tradiţia  răsăriteană  a  pus  în  gardă  teologia  apuseană 
împotriva  exceselor  raţionaliste  ale  scolasticii  medievale,  adică  împotriva  unei 
cunoaşteri  abstracte  separată  de  progresul  desăvîrşirii  morale  a  omului.  „Sfîntul 
Grigore  Palama,  spune  Pr.  Stăniloae,  respinge  teoria  lui  Varlaam  că  mintea  care 
se  întîlneşte  cu  Dumnezeu  este  o  minte  abstractă,  detaşată  de  persoana  integrală. 
Ea  este  mintea  în  care  se  concentrează  sau  în  care  vibrează  întreaga  persoană 
alcătuită  din  suflet  şi  trup,  cu  rezultatul  experienţelor  acumulate  în  ea,  dar 
purificate,  făcute  curate.  El  condamnă  teoria  lui  Varlaam  zicînd:  „cea  mai  mare 
rătăcire  elină  şi  izvorul  a  toată  necredinţa . . .  este  a  ridica  mintea  nu  din  cugetare 
carnală,  ci  din  trupul  însuşî,  pentru  a  o  face  să  se  întîlnească  acolo  sus  cu  vede¬ 
rile  mintale*'.  Nu  ni  s-a  spus  că  „trupurile  noastre  sînt  templul  Duhului  Sfînt  care 
locuieşte  în  noi?*4  Aceasta  înseamnă  însă  că  nu  inteligenţa  pură  conduce  pe  om 
şi  nu  ea  întîlneşte  pe  Dumnezeu,  ci  omul  total  în  care  înţelegerea  şi  simţirea  fac 
un  tot.  De-abia  aceasta  realizează  raţiunea  integrală  a  omului**. 

De  bună  seamă,  teologia  catolică  n-a  voit  să  ia  în  considerare  aceste  aver¬ 
tismente.  fiindcă  ar  fi  intrat  altfel  în  conflict  cu  propria  ei  doctrină,  definită 

solemn  de  Conciliile  Vatican  I  sau  Vatican  II.  „Sfîntul  Conciliu  recunoaşte  că 
Dumnezeu,  principiu  şi  sfîrşit  al  tuturor  lucrurilor,  poate  fi  cunoscut  cu  certi¬ 
tudine  prin  lumina  naturală  a  raţiunii  umane,  pornind  de  la  lucrurile  create".12 
Această  pretenţie  a  raţiunii  umane  care  se  încrede  atît  de  mult  în  puterea  ei 
incit  ajunge  sâ-1  cunoască  pe  Dumnezeu  fără  ajutorul  graţiei  sau  harului  divin, 
se  află  la  originea  raţionalismului  contemporan.  In  faţa  valurilor  raţionaliste 
actuale,  teologia  catolică  caută  să  se  spele  pe  mîini  şi  să  arunce  vina  pe  seama 
societăţii  moderne.  De  aceea  se  pretinde  că  „progresiva  invazie  a  raţionalismului" 
...  „îşi  găseşte  izvorul  ei  intr-o  condiţie  obiectivă  a  lumii  moderne".13  Astfel  de 
subterfugii  nu  fac  în  fond  nimic  altceva  decît  să  sporească  şi  mai  mult  criza 
lumii  contemporane.  Atîta  vreme  cit  simpla  cunoaştere  intelectuală  nu  va  fi  înso¬ 
ţită  de  progresul  spiritual  şi  moral  al  omului,  criza  lumii  contemporane,  care  este 
criza  dintre  progres  ştiinţific  şi  regres  moral,  nu  va  putea  fi  depăşită. 

In  al  doilea  rind,  structura  fundamentală  a  creaţiei  depăşeşte  separaţia  dintre 
suflet  şi  trup  şi  face  posibila  transfigurarea  conştientului  şi  subconştientului  uman 
prin  puterea  şi  lucrarea  Sfîntului  Duh.  Dacă  se  porneşte  de  la  premiza  că  trupul 
sau  subconştientul  uman  este  lipsit  de  orice  fundament  spiritual,  atunci  se  pot 
adopta  două  atitudini  extreme  faţă  de  trup,  aşa  cum  am  arătat  deja:  sau  să 
reprimi  trupul  şi  subconştientul  uman,  ca  să  poţi  elibera  sufletul  din  cătuşele 
carnale  ale  trupului,  sau  să  devii  robul  trupului,  adică  să  înrobeşti  sufletul  faţă 
de  trup.  Fâcînd  abstracţie  de  fundamentul  spiritual  al  trupului,  subconştientului 
şi  materiei  în  general,  cultura  apuseană  a  fost  obligată  să  oscileze  între  purita¬ 
nism  şi  senzualism,  cum  spunea  Visser’t  Hooft.  Dacă  se  ia  însă  în  considerare  că  ma¬ 
teria  in  general  şi  trupul  în  special  dispun  de  un  fundament  spiritual,  de  propria  lor 
raţionalitate  interioară,  atunci  se  poate  vorbi  de  o  conversiune,  de  o  transformare, 
sau  de  o  transfigurare  a  conştientului  şi  subconştientului  uman,  a  sufletului  şi 
trupului,  a  materiei,  prin  puterea  lucrării  divine,  aşa  cum  s-a  întîmplat  cu  Mîn- 
tuitorul  Hristos,  care  s-a  schimbat  ia  faţă  înaintea  Ucenicilor.  După  cum  spune 
Evanghelia,  „faţa  Lui  strălucea  ca  soarele,  iar  hainele  lui  erau  albe  ca  lumina" 
(Mt.  17,  2).  Acest  proces  de  transfigurare  interioară  a  întregii  naturi  umane  prin 
lucrarea  Sfîntului  Duh,  la  care  este  chemat  tot  creştinul,  oa  să  se  ridice  din 
slavă  în  slavă  spre  Domnul  care  este  Duhul  (II  Cor.  3,  18),  implică  trei  trepte  ale 
desâvirşirii:  purificarea  de  patimi,  iluminarea  şi  unirea  cu  Dumnezeu.  Aici  nu 
mai  este  vorba  despre  reprimarea  sau  de  mortificarea  trupului  şi  de  detaşarea 
sufletului  de  trup,  ci  de  un  proces  dinamic  de  urcuş  duhovnicesc,  care  face 
obiectul  „Filocaliei",  care  ţinteşte  la  transfigurarea  şi  convertirea  patimilor  în 
virtuţi,  la  liberarea  omului  întreg  din  sclavia  sensualităţii  carnale,  sau  după  cum 
spune  Apostolul,  la  transformarea  omului  trupesc  şi  carnal,  în  om  spiritual  şi 
duhovnicesc.  în  totalitatea  psiho-fizicâ  a  fiinţei  sale,  a  conştientului  şi  subcon¬ 
ştientului  uman,  prin  puterea  şi  lucrarea  Duhului  Domnului.  Toate  acestea  scot 
in  evidenţă  un  lucru  care  este  deosebit  de  important  şi  anume  că  potrivit  învăţă¬ 
turii  autentice  a  Mîntuitorului  Hristos  schimbarea  lumii  începe  totdeauna  cu 
schimbarea  omului.  Acesta  este  mesajul  profund  al  „Fericirilor".  Iată  însă  că 
fâcînd  abstracţie  de  acest  proces  al  transfigurării  dinamice  a  omului  în  totalitatea 
fiinţei  lui,  cultura  occidentală  se  ocupă  cu  precădere  doar  de  viaţa  exterioară  a 
omului,  care  face  obiectul  aşa-zisei  etici  sociale,  care  poate  fi  manipulata  din  punct 
de  vedere  ideologic.  Din  această  cauză  însă  se  găseşte  în  imposibilitatea  de  a  face 
faţă  unor  simptome  grave  care  confruntă  societatea:  resemnarea,  violenţa,  secta¬ 
rismul,  toxicomania  şi  chiar  sinuciderea.  Or  aceste  fenomene  nu  vor  găsi  ade¬ 
vărata  lor  soluţie  atîta  vreme  cît  cultura  apuseană  va  face  abstracţie  de  trans¬ 
figurarea  omului  atît  din  punct  de  vedere  al  sufletului  cît  şi  al  trupului,  al  con¬ 
ştientului  şi  subconştientului. 

In  al  treilea  rind,  această  structură  fundamentală  a  universului  constituie 
temeiul  relaţiei  dinamice  şi  energetice  a  lui  Dumnezeu  cu  întreaga  creaţie.  Datorită 
acestei  structuri  raţionale  a  creaţiei,  care  este  un  reflex  al  Raţiunii  divine  mani- 


12  Constitution  sur  la  Râvâlation  divine,  6,  Concil  II  Vatican. 

13  Sâcularisation  et  Evangălisation,  Synopsis,  1985,  p.  1. 

testate  în  persoana  Logosului  divin,  Dumnezeu  nu  se  confundă  cu  creaţia  în  sens 
panteist,  nici  nu  se  separă  de  creaţie  în  sens  deist,  ci  păstrează  o  relaţie  internă 
cu  întreg  universul,  cu  toate  lucrurile  văzute  şi  nevăzute,  prin  Duhul  Său.  De 
aceea  se  spune  în  Sfînta  Scriptură:  „Doamne,  Duhul  Tău  nestricăcios  se  află  în 
toate  lucrurile4*  (înţelepciunea  lui  Solomon  12,  1);  „dacă  Tu  iei  duhul,  ei  se  întorc 
în  ţărînă,  şi  dacă  trimiţi  duhul  Tău,  înnoieşti  faţa  pămîntului**  (Ps.  103,  29).  Fâcînd 
abstracţie  de  această  prezenţă  a  Duhului  lui  Dumnezeu  în  creaţie,  de  pan-en-teism, 
fiindcă  a  pus  Duhul  Sfînt  în  relaţia  unilaterală  numai  cu  Biserica,  golind  lumea 
de  orice  formă  a  prezenţei  divine,  cultura  apuseană  a  provocat  propria  ei  destabi¬ 
lizare,  adică  oscilarea  între  raţionalism  şi  sensualism,  aşa  cum  s-a  arătat,  şi  a 
contribuit  la  destabilizarea  celorlalte  religii  ale  lumii.14  Cu  toate  acestea,  după 
cum  observă  Visser’t  Hooft,  „devine  clar  în  epoca  noastră  că  vechile  religii  şi 
culturi  tradiţionale  nu  numai  că  au  pielea  dură,  dar  că  poartă  în  ele  însele 
germenii  reînnoirii4*.15 

Absenţa  lui  Dumnezeu  din  creaţie,  promovată  de  cultura  occidentală,  este 
rezultatul  faptului  că  această  cultură  a  înlocuit  relaţia  internă  şi  dinamică  dintre 
Creator  şi  creaţie  prin  relaţii  mecanice  exterioare,  care  au  făcut  abstracţie  de 
prezenţa  lucrării  Duhului.  In  loc  să  vorbească  despre  Duhul  Sfînt,  scolastica 
medievală,  ca  să-şi  dovedească  superioritatea  ei  raţionalistă  şi  aşa-zis  ştiinţifică, 
a  început  să  vorbească  despre  cauze  formale,  eficiente,  exemplare,  primare,  secun¬ 
dare,  etc.,  care  nu  sînt  în  realitate  decît  legături  exterioare  şi  mecanice  între 
lucruri.  Datorită  acestor  legături  externe,  cultura  apuseană  a  introdus  o  separaţie 
radicală  nu  numai  între  Dumnezeu  şi  creaţie,  dar  şi  între  om  şi  creaţie,  care  se 
află  la  originea  profundă  a  crizei  ecologice  contemporane.  „Edificiul  ştiinţei  şi 
tehnicii  occidentale  modeme  este  întemeiat  pe  separaţia  carteziană  dintre  „res 
cogitans*4  (omul  ca  subiect  gînditor)  şi  „res  extensa4*  (creaţia  oa  materie)  şi  criza 
ecologică  a  lumii  noastre  este  consecinţa  ei,  spune  un  teolog  german.  Creştină¬ 
tatea  occidentală  a  contribuit  în  chip  decisiv  la  această  evoluţie44.16  La  sfîrşitul 
lucrării  amintite,  Visser't  Hooft,  ajunge,  aşa  cum  s-a  văzut,  la  concluzia  că 
(„mişcarea  ecumenică  are  un  viitor  numai  dacă  evită  tentaţia  de  a  alege  între 
unitatea  Bisericii  şi  unitatea  umanităţii4*.17  Această  concluzie  este  importantă, 
fiindcă  arată  că  Mîntuitorul  n-a  venit  să  întemeieze  Biserica  pentru  a  deveni 
un  scop  în  ea  însăşi,  ci  de  a  sluji  lumea,  de  a  constitui  mediul  relaţiei  dinamice 
dintre  Dumnezeu  şi  lume.  Căci  prin  aceasta  a  dovedit  Dumnezeu  că  iubeşte  lumea, 
fiindcă  a  dat  pe  Fiul  Său  unic  ca  preţ  de  răscumpărare  pentru  izbăvirea  lumii. 
Cu  toate  acestea,  insistenţa  lui  Visser’t  Hooft  asupra  Bisericii  şi  umanităţii,  fără 
să  ia  în  considerare  atît  Divinitatea  cît  şi  creaţia,  reprezintă  un  punct  de  vedere 
al  culturii  occidentale  care  tinde  să  reducă  totul  la  antropologie.  După  cum 
observă  un  profesor  de  la  Cambridge,  „etica  occidentală  este  fundamental 
antropocentrică  (adică  egoistă).  Scara  valorilor  ei  se  întemeiază  pe  om.  Tot 
restul  există  doar  pentru  beneficiul  nostru  egoist.  Criza  ecologică  pune  în  evi¬ 
denţă  natura  sărăcăcioasă  a  acestei  etici.  Ca  să  reînnoim  ecologia  lumii,  trebuie 
să  descoperim  ecologia  lui  Dumnezeu44.18  Reluînd  concluzia  lui  Visser’t  Hooft  în 
această  perspectivă,  putem  spune  că  ecumenismul  va  avea  un  viitor  nu  numai 
atunci  cînd  va  lua  în  consideraţie  unitatea  Bisericii  şi  unitatea  lumii,  ci  atunci 
cînd  va  ţine  seama  de  relaţia  internă  şi  dinamică  dintre  Dumnezeu,  Biserică  şi 
Creaţie. 

Pr.  prof.  D.  Popescu 


14  Leslie  Newbigin,  Can  the  West  be  Converted?  International  Bulletin  of 
Missionary  Research,  Voi.  11,  No.  1/1987,  p.  2. 

15  Visser’t  Hooft,  idem ,  p.  64. 

16  Gerhard  Liedke,  La  solidaritâ  en  conflict ,  „Science  sans  oonscience44,  Ge- 
năve,  Labor  et  Fides,  1980,  p.  47. 

17  Visser’t  Hooft,  idem,  p.  93. 

18  Charles  Birch,  Une  âthique  de  la  vie ,  „Science  sams  consoience*4,  Genăve, 
Labor  et  Fides,  1980,  p.  45,  43. 


PÎINILE  AŞTEPTĂRII  ŞI  HRISTOS  —  PÎINEA  VIEŢII 


1.  Un  foarte  expresiv  simbol  mesianic 


Dumnezeu  a  aşezat  în  Vechiul  Testament  —  Testament  care  era  în  toată 
substanţa  lui  religioasă  şi  în  întreg  cultul  lui  pregătire  spre  Hristos  şi  spre  Bise¬ 
rică,  (spre  Hristos- Biserica)  —  un  simbol  de  mare  expresivitate  mesianică,  pe  care-1 
rememorăm  şi-l  implicăm  exegetic-dogmatic  în  orizontul  şi  teologia  acestor  con¬ 
sideraţii. 

însemnăm  însă  întîi,  în  caracterizare  generală,  că  simbolul  vechitestamentar 
era  deodată,  în  încărcătura  sa  di  vin -mesianică:  profeţie;  prefigurare;  pregătire; 
suplinire;  aşteptare;  aspiraţie  spre  plinătatea  mesianică  ce  avea  să  vină  la  vremea 
de  Dumnezeu  aleasă,  plinătate  în  care  el,  simbolul  încărcat  mesianic,  urma  să  se 
reverse  la  punctul  revelaţional  de  contact  dintre  el  şi  împlinirea  lui.  Trecînd  acolo, 
teologic,  printr-un  fel  de  moarte  şi  înviere,  din  trupul  lui  pămîntesc  întru  cel 
duhovnicesc  —  am  zice,  după  cuvîntul  Mîntuitorului:  asemenea  bobului  de  grîu 
care  „cînd  cade  în  pâmînt:  trebuie  să  moară  spre  a  se  arăta  apoi  ca  „multă 
roadă**  (Ioan  12,  24)  —  simbolul  pregătitor  urma  să  fie  în  acelaşi  timp,  la  punctul 
acela  de  contact,  desfiinţat  şi  împlinit,  absorbit  şi  supraînălţat  în  plinătatea  ce 
avea  să  vină  (precum  bobul  de  grîu  e  absorbit,  desfiinţat  şi  înălţat  în  firul  şi-n 
plinătatea  spicului  nou).  Căci  plinătatea  ce  avea  să  vină  era  şi  este  Hristos, 
Dumnezeu  întrupat,  absolutul  divin,  absolutul  credinţei. 

Orice  profeţie  deschisă  de  Dumnezeu  din  Vechiul  Testament  spre  Hristos 
şi  spre  Biserică  —  (fie  profeţie  prin  cuvînt;  fie  profeţie  printr-un  fapt  sau  printr-o 
situaţie,  ca  de  pildă:  înălţarea  şarpelui  de  aramă  pe  un  stîlp  înaintea  fiilor  lui 
Israel,  în  pustie,  semn  profetic  al  răstignirii  pe  cruce  a  lui  Hristos-Domnul,  Num. 
21,  4 — 9;  Ioan  3,  14 — 16;  fie  profeţie  printr-o  rînduială  de  cult,  divin  poruncită  la 
cort-templu)  —  orice  profeţie,  deci,  are  rostul  sacru  de  a  putea  fi  recunoscută 
întru  împlinirea  ei.  In  aceasta  stă  de  fapt  darul  ei  de  zidire  în  lumină  a  fiilor 
credinţei,  forţa  ei  de  dovedire  că  Sfînta  Scriptură  este,  în  toată  ţesătura  şi-n 
unitatea  ei  fundamentală,  Cartea  lui  Dumnezeu. 

Iar  din  ceasul  în  care  profeţia  s-a  împlinit,  absorbindu-se  în  realitate  hris- 
tologicâ  şi  eclesiologică  pe  care  a  vestit-o  (sau  susţinînd-o  aşa  cum  susţine  fun¬ 
daţia  o  clădire),  ea  şi  realitatea  ei  împlinitoare  constituie  împreună  un  semn 
divin  nestins  prin  care  ne  grăieşte  teologic  şi  exegetic  Dumnezeu;  o  mărturie  vie 
ce  confirmă  şi  luminează  făgaşele  aşezate  de  Dumnezeu  întru  credinţă;  o  dove¬ 
dire  continuă  —  pentru  toate  generaţiile  credinţei  —  a  preştiinţei,  a  voii  şi  lu¬ 
crărilor  lui  Dumnezeu,  de  departe  vestite  de  El  şi  de  El  împlinite  cu  credincioşie 
şi  exactitate  la  vremea  hotăritâ  a  împlinirii. 

A  zis  deci  Dumnezeu  către  robul  Său  Moise: 

„Să  luaţi  făină  de  grîu  aleasă  şi  să  faceţi  din  ea  douăsprezece  pîini;  fiecare 
pîine  să  fie  de  două  zecimi  de  efâ.  Să  le  puneţi  pe  două  rânduri,  cîte  şase  pîini 
în  rînd,  pe  masa  cea  de  aur  curat  dinaintea  Domnului*'  (Lev.  24,  5 — 6).  „în  ziua 
odihnei  să  se  pună  aceste  pîini  necontenit  înaintea  Domnului,  din  partea  fiilor  lui 
Israel:  acesta  este  legâmînt  veşnic"  (v.  8).  „Ele  vor  fi  ale  lui  Aaron  şi  ale  fiilor 

lui,  care  le  vor  mînoa  în  loc  sfînt,  căci  ele  sînt  sfinţenie  mare  pentru  ei  din 
jertfele  Domnului:  acesta  este  aşez&mînit  veşnic'*  (v.  9). 

Douăsprezece  plini  primenite  săptămînă  de  săptămînă  înaintea  lui  Dumnezeu 
de  către  fiii  lui  Israel,  prin  generaţii  şi  generaţii,  de  la  Moise  pînă  <la  Hristos- 
Domnul,  peste  1200  de  ani,  pe  o  masă  de  aur;  de  aur  —  pentru  demnitatea  supremă 
a  simbolului.  Iar  demnitatea  simbolului  şi  frumuseţea  lui  izvorau  din  faptul  că 
pîinile-jertfă  aşezate  de  Dumnezeu  în  legămînt  şi  definite  de  El  „ sfinţenie  mare " 
(v.  9;  literal:  „sfinţenia  sf  in  teniilor*')  îl  reprezentau  profetic,  îl  prefigurau  tainic 
şi-L  aşteptau  pe  Hristos  Plinea  vieţii  din  Noul  Legămînt. 

întreg  acel  aşezămînt  al  plinilor,  impresionant  şi  tainic,  era  aşadar  o  mare 
profeţie  spre  Hristos,  spre  Hristos-Biserica . 

Şi  înţelegem: 

Dumnezeu  a  numit  pîinile-jertfă  din  acel  legămînt  profetic:  „ legămînt  veşnic" 
(în  ebraică,  berit  olam;  în  Septuaginta,  diatikin  aionion)  şi  „aşezămînt  veşnic " 
(choc  olam;  nomimon  aionion)  în  perspectiva  împlinirii  şi  înveşnicirii  lor  în  Fiul 
întrupat,  în  Hristos  Pîinea  vieţii  Care  ne  sfinţeşte  şi  ne  zideşte  în  El  —  Biserică 
Trup  al  Lui,  în  jertfa  Lui  —  întru  Sfînta  Cuminecătură.  Căci,  fapt  de  sine  înţeles, 
Dumnezeu  ştia  de  atunci,  El  ştia  din  eternitate,  taina  simbolului  şi  împlinirea  lui 
viitoare,  cu  toate  luminile  împlinirii  lui  în-Hristos-şUîn-Biserică. 

Revelaţional  şi  exegetic,  legămîntul  profetic  al  pîinilor  este  într-adevăr 
foarte  expresiv  în  ceea  ce  priveşte  raportul  dintre  Vechiul  Testament  şi  Hristos- 
Biserica,  raport  de  maximă  importanţă  exegetică  şi  teologică.  Fiindcă  înţelegerea 
lui  în  rosturile,  în  articulaţiile  şi  dimensiunile  voite  de  Dumnezeu,  este  temei 
dumnezeiesc  şi  izvor  de  dreaptă  credinţă  —  în  timp  ce,  negativ,  neînţelegerea  lui 
este  poartă  de  intrare  în  răspîntiile  blestemate  ale  şarpelui. 

Accentuăm  dintru  început  că  termenul  „ veşnic "  din  cele  două  formulări 
divine  adineaori  citate:  „legămînt  veşnic "  şi  „aşezămînt  veşnic"  nu  -apare  nici¬ 
decum  din  întîmplare  în  vorbirea  lui  Dumnezeu,  nici  din  motivări  psihologice  de 
circumstanţă.  Nu,  fiindcă  nu  aşa  ne-a  vorbit  şi  ne  vorbeşte  Dumnezeu  în  Sfînta 
Scriptură. 

Dacă  Dumnezeu  ar  fi  voit  să-i  impresioneze  doar  circumstanţial,  psihologic 
şi  pedagogic,  pe  fiii  lui  Israel,  pentru  fixarea  legâmintului  în  simţirea  lor  reli¬ 
gioasă,  El  ar  fi  putut  să  facă  aceasta  prin  atîtea  alte  mijloace  de  impresionare, 
fără  să  fi  folosit  termenul  „ veşnic ",  în  care  El  Şi-a  angajat  demnitatea  şi  credi¬ 
bilitatea  de  Dumnezeu.  Căci  dacă  am  accepta  în  acestea  doar  o  vorbire  divină 
de  circumstanţă,  atunci,  prin  extensiune,  şarpele  ne-ar  ridica  numaidecît  în  faţă 
alăturarea  veninoasă:  „ ...  de  fapt  tot  aşa,  —  adică  psihologic  şi  pedagogic,  dar 
nu  substanţial-real  —  v-a  vorbit  şi  vă  vorbeşte  Dumnezeu  şi  în  rostirile  Lui 
despre  rai  şi  iad,  de  făgăduinţă  şi  avertizare:  « viaţă  veşnică»,  «osîndă  veşnică». 
El  nu  vă  vorbeşte  substanţial-exact . . Aşa  ar  insinua  numaidecît  şi  ar  lovi 
şarpele,  care  din  ispita  răstălmăcitoare  dintîi  (ispita  Adam-Eva)  şi  peste  tot  vrea 
să  discrediteze  vorbirea  exactă  şi  reală  a  lui  Dumnezeu  către  noi,  vrea  să-L 
discrediteze  pe  Dumnezeu. 

Ci  termenul  „veşnic"  din  formulările  divine  „legămînt  veşnic ",  „aşezămînt 
veşnic "  a  fost  ales  şi  a  fost  folosit  anume  acolo  de  Dumnezeu,  el  fiind  termen  de 
relaţie  fundamentală,  de  indestructibilă  unitate  revelaţională  şi  teologică  între 
Vechiul  şi  Noul  Testament,  între  simbol  şi  împlinire.  Privind  partea  în  devenirea 
vie  a  întregului  (pars  pro  toto),  termenul  „veşnic"  definea  legămîntul-rădăcinâ 
în  unitate  cu  floarea  şi  fructul  ce  aveau  să  vină  în  Hristos,  în  Hristos-Biserica. 

Cu  totul  revelator  în  angajarea  şi  răspunderea  rostirii  lui  divine,  termenul 
„veşnic"  este  pentru  toţi  fiii  ascultării  de  Dumnezeu  semn  sacru  de  traseu  exe¬ 
getic;  este  cheie  şi  poruncă  divină  de  citire  şi  de  auzire  în  adînc  a  Vechiului  Tes¬ 
tament  în  direcţia  împlinirii  lui  în  Hristos  şi  în  Biserică;  (subliniem:  împlinire 
concretă,  identificabilă,  fiindcă  nu  teoretic-abstract,  ca  în  ceţuri,  ci  concret  şi 
identificabil,  aşa  se  împlineşte  Vechiul  Testament  în  Hristos  şi  în  Biserică);  el 
este  călăuză  sigură  dotă  de  Dumnezeu  pentru  apărarea  noastră  de  traseele  şar¬ 
pelui;  este,  în  substanţa  lui  profetică,  deja  exegeză  hristologică  şi  eclesiologicâ 
voită  şi  arătată  de  Dumnezeu,  deci  obligatorie  pentru  noi  cei  din  Hristos.  Căci 
veşnic  fiind  (conform  definirii  divine),  dar  neputînd  mîntui  în  afara  lui  Hristos 

Calea  şi  Uşa,  legămîntul  divin  vechi  testamentar  conduce  şi  intră  în  mod  logic  şi 
necesar  în  Hristos  şi  în  Biserică,  întru  înălţare  şi  desăvîrşire,  ştiind  că  toate  cele 
dia  Lege,  de  la  cort-templu,  —  „umbra  Legii "  (Evr.  10,  1)  —  au  fost  aşezate  de 
Dumnezeu  ca  proorocie  şi  aşteptare  sacră  spre  Hristos,  spre  Hristos -Biserica. 

„Nimeni  nu  vine  la  Tatăl  decît  prin  Mine",  a  zis  Mîntuitoml  (Ioan  14,  6). 

Prin  urmare,  cele  de  la  cort-templu  n-au  putut  şi  nu  pot  intra  în  veşnicia 
mîntuirii,  în  veşnicia  de  iertare  şi  de  lumină  a  Ta/tâlui,  fără  a  trece  prin  Hristos 
Uşa  şi  Calea,  prin  Hristos- Biserica,  Adincimea  divină  a  împlinirii,  Taina  cea  mare 
şi  Cortul  adevărat  de  împăcare  şi  de  mintuire  spre  care  aspiră  revelaţional  şi  în 
care  se  adună  şi  se  împlinesc  de  fado  toate  cele  de  la  cort-templu. 

Este  deci  teologic  evident:  Dumnezeu  n-ar  fi  numit  „ veşnic “  un  legămînt 
trecător  în  ce  priveşte  forma  lui  materială  şi  funcţia  9a  de  prefigurare,  şi  inefi¬ 
cient  în  ce  priveşte  mîntuirea,  dacă  n-ar  fi  avut  în  vedere  ceva  mai  profund  din 
taina  acelui  legămînt;  din  codul  lui  revelaţional;  din  teologia  lui  de  relaţie  şi 
transfer  dintre  Vechiul  şi  Noul  Testament;  din  încărcătura  lui  hristologicâ  şi 
eclesiologică  ce  urma  să  fie  transfigurată  şi  desăvîrşită  divin  în  Hristos  şi  în 
Biserică,  —  acestea  justificind  în  mod  real  definirea  simbolului  pregătitor  ca 
„legămînt  veşnic'  şi  „aşezămînt  veşnic ".  Căci  Dumnezeu  n-a  vorbit  cu  uşurinţă 
în  Sfintele  Scripturi,  —  aşa  cum  rezultă  în  exegeza  şarpelui  şi  a  părtaşilor  lui, 
care  iau  în  deşert  cuvintele  Domnului  şi  aşezămin-tele  lui  profetice.  Pentru  Dum¬ 
nezeu  „ veşnic  înseamnă  „veşnic",  iar  cine  nu  crede  acest  cuvînt  în  înţelesul  lui 
propriu,  aşa  cum  l-a  folosit  Dumnezeu,  şi  nu-1  primeşte  în  conţinutul  profetic 
şi-n  consecinţele  exegetice  şi  teologice  implicate  în  el  de  Dumnezeu,  comoară 
divină  de  lumină  şi  de  adevăr ,  —  acela  nu  va  înţelege  niciodată  Sfintele  Scripturi 
în  profunzimea  lor  adevărată,  în  miracolul  lor  interior,  dumnezeiesc,  de  unitate 
revelaţionalâ  fundamentală,  configurată  în  tot  şi  în  toate  hristologic  şi  eclesiologic 
şi  aşa  (hri^ologic  şi  eclesiologic)  împlinită;  acela  nu-L  ia  in  serios  pe  Dumnezeu. 

Dar  fie  de  ajuns,  pentru  aici,  cele  acum  relevate  cu  privire  la  termenul 
„veşnic"  şi  la  zâcâmintul  lui  profetic  şi  exegetic. 

Pîinile  din  legămînt  erau  înnoite  mereu  „în  ziua  odihnei",  vestind  intrarea 
noastră  în  Hristos-Odihna,  (unica  odihnă  a  fiinţei),  după  cum  va  zice  în  Noul 
Legămînt  Hristos-Dornnul:  „Veniţi  la  Mine  toţi  cei  osteniţi  şi  împovăraţi  şi  Eu 
vă  voi  odihni  pe  voi"  (Mat.  11,  28;  Evr.  3,  14—4,  11);  ele  vesteau  totodată  necon¬ 
tenita  slujire  euharistică  a  Bisericii  în  Hristos  Pîinea  vieţii  (cf.  Maleahi  1,  11), 
cu  centrul  slujirii  în  Ziua  Domnului  (F.  Ap.  20,  7),  ziua  odihnei  noastre  adevărate 
şi  depline  întru  El,  dat  fiind  că  nouă,  celor  pierduţi  în  catastrofa  ţârînii  şi  a 
cenuşii,  numai  ca  biruitor  al  morţii  prin  înviere  putea  să  ne  fie  Hristos- Domnul 
odihnă  adevărată  şi  întreagă,  temei  şi  „începătură"  învierii  noastre  întru  El  (cf. 
Iezechiel  37,  1 — 14;  Ioan  (j,  30 — 40  etc.;  11,  24 — 25;  I.  Cor.  15,  1 — 58);  în  sfîrşit, 
acele  pîini  erau  „ale  lui  Aaron  şi  ale  fiilor  lui",  erau  „sfinţenie  mare"  „din 
jertfele  Domnului"  şi  erau  mincate  „în  loc  sfînt",  cum  a  zis  Domnul,  —  definind 
astfel  faţa  şi  săvîrşirea  arhierial-preoţească  a  dumnezeieştii  Cuminecături,  ambianţa 
ei  eclesiologică,  adîncimea  ei  de  jertfă  coborînd  din  Jertfa  crucii,  pogorînd-o  dum¬ 
nezeieşte  pe  Aceea  pe  altarul  Bisericii,  pentru  sfinţirea  noastră  concretă  şi  deplină 
în  Hristos- arhiereul  şi  jertfa,  pentru  altoirea  noastră  reală  în  El. 

Intr-un  cuvînt,  pîinile-jertfă  de  pe  masa  de  aur  din  legămînt,  —  „pîinile 
punerii  înainte",  cum  le-a  numit  în  altă  parte  Dumnezeu  (Exod  25,  30),  în  ceeaşi 
totalizare  religios-sacrificială  şi  etic-umană  —  pe  lîngâ  că  situau  cortul  şi  templul 
în  timp  sacrificial  continuu,  vesteau  de  departe,  foarte  exact,  viaţa  continuă  a 
Bisericii  în  Hristos  Arhiereul  şi  jertfa,  prin  Sfînta  Cuminecătură,  aşa  cum  ne 
încredinţează  întru  plinire  Hristos-Dornnul:  „Cel  ce  mănîncă  trupul  Meu  şi  bea 
sîngele  Meu,  rămîne  în  Mine  şi  Eu  în  el"  (Ioan  6,  56). 

Simbolul  sacru  al  pîinilor  aşteptării  şi-a  împlinit  astfel  sarcina  revelaţionalâ, 
sensurile  hristologice  şi  euharistic-eclesiologice  ce  i-au  fost  încifrate  dintru  început 
de  Dumnezeu,  „vălul"  tainicei  profeţii  şi  aşteptări  (cf.  II  Cor.  3,  13 — 16)  fiind  dat 
la  o  parte  şi  devenind  lumină  şi  „plinătate"  în  Hristos  şi  în  Biserică  pentru  toţi 
cei  ce  cred  drept  şi  deplin,  întru  adîncul  dumnezeiesc  al  Sfintelor  Scripturi,  în 
Hristos-Dornnul. 

Da,  desigur,  Vechiul  Testament  a  arătat  spre  Hristos  şi  spre  Sfînta  Cumine¬ 
cătură  prin  multe  prefigurări  şi  proorocii,  uneori  pînă  la  amănunt  şi  nuanţă:  prin 
Melchisedec,  „regele  Salemului",  care  „a  adus  pîine  şi  vin“,  el  fiind  „preotul 
Dumnezeului  Celui  Preaînalt"  (Fac.  14,  18)  şi  fiind  chipul  Arhieriei  veşnice  a 
lui  Hristos  (Ps.  109,  4;  Evr.  5,  6  şi  celelalte  reluări);  prin  Isaac,  fiul  jertfei  de  pe 
muntele  Moria  (chip  profetic  al  jertfei  lud  Hristos  de  pe  Golgota);  prin  Iosif  cel 
vîndut  de  fraţii  săi  şi  ajuns,  apoi,  împărţitor  de  griu  (cum  şi  Hristos  va  fi  vîndut, 
—  şi  va  fi,  euharistie,  pînă  la  sfîrşitul  veacurilor,  „ împărţitor  de  grîu“,  cum  remarcă 
fin  un  exeget  de  demult);  prin  Moise,  izbăvitorul  din  robie;  prin  mielul  pascal; 
prin  mană,  „pîinea  cerească";  prin  mieii  jertfiţi  pe  altar  în  fiecare  zi,  unul  dimi¬ 
neaţa  şi  unul  seara,  împreună  cu  făina  de  griu  şi  vin  de  turnare  (viitoare  ele¬ 
mente  euharistice);  prin  altarul  şi  cărbunele  aprins  al  cuminecării  profetice  din 
vedenia  proorocului  Isaia  (6,  1 — 7),  —  prin  numeroase  fire  de  lumină  ce  se  între¬ 
geau  treptat-revelaţionaî  prin  prooroci.  Aceste  lumini  compuneau  anticipat  Chipul 
arhieresc  şi  euharistie  al  Mîntuitorului,  pentru  ca  noi,  avînd  atîtea  semne  ale 
identificării,  să-L  cunoaştem  „la  plinirea  vremii"  (Gal.  4,  4)  şi  să  vedem  întru 
bucuria  credinţei  cît  de  exact  aveau  să  se  întîlnească  şi  să  se  împlinească  întru 
El,  ca  în  focarul  lor  propriu,  „toate  Scripturile  cele  ce  erau  pentru  DînsuT*  (Luca 
24,  27). 

Aici,  însă,  în  spaţiul  acestor  consideraţii,  am  desfăşurat  numai  simbolul 
pregătitor  al  celor  douăsprezece  pîini  de  pe  masa  sfîntâ  de  aur,  dinaintea  Dom¬ 
nului,  spre  a-i  reliefa  încărcătura  profetică  şi  expresivitatea,  precum  şi  adîncimea 
divină  a  împlinirii  lui  în  Hristos-Biserica. 


2.  „ Plinea  vieţii ",  „ Pîinea  cea  vieu:  „Luaţi,  mîncaţi “ 

„Să  pud  pe  masă  pîinile  punerii  înainte  ca  să  fie  în  faţa  Mea  necurmat 41 
(Exod  25,  30). 

Apreciind  lucrurile  din  punctul  de  vedere  al  zidirii  religdos-comunitare,  Dum¬ 
nezeu  a  voit  ca  cele  douăsprezece  pîini  de  pe  masa  de  aur  să  fie  necurmat  înain¬ 
tea  Lui  sub  semnificaţia  totalizârii  religioase  a  lui  Israel,  cu  cele  douăsprezece 
seminţii,  în  credinţă  şi  în  jertfă  înaintea  Lui.  Evident,  acest  fapt  nu  era  deloc  de 
mică  importanţă.  Dar  semnificaţia  cea  mare  a  acelor  pîini  era  cea  profetic  hris- 
tologică  şi  eclesiologică,  Dumnezeu  privindu-L  mereu  în  ele  pe  Hristos  Pîinea  cea 
vie  ce  avea  să  se  încorporeze  prin  întrupare  în  Israel,  spre  a  fi  Arhiereu  şi 
Jertfă  şi  Păstor  pentru  Israelul  cel  nou,  zidit  întru  El  din  toţi  cei  ce  aveau  să 
creadă  în  El  dintre  fiii  lui  Israel  şi  din  toate  neamurile  pămîntului.  Acele  pîini 
erau  pentru  Dumnezeu  —  ca  să  zicem  aşa  —  Hristos  înainte  de  Hristos;  erau 
Betleem  şi  Golgota  şi  Cină  de  Taină  înainte  de  Betleem,  de  Golgota  şi  de  Cina 
cea  de  Taină;  în  ele  Dumnezeu  II  străvedea  necurmat,  ca  Jertfă  şi  Pîine  a  vieţii, 
pe  Fiul  întrupat;  deci  cu  înţeles  hristologic-sacrifioial  şi  cu  iubire  hristologic- 
răscumpărătoare  a  zis  Dumnezeu  despre  acele  pîini:  „să  fie  în  faţa  Mea  necurmat". 
Fiindcă,  dincoace  de  păcat,  Dumnezeu  păstra  şi  privea  omul  şi  lumea  numad  prin 
jertfa  răscumpărătoare  a  Fiului  întrupat. 

Cînd  Dumnezeu  i-a  zis  demult  lui  Avraam  în  promisiune:  „întru  sămînţa  ta 
se  vor  binecuvînta  toate  neamurile  pămîntului**  (Fac.  24,  18),  El  se  gîndea  la 
Hristos,  Îl  privea  pe  Hristos  (cf.  Gal.  3,  16),  căci  întru  El  avea  să-Şi  împlinească 
promisiunea,  întru  El  aveau  să  fie  chemate  şi  binecuvîntate  toate  neamurile  pămîn¬ 
tului. 

Or,  precum  a  vorbit  Dumnezeu  cu  Avraiam  în  promisiune  privind  spre  Hris¬ 
tos,  tot  aşa  a  vorbit  El  cu  Moise,  —  cu  Israel  întreg  — ,  prin  pîinile  sacre  de  pe 
masa  de  aur,  privindu-L  în  ele  pe  Unul  şi  Acelaşi  Hristos,  împlinirea  a  tot  şi  a 
toate,  ispăşirea,  iertarea,  sfinţirea,  mîntuirea  omului  şi  a  lumii. 

Relevăm  că,  pe  de  o  parte,  prin  poziţia  sa  premergătoare  şi  prin  rostul  său 
profetic-pregătitor,  simbolul  vechitestamenitaT  era  vestire  şi  proiecţie  spre  viitor, 
deschidere  şi  aspiraţie  spre  timpul  hristologic  şi  eclesiologic  ce  avea  să  vină;  dar, 
complementar,  specific,  în  puterea  şi  în  funcţia  lud  religioasă  din  comunitatea  lui 

Israel  şi  în  frumuseţea  lui,  el  trăia  prin  absorbţie  din  viitor  —  din  viitorul  hris- 
tologic  şi  eclesiologic  pe  care-1  aştepta  şi-l  prefigura.  El,  deci,  nu  numai  vestea 
viitorul  mesianic,  ci  trăia  şi  lucra  prin  absorbţie  din  el  şi  pentru  el.  Erau  darul  şi 
taina  şi  cifrul  conferite  lui  de  Dumnezeu.  De  fapt,  Dumnezeu  II  străvedea  cu 
iubire  pe  Hristos  —  Fiul  întrupat  —  în  toate  cele  rînduite  de  El  hristologic  şi 
eclesiologic  profetic  in  Testamentul  Pregătirii,  căci  pentru  Dumnezeu  toate  erau 
deplin  transparente  spre  Hristos.  Prin  urmare,  privindu-L  cu  iubire  pe  Hristos  şi 
privind  omul  mîntuit  şi  lumea  mîntuită  prin  Hristos  a  zis  Dumnezeu  despre 
pîinile- jertfă  de  pe  masa  de  aur  a  prefigurării  că  sînt  „sfinţenia  sfdnţeniilor“  şi 
„legâmînt  veşnic";  şi  cu  iubire  pentru  Hristos  şi  pentru  jertfa  Lui  a  zis  El  despre 
ele:  „să  fie  în  faţa  Mea  necurmat" . 


In  acest  context,  deci,  din  intensa  lor  proorocie  şi  din  taina  lor  sacrificială 
necurmată  de  ia  cort-templu,  pîinile  sacre  ale  aşteptării  aveau  să  fie  divin  decrip¬ 
tate  şi  împlinite  în  Hristos- Domnul,  Fiul  lui  Dumnezeu,  Fiul  Omului. 

El  zice  către  noi,  fiind  pentru  noi  —  în  Biserică  —  plinătate  sacrificială  de 
viaţă  şi  de  iubire  din  Taina  veşnică  a  Prea  Sfintei  Treimi:  „Eu  sînt  Pîinea  vieţii; 
cel  ce  vine  la  Mine  nu  va  fîămînzi  şi  cel  ce  crede  în  Mine  nu  va  înseta  niciodată" 
(Ioan  6,  35);  „Sînt  Pîinea  cea  vie  care  s-a  pogorît  din  cer;  de  va  mînoa  cineva  din 
Pîinea  aceasta  va  fi  viu  în  veci"  (Ioan  6,  51);  şi  zice  la  Cina  cea  de  Taină,  pîine 
luînd,  binecuvîntînd  şi  frîngînd:  „Luaţi,  mîncaţi,  acesta  este  trupul  Meu"  (Mat. 
26,  26). 

Or.  din  numirile  Plinii  ou  care  şi  din  care  ni  se  adresează  Hristos-Domnul: 
„Eu  sînt  Plinea  vieţii “  —  „Sînt  Pîinea  cea  vie  care  s-a  pogorît  din  cer "  şi  din 
chemarea  la  Pîinea  Cuminecării:  „Luaţi,  mîncaţi,  acesta  este  trupul  Meu “  vedem 
numaidecît  că,  în  profunzime  revela ţională,  pîinile  din  legămîntul  vechitestamentar 
al  pregătirii  nu  s-au  oprit,  ca  să  zicem  aşa,  la  „marginea"  dinspre  Lege  şi  Proo¬ 
roci  a  lui  Hristos  şi  a  Bisericii  —  căci  aşa  ar  vrea  şarpele  să  fie  privită  „împli¬ 
nirea"  în  Hristos  a  Vechiului  Testament  (şi  aşa  o  privesc  fiii  amăgirii):  ca  oprire 
a  acestuia,  mecanică,  stearpă,  irelevantâ  exegetic  şi  teologic,  la  „marginea"  lui 
Hristos  dinspre  Lege  şi  Prooroci.  Ci,  pe  de  o  parte,  infirmînd  această  privire 
superficială  şi  falsă  a  legăturilor  dintre  Vechiul  şi  Noul  Testament  şi,  pe  de  altă 
parte,  arătîndu-se  ca  argument  şi  ca  model  pozitiv  pentru  împlinirea  Vechiului  în 
Noul  Testament ,  —  in  Hristos-Biserica  — ,  iată  că,  în  dumnezeiasca  lor  menire 
profetică,  pîinile  sacre  ale  aşteptării  nici  nu  s-au  oprit  dincolo  de  Hristos,  la 
„marginea"  Lui  dinspre  Lege  şi  Prooroci  şi  nici  n-au  fost  preluate  de  El  doar 
exterior,  ca  simplu  nume-metaforă,  în  întîmpinările:  „Eu  sînt  Pîinea  vieţii ",  „Sînt 
Plinea  cea  vie  care  s-a  pogorît  din  cer";  oi.  prin  Pîinea  Cuminecării  despre  care 
Domnul  a  zis:  „Acesta  este  trupul  Meu“,  pîinile  profetice  de  la  cort-templu  au 
fost  împlinite  şi  înălţate  hristologic  şi  eclesiologic  pe  altarul  Bisericii  pînă  mai 
presus  de  cuvînt,  întru  Cuminecarea  noastră  reală  cu  Hristos-Domnul. 

Şi  după  cum  pentru  pîinile  continuu  prezente  în  cort-templu  putem  spune 
despre  cort  şi  templu  că  au  fost  cortul  şi  templul  pîinii  (sau:  cortul  şi  templul 
pîinilor)  —  tot  aşa,  despre  Biserică,  pentru  prezenţa  continuă  în  Ea  a  lui  Hristos- 
Pîinea,  putem  spune  că  Ea  este  necurmat  şi  profund  Biserică  a  Pîinii  euharistice. 
Şi  Ea  este  cu  adevărat  aşa,  Hristos  Pîinea  euharistică  fiind  d întotdeauna  —  încă 
din  vremea  dintîi  a  Noului  Testament  (cf.  F.  Ap.  20,  7)  —  centrul  viu  al  slujirii 
Ei,  adîncimea  Ei  sacrificială  continuă,  izvorul  Ei  de  viaţă  şi  de  slavă. 

Chiar  Betleemul  ca  loc  în  care  S^a  născut  Hristos-Domnul,  (ca  loc  cu  acest 
nume,  Betleem,  şi  nu  altul),  se  înscrie  şi  este  înălţat  în  cîmpul  profetic  al  plinilor 
din  legămîntul  aşteptării.  Căci  în  ebraică  Betlehem  înseamnă  Casa  Pîinii  —  şi 
tocmai  acolo,  în  luminoasă  întregire  profetică,  avea  să  se  nască  pentru  noi  Iiristos- 
Pîinea. 

Astfel,  în  zăcămîntul  lor  hristologic  şi  eclesiologic  şi  în  aşteptarea  lor  sacră, 
pîinile  aşezâmîntului  din  Lege  erau  semnificate  (erau  pecetluite)  tainic- profetic 
de  Dumnezeu:  spre  Hristos  şi  Betleem;  spre  Jertfa  de  pe  cruce  şi  Cina  cea  de 
Taină;  spre  altarul  euharistie  al  Bisericii,  —  ipostaze-împliniiri  înţelese  şi  cu¬ 
prinse  (împreună  cu  toate  împlinirile  din  Vechiul  Testament)  în  cuvîntul  de 

relaţie  şi  unitate  biblică,  de  integralitate  biblică  vie,  obligatorie,  exactă,  rostit 
pentru  noi  toţi  de  Mîntuitorul:  „Să  nu  socotiţi  că  am  venit  să  stric  Legea  sau 
proorocii;  n-am  venit  să  stric,  ci  să  împlinesc;  căci  adevărat  zic  vouă:  pină  ce  vor 
trece  cerul  şi  pămîntul,  nu  va  trece  o  iotă  sau  o  cirtă  din  Lege,  pină  ce  vor  fi 
toate “  (Mat.  5,  17—18). 

Privim  deci  vorbirea  lui  Dumnezeu  din  legămîntul  plinilor  aşteptării  ca 
vorbire  exactă,  divin  adevărată.  El  a  zis  „ legămînt  veşnic "  —  „ aşezămînt  veşnic ", 
dar  a  zis  acesta  profund  profetic,  hristologic  şi  eclesiologic  profetic.  Cuvintele 
rostite  de  Dumnezeu  erau  folosite  în  sensul  lor  propriu,  erau  foarte  precise;  erau 
laconice  şi  nerâstâmăcibile,  căci,  în  fond,  ce  s-ar  putea  răstălmăci  în  aceste 
cuvinte  extrem  de  exacte:  „ legămînt  veşnic",  „aşezămînt  veşnic"?,  —  numai  că 
în  taina  lor,  în  cifrul  şi  în  concizia  lor  maximă,  acele  cuvinte  defineau  deodată 
ceea  ce  era  acolo  la  cort-templu  şi  ceea  ce  avea  să  vină  ca  împlinire  în  Hristos- 
Biserioa,  pecetluindu-le  în  veşnică  imitate  revelaţională  şi  exegetică.  Ele  defineau 
legămîntul  şi  pîinile  aşteptării  din  legămînt  în  transparenţa  sacră  a  împlinirii,  în 
profetismul  lor  fundamental  spre  Hristos-Pîinea,  spre  Hristos-Biserica.  Erau 
cuvinte  de  autoritate  absolută,  de  preştiinţă,  de  credlncioşie  şi  iubire  divină,  de 
prezent  divin  continuu,  —  cuvinte  de  nestinsă  lumină  pentru  noi  şi  de  sfîntâ, 
apărătoare  şi  ziditoare  dreaptă-credinţă. 

Asemenea  cuvinte:  „legămînt  veşnic",  „aşezămînt  veşnic"  numai  Dumnezeu 
putea  să  rostească  despre  acele  trecătoare  pîini,  fiindcă  numai  El  ştia  de  atunci 
şi  din  eternitate  cînd  şi  cum  se  vor  împlini  ele  în  Hristos  Pîinea  cea  netrecătoare, 
în  Biserica  euharistie  sfinţi toare  şi  dătătoare  de  viaţă  în  Hristos  Jertfa  şi  Cumi¬ 
necarea. 

• 

Ştim  cu  Sfînta  Scriptură  că  Dumnezeu  a  folosit  numirile  de  „legămînt  veş¬ 
nic ",  sau  „lege  veşnică ",  sau  „jertfă  necontenită" ,  sau  forma  adverbială  (totală) 
„pe  veci",  adică  rostiri  din  aceeaşi  categorie  a  continuului  religios  cu  privire  şi 
la  alte  aşezăminte  şi  rînduieli  cultice  poruncite  de  El  în  Vechiul  Testament,  toate 
de  asemenea  —  prin  chiar  calificativele  divine  primite  —  fundamental  profetice 
hristologic  şi  eclesiologic;  şi  împlinite  toate,  ia  locul  lor,  în  Hristos-Biserica.  Alcă¬ 
tuind  un  tablou  biblic  deosebit  de  concludent,  ele  sînt  punţi  revelaţionale  şi 
repere  divine  ce  zidesc  în  unitate  şi  adevăr  pe  toţi  cei  ce  se  lasă  luminaţi  de 
iubirea  şi  de  lumina  divină  din  ele.  (Dat  fiind  că  aici  le  prezentăm  rezumativ- 
schematic,  ne  vom  ocupa  şi  altă  dată  de  ele  —  pentru  dinamica  lor  revelaţională, 
pentru  profundele  lor  implicaţii  eclesiologice). 

Menţionăm  întîi  străvechiul  legămînt  al  tăierii  împrejur,  încheiat  de  Dum¬ 
nezeu  cu  patriarhul  Avraam  acum  aproape  4000  de  ani,  la  începutul  lui  Israel, 
(cu  circa  1800  de  ani  înainte  de  Hristos-Domnul). 

Vorbind  deci  cu  părintele  nostru  Avraam,  Dumnezeu  a  numit  de  două  ori 
legămîntul  tăierii  împrejur  „legămînt  veşnic"  (Fac.  17,  7,  13):  „Voi  pune  legă¬ 
mîntul  Meu  între  Mine  şi  între  tine  şi  urmaşii  tăi  după  tine  din  neam  în  neam 
ca  legămînt  veşnic"  (v.  7). 

Dar  şi  în  acest  caz,  ca  şi  în  cel  al  pîinilor  aşteptării.  Dumnezeu  a  rostit 
cuvintele  „legămînt  veşnic"  vorbind  cu  faţa  spre  Hristos  şi  spre  Biserică,  fiindcă 
El  privea  tăierea  împrejur  în  unitate  revelaţională  cu  împlinirea  ei  viitoare  din 
Hristos  şi  din  Biserică,  în  botez.  Această  împlinire  este  arătată  în  mod  explicit 
de  Dumnezeu  prin  Sf.  Ap.  Pavel,  în  timpul  frămîntărilor  iudaizante,  cînd  creştinii 
proveniţi  dintre  neamuri  (adică  netăiaţi  împrejur)  erau  profund  angajaţi  în 
dezbaterea  privind  obligativitatea  de  a  se  tăia  împrejur,  după  străvechiul  legămînt 
divin.  „Dacă  nu  vă  tăiaţi  împrejur  după  rînduiala  lui  Moise,  nu  puteţi  să  vă 
mîntuiţiu,  aşa  le  ziceau  iudaizanţii,  îngrijorîndu-i  şi  neliniştindu-i  soteriologic. 
Şi  destui  credincioşi  au  cedat  în  disputa  dată  şi  mulţi  erau  în  punctul  psihologic 
religios  al  seducerii  şi  cedării.  Atunci,  deci,  în  acel  moment  tensionant,  prin 
descoperire  de  la  Dumnezeu,  marele  apostol  a  scris  pentru  aceşti  creştini  din 
dilemă  şi  frămîntare  cuvîntul  luminător  şi  liniştitor  prin  care  îi  încredinţa  că 
de  fapt  tăierea  împrejur  s-a  împlinit  (s-a  efectuat)  întru  ei  —  şi  anume  s-a 
împlinit  „prin  botez44.  Scrie,  aşadar,  dumnezeiescul  Apostol:  „Intru  El44  —  (adică: 

,4n  Hristos")  —  „voi  aţi  şi  fost  tăiaţi  împrejur,  cu  tăiere  împrejur  nefăcută  de 
mînă,  prin  dezbrăcarea  de  trupul  (păcatelor)  cărnii,  întru  tăierea  împrejur  a  lui 
Hristos,  îngropaţi  fiind  împreună  cu  El,  prin  botez"  (Col.  2,  11 — 12a). 

Teologic  şi  exegetic  lucrurile  erau  de  acum  limpezi,  limpezi  în  concluzia  lor 
biblică  profundă  şi  liniştitoare,  plină  de  lumină  şi  de  frumuseţe:  de  aceea,  deci, 
a  numit  Dumnezeu  străvechiul  legămînt  al  tăierii  împrejur  „legâmînt  veşnic", 

—  pentru  împlinirea  lui  viitoare  în  Hristos  şi  în  Biserică  „prin  botez". 

Dar  legătura  aceasta  arată  totodată,  în  matca  revelaţională  a  aceleiaşi  împli¬ 
niri,  primirea  pruncilor  la  botez  de  către  Dumnezeu,  conform  hotărîrii  din  legă- 
mîntul  divin  veşnic.  Fiindcă  însuşi  Dumnezeu  a  hotârît  şi  a  zis  în  acel  legămînt, 

—  legămînt  temei,  principiu  şi  model  de  lucrare  divină  întreagă  pentru  prunci: 
„Tot  pruncul  de  parte  bărbătească  din  neamul  vostru  să  fie  tăiat  împrejur  în 
ziua  a  opta"  (Fac.  17,  12).  „Iar  cel  de  parte  bărbătească  netăiat  împrejur  în  ziua 
a  opta,  sufletul  acela  se  va  stîrpi  din  neamul  său  căci  a  călcat  legămîntul  Meu" 
(Fac.  17,  14).  Or,  evident,  Dumnezeu  este  credincios  cuvintelor  Lui,  gîndului  şi 
iubirii  Lui  pentru  prunci  puse  de  El  în  porunca  cea  pentru  ei  din  legâmînt.  Căci 
zice,  încredinţîndu-ne  de  statornicia  Lui,  de  neschimbarea  sfatului  şi  hotărîrilor 
Lui:  „Cele  ce  ies  de  pe  buzele  Mele,  eu  nu  le  voi  schimba"  (Ps.  88,  34).  Ca  atare, 
porunca  divină  referitoare  la  prunci  nu  rămîne  neadusă  de  Dumnezeu  în  botez 
şi  neîmplinită,  de  vreme  ce  —  am  înţeles  —  ea  este  temei  şi  model,  principiu  şi 
statut,  parte  esenţială  din  legămînt,  inseparabilă  şi  împreună -veşnică  cu  legămîntul. 

Căci  Dumnezeu  nu  i-a  iubit  pe  prunci  mai  mult  în  Vechiul  Testament  decît 
în  Hristos  şi  in  Biserică,  în  „împărăţia  Fiului  iubirii  Sale"  (Col.  1,  13). 

In  aceeaşi  relaţie  de  pregătire  şi  împlinire  a  numit  Dumnezeu  ziua  de  odihnă, 

—  sabatul  vechi  testamentar  — ,  „legămînt  veşnic "  şi  „ semn  veşnic "  (leş.  31,  15 — 17): 
pentru  împlinirea  şi  desăvîrşirea  lui  în  dumnezeiasca  zi  a  învierii  Fiului  Său 
întrupat. 

Sfînta  Scriptură  arată,  prin  corelare,  două  mari  semnificaţii  în  sabatul 
vechitestamentar.  De  o  parte,  reflectarea  odihnei  divine  de  după  creaţie:  „In 
şase  zile  a  făcut  Dumnezeu  cerul  şi  pămîntul,  marea  şi  toate  cele  ce  sînt  într-însele, 
iar  în  ziua  a  şaptea  S-a  odihnit;  de  aceea  a  binecuvîntat  Domnul  ziua  a  şaptea 
şi  a  sfinţit-o"  (leş.  20,  11);  de  altă  parte,  amintirea  eliberării  lui  Israel  din  robia 
Egiptului:  „Adu-ţi  aminte  că  ai  fost  rob  în  ţara  Egiptului  şi  Domnul  Dumnezeul 
tău  te-a  scos  de  acolo  cu  mînă  tare  şi  cu  braţ  înalt,  de  aceea  ţi-a  poruncit  Domnul 
Dumnezeul  tău  să  păzeşti  ziua  odihnei  şi  s-o  sfinţeşti *  (Deut.  5,  15). 

Or,  amîndouă  aceste  semnificaţii  se  întîlnesc  şi  se  împlinesc  hristologic  în 
ziua  de  odihnă  din  Noul  Testament:  Duminica,  „Ziua  Domnului"  (Apoc.  1,  10). 
De  o  parte,  fiindcă  Duminica,  după  biruirea  păcatului  şi  a  morţii  prin  jertfă  şi 
înviere,  S-a  odihnit  Hristos-Dumnezeu,  înfăptuită  fiind  acum  lucrarea  cea  mare  a 
mîntuirii,  care  este,  în  substanţă,  zidire  din  nou  a  omului  şi  a  lumii;  de  altă  parte, 
fiindcă  Duminica,  prin  înviere,  ne-a  scos  Hristos-Domnul  din  robia  cea  incom¬ 
parabil  mai  grea  decît  robia  Egiptului,  adică  robia  morţii. 

Lucrurile  se  întăresc  şi  mai  mult  în  acest  sens,  dacă  ne  gîndim  că  Dum¬ 
nezeu  a  definit  de  asemeni  Paştile  iudaice  —  însemnata  sărbătoare  anuală  aşe¬ 
zată  de  El  pe  fondul  şi  pentru  rememorarea  aceluiaşi  eveniment  al  ieşirii  lui 
Israel  din  Egipt  —  cu  aceleaşi  numiri  divine  profetic-absolute:  „ lege  veşnică" 
(leş.  12;  14,  17)  şi  „ lege  pe  veci "  (leş.  12,  24).  Citim:  „Ziua  aceasta  să  fie  pentru 
voi  spre  pomenire  şi  să  prăznuiţi  într-însa  sărbătoarea  Domnului,  din  neam 
în  neam;  ca  lege  veşnică  s-o  prăznuiţi"  (leş.  12,  14).  „In  ziua  aceasta  voi  scoate 
taberele  voastre  din  pămîntul  Egiptului  şi  să  faceţi  ziua  aceasta  în  neamul 
vostru  lege  veşnică "  (leş.  12,  17);  „Să  păziţi  acestea  ca  lege  pe  veci "  (leş.  12,  24). 

Dar,  în  acelaşi  orizont  religios,  Paştile  iudaice  au  fost  definite  aşa  pentru 
transferul  lor  înalt  în  Hristos:  „ Paştile  noastre "  (I  Cor.  5,  7),  —  transfer  care 
va  însemna  deodată,  pe  lîngă  transfigurarea  lor  totală,  şi  universalizarea  lor, 
din  sărbătoare  a  unui  singur  popor  ele  devenind  în  Hristos-Domnul  lumină  şi 
bucurie  pentru  toate  neamurile.  Căci  jertfindu-Se  pentru  lumea  întreagă  şi  înviind 
din  morţi,  Hristos-Domnul  a  scos,  prin  înviere,  —  deci  Duminica,  Ziua  întîilor 

Paşti  creştine  —  toate  neamurile  din  robia  deznădăjduitoare  a  morţii,  a  ţărînii, 
a  cenuşii. 

Accentuăm:  împlinirea  Paştilor  din  Vechiul  Testament  în  Hristos  —  „Paştile 
noastre*4,  în  Paştile  din  Hristos  şi  din  Biserică  (fiindcă,  simţim  toţi,  Hristos  a 
umplut  Biserica  de  Paşti,  de  El  ca  Paşti,  de  Duminica  învierii  Lui)  este  nu 
numai  cu  totul  evidentă,  ci  şi  profund  instructivă  exegetic  şi  eclesiologic.  Ea 
confirmă  încă  o  dată  (am  zice:  cu  evidenţă  specială)  faptul  că  rînduielile  vechi 
testamentare  definite  de  Dumnezeu  cu  numirile  „legămînt  veşnic"  sau  „lege 
veşnică"  nu  s-au  oprit  (cum  ziceam)  sterp  şi  irelevant  dincolo  de  Hristos,  ci 
s-au  împlinit  viu,  identificabil,  transfigurat,  în  Hristos,  —  în  Hristos  —  Biserica. 

Tot  aşa,  preoţia  lui  Aaron  şi  a  urmaşilor  lui  de  la  cort-templu  a  fost  numită 
de  Dumnezeu  preoţie  „pe  veci"  (leş.  29,  9)  şi  „ legămînt  de  preoţie  veşnică" 
(Num.  25,  13),  iar  obligaţia  lui  Aaron  şi  a  fiilor  lui  de  a  se  îmbrăoa  pentru  slujire 
în  veşminte  preoţeşti  a  numit-o  „lege  veşnică"  (leş.  28,  43).  Or,  (încă  şi  încă  o 
dată),  Dumnezeu  le-a  definit  aşa,  cu  atîta  răspundere  şi  cu  atîta  obligaţie  în 
cuvînt,  (atît  preoţia  de  acolo,  cît  şi  veşmintele  ei  de  slujire),  în  aceeaşi  dinamică 
revelaţională,  adică  pentru  împlinirea  şi  desăvîrşirea  lor  în  slujirea  arhierească 
şi  preoţească  din  Hristos  şi  din  Biserică,  —  toate  după  rînduială  şi  întru  rînduiala 
aşezată  şi  apărată  de  Dumnezeu,  pentru  atunci  şi  pentru  totdeauna,  (vezi  pedep¬ 
sirea  lui  Core,  Datan  şi  Abiram  şi  a  celor  împreună  răzvrătiţi  cu  ei,  ca  uzurpa¬ 
tori  ai  preoţiei,  Numeri  16,  passim).  Căci  Dumnezeu  n-a  fost  nici  acolo,  în  Legea 
Pregătirii,  şi  nu  este  nici  aici,  în  Hristos  şi  în  Biserică,  „Dumnezeu  al  neorîn- 
duielii'*  (I  Cor.  14,  33). 

„Lege  veşnică"  (leş.  27,  21)  spre  Hristos  „Lumina  lumii*4  (Ioan  8,  12)  şi  spre 
lumina  şi  darul  Duhului  Sfînt  (Rom.  9,  1;  F.  Ap.  2,  38),  luminînd  şi  sfinţind  în 
Biserică  —  în  absolutul  divin  şi-n  lucrarea  din  cele  Şapte  Sfinte  Taine  —  era  şi 
aşezămîntul  sfeşnicului  celui  mare  de  aur,  cu  şapte  braţe,  pentru  cele  şapte 
candele  de  aur  în  care  trebuia  să  ardă  „necurmat"  înaintea  Domnului  untdelemn 
curat  de  măsline  (leş.  25,  31 — 40;  27,  20 — 21). 

Numirea  totală  de  „lege  veşnică"  definea  —  (de  trei  ori)  —  şi  sărbătoarea 
anuală  a  ispăşirii  (Lev.  16,  29,  31,  34). 

In  această  profundă  zi,  însuşi  Aaron  arhiereul  săvîrşea  jertfele,  stropirile 
cu  sînge  şi  arderile  de  tot  rînduite  de  Dumnezeu,  făcînd  ispăşire  şi  curăţire 
pentru  sine  însuşi  şi  pentru  casa  lui  (v.  6),  pentru  locaşul  sfînt  (v.  16)  şi  pentru 
tot  Israelul  (versetele  15,  24,  30,  33 — 34).  „In  ziua  aceasta  se  va  face  ispăşire 
pentru  voi  ca  să  vă  curăţiţi  de  toate  păcatele  voastre,  înaintea  Domnului,  şi  - 
curaţi  veţi  fi*4  (v.  30). 

Dar,  dublînd  semnificativ  jertfele  şi  stropirile  cu  sînge,  Dumnezeu  a  aşe¬ 
zat  în  aceeaşi  zi  a  curăţirii  (bineînţeles,  sub  aceeaşi  numire  de  „lege  veşnică*4): 
mărturisirea  păcatelor.  Citim:  „Şi  îşi  va  pune  Aaron  mîinile  siale  pe  capul  ţapului 
celui  viu  şi  va  mărturisi  asupra  lui  toate  nelegiuirile  fiilor  lui  Israel,  toate  ne¬ 
dreptăţile  şi  toate  păcatele  lor;  şi  punîndu-le  pe  acestea  pe  capul  ţapului,  îl 
va  trimite  cu  un  anumit  om  în  pustie.  Şi  va  duce  ţapul  cu  sine  toate  nedrep¬ 
tăţile  lor  în  pămînt  neumblat  —  în  pustie44  (Lev.  16,  21 — 22). 

In  absolutul  împlinirii,  ziua  ispăşirii  şi  jertfele  din  ea  răspund  în  Vinerea 
Patimilor  lui  Hristos-Domnul  şi  a  jertfei  Lui  de  pe  cruce  (Evr.  9,  7,  11,  12;  25,  28), 
Marea  Zi  a  ispăşirii  şi  curăţirii  noastre  „prin  sîngele  crucii  Lui"  (Col.  1,  20).  Este 
motivul  pentru  care,  din  iubire  pentru  Mirele  ei  şi  în  împreună-pătimire  cu  El, 
Biserica  Mireasa  a  făcut  din  Ziua  Patimilor  Mirelui  ei  zi  permanentă  de  post 
şi  de  cruce,  tăietură  şi  semn  în  timp,  în  toate  timpurile  lumii,  conştiinţă  eternă 
a  ispăşirii  şi  mîntuirii  noastre  prin  jertfa  de  cruce  a  Celui  Ce  ţine  cerul  şi  pâ- 
mîntul. 

Cît  priveşte  mărturisirea  vechi  testamentară  a  păcatelor,  transferată  în  faţa 
Hristosului  crucii,  ea  este  mai  întîi,  în  ipostaza  ei  lăuntrică,  sentiment  copleşitor 
al  păcatului,  „frică  şi  cutremur44  (Filip.  2,  12)  şi  adînc  de  căinţă,  zdrobitoare  şi 
amară  şi  dulce  căinţă,  iar  apoi,  în  revers  şi  în  dar  vindecător,  adîncă  stare  de 
eliberare  şi  de  împăcare,  bucurie  sacră  şi  recunoştinţă  pentru  Dumnezeu,  Dum¬ 
nezeul  iubirii,  al  iertării,  al  mîntuirii. 

Dar  în  Hristos  şi  în  Biserică  mărturisirea  păcatelor  nu  rămîne  numai  măr¬ 
turisire  a  lor  în  duh,  în  faţa  Hristosului  crucii.  Ci,  în  terapeutica  rînduită  de 
Hristos-Domnul,  Domnul  crucii,  ea  devine  apoi  —  (obiectivată  eclesiologic,  ca  şi 
obiectivările  din  Preoţie,  Botez,  Mirungere,  Euharistie,  Cununie,  Maslu)  —  măr¬ 
turisire  personală  în  Taina  Pocăinţei  şi  Mărturisirii,  credinţă,  ascultare  şi  sme¬ 
renie  întru  cuvîntul-aşezămint  al  lui  Hristos-Domnul.  Fiindcă  Cel  Ce  (în 
obiectivare  eclesiologicâ)  Şi-a  pogorît  trupul  şi  sîngele  din  jertfa  de  pe  cruce 
pe  altarul  Bisericii,  zicînd  în  Taina  dumnezeieştii  Cuminecături:  „Luaţi,  mîncaţi, 
acesta  este  trupul  Meu"  şi  „Beţi  din  acesta  toţi,  acesta  este  sîngele  Meu",  Acelaşi, 
cu  iubire  şi  dar  dumnezeiesc  de  iertare  şi  de  vindecare,  (obiectivînd  eclesiologic 
iertarea  din  Jertfa  crucii),  a  zis  pentru  Taina  Pocăinţei  şi  Mărturisirii:  „Luaţi 
Duh  Sfînt,  cărora  veţi  ierta  păcatele  le  vor  fi  iertate  şi  cărora  le  veţi  ţine , 
ţinute  vor  fi"  (Ioan  20,  23). 

In  sfîrşit,  jertfa  mieilor  adusă  în  fiecare  dimineaţă  şi  în  fiecare  seară  de 
către  fiii  lui  Aaron  (şi  urmaşii  lor  în  Israel)  pe  altarul  „prea  sfînt"  (leş.  29,  37) 
de  la  cort-templu,  jertfă  împreunată  totdeauna,  conform  poruncii  lui  Dumnezeu, 
cu  făină  de  grîu  şi  vin  de  turnare  (leş.  29,  40—41),  a  fost  definită  de  Dumnezeu: 
„jertfă  necontenită"  (leş.  29,  38),  —  în  acelaşi  sens  profetic  hristologic  şi  eclezial 
cu  care  au  fost  întărite  toate  cele  aici  menţionate  —  pentru  împlinirea  ei  în 
Hristos  ca  Miel  al  crucii  şi  în  Hristos  ca  Sfîntă  Cuminecătură.  Căci,  simetric- 
exact,  mieii  de  la  cort-templu  arătau  profetic  spre  Hristos  ca  Miel  al  crucii, 
„Mielul  lui  Dumnezeu  care  ridică  păcatul  lumii"  (Ioan  1,  29);  iar  făina  de  grîu 
şi  vinul  de  acolo  urcă  profetic  spre  Cina  cea  de  Taină  şi  se  împlinesc  înalt  şi 
continuu  în  ea,  pe  altarul  Bisericii,  făina  de  grîu  de  acolo  făcîndu-se  pîine  a 
plinirii  euharistice:  „Acesta  este  trupul  Meu";  iar  vinul  turnării  de  acolo  plinin- 
du-se  în  Sîngele  Cuminecării:  „Acesta  este  sîngele  Meu". 

Prin  faptul  că  în  rînduiala  vechitestamentarâ  aşezată  de  Dumnezeu  la 

cort-templu  mielul  (mieii),  de  o  parte,  şi  făina  de  grîu  şi  vinul,  de  altă  parte, 
erau  ca  două  jertfe,  dar  în  fond  alcătuiau  împreună  fiinţa  unei  singure  jertfe, 
căci  se  aduceau  pe  altar  deodată,  în  una  şi  aceeaşi  jertfă,  prin  faptul  acesta, 

deci,  Dumnezeu  a  vestit  cultic-profetic  unitatea  dumnezeiască  dintre  jertfa  de 
pe  cruce  a  Mielului  crucii  şi  pogorîrea  ei  sacrificială  în  Cina  cea  de  Taină,  pe 

altarul  Bisericii;  şi  aşijderea,  prin  faptul  că  jertfele  şi  stropirile  cu  sînge  din 

ziua  ispăşirii,  de  o  parte,  şi  mărturisirea  păcatelor,  de  altă  parte,  erau  ca  două 
rînduieli,  dar  în  fondul  lor  religios  erau  unitare  săvîrşindu-se  în  aceeaşi  mare  zi 
a  ispăşirii  şi  avînd  acelaşi  scop:  curăţirea  de  păcate,  prin  faptul  acesta,  deci. 
Dumnezeu  ne-a  vestit,  la  fel,  cultic-profetic,  unitatea  dintre  Jertfa  Ispăşirii  şi 
Iertării  de  pe  cruce  a  Fiului  întrupat  şi  dintre  Taina  Mărturisirii  şi  Iertării, 
aşezată  în  Biserică  de  Hristos-Domnul  şi  de  El  întărită  cu  puterea  şi  darul  ier¬ 
tării. 

Şi  nimenea,  pentru  împărtăşirea  cu  jertfa  Mielului  crucii,  nu  poate  zice:  „eu 
mă  cuminec  deplin  şi  direct  cu  jertfa  de  pe  cruce,  în  duh;  pe  mine  mă  cumi¬ 
necă  Hristos-Domnul  direct  şi  deplin,  în  fiorul  şi-n  lacrima  sfîntă  a  credinţei", 

—  ci,  pentru  a  se  împărtăşi  real  cu  jertfa  de  pe  cruce,  trebuie  s-o  primească  în 
Taina  Cuminecăturii,  aşa  cum  a  rînduit  Hristos-Domnul  cînd  a  zis:  „Luaţi,  mîn¬ 
caţi,  acesta  este  trupul  Meu"  şi  „Beţi  din  acesta  toţi,  acesta  este  sîngele  Meu". 

Şi  tot  aşa,  nimeni,  pentru  iertarea  şi  dezlegarea  de  păcate,  nu  poate  zice: 
„eu  îmi  mărturisesc  păcatele  direct  lui  Hristos,  în  duh,  în  faţa  Hristosului  crucii, 
în  fiorul  şi-n  lacrima  credinţei  şi  a  părerii  de  râu;  pe  mine  mă  dezleagă  direct 
şi  deplin  Hristosul  crucii,  in  duh",  —  ci,  pentru  a  primi  în  adevăr  iertarea 
Hristosului  crucii,  trebuie  s-o  primească  cu  credinţă  şi  ascultare,  cu  dragoste  şi 
smerenie,  în  şi  prin  Taina  Mărturisirii  şi  a  Iertării,  respectîndu-L  deci  pe  Hris¬ 
tosul  crucii,  respectîndu-I  Aşezămintul  Iertării.  Fiindcă  El,  Hristosul  crucii,  a 
zis  pentru  Taina  Iertării  şi  dezlegării:  „Luaţi  Duh  Sfînt,  cărora  veţi  ierta  păcatele 
le  vor  fi  iertate"  (Ioan  20,  21 — 22)  şi  El  a  zis:  „Cîte  veţi  lega  pe  pămînt  vor  fi 
legate  în  cer,  şi  cîte  veţi  dezlega  pe  pămînt  vor  fi  dezlegate  în  cer"  (Mat.  18,  18), 

—  şi  fiindcă,  în  fond,  El,  Hristosul  crucii,  iartă  şi  dezleagă,  şi  întru  Jertfa  crucii 
iartă  şi  dezleagă  —  prin  preotul  slujirii  —  în  Taina  Iertării.  Căci  al  Lui  este 


STUDII  ŞI  ARTICOLE 


19 


cuvîntul  profetic  ce  zice:  „Pe  preoţii  lui  ii  voi  îmbrăca  cu  mîntuire44,  adică  îi 
voi  întări  cu  puteri  şi  daruri  lucrătoare  în  har  întru  Aşezămintele  Mele  de  mîn- 
tuire  (Ps.  131,  16). 

Vedem  astfel  şi  înţelegem  din  acest  parcurs  esenţializat  că  într-adevăr  toate 
rînduielile  religios-cultice  definite  de  Dumnezeu  în  Vechiul  Testament  cu  numi¬ 
rile  divine  din  categoria  continuului  religios:  „ legdmînt  veşnic44,  „aşezămint  veşnic44, 
„lege  veşnică44,  Jertfă  necontenită44,  „lege  pe  veci",  —  toate  a>u  urcat  şi  se  împli¬ 
nesc  continuu  în  Hristos  şi  în  Biserică,  înflorindu-şi  şi  rodindu-şi  viu,  ziditor, 
concret,  statutul  cu  care  le-a  întărit  Dumnezeu.  Căci  Dumnezeu  n-a  lucrat  şi 
n-a  aşezat  nimic  în  zadar  în  Testamentul  Pregătirii,  ci  călăuzind  în  tot  şi  în 
toate  (Gal.  3,  24)  şi  conducînd  profetic-identificabil  în  Hristos,  în  Hristos-Bise- 
rica. 

Şi  nimeni  nu  are  dreptul  —  (numai  şarpele,  în  trufie  şi  minciună,  şi  fiii 
amăgirilor  lui  îşi  arogă  acest  drept  otrăvit  şi  pierzător)  —  să  stingă  sau  să  mar- 
ginalizeze  ceea  ce  în  relaţia  şi  dinamica  pregătirii  şi  a  împlinirii  a  numit  Dum¬ 
nezeu  încă  din  rădăcinile  Vechiului  Testament:  „legămînt  veşnic44,  „aşezămint 
veşnic 44 ,  „lege  veşnică14,  „jertfă  necontenită44,  „lege  pe  veci44. 

Căci  „Scriptura  nu  poate  fi  desfiinţată 44  (Ioan  io,  35),  aşa  zice  Hristos-Dom- 
nul  în  cuvîntul  Său  dumnezeiesc,  substanţial  legat  de  sensul  reveiaţional  şi  teo¬ 
logic  al  definirilor  divine  acum  şi  mereu  aici  citate.  Ca  atare,  Vechiul  Testa¬ 
ment  nu-i  nicidecum  o  simplă  carte  de  străveche  istorie  religioasă.  El  este  mult 
mai  mult.  El  trebuie  citit  hristologic  şi  eclesiologic,  în  perspectivă  divină  pururea 
vie  şi  profund  unitară,  căci  numai  aşa  poate  fi  el  descoperit  şi  respectat  cu  cre¬ 
dinţă  şi  cu  dragoste  în  profetismul  său  fundamental  spre  Hristos  şi  spre  Biserică. 

• 

Revenim. 

Este  evident  că  împlinind  întru  Sine  în  adîncime  infinită  pîinile  sacre  din 
legâmîntul  pîinilor  aşteptării,  —  cînd  Hristos-Domnul  a  zis:  „Eu  sînt  Pîinea 
vieţii",  „Sînt  Pîinea  cea  vie  care  s-a  pogorît  din  cer“,  El  a  zis  acestea  referin- 
du-le  în  prim  plan  (sau:  în  primul  timp )  la  Sine  ca  Dumnezeu  întrupat,  ca  „Eu" 
divin-uman  (Transcendenţă  ce  a  coborît  în  om  şi  în  istorie  în  Frumuseţea  Bise¬ 
ricii)  susţinînd  pentru  fiii  credinţei  relaţia  absolută  a  credinţei,  a  iubirii,  a 
mîntuirii.  In  acest  sens  El  S-a  numit  pe  Sine  „Pîine44  aşa  cum  S-a  numit  „Lu¬ 
mină"  şi  „Uşă"  şi  „Păstor44  cînd  a  zis:  „Eu  sînt  Lumina  lumii'4;  „Eu  sînt  Uşa 
oilor";  „Eu  sînt  Păstorul  cel  bun44. 

Insă  în  numirile  „Eu  sînt  Pîinea  vieţii",  „Sînt  Pîinea  cea  vie"  simţim  îndată, 
complementar-unitar,  dimensiunea  lor  euharistică,  aşa  cum  de  fapt  a  dorit  şi 
doreşte  Mîntuitorul,  fiindcă  El  a  unit  numaidecît  aceste  numiri  cu  ipostaza  lor 
euharistică,  zicînd:  „Cine  mănîncă  din  Pîinea  aceasta  va  fi  viu  în  veci,  iar  Pîinea 
pe  care  Eu  o  voi  da  este  trupul  Meu,  pe  care  Eu  îl  voi  da  pentru  viaţa  lumii" 
(Ioan  6,  51). 

Iudeii  au  fost  contrariaţi  şi  tulburaţi  de  amîndouă  ipostazele  în  care  Mîn¬ 
tuitorul  vorbea  despre  Sine  ca  „Pîine  a  vieţii".  Psihologia  lor  de  conflict  este 
redată  foarte  sugestiv  de  Sf.  Apostol  şi  Evanghelist  Ioan: 

Astfel,  faţă  de  mărturisirea  Mîntuitorului  că  El  a  venit  din  cer,  de  la 
Tatăl,  ca  „Pîine",  citim:  „Murmurau  deci  iudeii  împotriva  Lui  fiindcă  zisese: 
*Eu  sînt  Pîinea  cea  vie  care  s-a  pogorît  din  cer»,  şi  ziceau:  oare  nu  este  acesta 
fiul  lui  Iosif,  şi  nu  ştim  noi  pe  tatăl  său  şi  pe  mama  Sa?  Atunci  cum  spune  El: 
«M-am  pogorît  din  cer»?44  (Ioan  6,  41 — 42). 

Iar  faţă  de  referirile  euharistice  ale  Mîntuitorului  —  în  temeiul  şi  în  lumina 
cărora  vom  dezvolta  consideraţiile  ce  mai  urmează  aici  —  tulburarea  iudeilor 
6-a  exprimat  (iarăşi  exploziv-interogativ)  în  riposta  tensional  suspendată:  „Cum 
poate  Acesta  să  ne  dea  trupul  Lui  sâ-1  mîncăm?"  (Ioan  6,  52). 

Aşadar,  două  întrebări  ostile,  neînduplecate: 

„ Cum  zice  El:  «M-am  pogorît  din  cer»?44 

„Cum  poate  Acesta  să  ne  dea  trupul  Lui  să-l  mîncăm?44 

Mîntuitorul  nu  numai  că  nu  le-a  făcut  nici  o  concesie,  (nu  putea  fi  vorba 
de  aşa  ceva  nici  cît  o  iotă  sau  o  cirtâ),  dar  a  accentuat  şi  mai  mult,  euharistie, 
cele  spuse  de  El,  zicînd:  „Adevărat,  adevărat  zic  vouă,  dacă  nu  veţi  mînca  trupul 
Fiului  Omului  şi  dacă  nu  veţi  bea  sîngele  Lui,  nu  veţi  avea  viaţă  întru  voi;  cel 
ce  mânîncâ  trupul  Meu  şi  bea  sîngele  Meu  are  viaţă  veşnică  şi  Eu  îl  voi  învia 
In  ziua  cea  de  apoi;  căci  trupul  Meu  este  adevărată  hrană  şi  sîngele  Meu  adevă¬ 
rată  băutură**  (Ioan  6,  53 — 55). 

La  auzul  acestora,  mulţi  dintre  cei  ce  au  fost  ucenici  ai  Lui  pînă  în  ziua 
aceea  —  pînă  în  acel  Capernaum  al  încredinţărilor  euharistice  de  dincolo  de 
metaforă  —  au  început  să-L  părăsească.  Citim:  „Atunci  mulţi  dintre  ucenicii  Lui 
au  zis:  «Greu  este  cuvîntul  acesta!  Cine  poate  să-l  asculte?»**  (Ioan  6,  60).  „Şi 
de  atunci**  —  consemnează  mai  departe  evanghelistul  cu  o  undă  de  tristeţe  şi  de 
regret  —  „de  atunci  mulţi  din  ucenicii  Lui  s-au  dus  înapoi  şi  n-au  mai  umblat 
cu  E1‘*  (Ioan  6,  66). 

Insă,  peste  necredinţa  celor  ce  L-au  părăsit,  cuvintele  Lui  de  Dumnezeu  au 
rămas  nescăzute  în  adîncimea  lor  hristologică  şi  euharistică  de  dincolo  de  me¬ 
taforă.  Căci  fiii  luminii  sînt  chemaţi  să  trăiască  în  El  mereu  cuvîntul  şi  cre¬ 
dinţa  de  dincolo  de  metaforă,  în  puterea,  în  harul,  în  plinătatea  Lui  de  Dum¬ 
nezeu.  Drept  aceea,  în  acel  moment  incandescent  psihologic-religios  şi  teologic, 
El  i-a  întrebat  pe  ucenicii  din  cercul  cel  mai  apropiat,  cu  emoţie,  desigur,  dar  nu 
concesiv,  nicidecum  concesiv,  ci  consecvent  şi  intransigent  euharistie,  (afirmînd 
Taina  Cuminecăturii  şi  apărînd-o  pînă  dincolo  de  neexclusa  lor  necredinţă  şi 
plecare):  „Nu  vreţi  şi  voi  să  vă  duceţi?**  (Ioan  6,  67). 


3.  „ Acesta  este  trupul  Meu ",  t,Acesta  este  sîngele  Meuu 

Fiindcă  El  privea  omul  pînă-n  abisul  tragic  şi  înfricoşător  al  morţii  lui  — 
înfrîngere  definitivă,  ireversibilă,  înfrîngere  în  absolut:  ţârînă,  cenuşă,  părăsire, 
regret,  neputinţa,  revoltă,  disperare,  nonsens,  neantizare;  fiindcă  El,  Dumnezeu 
şi  Om,  pentru  acest  om  a  venit  ca  Pîine  a  vieţii,  din  Betleem  pînă-n  Cina  de 
Taină,  pînă  pe  cruce  şi  pînă-n  atotluminătoarea  Lui  înviere;  fiindcă  El  pentru 
acest  om  a  lucrat  vindecător  şi  mintuitor;  şi  a  lucrat  în  toate  şi  în  tot  în  mod 
real,  nu  în  metaforă,  nici  în  simbol,  pentru  că  nici  metafora,  nici  simbolul  n-ar 
fi  putut  sâ-1  vindece  pe  acest  om  de  abisul  tragic  al  neantizării  lui.  Metafora  şi 
simbolul  fuseseră  pînă  la  Hristos-Plinâtatea  (Ioan  1,  16;  Col.  2,  9 — 10),  ele  fuse¬ 
seră  pregătire,  speranţă,  promisiune  şi  încredinţare  că  Dumnezeu  iubeşte  şi 
poartă  de  grijă  şi  mîntuieşte. 

„Trecut-a  umbra  Legii  şi  Darul  a  venit**  —  zicem  în  imnul  sfînt  al  Bise¬ 
ricii. 

Deci  ceea  ce  s-a  vestit  continuu  întru  Israel,  sub  vălul  profetic  al  celor 
douăsprezece  pîini  de  pe  masa  de  aur  de  la  cort-templu,  şi  ceea  ce  a  fost  rostit 
explicit  euharistie  în  Capernaum,  cu  încredinţările  de  dincolo  de  metaforă,  aveau 
să  fie  împlinite  de  Hristos-Domnul  în  Cina  cea  de  Taină  din  „foişorul  cel  de 
sus**  (Marcu  14,  15). 

Nici  pîinile  de  pe  masa  de  aur  nu  pot  fi  privite  aşadar  de  nimeni  numai 
ca  impresionantă  frumuseţe  cultică  voită  de  Dumnezeu  la  cort-templu,  (frumu¬ 
seţe  prin  imaginea  materială  ca  atare  şi  prin  misterul  ei  lăuntric),  şi  nici  cele 
spuse  de  Mîntuitorul  în  Capernaum  numai  ca  incitant  discurs  metaforic,  —  de 
vreme  ce  nici  pîinile  sacre  din  legămînt,  nici  vorbirea*  euharistică  din  Caper¬ 
naum  n-au  fost  închise  tacit,  mai  apoi,  în  parantezele  atenuării  sau  uitării,  ci, 
consecvent,  au  fost  aduse  şi  împlinite  divin  în  Cina  cea  de  Taină,  cea  pururea 
sfinţitoare  în  Hristos-jertfa. 

Da,  —  dacă  Hristos-Domnul  n-ar  fi  zis  la  Cina  cea  de  Taină,  pîine  ţinînd 
în  mină:  „Luaţi,  mîncaţi ,  acesta  este  trupul  Meu“,  atunci,  evident,  pîinile  din 

legămîntul  profetic  al  Legii  vechi  ar  fi  fost  preluate  şi  împlinite  de  El  doar 
metaforic-abstract  în  numirile:  „Eu  slnt  Plinea  vieţii44,  „Slnt  Plinea  cea  vie  care 
s-a  pogorlt  din  ceru  şi  în  toate  cele  pe  care  El  le-a  rostit  despre  Sine  Însuşi 
ca  Pline  în  vorbirea  din  Capernaum;  ar  fi  fost,  deci:  doar  o  preluare  în  vor¬ 
bire  şi  în  numiri-metaforă,  şi  atlt. 

Insă  cuvintele  sacrificial-euh>ari<stice:  „Luaţi,  mlncaţi ,  acesta  este  trupul  Meu44 
rostite  de  Hristos-Domnul  la  Cina  cea  de  Taină  ne  situează  într-o  cu  totul  altă 
teologie  decît  teologia  de  exterior  a  metaforei.  Ca  atare,  după  Cina  cea  de  Taină 
nimeni  din  cei  ce  ascultă  real  de  Dumnezeu  şi  citesc  Sfînta  Scriptură  în  profun¬ 
zimea  ei  divină  nu  poate  rămîne  în  orizontul  exterior  şi  abstract  al  metaforei. 

Cina  cea  de  Taină  leagă  total  şi  definitiv  de  cruce  pîinile  profetice  de  la 
cort-templu  şi  vorbirea  din  Capernaum  —  le  leagă  concret,  nu  în  abstracţiunea 
metaforei  —  şi  face  din  ele,  în  Biserica  cea  plină  de  Arhieria  şi  de  Jertfa  lui 
Hristos,  continuă  jertfă-iubire  a  lui  Hristos-Domnul  pentru  noi,  din  şi  întru 
jertfa  Lui  iubire  de  pe  cruce. 

Atunci,  deci,  în  ceasul  acela  suprem  dinspre  cruce,  —  (în  timpul  cel  mai 
profund  imprimabil  în  simţirea  religioasă  a  ucenicilor  şi  a  celor  de  după  ei, 
timp  de  relaţie,  solemn  şi  grav,  atît  de  aproape  de  cruce,  de  fapt  deja  timp  al 
crucii )  —  atunci,  deci,  cu  inima  şi  cu  faţa  spre  moartea  Sa  jertfă  de  cruce,  îm¬ 
plinind  în  cea  dintîi  Cuminecătură  cele  vestite  de  El  în  vorbirea  din  Capernaum 
şi  umplînd  de  foc  şi  de  jertfa  Sa  străvechiul  simbol  al  pîinilor  sacre  vechitesta- 
mentare,  Mîntuitorul  „luînd  pîine  (arton)  şi  binecuvîntînd,  a  frînt  şi,  dînd  uceni¬ 
cilor,  a  zis:  «Luaţi,  mlncaţi,  acesta  este  trupul  Meu»44  (Mat.  26,  26).  Asemenea, 
apoi,  „luînd  paharul  şi  mulţumind,  le-a  dat  zicînd:  «Beţi  din  acesta  toţi,  acesta 
este  sîngele  Meu  al  Legii  celei  noi,  care  pentru  voi  şi  pentru  mulţi  se  varsă  spre 
iertarea  păcatelor »“  (Mat.  26,  27 — 28a). 

Şi  înţelegem: 

In  adîncul  dumnezeiesc  al  iubirii  Sale,  Hristos-Domnul  n-a  voit  ca  jertfa 
Lui  să  rămînă  departe  de  noi,  suspendată,  oprită  pe  cruce,  ca  păzită  acolo,  în 
hotar  interzis,  de  heruvimi  cu  nevăzută  sabie  de  foc.  Ci  Şi-a  pogorît-o  de  pe 
cruce  prin  Cina  cea  de  Taină  în  Biserică,  umplînd  astfel  concret  Biserica  de 
Arhieria  şi  de  Jertfa  Lui  —  aşa  cum  a  umplut-o  apoi  de  Paşti,  de  înviere  —  şi 
asimilînd  Biserica  şi  pe  fiecare  din  noi,  prin  Cuminecare,  în  Arhieria  şi  în 
Jertfa  Lui. 

Dar  nu  în  metaforă  şi  nu  în  simbol,  ci  în  realismul  dumnezeiesc  al  plină¬ 
tăţii  Lui,  plinătate  mereu  egală  cu  sine  (mereu  întreagă)  în  toate  lucrările  şi  aşe- 
zămintele  Lui  pentru  noi.  Căci  în  tot  şi  în  toate  El  a  fost  şi  este  pentru  noi 
plinătate,  —  iubire,  adevăr,  plinătate. 

Intîi  şi  întîi:  El  n-a  zis  despre  Sine  prin  înflorituri  de  cuvînt,  în  metaforă 
şi  în  simbol,  că  este  Fiul  lui  Dumnezeu .  Fiindcă,  „mai  înainte  de  toţi  vecii"  şi 
întru  toţi  vecii,  El  a  fost  şi  este  „de  o  fiinţă  cu  Tatăl",  Unul  din  Treime,  „Fiul 
cel  Unul  Născut"  al  Tatălui  (Ioan  1,  18),  Fiul  lui  Dumnezeu, 

Intrupîndu-Se  apoi  „la  plinirea  vremii"  (Gal.  4,  4),  El  nu  S-a  întrupat  în 
simbol  sau  în  metaforă,  nu  dochetic,  nu  în  părere,  ci  real;  real  şi  deplin  a  luat 
în  Sine  chipul  nostru  „de  rob"  (Filip.  2,  7),  făcîndu-Se  „întru  totul  asemenea 
nouă,  afară  de  păcat"  (Evr.  4,  15). 

Şi  răstignit  fiind  pe  cruce,  El  a  fost  răstignit  în  mod  real:  izvoare  de  sînge 
I-au  făcut  în  mîini  şi  în  picioare  cuiele  răstignirii. 

A  murit  apoi  cu  adevărat  pe  cruce  în  moartea-jertfă,  moarte  reală,  nu 
părută,  —  dovedind  aceasta  (fiziologic,  medical)  „sîngele  şi  apa"  ce  au  ieşit  din 
coasta  Lui  străpunsă  cu  suliţa  de  unul  din  ostaşii  romani  din  ordinea  şi  exe¬ 
cuţia  răstignirii. 

Şi  real  a  înviat  a  treia  zi  din  morţi  şi  s-a  înălţat  apoi  la  ceruri,  ducînd  în 
Sine  la  Tatăl  firea  noastră  vindecată  de  păcat  şi  de  moarte,  sfinţită,  mîntuită, 
îndumnezeită. 

Aşadar,  în  El  şi  în  lucrările  Lui  pentru  noi  —  şi  în  învăţătura  Lui  —  tot 
şi  toate  au  fost  şi  sînt  deplin  reale,  de  un  realism  absolut;  divin;  mîntuitor; 
substanţial;  de  dincolo  de  simbol  şi  metaforă. 

„în  El“,  zice  Apostolul,  „locuieşte  trupeşte  toată  plinătatea  Dumnezeirii44 
(Col.  2,  9).  Şi  zice:  „voi  sînteţi  deplini  întru  El“  (Col.  2,  10),  deplini,  fiindcă  nu 
umbre  ne  dăruieşte  Hristos-Domnul  în  tot  ceea  ce  ne  dăruieşte  din  plinătatea 
iubirii  şi  jertfei  Sale. 

Cum,  atunci,  să  ne  ofere  El  în  Cina  cea  de  Taină  simbol  şi  metaforă  — 
pîine-simbol  şi  vin-simbol  în  flori  de  cuvînt  —  El  Care  a  fost  şi  este  în  tot 
şi  în  toate:  plinătate  de  viaţă,  de  iubire,  de  dar? 

Este  cu  neputinţă  aşa  ceva. 

Ar  fi  atunci  o  nefirească  ruptură  în  realismul  lucrărilor  Lud,  un  gol,  un 
hiatus,  un  spaţiu  străin,  neconform  cu  dorinţa  şi  cu  iubirea  Lui  de  a  Se  fi  unit 
cu  noi  real  şi  deplin:  în  întrupare,  în  jertfă,  în  înviere,  în  zidirea  Bisericii  ca 
Trup  al  Lui,  în  mîntuirea  fiecăruia  din  noi. 

Pîinile  din  simbolul  vechitestamentar  al  aşteptării  erau  pîini  şi  Dumnezeu 
aşa  a  vorbit  despre  ele,  prin  cuvinte  ce  exprimau  exact  realitatea  lor:  „să  luaţi 
făină  de  grîu  aleasă  şi  să  faceţi  din  ea  douăsprezece  pîini  —  şi  să  le  puneţi  pe 
masa  cea  de  aur  curat  dinaintea  Domnului44. 

Erau  pîini  şi  Dumnezeu  pîini  le-a  numit,  nu  le-a  dat  alt  nume  deşi,  criptic- 
profetic,  în  perspectivă  mesianică,  ar  fi  putut  să  facă  aceasta. 

Dar  despre  Pîinea  şi  Vinul  Cuminecării  Dumnezeu-întrupat  vorbeşte  altfel. 
El  zice  clar:  „Acesta  este  trupul  Meu“ ,  „Acesta  este  sîngele  Meu".  Ca  atare, 
aceasâ  Pîine  şi  acest  Vin,  de  Hristos-Domnul  rînduite  în  Cina  cea  de  Taină,  cea 
de  pe  altarul  Bisericii  (cf.  Evr.  13,  10),  trebuie  să  fie  şi  sînt  exact  ceea  ce  a  zis 
Hristos-Domnul  despre  ele  că  sînt,  adică  trupul  şi  sîngele  Lui.  Căci  Dumnezeu 
fiind.  El  poate  să  împlinească  şi  împlineşte  cu  credincioşie  ceea  ce  a  gîndit  şi  a 
rostit  pentru  noi  în  Cina  cea  de  Taină:  „ Acesta  este  trupul  Meu1',  „Acesta  este 
sîngele  Meu“. 

El  n-a  gîndit  una  —  şi  a  rostit  alta;  ceea  ce  a  gîndit,  aceea  a  rostit;  iar 
ceea  ce  a  rostit,  El  împlineşte  cu  iubire  în  relaţia  totală:  întrupare — Jertfă — Cu¬ 
minecare. 

O  cină-simbol  nu  corespunde  calităţii  şi  dimensiunii  de  Dar  împărătesc - 
dumnezeiesc  pe  care  —  prin  Cina  cea  de  Taină  —  ni  l-a  făcut  Hristos-Domnul 
din  întrupare  şi  din  Jertfa  Sa  de  pe  cruce;  cina-simbol  este  disproporţionat  de 
mică  hristologic  şi  sacrificial  faţă  de  Hristos-Dăruitorul;  faţă  de  întrupare,  faţă 
de  Jertfa  de  pe  cruce;  mică  şi  goală  şi  departe  de  Hristos  Iubirea  şi  Darul,  de 
iubirea  Lui  totală  din  întrupare,  de  iubirea  Lui  totală  din  Jertfa  de  pe  cruce. 

In  fond,  dacă  Cina  cea  de  Taină  ar  fi  simplă  cină-simbol,  atunci  între  pîi¬ 
nile  vechitestamentare  ale  aşteptării  şi  între  pîinea  euharistică  din  Legâmîntul 
cel  Nou  n-ar  fi  decît  o  diferenţă  de  poziţie .  în  timp  faţă  de  Hristos:  pîinile 
vechitestamentare  aşteptau  —  pîinea  euharistică  rememorează.  Nici  între  noi 
cei  din  Hristos-Plinătatea  şi  între  cei  din  Umbra-Legii  n-ar  fi  o  diferenţă  de 
substanţă:  ei  aveau  pîinile  aşteptării,  noi  am  avea  pîinea  amintirii,  —  iar  Hristos- 
Domnul  ar  rămîne  pe  cruce  tot  atît  de  neîmpârtăşit  şi  acelora  şi  nouă.  Ceea  ce, 
evident,  nu  corespunde  ca  iubire  şi  plinătate  vindecătoare  cu  logica  divină  a 
întrupării  şi  a  Jertfei  de  pe  cruce. 

Pe  de  altă  parte,  dacă  Cina  cea  de  Taină  n-ar  fi  în  mod  real  şi  profund 
o  Taină  hristologic-sacrificială  şi  ar  fi  o  simplă  cină-simbol  goală  de  Jertfa  Lui, 
pentru  ce  ar  fi  insistat  atît  de  mult  Hristos-Domnul  asupra  ei?,  pentru  ce  ar  fi 
condiţionat  atît  de  categoric  de  ea:  viaţa  noastră  întru  El,  învierea  noastră, 
viaţa  noastră  veşnică?  Fiindcă,  am  reţinut,  în  marea  vorbire  euharistică  de  din¬ 
colo  de  simbol  şi  de  metaforă  din  Capernaum,  El  a  zis  cu  insistenţă  şi  condiţio¬ 
nări  absolute:  „Dacă  nu  veţi  mînca  trupul  Fiului  Omului  şi  nu  veţi  bea  sîngele 
Lui,  nu  veţi  avea  viaţă  întru  voi44;  „Cel  ce  mânîncă  trupul  Meu  şi  bea  sîngele 

Meu  are  viaţă  veşnică  şi  Eu  îl  voi  învia  în  ziua  cea  de  apoi'1;  „Cel  ce  mănîncă 
trupul  Meu  şi  bea  sîngele  Meu  rămîne  în  Mine  şi  Eu  în  el"  (Ioan  6:  53,  54,  56). 

Ca  atare,  după  ce  a  insistat  în  acest  fel,  ar  fi  deodată:  şi  discordant  şi 
jenant  pentru  El  şi  pentru  noi  să  ne  ofere  în  final  o  foarte  modestă  oină-eimbol, 
departe  şi  goală  de  El,  de  întrupare,  de  Jertfa  de  pe  cruce. 

La  nunta  din  Cana  Galileii  El  a  prefăcut  apa  în  vin. 

In  pustie  a  săturat  de  două  ori  mulţimi  de  oameni  din  puţine  pîini. 

Or,  prin  aceste  miracole  cu  semn  de  miracole  pre-  şi  proeuharistice,  Mîn- 
tuitorul  ne-a  pregătit  din  timp  şi  ne  ajută  să  credem  că  în  Cina  cea  de  Taină  El 
ne  dă  cu  adevărat  ca  hrană  şi  băutură  trupul  şi  sîngele  Său.  Fiindcă  Acelaşi 
Care  a  înmulţit  pîinile  în  pustie  şi  Care  a  prefăcut  apa  în  vin  la  nunta  din  Cana, 
Acelaşi,  cu  aceeaşi  nelimitată  putere  şi  cu  aceeaşi  nelimitată  iubire,  preface  în 
Cina  cea  de  Taină  Pîinea  şi  Vinul  Cuminecării  în  Trupul  şi  Sîngele  Său,  —  aşa 
precum  a  zis:  „ Acesta  este  trupul  Meu",  „ Acesta  este  sîngele  Meu". 

Altfel,  Cina  cea  de  Taină  căreia  Hristos-Domnul  i-a  conferit  rosturi  atît 
de  mari  în  zidirea  şi  în  viaţa  Bisericii  nu  ajunge  nici  măcar  la  statura  şi  fru¬ 
museţea  miracolelor  din  Cana  Galileii  şi  din  pustia  înmulţirii  pîinilor,  fiindcă 
cina-simbol  nu  mai  aparţine  dimensiunii  divine  a  miracolului  (ca  Cina  de  Taină 
cea  voită  de  Hristos-Domnul);  cina-simbol  este  o  simplă  relaţie  simbolic-ab- 
stractâ. 

Specificăm  însă  că  în  timp  ce  miracolele  pre-  şi  proeuharistice  din  Cana  şi 
din  pustie  erau  miracole  cu  evidenţă  în  afară  —  miracolul  hristologic-sacri- 
ficial  din  Cina  cea  de  Taină  îşi  păstrează  evidenţa  şi  adîncimea  înlăuntru,  în 
încredinţările  lui  Hristos-Domnul,  în  întrupare,  în  Jertfa  de  pe  cruce,  în  cre¬ 
dinţa  noastră  pură. 

Fiindcă  prin  Cina  de  Taină  cea  crezută  şi  primită  ca  relaţie-miracol  cu 
Jertfa  de  pe  cruce  noi  sîntem  situaţi  de  Hristos-Domnul  în  frumuseţea  şi  în 
ascuţişul  spiritual  al  iubirii  şi  al  credinţei  pure,  ca  Avraam  şi  ca  Moise  odinioară 
şi  ca  Sfînta  Fecioară  la  bunavestire.  Căci  cu  adevărat  cuvintele  Mîntuitorului: 
„ Acesta  este  trupul  Meu",  „Acesta  este  sîngele  Meu"  sînt  pentru  Biserică  şi 
pentru  fiecare  din  noi  (fiii  Bisericii)  tot  atît  de  profunde  teologic-evenimenţial 
şi  ca  ascuţime  a  credinţei  precum  a  fost  bunăvestirea  pentru  Sfînta  Fecioară 
şi  precum  au  fost  cele  promise  şi  cerute  de  Dumnezeu  lui  Moise  şi  lui  Avraam 
de  demult  în  marile  Lui  promisiuni,  în  marile  lor  situaţii  de  credinţă  şi  de  ascul¬ 
tare. 

Şi  dacă  slăvim  şi  iubim  credinţa  lor,  —  pentru  ce  n-am  înflori  şi  noi  întru 
noi  aceeaşi  credinţă,  în  situaţiile  şi  Tainele  din  care  ne  vorbeşte  nouă  Dumnezeu? 

încheiem  aici  acest  parcurs  biblic  şi  aceste  consideraţii,  cu  următoarele 
accente: 

Metafora  şi  simbolul  —  (cina-simbol)  —  nu  vehiculează  concret  spre  noi  şi 
în  noi  jertfa  de  pe  cruce,  n-o  comunică,  n-o  transmit,  n-o  aduc  efectiv  în  noi, 
nu  ne  împărtăşesc  deci  real  cu  jertfa  de  pe  cruce. 

în  cina-simbol,  jertfa  de  pe  cruce  rămîne  etern  şi  total  închisă  în  ea  însăşi, 
pe  cruce,  —  pom  al  vieţii  cu  rodul,  cu  jertfa  vieţii  — ,  iar  noi  rămînem  in 
abisul  nostru  tragic  de  cădere  şi  de  moarte. 

Privim  spre  ea  din  abisul  nostru  şi  o  dorim  din  arsura  morţii,  o  dorim  în 
speranţă  şi  lacrimă,  ca  unic  medicament  vindecător  al  fiinţei  noastre,  ca  „ade¬ 
vărată  hrană"  şi  „adevărată  băutură"  ce  ne-ar  vindeca  divin  fiinţa,  —  dar  ea  nu 
ne  este  dăruită  real,  căci  simbolul  şi  metafora  n-o  pot  împărtăşi  real. 

Situaţia  teologică  din  cina-simbol  este  ca  şi  cum  unui  bolnav  de  moarte 
pe  care  l-ai  putea  salva  cu  medicamentul  eficace  adecvat  bolii  lui  de  moarte 
nu-i  dai  acest  medicament  izbăvitor,  deşi  îl  ai  —  el  este  pe  cruce ;  îi  arăţi  bol¬ 
navului  medicamentul  anume  pregătit  pentru  el,  pregătit  cu  iubire  pe  cruce  şi 
în  Cina  cea  de  Taină,  dar  nu-i  dai  medicamentul  pentru  el  pregătit,  îi  dai  în 
schimb  vqrbiri  înflorite  despre  medicament  şi  nişte  semne  ineficiente  ale  lui,  îi 

dai,  aşa-zicînd,  imaginea  din  oglindă  a  medicamentului,  dar  medicamentul  izbă¬ 
vitor  pregătit  pentru  el  cu  nemărginită  iubire  nu  i-1  dai;  îl  ai,  dar  nu  i-1  dai. 

Or,  ar  fi  lipsit  de  evlavie  şi  de  respect  sacru  faţă  de  Hristos  Domnul  şi  faţă 
de  iubirea  Lui  peste  tot  şi  totdeauna  întreagă  pentru  noi  să  gîndim  sau  să  impli¬ 
căm  în  crezul  nostru  gîndul  că  El  ar  fi  procedat  cu  noi  în  acest  fel. 

Trebuie  să  observăm  că  cina-simbol  (spre  deosebire  de  Cina  cea  de  Taină) 
provine  întreagă  şi  continuu  din  vatra  întrebării  iudeilor  din  Capernaum:  „Cum 
poate  Acesta  să  ne  dea  trupul  Lui  să-l  mîncăm?“  Toată  motivaţia  mintală  şi 
toată  psihologia  religioasă  se  colorează  în  cina-simbol  din  această  întrebare  în 
care  conflictul  mintal  şi  psihologic  se  descarcă  violent  în  primele  cuvinte:  „Cum 
poate?“,  „Cum  poate  Acesta?4* 

Axată  pe  tensiunea  dintre  „a  putea 14  —  „a  nu  putea1* ,  întrebarea  tăgăduieşte 
din  capul  locului,  cu  impetuozitate,  faptul  în  discuţie,  sensul  radical  fiind  că  aşa 
ceva  nu  se  poate.  Dar,  evident,  lucrurile  sînt  privite  aşa  din  perspectiva  şi  după 
măsura  creaturii,  nu  din  perspectiva  şi  după  puterea  Atoateziditorului  şi  Atot- 
ţiitorului;  sînt  privite  aşa  în  afara  harului  şi  fără  credinţă,  nu  întru  credinţă 
şi  în  har. 

Se  recunoaşte  totuşi  şi  în  cina-simbol  că  Hristos-Domnul  a  vrut  şi  vrea  să 
ne  comunice  într-un  fel  jertfa  mîntuitoare,  jertfa-medicament  de  pe  cruce,  să  ne 
pună  în  legătură  cu  ea,  de  vreme  ce  atît  de  categoric  este  cuvîntul  Lui:  „Dacă  nu 
veţi  mînca  trupul  Fiului  Omului  şi  dacă  nu  veţi  bea  sîngele  Lui,  nu  veţi  avea 
viaţă  în  voi“  şi  de  vreme  ce  a  aşezat  „cina44  ca  atare.  A  vrut  şi  vrea.  dar  nu 

ne-o  poate  da  decît  în  simbol  şi  în  metaforă,  —  fiindcă  cina-simbol  nu  se  poate 

despovăra  de  conflictul  şi  necredinţa  întrebării:  „Cum  poate  Acesta  să  ne  dea 
trupul  Lui  să-l  mîncăm?44 

In  Biserică  însă  —  aşadar  în  harul  lui  Dumnezeu,  în  lumina  şi-n  adevărul 

şi-n  dragostea  Lui  —  noi  ştim  şi  credem  cu  adevărat  că  „Za  Dumnezeu  toate  sînt 

cu  putinţă"  (Mat.  19,  26)  şi  cu  acest  cuvînt  al  Mîntuitorului  sîntem  în  liniştea 
şi-n  bogăţia  credinţei  de  dincolo  de  nejustificatul  conflict.  Eliberaţi  deci  de  în¬ 
trebarea  „Cum  poate  Acesta?*4,  (care  în  Hristos  nu  are  nici  „loc44  nici  sens,  ci  se 
topeşte  ca  ceara  de  faţa  focului),  ştim  şi  credem  că  Cel  Ce  „a  făcut  toate  cîte  a 
vrut,  în  cer  şi  pe  pămînt,  în  mări  şi  în  toate  adîncurile44  (Ps.  134,  6);  Cel  Ce  S-a 
născut  mai  presus  de  fire  din  Fecioara-Maică,  Născătoarea  de  Dumnezeu;  Cel  Ce 
a  prefăcut  apa  în  vin  la  nunta  din  Cana  şi  a  înmulţit  pîinile  în  pustie;  Cel  Ce 
a  rostit  lumii  cel  mai  ziditor  crez  şi  cea  mai  frumoasă  învăţătură  din  cîte  s-au 
rostit  vreodată  sub  soare;  Cel  Ce  a  tămăduit  leproşi  şi  orbi  şi  slăbănogi  şi  chi¬ 
nuiţi  de  duhuri  necurate  şi  a  înviat  pe  fiica  lui  Iair,  pe  fiul  văduvei,  pe  Lazăr 
cel  mort  de  patru  zile;  Cel  la  a  Cărui  moarte  pe  cruce  s-a  cutremurat  pămîntul 
şi  s-a  îndoliat  soarele;  Cel  Ce  a  înviat  a  treia  zi  din  morţi  şi  a  intrat  la  sfinţii 
Săi  Apostoli  uşile  fiind  încuiate;  în  sfîrşit,  Cel  Ce  S-a  înălţat  la  ceruri  întru  slava 
Tatălui,  —  credem  deci  că  Acesta  poate  să  ne  dea  şi  ne  dă  cu  adevărat  în  Cina 
Sa  de  Taină  ceea  ce  a  vrut  să  ne  dea,  ceea  ce  a  vestit  de  departe,  profetic, 
prin  pîinile  de  pe  masa  de  aur  şi  ceea  ce  a  rostit  în  Capernaum  cu  insistenţă  şi 
cu  condiţionări  absolute,  adică  trupul  şi  sîngele  Său,  jertfa-medicament  de  pe 
cruce. 

Căci,  în  fidelitate  faţă  de  absolutul  ei  de  jertfă,  faţă  de  fiinţa  ei,  jertfa 
de  pe  cruce  se  comunică  numai  ca  jertfă,  nu  scăzînd  sau  căzînd  ca  de  la  cer  la 
pămînt  în  metaforă  şi  simbol,  deoarece  simbolul  şi  metafora  sînt  totdeauna  in¬ 
finit  de  departe  hristologic-sacrificial  de  ea,  sînt  goale  de  ea.  Numai  jertfa 
poate  împărtăşi  şi  împărtăşeşte  real,  nescăzută,  vindecător,  jertfa. 

Iar  acestea  le  împlineşte  lucrînd  în  chip  divin  prin  Duhul  Sfînt  Hristos- 
Domnul  în  Cina  Sa  de  Taină,  —  aceea  cu  care  ne  cuminecă  dintotdeauna  Sfîntă 
Biserica  Sa,  de  pe  altarul  Ei,  „ altarul  lui  Dumnezeu"  (Ps.  43,  4);  aceea  la  care 
Ea,  Biserica  lui  Hristos-Dumnezeu,  ne  cheamă  dintotdeauna  cu  cuvinte  de  înaltă 
conştiinţă  euharistică  şi  de  înaltă  slujire:  „Cu  frică  de  Dumnezeu,  cu  credinţă 
şi  cu  dragoste  să  vă  apropiaţi44;  „Pîinea  cea  cerească  şi  Paharul  vieţii,  gustaţi  şi 
vedeţi  că  e  bun  Domnul44. 

Căci  abisul  lui  Adam  cel  căzut  era  total:  era  moarte,  era  cenuşă,  era 
neantizare. 

Ca  atare,  —  corespunzător  — ,  şi  lucrarea  săvîrşită  de  Dumnezeu  pentru 
vindecare  a  fost  şi  este  totală:  întrupare — Jertfă — Cina  cea  de  Taină,  —  marea 
relaţie  a  mîntuirii,  întregul  divin  al  mîntuirii,  egal  mereu  cu  sine  în  absolutul 
lui;  fiindcă  toate  aceste  ipostaze:  întrupare — Jertfă — Cuminecare  sînt  una  şi  aceeaşi 
plinătate  vindecătoare  şi  mîntuitoare  a  lui  Hristos-Domnul. 

Aşa  încît,  din  şi  în  absolutul  pururea  cu  sine  egal  al  mîntuirii,  adică  deo¬ 
dată  din  întrupare  şi  din  Jertfa  de  pe  cruce  (sau:  pe  măsura  teologică  şi  sacri- 
ficială  a  acelora)  îi  zice  Hristos-Domnul  în  Cina  Lui  de  Taină  omului  din  abisul 
morţii  şi  neantizării:  „ Acesta  este  trupul  Meu“,  „ Acesta  este  sîngele  Meu";  „ Cel 
ce  mănincă  trupul  Meu  şi  bea  sîngele  Meu  are  viaţă  veşnică  şi  Eu  îl  voi  învia 
în  ziua  cea  de  apoi". 

Preot  Io  an  Tur  cu 

VIAŢA  SF.  MAXIM  MĂRTURISITORUL  RECONSIDERATĂ?  * 


Documente  numeroase,  contemporane  şi  demne  de  crezare  ne  permit  să  ur¬ 
mărim  etapele  luptei  duse  de  monahul  teolog  bizantin  Maxim  (580 — 662)*  1  în  apă¬ 
rarea  învăţăturii  asupra  celor  două  voinţi  în  Hristos,  în  perspectiva  hristologiei 
ortodoxe  definite  la  Sinodul  de  la  Chalcedon.  Luptă  pe  care  a  trebuit  să  o  sus¬ 
ţină  fără  slăbire  vreme  de  mai  mult  de  20  de  ani  de  la  disputa  de  la  Cartagina 
(iulie  645)  cu  expatriarhul  monotelit  Pyrrhus  (638 — 641)  şi  intervenţia  sa  la  Sino¬ 
dul  roman  din  Lateran  (oct.  649)  pînă  la  mărturia  supremă  care  i-a  adus  titlul 
de  Mărturisitor  (apr. — aug.  662)  ca  urmare  a  unui  dublu  proces  (654,  656),  şi 
pinâ  la  recunoaşterea  oficială  a  doctrinei  sale  la  al  Vl-lea  Sinod  Ecumenic  de 
la  Constantinopol  (680 — 681).2  Dar  atunci  cînd  această  luptă  s-a  angajat  într-un 
mod  decisiv  Maxim  trecuse  deja  de  şaizeci  de  ani.  De  zece  ani  deja  —  rezidind, 
.  se  pare,  la  Cartagina  unde  prezenţa  sa  este  atestată  pentru  prima  oară  în  mod 
sigur  La  Rusaliile  anului  632  3  el  lua  o  parte  de  prim  rang  în  controversele  ridi¬ 
cate  de  decizia  monotelită  (psăphos)  promulgată  de  patriarhul  Constantinopolei, 
Serghios  (610 — 638)  în  634  şi  confirmată  în  638  de  împăratul  Herakleios  (610 — 641) 
sub  formă  de  lege  imperială  (&kthâsis).  Scrisorile  şi  opusculele  acestei  perioade, 
dacă  nu  ne  aduc  decît  puţine  informaţii  asupra  autorului  lor,  pot  fi  cel  puţin 
datate  într-un  mod  destul  de  precis.4  Cu  totul  altfel  este  situaţia  pentru  cei 
circa  cincizeci  de  ani  (580 — 632)  în  cursul  cărora  s-a  format  această  viguroasă 
personalitate  şi  au  fost  redactate  un  număr  de  opere  care  mărturisesc  amploarea 
culturii  sale  scripturistice,  teologice  şi  filosofice  ca  şi  acuitatea  viziunii  sale  con¬ 
templative  şi  echilibrul  înţelegerii  sale  spirituale;  opere  care  constituie,  de  de¬ 
parte,  cea  mai  mare  parte  a  moştenirii  sale  spirituale. 


*  Comunicare  a  reputatului  liturgist  şi  patrolog  romano-catolic,  Ir£n£e  — 
Henri  Dalmais  O.  P.,  şi  unul  din  cei  mai  avizaţi  „maximologi"  contemporani, 
profesor  la  Institutul  Catolic  din  Paris,  publicată  sub  titlul:  La  vie  de  Saint 
Maxime  le  Confesseur  reconsidârâe?  în  Studia  Patristica  XVIII,  ed.  by.  E.  Li- 
vingstone,  Pergamon  —  Press,  Oxford  —  New  York,  1982,  p.  26 — 30. 

1  Ultima  prezentare  de  sinteză  asupra  vieţii,  operei  şi  temelor  teologiei 
spirituale  maximiene  cu  indicarea  bibiliografiei  existente,  semnată  de  acelaşi 
I.  H.  Dalmais,  este  cuprinsă  în  articolul  „ Maxime  le  Confesseur ",  „Dictionnaire 
de  Spiritualii"  X  (1978),  col.  836—847. 

2  C/.  drd.  Ioan  I.  Ică,  Definiţia  hristologicd  a  Sinodului  VI  Ecumenic  şi 
semnificaţia  ei  do gmatico- simbolică,  „Mitropolia  Ardealului44,  32  (1987),  nr.  I,  p.  22— 
56  mai  ales  notele  22,  p.  36  şi  43,  p.  43  şi  bibliografia  citată  acolo. 

3  Informaţie  furnizată  de  finalul  inedit  al  ep.  8  (P.  G.  91,  440  C — 445  B)  edi¬ 
tat  de  R.  Devreese,  La  fin  inedit  d'une  lettre  de  S.  Maxime:  un  bapteme  force  de 
Juifs  et  de  Samaritains  ă  Chartage  en  632,  „Revue  des  Sciences  ReligieuSes"  17 
(1937),  p.  25—35  aici  p.  31. 

4  Cf.  P.  Sherwood,  An  Annotated  Date-list  of  Works  of  Maximus  the  Confessor 
(Studia  Anselmiana  30),  Roma,  1952,  p.  6 — 22  şi  39 — 56. 

In  lipsă  de  altceva  mai  bun,  pînă  în  ultimii  ani  s-a  dat  încredere  biografiei 
sale  greceşti  (bids  kai  politeia)  compilate  spre  sec.  X  şi  publicate  atît  de  Bollan- 
dişti 5  cît  şi  de  păr.  F.  Combefis  în  fruntea  ediţiei  sale  în  două  volume  a  ope¬ 
relor  Sf.  Maxim  (Paris,  1675).6  Studiul  critic  pe  care  i  l-a  făcut  W.  Lackner 7 8  a 
arătat  însă,  că  autorul  nu  dispunea  de  alte  surse  decît  cele  parvenite  pînă  la  noi. 
Pe  baza  cîtorva  informaţii  risipite  în  operele  lui  Maxim  şi  interpretate  într-o 
manieră  adesea  contestabilă,  el  a  umplut  lacunele  fâcînd  apel  la  locurile  co¬ 
mune  (tâpoi)  ale  haghiografiei  monastice.4 

Se  înţelege  cu  cît  interes  trebuie  să  fie  primită  biografia  siriacă  descope¬ 
rită  de  S.  Brock  în  manuscrisul  British  Museum  7192,  ff.  72b — 78b.9  La  prima 
vedere,  acest  text  nu  inspiră  deloc  încredere.  In  manuscris  el  ocupă  un  loc  în 
urma  a  trei  fragmente  de  controversă  monotelită  contra  ,jnaximianiştilor‘,l  texte 
de  origine  probabil  maronită.  Autorul  zice  că  se  numeşte  Gheorghe  (sau  Gri- 
gorie??  §  5)  de  Reshaiina,  discipol  al  lui  Sofronie,  patriarhul  Ierusalimului  (634 — 
639)  şi  că  ar  fi  luat  parte  cu  doi  din  aceşti  discipoli,  la  fel  de  sub  jurisdicţia 
lui  Sofronie,  la  un  sinod  ţinut  în  Cipru  (634?)  care  l-ar  fi  neliniştit  serios  pe 
Maxim  (§  II).  Manuscrisul  care  nu  e  original  pare  a  fi  fost  scris  cel  mai  tîrziu 
la  începutul  sec.  VIII  şi  textul  trebuie  să  fi  fost  redactat  puţin  înainte  de  680. 

Dar  dacă  trecem  ipeste  formulele  lipsite  de  bunăvoinţă  obişnuite  în  contro¬ 
versele  cu  cei  consideraţi  ereziarhi,  trebuie  să  recunoaştem  că  informaţiile  fur¬ 
nizate  de  autorul  lor  asupra  anilor  de  tinereţe  ai  lui  Maxim  limpezesc  în  mod 
remarcabil  atît  numeroase  aspecte  ale  gîndirii  sale  cît  şi  anumite  relaţii  pe 
care  le-a  întreţinut  în  continuare,  mai  ales  cu  Sofronie 10  şi  mai  mult  încă  cu 
acest  Anastasie  care  va  fi  nedespărţit  al  luptelor  sale  pînă  la  moartea  sa. 

Ne-ar  putea  nelinişti  insistenţa  biografului  în  a  se  numi  discipol  al  lui  So¬ 
fronie.  Nu  luase  oare  aceştia  poziţie,  după  convorbirile  cu  Serghios,  în  Synodika 


5  Acta  Sanctorum,  Augustus  III,  Anvers,  1737,  p.  118 — 132. 

6  Reluată  în  P.  G.  90,  67 — 110.  C/.  şi  studiul  asupra  acestei  biografii  (făcut  cu 
putinţă  de  manuscrisul  moscovit  Bibi.  Syn .  391  publicat  în  1913  de  M.  D.  Muretov) 
a  lui  R.  Devreese,  La  vie  de  S.  Maxime  le  Confesseur  et  ses  recensions  „Analecta 
Bollandiana44  46  (1928),  p.  49—80. 

7  W.  Lackner,  Zu  Quellen  und  Datierung  der  Maximosvita,  „Analecta  Bollan- 
diana“  85  (1967),  p.  285—316. 

8  „Biografia  tradiţională  s-a  dovedit,  de  la  studiul  critic  al  lui  W.  Lackner, 
a  fi  o  compilaţie  haghiografică  de  la  mijlocul  sec.  X,  pentru  redactarea  căreia 
autorul  n-a  dispus  de  alte  surse  decît  cele  cunoscute  nouă  (P.  G.  90,  109 — 202),  şi 
care  ne  informează  plecînd  de  la  mărturii  contemporane  doar  asupra  ultimei 
perioade  a  vieţii  Sf.  Maxim,  de  la  Sinodul  Lateran  (649)  încolo.  Pentru  perioadele 
anterioare,  cele  ale  formulării  şi  redactării  aproape  totalităţii  scrierilor  duhov¬ 
niceşti,  redactorul  a  mascat  insuficienţa  informaţiei  sale  prin  clişeele  retoricii 
haghiografice.  Nu  se  ştie,  de  aceea,  ce  încredere  poate  fi  acordată  informaţiilor 
asupra  originii  sale  aristocratice  constantinopolitane,  asupra  carierei  sale  de  înalt 
funcţionar  imperial  (Maxim  ar  fi  fost  cîţiva  ani,  610 — 613,  prim-secretar,  protoase - 
kretes,  al  împăratului  Herakleios)  precum  şi  asupra  motivelor  intrării  sale  în 
mănăstirea  lui  Phillippikos  din  Chrysopolis  şi  a  peregrinărilor  care  l-au  condus 
în  Africa  şi  apoi  la  Roma  în  rezistenţa  şi  lupta  sa  contra  ereziei  monoteliste 
(P.  G.  90,  69—81)“  (I.-H.  Dalmais,  „Dict.  Spirit4*  X,  1978,  836). 

9  Publicată,  tradusă  şi  adnotată  de  S.  Brock,  An  Early  Syriac  Life  of 
Maximus  the  Confessor ,  „Analecta  Bollandiana44  91  (1973),  nr.  3 — 4,  p.  299—346. 

f10  Cf.  Ch.  von  Schdnborn,  Sophrone  de  Jerusalem.  Vie  monastique  et 
confession  dogmatique  (Theologie  historique  20),  Paris,  1972,  p.  72 — 78.  In  scrierile 
maximiene  există  3  importante  referiri  explicite,  pe  un  ton  de  filială  afecţiune 
şi  reverenţă,  la  Sofronie  al  Jerusalimului  în:  ep.  13;  P.  G.  91,  532  D;  Op.  th.  pol. 
12,  ibidem,  col.  143  CD  şi  Disp.  c.  Pyrrho,  ibidem,  c.  333  AB.  Vezi  discuţia  lor 
atît  la  von  Schbnbom  cît  şi  ,1a  Shea*wood,  op.  cit.,  p.  28 — 29. 

sa  (634),  contra  monoenergismului  punînd  astfel  fundamentul  doctrinar  din  care 
Maxim  va  trage  ultimile  consecinţe? 

In  ce  priveşte  originile  şi  primii  ani  ai  lui  Maxim,  biograful  siriac  spune 
că  deţine  informaţiile  de  la  preotul  Evloghie  aflat  „în  strînse  legături  cu  afa¬ 
cerile  acestor  persoane'*  şi  care  ar  fi  dispus  el  însuşi  de  un  memoriu  redactat 
de  Martyrios,  preot  din  Hesfin  în  Golan,  la  est  de  Tiberiada,  locul  de  naştere 
al  lud  Maxim  —  al  cărui  nume  de  Botez  ar  fi  fost  Moschion  —  şi  tutore  al  copi¬ 
lului  după  moartea  tatălui  său.  Jena  noastră  sporeşte  atunci  cînd  aflăm  că  acest 
copil  îşi  datora  originea  unui  adulter  între  un  bogat  neguţător  samaritean  din 
Sichar  şi  sclava  persană  a  unui  iudeu  din  Tiberiada.  Editorul  notează  că  numele 
acestei  femei  este  necunoscut  de  altfel,  ca  şi  cel  al  guvernatorului  Tiberiadei, 
Ghenadie(?)f  văr  al  preotului  Martyrios. 

Sîntem  puternic  tentaţi  la  lectura  primelor  paragrafe  să  nu  vedem  în  această 
pretinsă  biografie  decit  un  libel  duşmănos  cum  numărăm  atîtea  în  ereziologie. 
Urmarea  merită  să  ne  reţină  atenţia,  fără  a  fi  totuşi  în  întregime  satisfăcătoare. 
Ni  se  spune  că  după  moartea  tatălui  său,  tînărul  Moschion  a  fost  încredinţat 
egumenului  „Vechii  Lavre'*  întemeiate  odinioară  de  Sf.  Hariton  aproape  de  Tekoa 
şi,  luînd  haina  monahală,  ar  fi  primit  numele  de  Maxim  în  amintirea  unui 
nepot  recent  decedat  al  avei  Pantaleon.  „Vechea  Lavră**  fusese  la  mijlocul  sec.  VI 
în  inima  luptei  contra  origendsmului.11  In  Viaţa  Sf.  Chiriac 12  (§§  XI — XIV),  Chirii 
de  Skythopolis  ne  istoriseşte  cum,  în  urma  vizitei  pe  care  a  făcut-o  la  Sf.  Sava, 
la  „Marea  Lavră"  acesta  l-a  trimis  la  Chiriac  care  trăia  pe  atunci  în  însăşi 
peştera  Sf.  Hariton,  cu  un  mesaj  ce  invita  pe  acest  om  sfînt  „să  lupte  în  rugă¬ 
ciunile  sale  către  Dumnezeu  ca  să  fie  grabnic  abătută  mînia  fremătătoare  a  mo¬ 
nahilor  care  militau  în  Vechea  Lavră  împotriva  lui  Hristos,  cu  Nonnos  şi  Leontios 
(din  Bizanţ)  în  favoarea  doctrinelor  origeniste".  Din  nefericire  nu  ştim  nimic 
despre  situaţia  acestei  mănăstiri  patruzeci  de  ani  mai  tîrziu.  Cu  toate  acestea 
putem  presupune  că,  departe  de  a  fi  fost  un  focar  origenist,  ea  a  rămas  un  loc 
privilegiat  pentru  studiul  critic  al  acestor  doctrine.  Se  înţelege  atunci,  de  ce 
tînărul  Maxim  şi-a  aplicat  în  această  direcţie  inteligenţa  sa,  şi  că,  fără  îndoială 
sub  direcţia  unor  maeştri  experimentaţi,  s-a  angajat  să  facă  discernămîntul  între 
ipotezele  adeseori  aventuroase  ale  magistrului  alexandrin,  abuziv  transformate 
de  monahii  origenişti  în  teze,  şi  bogăţiile  unei  învăţături  scripturistice  de  care 
a  ştiut  să  profite.  Oare  în  acest  cadru  au  început  să  se  elaboreze  reflexiile  asu¬ 
pra  textelor  scripturistice  şi  patristice  ce-şi  vor  găsi  locul  in  marile  colecţii  de 
„ Răspunsuri  către  Talasie"  şi  „ Ambigua 11  ?  Ar  fi  tentant  să  gîndim  astfel  mai 
ales  dacă,  aşa  cum  a  sugerat  J.  M.  Garrigues,13  am  putea  identifica  pe  episcopul 
Ioan  de  Cyzik  căruia  Maxim  îi  trimite  Ambigua  II  cu  Ioan  din  Cyzik  egumen  al 
mănăstirii  Sfîn'ului  Avramie  de  pe  Muntele  Măslinilor  despre  care  Ioan  Mos- 
chos,  tovarăşul  lui  Sofronie  în  cursul  peregrinărilor  sale  monastice,  ne  relatează 
citeva  apoftegme  edifiante  în  cap.  187  al  Livezii  duhovniceşti J4  In  epistola  dedi¬ 
catorie  de  la  Ambigua  II,  Maxim  aminteşte  discuţiile  pe  care  le-a  avut  cu  Ioan 
de  Cyzik  asupra  pasajelor  din  Cuvîntările  Sf.  Grigorie  de  Nazianz  pe  care  le-au 
studiat  cînd  se  găseau  împreună.15 


11  Cf.  Fr.  Diekamp,  Die  origenistische  Streitigkeiten  im  sechsten  Jahrhun- 
dert  und  das  fiinfie  allgemeine  Concil,  Miinster,  1899. 

12  E.  Schwartz,  Kyrillos  von  Skythopolis,  „Texte  und  Untersuchungen"  t. 
49/2,  Leipzig,  1939,  p.  222—235. 

13  J.-M.  Garrigues,  La  personne  composâe  du  Christ,  „Revue  Thomiste", 
1974,  nr.  2,  p.  181 — 204  mai  ales  181 — 189  aici  182 — 183. 

14  P.  G.  87,  3,  coi.  3064  D— 3065  A. 

15  P.  G.  91,  1064  B;  trad.  rom.  pr.  prof.  D.  Stăniloae,  P.  S.  B.  80,  Bucifreşti, 
1983  p.  65.  „Se  credea,  în  general,  că  era  vorba  de  un  episcop  al  Cyzikului  la 
care  Maxim  ar  fi  vieţuit  cîtăva  vreme  într-o  mănăstire  episcopală  de  tip  basilian. 
Dar  nu  avem  nici  o  urmă  a  acestei  şederi  ignorate  de  ambii  biografi  (grec  şi 
siriac).  Totul  s-ar  explica  mai  bine  dacă  relaţiile  dintre  Maxim  şi  Ioan  s-ar  fi 

Toate  aceste  presupuneri  rămm  din  nefericire  nesigure,  în  lipsă  de  o  ates¬ 
tare  mai  precisă.  Sîntem  reduşi  la  situaţia  de  a  spicui  cîteva  indicii  plauzibile; 
cel  puţin  ele  sînt  uimitor  de  convergente;  atenţia  privilegiată  acordată  textelor 
origeniste,  dar  şi  cunoaşterea  remarcabilă  a  interpretărilor  scripturistice  ale 
maestrului  alexandrin;  familiaritatea  cu  gîndirea  şi  operele  Capadocienilor:  nu 
numai  cu  Grigorie  de  Nazianz  explicit  şi  abundent  citat  şi  cometat,  dar  poate 
mai  mult  încă  cu  Grigorie  de  Nyssa  discret  pus  la  contribuţie  în  mai  multe  re¬ 
prize.  Şi,  pe  de  altă  parte,  o  excepţionala  ©tăpînire  în  mînuirea  noţiunilor 
aristotelice  şi  metodelor  de  argumentaţie  pe  care  trebuie  să  le  calificăm  deja 
drept  scolastice;  nu  este  oare  aici,  pusă  în  lucrare  în  noi  perspective,  o  parte  a 
moştenirii  acelor  teologi  ai  epocii  justiniene  a  căror  personalitate  şi  opere  au 
fost  multă  vreme  —  şi  rămîn  încă  —  supuse  controverselor:  origenistul  Leontie 
din  Bizanţ,  neochalcedonianul  Leontie  din  Jerusalim  şi  enigmaticul  autor  al  lui 
De  sectis?  Este  dovedit  că,  în  timpul  celei  mai  mari  părţi  a  sec.  VI,  mănăsti¬ 
rile  palestiene  au  fost  focare  uimitor  de  vii  şi  adesea  efervescente,  de  speculaţie 
filosofică  şi  teologică  ca  şi  de  meditaţie  asupra  marilor  teme  scripturistice  hră¬ 
nită  din  frecventarea  lui  Origen  şi  Evagrie.  Ori  întreaga  gîndire  şi  operă  a  Sf. 
Maxim  ţîşnesc  din  însăşi  aceste  surse.  Mai  curînd  deci,  decît  de  a  continua  să 
căutăm  la  Constantinopol  cadrul  în  care  această  gîndire  s-ar  fi  putut  forma  — 
şi  nu  există  alt  motiv  pentru  a  o  face  decît  atestările  fără  fundament  ale  unei 
haghiografii  tardive  —  pare  preferabil  să  acordăm  o  încredere,  cel  puţin  rela¬ 
tivă,  în  ceea  ce  ne  relatează  un  contemporan,  oricît  de  răuvoitor  ar  putea  fi  şi 
oricît  de  contestabile  ar  fi  unele  din  afirmaţiile  sale. 

Tot  ceea  ce  cunoaştem  despre  Maxim  îl  face  să  apară  ca  un  monah;  cul¬ 
tura  sa  a  putut  fi  dobîndită,  în  toate  punctele,  într-o  ambianţă  monastică,  şi 
mai  bine  ca  nicăieri  altundeva,  în  lavrele  palestiene  din  sec.  VI.  Refugiat,  ca  şi 
atîţia  monahi  răsăriteni,  pe  malurile  Bosforului  ca  urmare  a  invaziei  persane  în 
Palestina  (641),  el  a  putut  petrece  12  ami  rezidind  —  dupâ  cum  ne  relatează  bio¬ 
graful  grec  din  sec.  IX  a  cărui  informaţie  n-avem  de  ce  o  recuza  în  acest  punct 
—  la  mănăstirea  recent  întemeiată  (594)  la  Chrysopolis  pe  malul  asiatic  al  Bosfo¬ 
rului,  de  către  Philippikos,  cumnatul  împăratului  Mauricius  (582 — 602).  Originea 


legat  în  Palestina,  în  cadrul  ecourilor  în  timp  ale  controverselor  origeniste". 
(I.-H.  Dalmais,  „Dict.  Spirit."  X,  c.  837).  In  acest  caz  şi  cronologia  propusă  de 
Sherwood  (p.  27 — 30)  pentru  ep.  28 — 31  şi  8  adresate  lui  Ioan  al  Cyzikului,  cro¬ 
nologie  bazată  pe  ipoteza  unei  presupuse  şederi  a  Sf.  Maxim  între  624 — 626  la 
Cyzik  şi  urmată  de  noi  în  prezentarea  traducerii  acestor  epistole  în  „Mitropolia 
Ardealului"  31  (1980),  nr.  4,  p.  51  sq,  se  cere  corectată  în  consecinţă. 

De  altfel,  întreaga  cronologie  în  mare  măsură  aproximativă  şi  conjencturală 
a  operelor  maximiene,  şi  mai  ales  a  epistolelor  şi  opusculelor,  propusă  de  P. 
Sherwood  doar  ca  o  primă  ipoteză  de  lucru,  va  fi  probabil  repusă  în  discuţie  pe 
baza  considerării  întregii  tradiţii  manuscrise  a  operelor  sale  în  cadrul  investi¬ 
gaţiilor  critice  istorico-filologice  desfăşurată  de  un  colectiv  de  savanţi  în  cadrul 
proiectului  în  curs  avansat  de  realizare  (începînd  din  1980)  al  primei  ediţii  cri¬ 
tice  integrale  a  operei  maximiene  intreprinsâ  de  prestigioasa  colecţie  patristică 
„ Corpus  Christianorum.  Series  Graecau  (editura  Brepols,  Turnhout,  Belgia): 
Quaestiones  ad  Thalassium  (I — LV)  una  cum  Latina  interpretatione  Ioannis  Scotti 
Eriugenae  /  C.  Laga  &  C.  Steel  (C.C.S.G.  7),  1980,  673  p.;  Quaestiones  et  dubia 
/  J.  Deelerck  (C.C.S.G.  10),  1982,  510  p.;  Quaestiones  ad  Thallassium  (LVI — LXV) 
una  cum  Latina  interpretatione  Ioannis  Scotti  Eriugenae  /  C.  Laga  &  C.  Steel; 
Ambigua  ad  Johannem  Latina  interpretatio  Joannis  Scotti  Eriugenae  /  E.  Jeanneau; 
Capita  theologica  et  oeconomica  necnon  capita  quindecim  /  C.  De  Vocht;  Copita 
de  charitate  /  A.  Ceresa-Gastaldo;  Collectio  Espitolarum  /  B.  Markesin/is;  Dispu - 
tatio  cum  Pyrrho  /  M.  Doucet  &  alii;  Expositio  in  Ps.  LIX  necnon  Orationis 
Dominicae  Expositio  /  P.  Van  Deun;  Liber  Asceticus  /  L.  Renmans;  Mystagogia  / 
Ch.  fSotiiropoulos;  Ambigua  ad  Johannem  textus  Graecus  /  C.  Laga;  Opuscula 
theologica  et  polemica  1 — 9.  14  cum  scholiis  /  B.  Markesinis  (după  prospectul 
„Brepols  Publishers",  Jamiary  1987,  p.  44 — 45). 

însăşi  a  acestei  mănăstiri  ne  ajută  să  înţelegem  cum  a  avut  Maxim  ocazia  să-şi 
facă  relaţii  printre  aceşti  înalţi  funcţionari  ai  Palatului,  ca  Ioan  Cubicularul 
căruia  i-a  adresat  importanta  epistolă  (nr.  2)  despre  Iubirea  agapică,  şi  mai  ales 
Anastasie,  fost  secretar  al  bunicii  viitorului  împărat  Constant;  16  de  unde 
confuzia  care  va  face  din  Maxim  însuşi  un  secretar  imperial,  situaţie  care  —  dacă 
ar  fi  fost  efectivă  —  n-ar  fi  lipsit  a  fi  evocată  în  cursul  procesului,  unde  se 
aminteşte  numai  lui  Maxim  din  partea  împăratului  Constant  II  (641 — 668)  „că  a 
fost  apropiat  de  bunicii  lui  şi  le-a  fost  drag4'.17  Ori,  după  biografia  siriacâ, 
Anastasie  era  originar  din  Africa  de  Nord.  Se  înţelege  mai  bine  atunci  cum, 
obligat  să  părăsească  din  nou  mănăstirea  sa  în  urma  asediului  avaro-persan 
al  Constantinopolei  din  626 — 627,  Maxim  îl  însoţeşte  pe  Anastasie,  devenit  deja 
de  zece  ani  (din  617)  discipolul  lui,  pînă  la  Cartagina  unde  regăsesc  alţi  exilaţi 
grupaţi  în  jurul  lui  Sofronie  într-o  mănăstire  denumită  hoi  Eukratădes ,i8  nume 
care,  lucru  curios,  e  adeseori  dat  lui  Ioan  Moschos  sau  lui  Sofronie  însuşi.  E 
posibil  ca  Maxim  să-l  fi  putut  întîlm  pe  Sofronie  şi  tovarăşul  lui,  Ioan,  încă  în 
timpul  tinereţii  sale  monastice  în  Palestina  unde  aceştia  au  rezidat  efectiv  în 
ultimii  ani  ai  sec.  VI  (cc.  594 — 603).  Rarele  indicii  risipite  în  epistolele  şi  opus¬ 
culele  lui  Maxim  nu  ne  permit  să  urmărim  etapele  unei  peregrinări  care  a  putut 
cunoaşte  multe  piedici.  Se  pare  că  a  trebuit  să  facă  loc  la  escale,  a  căror  durată 
o  ignorăm,  în  Cipru  19  şi  în  Creta; 20  dimpotrivă,  n-avem  alt  motiv  de  a  presupune 
o  şedere  la  Cyzik  decît  identificarea,  fără  altă  atestare,  a  episcopului  Ioan  din 
Cyzik  cu  un  şef  al  acestei  biserici.  S-a  întors  oare  Maxim  în  Orient  între  anii 
635 — 640?  Biograful  sirian  pare  să  presupună  aceasta  şi  nimic  nu  ne  obligă  să 
respingem  această  informaţie. 

Toate  acestea,  sîntem  foarte  conştienţi,  nu  sînt  decît  ipoteze  sărac  docu¬ 
mentate.  Ar  fi  de  dorit  ca  cercetările  începute  să  ne  permită  să  le  putem  sus¬ 
ţine  mai  solid.21 

Traducere  şi  note  de 
drd.  Ioan  l.  Ică 


16  Disputatio  Byziae  30  (aug. — sept.  656).  P.  G.  90,  168  A. 

17  Ibid.  24;  col.  160  D— 161  A. 

18  Ep.  12;  P.  G.  91,  461  A;  asupra  semnificaţiei  acestui  supranume  vezi  la 
von  Schonborn,  op.  cit.  n.  13,  p.  56 — 57. 

19  C/.  Sherwood,  op.  cit.  p.  5  şi  34  şi  „Mitropolia  Ardealului44  31  (1980)  nr.  2, 
p.  168,  nr.  2. 

20  Op.  th.  pol.  3;  P.  G.  91,  49  C  unde  Sf.  Maxim  menţionează  o  discuţie  avută 
cu  episcopi  severieni  din  Creta;  şi  Ep.  21,  ibid.  col.  604  B — 605  B  către  un  episcop 
nenumit  al  oraşului  cretan  Kydonia  (trad.  rom.  „Mitrop.  Ardealului44  31  (1986) 
nr.  4,  p.  58 — 59). 

21  Ipoteza  originii  şi  formaţiei  palestiniene  şi  nu  constantinopolitane  a  Sf. 
Maxim  Mărturisitorul  a  fost  acceptată  şi  în  teologia  românească  de  pr.  Dumitru 
Stâniloae,  în  Introducerea  la  „Ambigua44,  P.  S.  B.  80,  1983,  p.  5,  urmînd  informa¬ 
ţiilor  date  de  O.  Clement,  Sources.  Les  mystiques  chr&thiens  des  origines,  Paris, 
1982,  p.  332. 


Din  Sfinţii  Părinţi 


SFINTUL  IOAN  GURA  DE  AUR  * 
Cuvînt  despre  rugăciune 


Pentru  două  pricini  trebuie  să  fericim  şi  să  lăudăm  pe  slujitorii  lui  Dum¬ 
nezeu:  pentru  că  au  avut  nădejdea  mîntuirii  lor  prin  sfintele  rugăciuni  şi  pentru 
că  fixînd  în  scris  laudele  şi  slujbele  pe  care  le  aduceau,  cu  bucurie  şi  cu  frica  lui 
Dumnezeu,  ne-au  lăsat  şi  nouă  vistieria  lor,  ca  să  poată  atrage  la  urmarea  lor, 
căci  obiceiul  învăţătorilor  trebuie  să  treacă  la  ucenici.  Iar  ucenicii  trebuie  să  se 
arate  urmaşi  vrednici  ai  dascălilor  lor,  să  petreacă  în  rugăciuni,  în  slujirea  lui 
Dumnezeu  şi  cu  cugetul  la  El. 

Socotim  că  acest  lucru  e  dătător  de  viaţă,  sănătate  şi  bogăţie,  a  ne  ruga, 
adică  lui  Dumnezeu,  cu  suflet  curat  şi  neîntinat.  Căci  precum  soarele  este  lumină 
pentru  trup  aşa  este  şi  rugăciunea  lumină  pentru  suflet. 

Dacă  orbului  îi  este  pagubă  şi  vătămare  a  nu  vedea  soarele,  cîtă  pagubă 
şi  vătămare  îi  este  creştinului  a  nu  se  ocupa  adeseori  şi  a-şi  băga  în  suflet 
lumina  lui  Hristos,  prin  rugăciune.  Măcar  că  cine  nu  se  va  cutremura  şi  nu  se 
va  minuna  de  iubirea  de  oameni  a  lui  Dumnezeu,  pe  care  o  arată  către  noi, 
dăruindu-ne  atîta  cinste  şi  învrednicindu-ne  de  rugăciune,  de  vorbirea  cu  El, 
căci  în  vremea  rugăciunii  vorbim  într-adevăr  cu  Dumnezeu. 

Prin  rugăciune  ne  împreunăm  cu  îngerii  şi  arătăm  că  mult  ne  depărtăm 
de  pârtâşia  cea  cu  fiinţele  cele  necuvîntătoare,  că  rugăciunea  este  lucru  impe¬ 
rios.  Ea  se  apropie  de  vrednicia  lor,  de  vreme  ce  a  vorbi  cu  Dumnezeu  este 
ceva  îngeresc.  Ei  care  cu  multă  trudă  aduc  rugăciunile,  ne-au  dat  şi  nouă  să 
înţelegem  şi  să  cunoaştem  că  atunci  cînd  ne  apropiem  de  Dumnezeu  trebuie  să 
facem  aceasta  cu  bucurie  şi  cu  frică,  adică  temîndu-ne  să  nu  ne  arătăm  nevred¬ 
nici  de  rugăciune,  iar  de  bucurie  plini,  pentru  mărimea  cinstei,  că  de  atîta  şi  de 
asemenea  purtare  de  grijă  s-a  învrednicit  omul,  cel  muritor,  încît  să  dobîndească 
vorbirea  cea  dumnezeiască,  căci  prin  ea  ne  depărtăm  de  a  fi  muritori  şi  vre¬ 
melnici. 

Noi,  care  din  fire  sîntem  trecători  şi  vremelnici,  prin  rugăciune  ne  mutăm 
dătre  viaţa  cea  nemuritoare,  căci  cel  ce  vorbeşte  cu  Dumnezeu  e  de  lipsă  să  fie 
mai  presus  de  moarte  şi  de  toată  stricăciunea.  Aşa  cum  negreşit  cel  ce  dobîn- 
deşte  raza  soarelui  trebuie  să  scape  de  întuneric,  aşa  trebuie  ca  cel  ce  dobîndeşte 
lumina  dumnezeiască,  să  nu  mai  fie  muritor,  căci  dacă  cei  ce  vorbesc  cu  împă¬ 
ratul  şi  dobîndesc  cinstea  cea  de  la  el  este  cu  neputinţă  să  mai  fie  cei  din  urmă, 
cu  atît  mai  mult  este  cu  putinţă  ca  cei  ce  se  roagă  şi  vorbesc  cu  Dumnezeu  să 
aibă  sufletele  nemuritoare...  Slujirea  lui  Dumnezeu  şi  petrecerea  cea  cuviin¬ 
cioasă  este  un  dor  de  viaţă  nouă  a  sufletului,  iar  rugăciunea  aduce  petrecere 
cuvioasă  şi  cuviincioasă  slujirii  lui  Dumnezeu  cel  minunat  care  se  aşează  ca  o 


*  Hrisostom,  rispt  Despre  rugăciune ,  Migne  P.  G.  tom.  62,  col.  738 — 

740  şi:  „Cuvinte  puţine  oarecare  din  cele  multe  ale  celui  întru  Sfinţi  părintelui 
nostru,  Ioan  Gură  de  Aur,  tipărită  în  zilele  lui  Grigorie  D.  Ghica  voievod  cu 
blagoslovenda  mitropolitului  Grigorie ...  de  oarele  s-au  şi  tălmăcit"  (Despre  ru¬ 
găciune),  Bucureşti  1827,  manuscris  în  arhiva  subsemnatului,  p.  364 — 368. 

comoarâ  în  sufletele  noastre.  Căci  ori  de  va  fi  cineva  încălcător  al  fecioriei,  ori 
de  se  va  sîrgui  să  cinstească  înfrînarea  şi  curăţenia  cea  întru  căsătorie,  ori  să 
stâpînească  mînia  şi  să  trăiască  cu  blîndeţe,  ori  să  se  curăţească  de  zavistie, 
ori  să  facă  altceva  din  cele  cuviincioase,  de  va  lua  povaţă,  mai  înainte,  de  la 
rugăciune  şi  aceluia  îi  va  fi  lesnicios  drumul  bunei  credinţe.  Căci  nu  este  cu 
neputinţă,  nu  este,  ca  cei  care  cer  de  la  Dumnezeu  înfrînarea  patimilor,  drep¬ 
tate,  blîndeţe  şi  bunătate  să  nu  dobîndească  cererea,  căci  „ce  veţi  cere  vi  se  va 
da  vouă,  căutaţi  şi  veţi  afla,  bateţi  şi  vi  se  va  deschide,  căci  tot  cel  ce  cere  va 
lua  şi  cel  ce  caută  va  afla  şi  celui  ce  bate  i  se  va  deschide”  (Luca  11,  10)  şi 
iarăşi  „care  tată  dintre  voi,  dacă  îi  va  cere  fiul  pîine,  oare  îi  va  da  piatră?  Sau 
dacă  va  cere  peşte,  oare  îi  va  da  şarpe?  (Luca  11,  11).  Deci  dacă  voi  răi  fiind, 
ştiţi  să  daţi  copiilor  voştri  daruri  bune,  cu  atît  mai  mult  tatăl  vostru,  Cel  din 
ceruri,  va  da  Duh  Sfînt  celor  care  cer  de  la  El”  (Lc.  11,  13). 

Cu  asemenea  cuvinte  şi  cu  astfel  de  nădejdi  ne-a  îndemnat  pe  noi  la  rugă¬ 
ciune  Domnul  tuturor.  Iar  noi  trebuie  ca  plecîndu-ne  lui  Dumnezeu  să  petrecem 
in  laude  şi  în  rugăciuni,  ţinîndu-ne  de  slujirea  lui  Dumnezeu  mai  cu  dinadinsul 
decît  de  sufletele  noastre. 

Aşa  numai  ne  va  fi  cu  putinţă  să  trăim  o  viaţă  cuviincioasă,  căci  cei  ce 
nu  se  roagă  lui  Dumnezeu  şi  nu  doresc  să  se  îndulcească  adeseori,  de  vorbire 
dumnezeiască,  sînt  morţi  şi  fără  suflet...  Iar  al  nesocotinţei  şi  al  înţelepciunii 
este  tocmai  aceasta:  a  nu  cunoaşte  mărimea  cinstirii  şi  a  nu  dori  rugăciunea  şi 
a  nu  socoti  că  neînchinarea  înaintea  lui  Dumnezeu  este  moartea  sufletului.  Căci 
precum  trupul  acesta  al  nostru  este  mort  şi  rău  mirositor  cînd  nu  este  sufletul 
întru  el,  aşa  este  mort  şi  rău  mirositor  şi  sufletul  cînd  nu  se  mişcă  la  rugăciune. 

Insă  lipsirea  de  rugăciune  trebuie  s-o  socotim  mai  amară  decît  toată  moar¬ 
tea. 

Despre  aceasta  ne  învaţă  marele  prooroc  Daniel,  care  a  dorit  mai  bine  să 
moară  decît  să  lipsească  trei  zile  de  la  rugăciune. 

împăratul  perşilor  nu  i-a  poruncit  să  se  facă  păgîn,  ci  să  se  depărteze 
numai  trei  zile  de  la  rugăciune  (Daniel  10). 

Fără  ajutorul  lui  Dumnezeu  nu  poate  veni  nimic  bun  în  sufletele  noastre, 
iar  ajutorul  lui  Dumnezeu  uşurează  ostenelile  noastre  dacă  va  vedea  că  iubim 
rugăciunea,  că  ne  rugăm  adeseori  şi  că  nădăjduim  ca  de  la  El  să  ne  pogoare  toate 
bunătăţile. 

Cînd  văd  pe  cineva  că  nu  iubeşte  rugăciunea  şi  nici  nu  are  dragoste  fier¬ 
binte  şi  mare  pentru  ea,  îmi  este  arătat  îndată  că  acela  nu  are  nimic  îndrăz¬ 
neţ  în  sufletul  său. 

Iar  cînd  văd  pe  cineva  că  se  află  însetat  pentru  slujirea  lui  Dumnezeu,  îl 
socotesc  pe  acesta  a  fi  lucrător  cu  toată  fapta  bună  şi  lăcaş  al  lui  Dumnezeu. 
Căci  dacă  îmbrăcămintea  omului,  zîmbetul  feţei  şi  călcarea  picioarelor  vestesc 

ce  fel  de  om  este  acela,  cu  atît  mai  mult  rugăciunea  şi  închinarea  către  Dum¬ 
nezeu  este  un  semn  despre  chipul  omului,  fiind  veşmînt  duhovnicesc  şi  Dum¬ 
nezeu  care  pricinuieşte  înfrumuseţarea  şi  podoaba  minţilor  noastre  şi  succes  în 
rinduiala  vieţii  fiecăruia,  care  nu  lasă  mintea  să  fie  stăpînită  de  nimic  necuviin¬ 
cios,  care  ne  pleacă  să  ne  învrednicim  de  apropierea  de  Dumnezeu  şi  de  cinstea 
cea  mare  de  la  El,  care  ne  învaţă  să  ne  îndepărtăm  de  la  toată  înşelăciunea 

vicleanului,  care  schimbă  gîndurile  cele  rele  şi  necuviincioase,  face  şi  sufletul 

fiecăruia  să  covîrşească  cele  ale  trupului. 

Căci  celor  ce  cinstesc  pe  Hristos  aceasta  li  se  cuvine:  să  nu  ne  lase  robiţi 
de  nici  un  lucru  de  ocară  ci  să  ţină  sufletul  în  viaţă  curată. 

Deci  socotesc  că  este  limpede  pentru  fiecare  că  e  total  nefiresc  ca  cineva 
fără  rugăciune  să  trăiască  în  fapte  bune,  şi-a  călători  împreună  cu  ele  în  viaţa 
aceasta.  Căci  cum  va  sâvîrşi  cineva  o  faptă  bună  de  nu  se  va  apropia  şi  de  nu 
va  cădea,  adeseori  către  dătătorul  şi  dâruitorul  acesteia? 

Căci  cum  va  putea  cineva  să  fie  înfrînat  şi  drept  de  nu  va  vorbi  cu 

dulceaţă,  cu  cel  ce  ne  învredniceşte  de  acestea  şi  de*multe  altele? 

Şi  vreau  să  mai  arăt,  prin  cîteva  cuvinte,  că  chiar  de  am  fi  plini  de  păcate 
rugăciunea  ne  curâţeşte,  căci  ce  poate  fi  mai  mare  sau  mai  dumnezeiesc  decît 

rugăciunea,  care  se  arată  a  fi  un  fel  de  doctorie  pentru  cei  care  bolesc  cu 
sufletele? 

Ninivitenii  s-au  izbăvit  de  păcate  prin  rugăciune.  îndată  ce  s-au  rugat 
rugăciunea  i-a  făcut  mai  drepţi,  îndată  locuitorii  cetăţii,  obişnuiţi  a  trăi  în 
desfrînare  şi  răutate,  au  făcut  cetatea  plină  de  legile  cereşti  şi  de  iubirea  de  oa¬ 
meni,  blîndeţe  şi  purtarea  de  grijă  a  săracilor. 

Şi  cu  adevărat  de  ar  fi  intrat  atunci  cineva  în  cetatea  Ninive,  cineva,  care 
a  cunoscut-o  de  mai  înainte,  n-ar  mai  fi  recunoscut-o,  aşa  s-a  schimbat  deodată 
de  la  viaţa  cea  rea  la  buna  credinţă.  Căci  precum  ar  fi  văzut  cineva  pe-o  femeie 
cu  haine  zdrenţuroase,  şi  după  ce  s-ar  fi  împodobit  cu  haine  de  fire  alese,  n-ar 
mai  fi  recunoscut-o,  aşa  şi  cel  ce  ştia  mai  înainte  că  cetatea  aceea  era  săracă  şi  lip¬ 
sită  de  vistieriile  cele  duhovniceşti  n-ar  fi  ştiut  ce  cetate  a  fost  aceea,  pe  care 
au  putut-o  schimba  atîta  rugăciunile. 

Să  ne  aducem  aminte  că  o  femeie  care-şi  petrecuse  toată  viaţa  în  desfrî¬ 
nare,  a  dobîndit  mîntuire,  îndată  ce  ea  a  căzut  la  picioarele  lui  Hristos. 

Rugăciunea  curăţeşte,  deci,  nu  numai  păcatele,  ci  răreşte  şi  primejdiile 
cele  mari,  căci  cel  ce  era  împărat  şi  prooroc,  faimosul  David,  a  cîştigat  războaiele 
cele  multe  şi  cumplite  cu  rugăciunea. 

El  mai  ales  această  armă  o  punea  în  faţa  oştirii  şi  prin  ea  făcea  pe  ostaşii 
săi  să  dobîndească  biruinţa  în  linişte  şi  fără  grijă. 

Alţi  împăraţi  îşi  puneau  nădejdea  mîntuirii  în  iscusinţa  şi  meşteşugul  voie¬ 
vozilor  şi  în  ostaşii  cei  înzestraţi  cu  arme  şi  cu  cai. 

David,  însă,  îşi  îngrădea  oastea  cu  sfintele  rugăciuni,  necăutînd  la  faţa  şi 
mîndria  voievozilor,  a  căpeteniilor  şi  îngrijitorilor  de  cai,  nici  strîngînd  bani, 
nici  făcînd  avere  ci  coborînd  dumnezeiasca  întrarmare  din  cer,  căci  dumne¬ 
zeiasca  rugăciune  este  cu  adevărat  o  întrarmare  cerească  şi  numai  ea  poate  să 
păzească  fără  primejdii  pe  cei  ce  s-au  dat  pe  sineşi  lui  Dumnezeu,  căci  puterea 
şi  ştiinţa  celor  înarmaţi  şi  iscusinţa  săgetătorilor,  de  multe  ori  s-a  arătat  deşartă, 
fie  prin  trădare,  fie  prin  căutarea  vrăjmaşilor  şi  îndrăzneala  potrivnicilor,  sau 
prin  multe  altele  pe  lîngă  acestea. 

Iar  rugăciunea,  arma  cea  nebiruită  şi  păzitoarea  cea  tare,  izgoneşte  pe  un 
ostaş  asemenea  şi  mii. 

David,  care  a  învins  pe  uriaşul  Goliat,  care  venea  împotriva  sa,  asemenea 
unui  demon  întunecat,  l-a  surpat  nu  cu  arme,  nici  cu  săbii,  ci  prin  rugăciune: 

„Domnul  cel  ce  m-a  scăpat  de  lei  şi  urşi  mă  va  scăpa  şi  din  mîna  acestui 
filistean.  El  vine  împotriva  mea  cu  sabie  şi  cu  lance  şi  cu  scut,  eu  însă  merg 
împotriva  lui  şi  în  numele  lui  Dumnezeu*4  (I  Reg.  17,  37  şi  17,  45). 

Asta  este  rugăciunea:  o  armă  tare  a  împăraţilor  în  războaie,  armă  tare  îm¬ 
potriva  diavolilor.  Aşa  a  biruit  şi  regele  Iezechia  în  război  pe  perşi:  nu  întrar- 
mînd  oaste  ci  împotriva  mulţimii  vrăjmaşilor  punînd  rugăciuni  (IV  Reg.  18  şi  urm.). 

Iezechia  prin  rugăciune  a  învins  şi  pe  Sanecherib  (IV  Reg.  19).  Numai  aşa 
a  scăpat  el  şi  de  moarte:  prosternîndu-se  înaintea  lui  Dumnezeu  cu  cuviincioasă 
evlavie;  şi  numai  singură  rugăciunea  a  făcut  ca  regele  să  aibă  parte  de  o  viaţă 
tihnită. 

Căci  rugăciunea  uşor  curăţeşte  un  suflet  păcătos,  ne  învaţă  şi  vameşul  din 
Sfînta  Evanghelie,  care  s-a  rugat  lui  Dumnezeu  să  dobîndească  iertare  şi  a  do¬ 
bîndit;  ne  învaţă  şi  leprosul  care  s-a  tămăduit  îndată  ce  a  căutat  pe  Dumnezeu 
(Lc.  18). 

Iar  dacă  Dumnezeu  a  vindecat  în  grabă  un  trup  stricat,  cu  mult  mai 
degrabă  va  vindeca  un  suflet  bolnav,  prin  iubirea  de  oameni,  căci  pe  cît  este  mai 
cinstit  sufletul  decît  trupul,  pe  atîta  mai  multă  osîrdie  arată  Dumnezeu  către  el, 
şi  de  o  va  găsi  cineva  să  înşire  pe  cei  ce  s-au  mîntuit  prin  rugăciuni,  va  putea 
spune  nenumărate,  vechi  şi  noi. 

Se  poate  însă  ca  vreunul  dintre  cei  trîndavi  şi  care  nu  voiesc  să  se  roage 
cu  osîrdie  şi  cu  silinţă,  să  zică:  „Dumnezeu  a  grăit  cuvintele  acestea:  „Nu  tot 
cel  ce-mi  zice  mie,  Doamne,  Doamne,  va  intra  întru  împărăţia  cerurilor.  Ci  acela 
ce  face  voia  Tatălui  Meu,  celui  din  ceruri"  (Mt.  7,  21). 

Dacă  aş  fi  socotit  eu  că  singură  rugăciunea  este  deajuns  pentru  mîntuirea 
noastră,  cineva  ar  putea  să  zică,  cu  cuviinţă,  cuvintele  acestea:  „însă  de  vreme 
ce  zic  că  rugăciunea  este  cap  al  bunătăţilor  şi  temelie  şi  rădăcină  a  vieţii  celei 
folositoare,  să  nu  întrebuinţeze  nimeni  acele  cuvinte  drept  pricină  de  trîndăvire, 
căci  singură  nu  poate  să  mîntuiască  fără  celelalte  bunătăţi,  nici  înfrînarea  şi 
curăţenia,  nici  purtarea  de  grijă  a  săracilor,  nici  alta  din  faptele  bune,  ci  tre¬ 
buie  să  se  adune  toate  în  sufletele  noastre**. 

Iar  rugăciunea  este  pusă  la  baza  tuturor,  ca  o  rădăcină  şi  temelie.  Şi  precum 
corabia  sau  casa  sînt  tari  şi  ţinute  de  cele  de  jos,  aşa  este  ţinută  şi  întărită  şi 
viaţa  noastră  de  rugăciune. 

Pentru  acestea  Sfîntul  Apostol  Pavel  adesea  ne  porunceşte,  zicînd:  „Stă¬ 
ruiţi  în  rugăciune  priveghind  în  ea  cu  mulţumire*'  (Col.  4,  2).  Şi  în  alt  loc: 
„Rugaţi-vă  neîncetat.  Daţi  mulţumire  pentru  toate,  căci  aceasta  este  voia  lui 
Dumnezeu  întru  Hristos  Iisus  pentru  noi'*/  (I  Tes.  5,  17 — 18).  Şi  apoi  iarăşi: 
„Faceţi  în  toată  vremea,  în  sufletul  vostru,  tot  felul  de  rugăciuni  şi  de  cereri,  şi 
intru  aceasta  priveghind  cu  toată  stăruinţa  în  rugăciune . . .“  (Efes.  6,  18). 

Aşa  ne  îndeamnă  adesea  la  rugăciune  căpetenia  Apostolilor  prin  multe  şi 
dumnezeieşti  cuvinte. 

Trebuie  deci  ca  învăţînd  de  la  El,  să  săvîrşim  călătoria  vieţii  în  rugă¬ 
ciuni,  adăpîndu-ne  mintea  cu  ele.  Căci  toţi  oamenii  avem  trebuinţă  de  rugăciuni, 
nu  mai  puţin  decît  au  pomii  de  apă,  de  nu  vor  trage  umezeală  prin  rădăcini, 
aceia  nu  pot  aduce  roade;  nici  noi  nu  ne  vom  putea  încărca  de  roadele  scumpe 
ale  bunei  credinţe  de  nu  ne  vom  adâpa  cu  rugăciuni. 

De  aceea  trebuie  şi  cînd  ne  vom  scula  din  pat  să  îndreptăm  rugăciunea 
noastră  către  Dumnezeu  şi  cînd  vom  sta  la  masă  şi  cînd  vom  merge  spre  cul¬ 
care,  asemenea. 

Dar  mai  vîrtos  să  aducem  cîte  o  rugăciune  lui  Dumnezeu  în  fiecare  ceas. 

Iar  în  vremea  iernii  să  stăruim  şi  mai  mult  în  rugăciuni,  cea  mai  mare 
parte  a  nopţii,  plecînd  cu  multă  frică  genunchii  şi  luînd  aminte  la  rugăciune  şi 
fericindu-ne  pe  noi  prin  închinarea  cea  către  Dumnezeu. 

Spune-mi  cum  vei  vedea  soarele,  neînchinîndu-te  Celui  ce  a  trimis  lumina 
cea  prea  dulce  ochilor  tăi? 

Cum  te  vei  îndulci  de  masă  neînchinîndu-te  dătătorului  şi  dăruitorului 
atîtor  bunătăţi?  Cu  care  nădejde  vei  veni  la  vremea  nopţii?  Ce  vise  nădăj- 
duieşti  să  ai,  neîncredinţîndu-te  pe  tine  cu  rugăciuni?  Uşor  te  vor  prinde  şi  te 
vor  defăima  prea  viclenii  diavoli,  care  ne  pîndesc  aşteptînd  vremea  potrivită  ca, 
de  va  găsi  pe  careva  fără  rugăciune  să-l  răpească  în  ceată,  iar  de  ne  va  vedea 
îngrădiţi  cu  rugăciune  îndată  se  îndepărtează  ca  nişte  tîlhari  şi  făcători  de  rele, 
care  văd  sabie  atirnînd  deasupra  capetelor  lor. 

Iar  de  se  va  întîmpla  să  fie  cineva  gol  de  rugăciune  acesta  va  fi  smuls  şi 
purtat  de  diavoli  şi  împins  la  păcate,  la  nevoi  şi  la  răutăţi. 

De  aceea  trebuie  ca  noi,  temîndu-ne,  să  ne  îngrădim  pururea  cu  rugăciuni 
şi  cu  laude,  ca  pe  toţi  să  ne  miluiască  Dumnezeu  şi  să  ne  facă  vrednici  de  îm¬ 
părăţia  cerurilor,  prin  Fiul  Său  cel  unul  născut,  căruia  i  se  cuvine  mărirea  şi  a 
căruia  este  stăpinirea,  în  vecii  vecilor,  Amin. 


Pr.  prof.  N.  Neaga 


SF.  MARCU  AL  EFESULUI 
EXPLICAREA  CUVINTELOR  RUGĂCIUNII  LUI  IISUS 


I 

Explicarea  cuvintelor  cuprinse  in  dumnezeiasca  rugăciune:  „Doamne,  lisuse, 
Hristoase ,  Fiul  lui  Dumnezeu,  miluieşte-mă!u  face  parte  dintre  opusculele  asce¬ 
tice  inedite,  ca  de  altfel  mai  mult  de  jumătate  din  vas<ta  operă  dogmatico-polemică, 
exegetică,  filozofică  şi  liturgic-imnografică  (vezi  lista  lor  completă  în  articolele 
lui  L.  Petit,  „Dictionnaire  de  la  theologie  catolique"  IX,  2,  1927,  col.  1968 — 1980 
şi  D.  Stiemom,  „Dictionnaire  de  spiiritualite*4  X,  1977,  voi.  267 — 272)  aparţinînd 
Sf.  Marcu  Eugenicul  (1394 — 1445),  mitropolit  al  Efesului  între  1437 — 1445,  cunoscut 
mai  cu  seamă  oa  marele  apărător  al  credinţei  ortodoxe  autentice  în  faţa  inovaţiilor 
dogmatice  romano -catolice  în  timpul  şi  după  încheierea  lucrărilor  pseudo -conci¬ 
liului  unionist  de  la  Ferra  —  Florenţa  (1438 — 1439). 

Opusculul  pe  oare-1  prezentăm  mai  jo6  în  traducere  nu  este  însă  cu  totul 
inedit.  O  parafrază  neogreacă  a  lui  păcătuind  însă  prin  exces  de  prolixitate  şi 
poliloghie  inutilă  a  fost  deja  editată  de  mitropolitul  Maearie  al  Corintului  şi  Sf. 
Nicodim  Aghioritui  (1748 — 1809),  sub  titlul  Cuvînt  minunat  al  unui  sfînt  anonim 
despre  cuvintele  dumnezeieştii  rugăciuni:  „ Doamne  lisuse ,  Hristoase,  Fiul  lui 
Dumnezeu ,  miluieşte-măr ,  în  Filocalia  greacă  (Venezia,  1782,  col.  1163 — 1167;  cf. 
şi  Atena,  voi.  V,  1957,  p.  63 — 68).  O  ediţie  critică  pe  baza  mss.  grec  452  (nr.  43) 
p.  878 — 884  din  Biblioteca  Academiei  R.  S.  R.  (vezi  C.  Litzica,  Catalogul  manu¬ 
scriptelor  greceşti,  Bucureşti,  1909,  p.  292 — 293),  colaţionat  cu  Ivirion  (Athos) 
4508/388,  f.  942v — 946v  şi  Paris,  gr.  1292,  f.  94v — 97v  —  fără  consultarea  însă  şi  a 
codicilor  Cosinitzensis  192,  f.  5  sq,  Monacensis  256  f.  308  sq,  Mosquiensis  245 
(•Vladimar),  f.  166 — 168  indicaţi  de  L.  Petit  —  a  dat  ierom.  Irineu  Builovici  în 
publicaţia  periodică  a  Institutului  patriarhal  de  studii  patristice  de  pe  lîngă 
Mănăstirea  Vlatadon,  Tesalonic  „ Kleronomia 44  7  (1975),  part.  2,  347 — 352.  După 
această  ediţie  am  făcut  şi  traducerea.  Diviziunea  în  capitole  şi  paragrafe  ne 
aparţine. 

După  cum  reiese  încă  din  titlu,  în  opusculul  de  faţă  Sf.  Marcu  al  Efesului 
nu  se  preocupă  nici  de  aspectul  practic,  tehnic -ascetic,  nici  de  dimensiunea  şi 
implicaţiile  ap iri tual -con temp la>ti ve  ale  rugăciunii  lui  Iisus,  ^imensdfuei  şi  aspecte 
relevate  şi  descrise  pe  larg  în  majoritatea  scrierilor  Filocaliei;  pentru  detalii 
a  se  vedea  „un  moine  de  l’Egliise  d’Orient44  (Lev  Gillet)  „La  priere  de  Jesus, 
Chevetogne,  1947,  1951,  1957,  şi  pr.  prof.  D.  Stăniloae,  Viaţa  şi  învăţătura  Sf . 
Grigorie  Palama  (Seria  teologică  10),  Sibiu,  1938,  p.  42—64  şi,  acelaşi,  Spirituali¬ 
tatea  ortodoxă  (Teologia  morală  ortodoxă  III),  Bucureşti,  1981,  p.  211 — 237.  Inten¬ 
ţia  sa  este  de  a  oferi  o  interpretare  a  textului  rugăciunii  lui  Iisus  în  literali  ta  tea 
lui  cu  scopul  mărturisit  de  a  demonstra  şi  face  evident  şi  celor  ce  nu  o  cunosc 
nemijlocit  din  experienţa  spirituală  (mă  petra)  „divinitatea  acestei  sfinte  rugă¬ 
ciuni44  (tâ  tăs  hierâs  euches  tautes  entheon).  Demonstraţia  se  desfăşoară  prin 
intermediul  a  3  lecturi  succesive,  din  3  unghiuri  de  vedere  progresiv  lărgite,  a 
apelativelor  („titlurilor44)  de  „ Kyrios „ Jesoăs „ Christâs14 ,  „Hyâs  tou  Theoă cu 
care  este  invocat  şi  mărturisit  Iisus  Hristos  în  textul  acestei  celei  mai  scurte  şi 
penetrante  rugăciuni  existente  în  Biserica  ortodoxă,  în  (perspectiva  mai  generală, 

a  unei  surprinzător  de  modeme  şi  originale  versiuni  bizantine,  ce-i  drept  doar 
rapid  schiţată,  a  ceea  ce  teologia  neotestamentară  modernă  (d.  ex.  O.  Culmann, 
F.  Hahn)  numeşte  „hristologia  implicită4*  în  „titlurile4*  cu  care  era  proclamat, 
aclamat  şi  invocat  Hristos  în  propovăduirea  şi  cultul  epocii  apostolice.  Este 
vorba  astfel  succesiv  de: 

1.  O  lectură  biblică,  în  perspectivă  revelaţională  (oraculară;  chresmddos),  în 
dublu  sens:  a)  literal:  în  apelativele  hristologice  puse  în  jos  de  rugăciunea  lui 
Iisus  concentrîndu-^se  şi  completîndu-se,  în  opinia  Sf.  Marcu  Eugenicul,  3  formule 
apostolice  neo testamentare:  paulină  („Domnul  Iisus44 ,  I  Cor.  12,  13),  ioaneică 
(„Iisus  Hristos44,  I  In.  4,  4)  şi  petrină  („Hristos,  Fiul  lui  Dumnezeu44,  Mt.  16,  16);  şi 
b)  tipologic,  ordinea  (tâxis)  unificării  acestor  formule  apostolice  în  expresia  con¬ 
centrată  a  rugăciunii  lui  Iisus  sugerînd  simbolic  treptele  urcuşului  şi  unirii 
omului  cu  Dumnezeu  în  Hristos  prin  Duhul  Sfînt:  făptuirea  (prăxis),  al  cărei  tip 
e  Pavel  (cf.  I  Cor.  15,  10),  contemplaţia  (theoria),  al  cărei  tip  biblic  e  Ioan  (cf. 
In.  1.  18  ş.  a.)  şi  iubirea  (agape)  al  cărei  tip  e  Petru  (cf.  In.  21,  15 — 17).  Invocaţia 
„miluieşte-mă**  reia  strigătul  orbului  Bartimeu  din  Jerihon  către  Iisus  menţionat 
în  Evanghelia  după  Marcu  10,  47  (cf.  şi  Lc.  18,  38 — 39). 

2.  O  lectură  dogmatică,  sincronică,  „hristo-ontologică“,  a  titlurilor  hristolo¬ 
gice  apostolice  menţionate,  şi  prin  care  rugăciunea  lui  Iisus  apare  ca  un  veritabil 
monument  atît  al  rugăciunii  cît  şi  al  Ortodoxiei  (stăle  proseuches  hâmou  kai  ortho- 
doxias):  a)  titlul  „Doamne**  (Kyrios,  Jahve),  indicînd  natura  divină  a  lui  Iisus 
Hristos,  combate  erezia  (ebionită  şi  a)  „aderenţilor  lui  Pavel  al  Samosatei**  (sec. 
III)  pentru  care  Iisus  erau  un  simplu  om;  b)  „Iisus**,  indicînd  natura  Lui  umană, 
se  împotriveşte  „monofizismului*4  (gnostic  şi)  al  „aderenţilor  lui  Petru  Gnafevs" 
(sec.  V)  după  care  natura  umană  a  lui  Hristos  a  fost  doar  aparentă;  c)  „Hristoase44 
indică  neîmpârţirea  ipostasului  unic  şi  divin  al  lui  Hristos  şi  realitatea  îndumne- 
zeirii  naturii  Sale  omeneşti  şi  respinge  erezia  „aderenţilor  lui  Nestorie,  adoratori 
ai  umanităţii**  (anthropolătras)  Lui,  detaşate  de  divinitate;  iar  d)  „Fiul  lui  Dum¬ 
nezeu4*,  indicînd  menţinerea  divinităţii  şi  după  întrupare  şi  deci  neamestecul  natu¬ 
rilor  in  Hristos,  respinge  „monofizismul  aderenţilor  lui  Eutihie  şi  Dioscor44  (sec.  V) 
adepţi  ai  resorbirii  umanităţii  lui  Hristos  în  divinitatea  Sa.  Aceste  patru  respin¬ 
geri  dogmatice  prin  care  se  circumscrie  ontologic  exact  misterul  fundamentai  al 
Persoanei  divino-umane  a  lui  Iisus  Hristos,  Cuvîntul  lui  Dumnezeu  întrupat  şi 
Capul  Bisericii,  Trupul  Lui,  în  sensul  dogmei  unirii  ipostatice  formulate  de 
Sinodul  IV  Ecumenic,  sînt  prezentate  de  Sf.  Marcu  al  Efesului  în  opusculul  său 
şi  grafic,  în  forma  unei  diagrame  rectangulare  (p.  349)  pe  care  n-o  putem  repro¬ 
duce  aici  din  considerente  tipografice. 

3.  O  lectură  iconomică,  diacronică,  potrivit  căreia  aceleaşi  4  titluri  hristo¬ 
logice  indică,  în  ordine,  cronologia  epocilor  (anâdeixis  târî  chrdnon)  Iconomiei 
mintuirii  omului  în  Hristos  de  la  creaţie  şi  pînă  în  timpul  Bisericii:  a)  titlul 
„Doamne44  corespunde  Logosului  înainte  de  întrupare  şi  e  propriu,  deci,  Vechiu¬ 
lui  Testament  (Gen.  19,  24;  Ps.  109,  1);  b)  „Iisus*4  corespunde  mai  cu  seamă  etapei 
pămînteşti  a  activităţii  Mîntuitorului,  de  la  întrupare  (Lc.  1,  31)  şi  pînă  la  Răs¬ 
tignire,  înainte  de  preamărirea  Sa;  c)  indicînd  Indumnezeirea  naturii  Sale  ome¬ 
neşti  prin  „ungerea44  (chrizein)  ei  de  către  Duhul  Sfînt,  titlul  „Hristos44  i  se 
potriveşte  mai  cu  seamă  după  înviere  şi  înălţare  (cf.  F.  Ap.  2,  36)  iar  d)  cel  de 
„Fiu  al  lui  Dumnezeu44  şi  „Dumnezeu*4  I  se  acordă  cu  deplină  certitudine  în  pro¬ 
povăduirea  apostolică  şi  cultul  Bisericii  mai  ales  în  urma  pogorîrii  Duhului  Sfînt 
şi  întemeierea  Bisericii,  în  care  se  actualizează  şi  plineşte  etern  în  fiecare  cre¬ 
dincios  în  parte  întreg  misterul  Iconomiei  mîntuirii  sau  unirii  omului  cu  Dum¬ 
nezeu  în  Hristos  prin  Duhul  Sfînt. 

Căci,  în  esenţa  ei,  aşa  cum  arătaseră  încă  din  sec.  V  Sfinţii  Marcu  Ascetul 
şi  Diadoh  al  Foticeii,  (vezi  scrierile  lor  în  Filoc.  rom.,  I,  Sibiu,  1947),  luptînd 
împotriva  mesalianismului  harismatist,  antieclesial  şi  antisacramental,  rugăciunea 
lui  Iisus  nu  este  altceva  decît  *mij locul  etic-ascetic  cel  mai  fin  de  conştientizare  a 
/  prezenţei  sacramental-eclesiale,  baptismale  şi  euharistice,  a  lui  Hristos  cel  jertfit 

#  şi  înviat  cu  umanitatea  sa  îndumnezeită,  în  adîncul  ultim  al  sufletului  fiecărui 

k  credincios?  şi  în  această  calitate  ea  joacă  un  rol  capital,  alături  de  faptele  slujirii, 
în  însuşirea  subiectivă  de  către  fiecare  credincios  în  parte  a  operei  de  mîntuire 

obiectivă  realizate  de  Hristos  în  umanitatea  Sa  istorică  şi  preamărită,  şi  necon¬ 
tenit  actualizate  sacramental  prin  Duhul  Sfînt  în  Biserică,  Trupul  lui  tainic  şi 
eclesial.  (Despre  necesitatea  şi  obligativitatea  universală  pentru  tot  creştinul 
de-a  se  ruga  neîncetat,  I  Tes.  5,  17,  cu  rugăciunea  lui  Iisus,  „şi  că  trebuie  nu 
numai  să  ne  rugăm  totdeauna,  ci  şi  să  învăţăm  pe  toţi  ceilalţi  îndeobşte,  călugări 
şi  mireni,  înţelepţi  şi  simpli,  bărbaţi,  femei  şi  copii,  şi  să-i  îndemnăm  să  se 
roage  neîncetat4*,  „îndeobşte,  de  la  mic  la  mare  şi  să  spună  totdeauna  în  mintea 
şi  inima  lor:  „Doamne,  Lisuse  Hristoase,  miluieşte^mă44  vezi  Filoc.  rom.  VIII,  Bucu¬ 
reşti,  1979,  p.  546 — 552). 

Meritul  excepţional  al  „explicării  cuvintelor44  rugăciunii  lui  Iisus  întreprinse 
de  Sf.  Marcu  al  Efesului,  marele  apărător  al  Ortodoxiei  din  sec.  XV,  stă  însă 
altundeva.  Şi  anume  în  faptul  de  a  fi  evidenţiat  cu  pătrundere  şi  subtilitate  că 
pînă  şi  rugăciunea  cea  mai  simplă,  totul  în  Biserică  (Taine,  rugăciune,  spiritua¬ 
litate),  nu  reprezintă  altceva  decît  expresia  şi  mărturisirea  concretă  a  credinţei 
în  Adevărul  ei  dogmatic  fundamental:  Persoana  divino-umană  a  lui  Iisus  Hristos 
Mîntuitorul  nostru,  Cuvîntul  lui  Dumnezeu  întrupat  şi  Capul  Bisericii,  aşa  cum  a 
fost  el  precizat  dogmatic  de  Sfinţii  Părinţi  şi  Sinoadele  Ecumenice  şi  este  experiat 
statornic  în  Ortodoxie. 


II. 

Sf.  Marcu  al  Efesului 

Explicarea  cuvintelor  cuprinse  în  dumnezeiasca  rugăciune: 
„Doamne,  lisuse  Hristoase,  Fiul  lui  Dumnezeu,  miluieşte-mă“ 

Cit  de  mare  este  puterea  rugăciunii  (acesteia),  ce  fel  se  dăruieşte  (ea)  celor 
ce  se  folosesc  (de  ea),  şi  ce  fel  de  dispoziţie  (interioară)  creează  în  aceştia,  nu  este 
al  nostru  a  grăi: 

1.  In  ce  priveşte  însă,  cuvintele  însele  din  care  s-a  alcătuit  ea,  ele  nu  au 
fost  inventate  la  obîrşie  de  Sfinţii  noştri  Părinţi  din  proprie  iniţiativă  şi  de  către 
ei  înşişi,  ci  ei  şi-au  luat  punctele  de  plecare  din  însăşi  dumnezeiasca  Scriptură, 
de  sus  şi  de  la  ucenicii  de  frunte  (corifei)  ai  lui  Hristos,  sau,  mai  bine  zis,  le-au 
primit  şi  ni  le-au  transmis  şi  nouă  ca  pe  o  moştenire  care  a  coborît  şi  la  ei  de  la 
Părinţi;  ca  şi  din  aceasta  divinitatea  acestei  sfinte  rugăciuni  să  fie  vădită  şi  celor 
ce  nu  au  învăţat-o  din  experienţă  chiar  dacă  (o  divinitate  numai)  revelaţională; 
căci  toate  cîte  le-a  dat  să  zică  sau  să  scrie  Sfinţilor  Apostoli  Hristos,  Cel  ce  a 
grăit  întru  ei,  le  credem  a  fi  revelaţii  sau  oracole  (chresmotis)  dumnezeieşti,  des¬ 
coperiri  duhovniceşti  şi  rostiri  ale  lui  Dumnezeu. 

a)  Astfel,  preadumnezeiescul  Pavel,  grăindu-ne  direct  ca  din  al  treilea  cer, 
zicea:  „Nimeni  nu  poate  numi  Domn  pe  Iisus  decît  numai  în  Duhul  Sfînt“  (I  Cor. 
12,  13),  arătînd  în  mod  minunat  prin  expresia  negativă  sublimitatea  mai  presus 
de  cei  mulţi  a  chemării  (invocării,  epiclezei)  Domnului  Iisus. 

b)  Iar  lui  Ioan,  cel  ce  a  tunat  foarte  cele  duhovniceşti,  i  s-a  părut  cumva  a 
adăuga  restul  rugăciunii  astfel:  „Orice  duh  care  mărturiseşte  pe  Iisus  Hristos 
venit  în  trup  este  din  Dumnezeu"  (I  In.  4,  4);  deşi  s-a  folosit  aici  de  o  expresie  afir¬ 
mativă,  acesta  (Ioan)  a  stabilit  în  acord  cu  acela  (Pavel)  că  invocarea  şi  mărturi¬ 
sirea  lui  Iisus  Hristos  aparţine  harului  Duhului. 

c)  Iar  al  treilea  să  vină  la  noi  culmea  corifeică  a  Apostolilor  (Petru),  dîn - 
du-ne  şi  restul  rugăciunii  de  faţă;  căci,  întrebînd  Domnul  pe  ucenicii  Lui:  „Cine 
ziceţi  voi  că  sînt  Eu?",  zelosul  şi  înfocatul  luînd-o,  cum  obişnuia,  înaintea  celor¬ 
lalţi,  a  zis:  „Tu  eşti  Hristos,  Fiul  lui  Dumnezeu"  (Mt.  16,  15 — 16),  fiindu-î  desco¬ 
perit  aceasta  lui  de  sus,  de  către  Tatăl,  precum  a  mărturisit  Mîntuitorul  (Mt.  16,  17), 
ceea  ce  este  acelaşi  lucru  (cu  a  zice  că  i-a  fost  descoperit)  de  către  Duhul  Sfînt . 

Vezi-mi,  acum,  pe  aceşti  sfinţi  ucenici  stînd  întreolaltă  ca  într-un  cerc  şi 
primind  unul  de  la  altul  aceste  cuvinte  dumnezeieşti  (de  mai  sus),  incit  ceea  ce 

este  sfîrşit  ( pentru  unul)  să  fie  pentru  cel  ce  urmează  aceluia  început ;  căci  unul 
a  zis:  '„Domn  (este)  lisus44,  altul, vflisus  Hristos44,  iar  altul  „ Hristos ,  Fiul  lui  Dum¬ 
nezeu44,  iar  sfîrşitul  s-a  unit  cu  începutul,  precum  ziceam,  pentru  că  nu  e  nici  o 
deosebire  intre  a  zice  „Domn44  şi  „Fiu  al  lui  Dumnezeu44,  căci  ambele  indică 
Dumnezeirea  Celui  Unul  Născut  şi  înfăţişează  conaturalitatea  şi  împreună  —  cin¬ 
stirea  Sa  cu  Tatăl.  Astfel  ne-au  predat  fericiţii  să(-L)  chemăm  şi  mărturisim  in 
Duhul:  „Domn44,  „lisus44,  „Hristos44,  „Fiu  al  lui  Dumnezeu'4,  şi  ei  sînt  trei  şi  mai 
vrednici  de  crezare  decît  toţi;  pentru  că,  potrivit  cuvîntului  dumnezeiesc,  tot  cuvîn- 
tul  se  statorniceşte  prin  trei  martori  (cf.  Mat.  18,  16). 

Dar  şi  ordinea  celor  zise  nu  este  lipsită  de  raţiune,  căci  predania  tainică 
(mistică)  a  rugăciunii  (lui  Hristos)  luîndu-şi  începutul  de  la  ultimul  în  mrstă 
dintre  toţi,  înaintează  prin  cel  (de  vîrstd)  mijlocie  la  cel  dinţii  (în  vîrstă)  şi  care 
se  apropie  din  iubire  de  lisus  mai  mult  decît  ceilalţi.  Aceasta  o  socot  a  fi  un 
simbol  al  progresului  şi  urcuşului  nostru  în  bună  rînduială  ca  şi  al  unirii  ( noastre ) 
cu  Dumnezeu  prin  făptuire  şi  vedere  (contemplaţie)  în  iubire  agapică,  dacă  Pavel 
este  icoană  a  făpturii,  căci  zice:  „m-am  ostenit  mai  mult  decît  toţi  ceilalţi 44  (I  Cor. 
15,  10),  Ioan  al  vederii  ( contemplaţiei ,  cf.  In.  1,  14)  şi  Petru  al  iubirii  agapice, 
fiind  mărturisit  a  iubi  mai  presus  decît  ceilalţi  (cf.  In.  21,  15 — 17). 

2.  Dar  cineva  ar  putea  privi  însăşi  cuvintele  dumnezeieşti  ale  rugăciunii 
(acesteia)  şi  ca  înfăţişînd  sub  ele  dogma  noastră  (ortodoxă)  evlavioasă  (despre 
lisus  Hristos)  şi  respingînd  toată  erezia  rău -cugetătorilor. 

a)  Căci  dat  fiind  că  „ Doamne 44  indică  firea  (Lui)  dumnezeiască,  sînt  dezavuaţi 
cei  ce  cugetă  că  lisus  este  un  simplu  om; 

b)  prin  „ lisuse ”,  care  indică  umanitatea  (Lui),  sînt  daţi  corbilor  cei  ce-L 
socotesc  a  fi  numai  Dumnezeu  şi  că  a  venit  ca  om  doar  prin  închipuire  (nălucire); 

c)  „ Hristoase 44 ,  care  conţine  în  sine  cele  două  firi  (ale  Lui),  face  să  înceteze 
pe  cei  ce,  socotindu-L  a  fi  amîndouă  (firile),  sînt  de  părere  că  (acestea)  consti¬ 
tuie  două  ipostasuri  despărţite  între  ele; 

d)  iar  prin  „Fiul  lui  Dumnezeu 44  se  închide  gura  celor  ce  cutează  să  introducă, 

în  sens  invers,  un  amestec  al  firilor,  proclamînd  firea  dumnezeiască,  şi  de  aici  şi 
pe  cea  omenească,  ca  (rămînînd)  neamestecate  şi  după  unire.  Astfel  încît  aceste 
patru  rostiri  sînt  ca  nişte  cuvinte  ale  lui  Dumnezeu  şi  săbii  duhovniceşti  care 

separă  între  două  perechi  de  erezii  opuse,  între  rele  diametral  opuse  dar  deopo¬ 

trivă  xnnstind  lipsa  de  evlavie  (necredinţa). 

Aşa  ne-au  fost  predate  aceste  dumnezeieşti  cuvinte,  ce  ar  putea  fi  pe  drept 
cuvînt  numite  stîlp  al  rugăciunii  deopotrivă  al  ortodoxiei.  Ele  singure  le  sînt 
de-ajuns  celor  ce  au  atins  măsura  vîrstei  plinătăţii  lui  Hristos  (cf.  Ef.  4,  13)  şi 
s-au  desăvîrşit  în  Duhul  şi  care  strîng  la  pieptul  lor  şi  îmbrăţişează  fiecare  din 
aceste  revelaţii  (oracole)  aşa  cum  au  fost  ele  date  de  Sfinţii  Apostoli,  adică  pe: 
„Doamne  lisuse  —  lisuse  Hristoase  —  Hristoase  Fiul  lui  Dumnezeu44  (şi,  Intr-ade¬ 
văr,  chiar  şi  numai  „ lisuse 44  este  un  apelativ  prea  dulce)  drept  lucrare  întreagă  a 

rugăciunii  şi  prin  aceasta  se  umplu  de  bucurie  duhovnicească  negrăită,  ajungînd 

afară  de  trup  şi  de  lume  şi  învredniciţi  de  darurile  dumnezeieşti.  Ştiu  (acestea)  cei 
iniţiaţi  (în  practica  avansată  a  rugăciunii  lui  lisus). 

e)  Iar  pentru  cei  prunci  în  Hristos  şi  nedesăvîrşiţi  în  virtute  s-a  predat 
şi  adaosul  foarte  potrivit:  „ miluieşte-mă 44 ,  care  ii  arată  (pe  aceştia)  cunoscîndu-şi 
măsurile  proprii,  şi  avînd  nevoie  de  multă  milă  de  la  Dumnezeu,  imitînd  poate  pe 
orbul  acela  care,  dorind  să  vadă,  striga  către  lisus  care  trecea  pe  lîngă  el:  „lisuse, 
miluieşte-mă 44  (Mc.  10,  47). 

f)  Iar  alţii,  făcînd  ceva  mai  iubitor,  aduc  rostirea  la  plural  şi  proferează 
rugăciunea  astfel:  „Doamne  lisuse  Hristoase,  Fiul  lui  Dumnezeu,  miluieşte-ne 
pe  noiM,  ştiind  (adică)  pe  de  o  parte  că  iubirea  agapică  e  plinirea  Legii  şi  a 
Proorocilor  (Rom.  13,  10;  Mt.  22,  40)  —  ca  una  ce  conţine  şi  recapitulează  în  sine 
toată  porunca  şi  făptuirea  duhovnicească  —  iar  pe  de  alta  aducînd  în  mod  iubitor 
şi  pe  fraţi  în  comuniunea  rugăciunii  şi  provocînd  astfel  mai  bine  pe  Dumnezeu  spre 
milă,  prin  aceea  că  i  se  adresează  lui  Dumnezeu  însuşi  în  interes  comun  şi  cere 
o  milă  comunitară,  decît  este  dispusă  dumnezeiasca  (Lui)  milă  să  ne  vină  într -aju¬ 
tor  prin  dreapta  credinţă  a  dogmelor  şi  plinirea  poruncilor ,  pe  care  ambele  le-a 
arătat  cuprinzîndu-le  acest  scurt  stih  al  rugăciunii. 

3.  Iar  dumnezeieştile  cuvinte  (ale  acestei  rugăciuni),  prin  care  a  fost  con¬ 
templată  de  noi  exactitatea  dogmelor,  cineva  le-ar  putea  găsi  puse  în  bună  rin- 
duială  una  după  alta  şi  zise  de  către  noi  aşa  precum  s-au  arătat  dintru  început, 
şi  prin  proclamarea  timpurilor  (sau  epocilor  Iconomiei  mîntuirii): 

a)  Căci  Vechiul  Testament  vesteşte  peste  tot  „Domn**  pe  Dumnezeu  Cuvîntul, 
şi  înainte  şi  după  Lege,  ca  de  pildă:  „A  făcut  Domnul  să  ploaie  foc  de  la  Domnul ** 
(Fac.  19,  24)  şi:  „ Zis-a  Domnul  Domnului  meult  (Ps.  109,  1). 

b)  Noul  Testament  aduce  în  preajma  întrupării  pe  îngerul  punînd  nume  şi 
zicind:  „Şi  vei  chema  numele  lui:  „Iisus44,  cum  a  fost  şi  chemat,  după  cum  zice 
dumnezeiescul  Luca  (1,  31).  Căci  Domn  fiind  a  toate  ca  Dumnezeu,  a  voit  să 
devină  prin  Iconomia  Sa  omenească  şi  Mîntuitor  al  nostru,  căci  aceasta  arată 
talcul  numelui  „Iisus4*  (Dumnezeu  este  Mîntuitor). 

c)  Iar  (apelativul)  „ Hristos **  (Cel  Uns),  care  indică  Indumnezeirea  trupului 
omenesc  asumat,  înainte  de  Patima  Sa  însuşi  El  a  interzis  ucenicilor  să-l  grăiască 
cuiva,  dar,  după  Patimă  şi  înviere,  Petru,  luînd  îndrăzneală  a  zis:  „Să  ştie  casa 
lui  Israel  că  Domn  şi  Hristos  l-a  făcut  pe  El  Domnul**  (F.  Ap.  2,  36).  Şi  pe  drept 
cuvînt,  căci  firea  noastră  asumată  de  Dumnezeu  Cuvîntul  a  fost  unsă  de  Dum¬ 
nezeirea  care  a  asumat-o  îndată  (de  la  întrupare),  dar  (ea)  s-a  făcut  ceea  ce  unge 
(pe  alţii),  deci  deopotrivă  —  cu-Dumnezeu  (hombtheos),  abia  după  ce  Iisus  al 
meu  a  fost  preamărit  prin  Patimă  şi  a  fost  înviat  din  morţi.  Deci  atunci  a  fost 
vremea  (prilejul)  proclamării  apelativului  de  „Hristos**,  cînd  (Dumnezeu)  a  fost 
văzut  făcîndu-ne  bine  nu  numai  creîndu-ne  la  început  şi,  căzînd  noi,  recreîndu-ne 
şi  mîntuindu-ne,  ci  abia  cînd,  ridicînd  firea  noastră  la  ceruri,  a  preamărit-o 
împreună  cu  Sine  şi  a  învrednicit-o  de  şedere  pe  scaunul  Tatălui. 

d)  Atunci  a  început  să  fie  vestit  de  către  Apostoli  şi  ca  „Fiu  al  lui  Dumne- 
zeu“  şi  „Dumnezeu1*,  mai  întîi,  la  începuturile  propovăduirii,  (Apostolii)  temîndu-se 
de  acest  apelativ  şi  folosindu-se  de  el  cu  moderaţie,  dar  mai  apoi  propovăduindu-l 
deschis,  de  pe  acoperişuri,  cum  le-a  prezis  lor  Mîntuitorul  (Mt.  10,  27). 

După  care,  şi  în  acord  cu  proclamarea  timpurilor  (Iconomiei)  credinţei  au 
fost  orînduite  şi  dumnezeieştile  cuvinte  ale  rugăciunii  (acesteia),  pentru  ca  de 
peste  tot  să  strălucească  dumnezeiasca  înţelepciune  a  celor  ce  au  compus-o  şi 
predat-o  nouă:  1.  din  aceea  că  se  inserează  în  acord  cu  mărturisirile  şi  predaniile 
Apostolilor;  2.  din  aceea  că  face  să  strălucească  dogma  noastră  evlavioasă  (despre 
Iisus  Hristos);  şi  3.  din  aceea  că  ne  aduce  aminte  de  timpurile  (epocile)  în  care 
ni  s-a  făcut  în  mod  felurit  Iconomia  (mîntuirii),  fiind  aduşi  la  cinstirea  lui  Dum¬ 
nezeu  prin  rostirile  corespunzătoare  (acestor  epoci). 

Aceste  lucruri  le-am  expus  noi,  după  a  noastră  putinţă,  despre  cuvintele 
(rugăciunii  lui  Iisus)  culegînd  florile  ca  dintr-un  pom  mare  şi  frumos,  iar  rodul  cel 
închis  în  aceste  (cuvinte)  să-L  strîngă  alţii,  cărora  le-a  dăruit  aceasta  exerciţiul 
practic  în  timp  (al  rugăciunii)  şi  asceza,  şi  au  ajuns  (prin  aceasta)  să  se  înalţe  şi 
să  se  apropie  de  Dumnezeu. 

Prezentare  şi  traducere  de 
drd.  Ioan  1.  Ică 

RECEPTIVITATEA  DUHOVNICEASCA 


I 

Un  gînditor  a  spus  că  în  casa  lui  locul  lui  Dumnezeu  este  acela  al  unui 
cerşetor.  Desigur,  nu  în  înţelesul  că  El  ar  trăi  din  mila  noastră,  ci  în  sensul  că, 
respectîndu-ne  libertatea,  Domnul  nu  poate  pătrunde  In  viaţa  noastră  fără  în¬ 
voirea  noastră. 

Cuvintele  ginditorului  ne-au  îndreptat  atenţia  asupra  locului  din  Apocalipsă 
unde  stă  scris:  „Iată  stau  la  uşă  şi  bat:  de  va  auzi  cineva  de  glasul  meu  şi  va 
deschide  uşa,  voi  intra  la  el  şi  voi  cina  cu  el  şi  el  cu  mine“  (3,  20).  Din  cuvintele 
acestea  scripturistice  se  vede  şi  mai  clar  decît  din  acele  ale  ginditorului  amintit 
mai  înainte,  că  şi  după  ce  ne-a  adus  la  existenţă,  Dumnezeu  continuă  să  ne 
acorde  o  grijă  părintească,  continuă  să  ne  pună  la-ndemină  harurile  şi  darurile 
Sale.  Dar  El  voieşte  ca  aceste  haruri  şi  daruri  să  le  acceptăm  de  bunăvoie  şi  să  le 
folosim  în  chip  liber.  El  ne  cheamă,  dar  nu  voieşte  să  ni  se  impună  în  chip  silnic. 

Atitudinea  aceasta  a  lui  Dumnezeu  faţă  de  noi  se  desprinde  şi  din  Parabola 
ascultată  azi  (Mt.  22,  2 — 14). 

Făcînd  ospăţ  mare,  împăratul  a  trimis  să  fie  chemaţi  oaspeţii.  Unii  au 
primit  chemarea,  alţii  nu.  Unii  s-au  arătat  receptivi  faţă  de  chemarea  adresată, 
alţii  însă  au  refuzat,  sub  diferite  pretexte. 

In  fond,  Mîntuitorul  a  vrut  să  spună  că  unii  dintre  noi  sîntem  receptivi  faţă 
de  chemările  ce  ni  le  adresează,  alţii  însă  ne  închidem  sufletele  şi  nu  vrem  să 
participăm  la  ospăţul  Lui,  adică  la  harurile  şi  darurile  pe  care  ni  le  pune 
la-ndemînă. 

In  cuvîntarea  aceasta  vom  zăbovi  tocmai  asupra  receptivităţii  duhovniceşti 
a  credinciosului. 


II 

Receptivitatea  duhovnicească  înseamnă  capacitatea  de  a  simţi  şi  a  ne  orienta 
spre  sfera  realităţilor  duhovniceşti,  în  centrul  cărora  este  Dumnezeu.  înseamnă 
posibilitatea  de  a  percepe  prezenţa  acestei  realităţi  care  ne  revendică.  Precum 
prin  mijlocirea  simţurilor  percepem  realitatea  înconjurătoare,  la  fel  prin  interme¬ 
diul  receptivităţii  duhovniceşti  luăm  contact  cu  sfera  lumii  spirituale,  dumne¬ 
zeieşti.  | 

înzestrat  cu  o  asemenea  receptivitate,  credinciosul  nu  rămîne  indiferent  faţă 
de  cele  duhovniceşti.  Nu  le  ocoleşte.  Nu  le  ignorează.  Ci  se  străduieşte  să  li  se 
deschidă,  să-şi  aducă  inima  cît  mai  în  apropierea  lor,  cît  mai  în  sfera  lor  de 
înrîurire. 

Scriptura  vorbeşte  adeseori  despre  receptivitatea  duhovnicească.  Am  putea 
spune  chiar,  că  fără  asemenea  receptivitate,  Scriptura  însăşi  nici  n-ar  fi  luat  fiinţă. 

Intr-adevăr,  Scriptura  este  un  dialog  între  Dumnezeu  şi  omul  credincios. 
Dumnezeu  discută  cu  omul;  omul  discută  cu  Dumnezeu.  „Domnul  grăia  cu  Moise, 
faţă  către  faţă,  cum  ar  grăi  cineva  cu  prietenul  său“  (Ieşire  33,  11). 

Fără  receptivitatea  duhovnicească  dialogul  credinciosului  cu  Dumnezeu  nu 
ar  fi  putut  avea  loc  şi  cărţile  sfinte  înseşi  nu  s-ar  fi  putut  scrie.  In  absenţa  sensi¬ 
bilităţii  duhovniceşti,  Avraam  n-ar  fi  putut  vedea  în  cei  trei  oameni  care  l-au 
vizitat  la  stejarul  Mamvri,  altceva  decît  nişte  fiinţe  omeneşti  oarecare  (Gen.  18). 
Fără  receptivitatea  religioasă,  Moise  n-ar  fi  văzut  in  rugul  cuprins  de  flăcări 
nimic  altceva  decît  o  întâmplare  fără  vreo  semnificaţie  deosebită.  Receptivitatea 
duhovnicească  l-a  pus  în  condiţia  de  a  percepe  în  fenomenul  acela  prezenţa  lui 
Dumnezeu  care-i  încredinţa  marea  misiune  de  a-şi  elibera  conaţionalii  din  robia 
egipteană  (Ieşire  3).  Dacă  ar  fi  fost  lipsiţi  de  asemenea  receptivitate,  profeţii,  jude¬ 
cătorii  şi  celelalte  personalităţi  ale  V.  T.,  nu  şi-ar  fi  putut  împlini  chemarea  de 
mijlocitori  între  Dumnezeu  şi  credincioşi,  de  conducători  ai  credincioşilor  pe 
calea  indicată  de  către  Legea  dumnezeiască. 

Dacă  ne  îndreptăm  privirile  spre  lumea  N.  T.  putem  constata  că  şi  adcd  recep¬ 
tivitatea  duhovnicească  constituie  o  premisă  fundamentală  a  contactului  cu  mesajul 
evanghelic. 

Simţind  că  chemarea  adresată  lor  de  către  Iisus  Hristos  îşi  are  izvorul 
într-o  putere  de  dincolo  de  om,  Apostolii  i-au  dat  ascultare  şi  au  venit  în  jurul 
Lui.  Simţind  că  Acela  în  slujba  căruia  şi -au  angajat  viaţa  depăşeşte  categoria 
umanului,  Sfîntul  Petru  a  făcut  acea  memorabilă  mărturisire:  „Tu  eşti  Hristosul, 
Fiul  lui  Dumnezeu  celui  viu*4  (Mt.  16,  16).  Activitatea  Ucenicilor  după  înălţarea 
la  Cer  a  Domnului,  activitatea  lor  misionară,  pecetluită  cu  jertfa  vieţii  proprii; 
apoi  strădaniile  Sfinţilor,  ucenicilor  şi  mărturisitorilor  lui  Hristos,  activitatea 
miilor  şi  milioanelor  de  creştini  din  toate  timpurile  constituie  o  dovadă  indiscu¬ 
tabilă  despre  realitatea  receptivităţii  duhovniceşti.  Numai  experienţa  faptului  că 
în  activitatea  lor  ei  împlinesc  o  chemare  încredinţată  de  către  Dumnezeu  însuşi 
i-a  întărit  în  încordările  lor  de  a  introduce  în  circuitul  vieţii  lumină  din  lumina 
Mântuitorului  şi  putere  din  puterea  Lui. 

Din  cele  spuse  ne  putem  da  seama  şi  despre  necesitatea  şi  utilitatea  pentru 
credincioşi  a  receptivităţii  duhovniceşti. 

Sensibilitatea  duhovnicească  ne  ajută  să  ne  orientăm  spre  dimensiunea  cea 
mad  profundă  a  realităţii,  spre  Dumnezeu.  E  ca  o  busolă  care,  oricît  de  acoperit 
ar  fi  cerul,  oricît  de  mari  valurile,  oricît  de  ameninţătoare  furtunile,  arată  mereu, 
corăbierului  direcţia  spre  care  trebuie  să  se  îndrepte.  Oricît  de  mari  ar  fi  greu¬ 
tăţile  vieţii,  oricît  de  încurcate  întîmplările  ei,  oricît  de  împovărătoare  sarcinile 
ce  ne  revin,  receptivitatea  duhovnicească  ne  pune  în  posibilitatea  de  a  simţi 
prezenţa  tainică  a  lui  Dumnezeu,  gata  în  orice  împrejurare  să  ne  ajute  în 
sensul  voit  de  El. 

Receptivitatea  religioasă  ne  ajută  ca  la  lectura  Sfintei  Scripturi  să  nu  rămâ¬ 
nem  la  suprafaţă,  să  nu  ne  concentrăm  asupra  cuvintelor  şi  frazelor,  ci  să 
pătrundem  mai  adînc,  să  sesizăm  duhul  ei  dătător  de  viaţă.  Prin  mijlocirea  unei 
asemenea  receptivităţi  ne  putem  da  seama  că  sensul  Sfintelor  Taine  nu  se  epui¬ 
zează  în  dimensiunea  lor  externă,  dar  că  partea  lor  materială  nu-i  decît  vehicolul 
unei  realităţi  mai  adinei,  a  realităţii  harice  care  ni  se  împărtăşeşte  de  către  Iisus 
Hristos  însuşi.  In  temeiul  aceleiaşi  receptivităţi,  predica  depăşeşte  pentru  cre¬ 
dincioşi  rostul  unei  cuvîntări  obişnuite,  ea  situîndu-se  printre  mijloacele  de  care 
Domnul  se  9lujeşte  pentru  a  ne  împărtăşi  lumină,  învăţătură  şi  îndemnuri  izbăvi- 
toare^  Receptivitatea  despre  care  vorbim  ne  fereşte  de  eroarea  de  a  vedea  în 
icoanele  sfinte  doar  nişte  simple  tablouri.  Sensibili  la  realităţile  duhovniceşti,  cre¬ 
dincioşii  văd  în  zugrăvirile  bisericeşti  locuri  în  care  cei  înfăţişaţi  într-însele  ne 
pot  împărtăşi  într-un  fel,  sau  altul,  ajutor  pentru  viaţa  noastră  creştinească. 

Vom  mai  adăuga  că  pentru  credinciosul  sensibil  faţă  de  cele  duhovniceşti, 
slujbele  sfinte,  rugăciunile  personale  sau  în  comun,  obiectele  cultice,  constituie 
ca  un  fel  de  scară  pentru  a  urca  spre  cele  înalte.  Cu  un  cuvînt,  receptivitatea 
duhovnicească  ni  se  înfăţişează  ca  o  condiţie  neapărat  trebuitoare  pentru  fiinţarea 
şi  dezvoltarea  vieţii  noastre  de  credinţă  şi  evlavie. 

Vorbind  despre  mijloacele  menite  să  întărească  receptivitatea  duhovnicească 
va  trebui  să  spunem  că  acestea  sînt  la  îndemâna  fiecăruia  dintre  noi. 

Cel  ce  şi-a  format  deprinderea  de  a-şi  găsi  timp  de  reculegere  şi  concentrare 
în  meditaţie  şi  rugăciune  va  avea  bucuria  să  constate  cum  i  se  intensifică  şi  cum 

i  se  dezvoltă  sensibilitatea  duhovnicească.  Concentrarea  puterilor  sufleteşti  şi 
păstrarea  lor  chiar  numai  şi  pentru  un  timp  scurt  în  contact  cu  realităţile  duhov¬ 
niceşti,  cu  Dumnezeu,  lasă  urme  adinei  în  fiinţa  noastră.  Urmele  acestea  nu  sînt 
ceva  pasiv,  ci  ele  cuprind  într-însele  tendinţa  de  a  se  actualiza,  de  a  se  repeta, 
asigurind  astfel  o  normală  respiraţie  duhovnicească  a  credinciosului. 

In  aceeaşi  direcţie  influenţează  şi  slujbele  sfinte  capacitatea  noastră  de  comu¬ 
nicare  cu  sfera  duhovnicească.  Rugăciunile  în  comun  asigură  o  ambianţă  de  trăire 
în  contact  cu  Dumnezeu  nu  a  unuia  singur,  ci  a  întregii  comunităţi.  Faptul  poate 
dilata  sensibilitatea  noastră  religioasă  în  aşa  măsură  că  într-însa  putem  cuprinde 
nu  numai  pe  Dumnezeu,  dar  şi  pe  ceilalţi  credincioşi.  Slujbele  în  comun  ne  pun 
în  condiţia  de  a  înţelege  că  fiecare  dintre  noi  venim  în  contact  cu  Dumnezeu, 
nu  numai  întrucît  sîntem  fiinţe  individuale,  ci,  şi  întrucît  sîntem  fraţi  cu  ceilalţi. 

Lucrul  acesta  se  vede  cu  maximă  claritate  atunci  cînd  primim  Sfînta  împăr¬ 
tăşanie.  Primirea  Tainei  se  face  individual  dar  împreună  cu  noi  se  împărtăşesc 
şi  ceilalţi  credincioşi,  aducindu-se  astfel  la  expresie  adevărul  că  fiecare  se  împăr¬ 
tăşeşte  de  Hristos  nu  numai  în  calitate  de  credincios  individual  dar  şi  în  calitate 
de  frate  cu  ceilalţi  credincioşi. 

Lectura  Sfintei  Scripturi,  cinstirea  icoanelor,  practicarea  poruncilor  dum¬ 
nezeieşti  constituie  de  asemenea  mijloace  menite  să  păstreze  şi  să  dezvolte  sensi¬ 
bilitatea  noastră  duhovnicească. 

Din  nefericire,  nu  puţine  sînt  piedicile  care  stau  în  calea  bunei  funcţionări 
şi  dezvoltări  a  receptivităţii  duhovniceşti.  Principala  piedică  este  păcatul,  care 
înseamnă,  în  fond,  desprinderea  de  comuniunea  cu  Dumnezeu  şi  cu  semenii,  pe 
de  o  parte;  iar  pe  de  alta,  înseamnă  întoarcerea  şi  axarea  vieţii  pe  dorinţele, 
ambiţiile  şi  interesele  egoiste.  Păcatul  ca  exagerată  preocupare  de  sine,  sau  sub 
orice  altă  formă  s-ar  manifesta,  toceşte  sensibilitatea  inimii,  diminuează  pînă  la 
desfiinţare  receptivitatea  duhovnicească.  In  Predica  de  pe  Munte,  Mîntuitorul  ne 
arată  că  numai  cei  curaţi  cu  inima  vor  vedea  pe  Dumnezeu  (Mt.  5,  8). 

Oponenţa  faţă  de  păcat,  evitarea  lui  sau  în  caz  de  prihănire,  înlăturarea 
acestuia  prin  căinţă  şi  reintegrarea  în  circuitul  vieţii  sănătoase  constituie  con¬ 
diţie  esenţială  a  păstrării  unei  receptivităţi  vii  faţă  de  chemările  lui  Dumnezeu 
adresate  fiecăruia  dintre  noi  şi  tuturor  credincioşilor,  prin  mijloacele  de  care  am 
amintit  mai  înainte. 


III 

Fără  dezvoltarea  simţirii  pentru  realităţile  duhovniceşti,  nici  un  credincios 
dintre  noi  nu  poate  duce  o  viaţă  creştinească  sănătoasă.  După  cum  simţurile 
bolnave  împiedică  contactul  normal  cu  realităţile  înconjurătoare  şi  împiedică  for¬ 
marea  unor  noţiuni  clare  despre  ele,  la  fel  receptivitatea  religioasă  cariată  de 
păcat  împiedică  contactul  cu  realităţile  duhovniceşti  şi  diformează  viaţa  evlavioasă. 

Receptivitatea  spirituală  sănătoasă  ne  deschide  sufletul  pentru  chemările 
pe  care  Domnul  ni  le  adresează  prin  cuvintele  Scripturii,  prin  slujbele  sfinte, 
prin  Taine,  precum  şi  prin  felurite  întîmplări  din  viaţa  noastră,  a  Bisericii  şi 
din  largul  lumii. 

Hristos  Domnul  e  mereu  în  mijlocul  nostru  cu  ajutorul  şi  cu  revendicările 
Lui  faţă  de  noi.  Să  nu  ne  închidem  inimile  faţă  de  chemările  ce  ne  adresează. 
Să  ne  ascuţim  sensibilitatea  duhovnicească  pentru  a  înţelege  ce  anume  voieşte 
de  la  noi  în  situaţia  dată.  Să-i  ascultăm  poruncile,  să  medităm  cu  grijă  asupra 
lor  şi  să  ne  străduim  a  le  converti  în  fapte  de  viaţă. 

Parabola  ne  spune  că  unii  dintre  cei  chemaţi  la  ospăţ,  au  refuzat  sub  diferite 
pretexte  să  dea  ascultare  poftirii  ce  li  s-a  făcut.  Alţii,  însă,  s-au  nevoit  întru 
împlinirea  invitaţiei.  Dar  şi  printre  aceştia  s-a  aflat  unul  oare  nu  se  îmbrăcase 
în  haină  de  nuntă. 

Să  nu  urmăm  pilda  celor  ce  au  refuzat  chemarea  la  ospăţ,  di  să-i  urmăm  pe 
cei  ce  au  primit  invitaţia.  Cu  atît  mai  mult,  cu  cît  participarea  la  ospăţ,  adică 
contactul  şi  acceptarea  darurilor  duhovniceşti  pe  care  Hristos  Domnul  ni  le  pune 
la-ndemînă  prin  mijlocirea  Sfintei  Sale  Biserici,  nu  înseamnă  o  slăbire,  ci  dimpo- 

trivă  o  sporire  a  puterilor  noastre.  Precum  ospăţul  obişnuit  ne  întăreşte  puterile 
fizice,  la  fel  ospăţul  cel  duhovnicesc  ne  sporeşte,  ne  întăreşte  puterile  spirituale, 
cel  puţin  tot  atît  de  necesare  pentru  viaţa  noastră,  oa  şi  cele  fizice. 

Să  facem  dară,  să  tacă  în  noi,  măcar  la  soroace  anume  rînduite  —  grijile 
şi  preocupările  legate  de  viaţa  cotidiană  şi  să  ne  deschidem  inima,  primitoare, 
pentru  glasul  lui  Hristos,  care  ne  cheamă  la  ospăţul  harurilor  şi  darurilor  Sale. 

Să  cultivăm  receptivitatea  duhovnicească  faţă  de  dumnezeiescul  mesaj  al 
Evangheliei. 

Să  îmbrăcăm  haina  de  nuntă  a  unei  vieţi  vrednice  de  cinstea  de  a  ne  afla 
printre  cei  chemaţi  la  ospăţul  Stăpînului,  Căruia  i  se  cuvine  slavă,  cinste  şi  închi¬ 
năciune  în  veci. 


|  Pr.  prof.  D.  Belu  | 


IZBĂVIRE  ŞI  JERTFA 

„Şi  trecînd  El  (Iisus)  dincolo ,  în  ţinutul 
Gadarenilor ,  L-au  întîmpinat  doi  demo - 
nizaţi ,  care  ieşeau  din  morminte,  foarte 
cumpliţi ,  încît  nimeni  nu  putea  să  trea¬ 
că  pe  calea  aceea4'  (Mt.  8,  28). 


Sfîntul  Evanghelist  Matei,  într-o  pericopă  a  Evangheliei  sale,  relatează  că 
doi  oameni  au  ajuns  într-o  cumplită  nenorocire.  Din  pricina  păcatelor  sau  sin¬ 
gur  Dumnezeu  ştie,  au  fost  împresuraţi  de  cel  rău,  care  a  pus  totală  stâpînire 
pe  ei,  încît  în  amărăciunea  lor  erau  numai  figuri  omeneşti,  de-o  spaimă  grozavă 
La  înfăţişare  şi  nenxaifiind  stăpîni  nici  pe  judecata,  nici  pe  voinţa  şi  nici  pe 
propria  lor  putere. 

Cu  un  rîs  haotic,  duhul  rău,  oare  era  legheon,  ceea  ce  ar  corespunde  la 
vreo  6000,  îi  împinge  pe  nenorociţii  oameni  capturaţi  la  declanşarea  unei  energii 
peste  fire,  peste  puterea  lor,  fâcîndu-d  să-şi  destrame  echilibrul  sufletesc,  să  se 
încaiere  întreolaltă,  să  se  zgîrîie,  să  se  taie  cu  pietre,  să-şi  rupă  lanţurile  şi  să-şi 
sfarme  obezile  {Mc.  5),  să  cadă  istoviţi  de  putere,  ca  morţi,  sau  să  sugrume,  ca 
nişte  titani,  pe  oricine  ar  fi  întâlnit  în  cale.  Să  strige,  să  ţipe  cutremurător,  să 
facă  spume  la  gură  şi  peste  tot,  sărmanii  oameni,  să-şi  sforţeze  propria  lor  exis¬ 
tenţă,  pînă  la  nimicire,  inconştienţii 

In  această  situaţie,  locurile  respective  au  devenit  pustii,  căci  nimeni  nu  mai 
avea  cutezanţa  să  treacă  pe  acolo. 

Singur  Iisus,  Stăpînul  vieţii,  în  al  doilea  an  de  activitate,  după  furtuna 
pe  mare,  pe  care  o  potoleşte,  se  apropie  de-o  altă  furtună  şi  mai  cumplită,  în 
laturea  Gadarenilor. 

De  departe  este  recunoscut,  însă  nu  de  cei  doi  oameni  împresuraţi,  ci  de 
duhurile  răutăţii  care-i  stăpîneau  şi  care  au  început  să  strige:  „Ce  ai  Tu  cu  noi, 
Iisuse,  Fiul  lui  Dumnezeu?  Ai  venit  mai  înainte  de  vreme  ca  să  ne  chinudeşti?" 
Departe  de  ei  era  o  turmă  mare  de  porci,  păscînd.  Iar  demonii  îl  rugau  zicînd: 
Dacă  ne  scoţi  afară,  trimite-ne  în  turma  de  porci.  Şi  El  le-a  zis:  Duceţi-vă.  Iar  ei, 
ieşind,  s-au  dus  în  turma  de  porci.  Şi  iată,  toată  turma  s-a  aruncat  de  pe  ţărm 
în  mare  şi  a  pierit  în  apă“  (Mt.  8,  29 — 32). 

Deci  pentru  preţul  a  două  sau  chiar  al  unui  singur  suflet,  Iisus  a  acceptat 
o  astfel  de  jertfă! 

Se  poate  oare  ca  Iisus,  Cel  care  a  adus  numai  bucurii  între  oameni,  înmul¬ 
ţind  vinul  (In.  2),  pîinea  şi  peştii  (Mt.  14),  binecuvînrtînd  semănăturile,  vindecînd 
tot  felul  de  boli  (Mt.  4,  23)  şi  aducînd  din  nou  în  viaţă  pe  unii  morţi  (Lc.  7;  Mc.  5; 
şi  In.  11),  să  îngăduie  de  astă  dată  o  asemenea  pagubă  în  avutul  oamenilor,  prin 
minunea  Sa?! 

Intr-adevăr,  la  prima  vedere,  faptul  dă  de  gîndit!  Şi  totuşi,  lucrurile  s-au 
petrecut  întocmai!  Iisus,  vindecînd  pe  doi  oameni  care  erau  chinuiţi  de  miile  de 
demoni,  care-i  stăpîneau,  a  îngăduit  un  preţ,  o  jertfă  pentru  această  supremă 
izbăvire!  A  fost  o  încercare  grea  pentru  acei  locuitori  care  pînă  atunci  duceau 
spaima  locurilor  respective,  din  cauza  celor  doi  posedaţi  de  vrăjmăşia  satanei. 

O  jertfă!  Iată  ce  aşteaptă  Dumnezeu  de  la  om  pentru  om,  în  anumite  situaţii 
de  grea  cumpănă  şi  cînd  mai  presus  de  toate  cele  trecătoare,  al  căror  preţ  este 
variabil,  aşteaptă  să  sacrificăm  ceva  în  plus  şi  nu  pentru  El,  Dumnezeul  nostru, 
ci  pentru  salvarea  omului,  a  sufletului,  valoarea  eternă  şi  mai  presus  decît 
toată  lumea  aceasta  şi  pentru  care  El  însuşi  s-a  jertfit. 

Omul  constituie  într-adevâr  o  valoare  în  sine,  sau  cum  se  spune:  este  cel 
mai  de  preţ  capital.  Toate  celelalte  bunuri,  indiferent  de  etalonul  lor,  au  o 
valoare  limitată  şi  dependentă,  în  funcţie  de  om  şi  de  necesitatea  şi  utilitatea 
lui.  Toate  sînt  valori  amorţite,  cărora,  omul,  prin  puterea  propriei  sale  vieţi,  le 
acordă  preţul  de  mai  multă  sau  mai  puţină  importanţă.  Odată  pierdute,  ele,  bunu¬ 
rile,  se  pot  reface,  se  pot  spori  prin  forţa,  inteligenţa  şi  capacitatea  de  acţiune 
a  omului,  care  are  nu  numai  cugetare,  ci  şi  un  dinamism  vital,  echilibrat  de 
gîndirea  lui  suverană. 

Dacă  restaurăm  comori  de  artă,  pârăginite,  sau  refacem  bunuri  istorice 
nimicite,  pe  omul  pierdut,  această  valută  imensă,  nu-1  mai  putem  dobîndi.  Singur 
Dumnezeu  îl  mai  poate  restaura,  prin  Iisus  Hristos,  Domnul  şi  Mîntuitorul  nostru. 
Pentru  noi  oamenii,  omul  numai  o  dată  se  naşte,  există  şi  poate  el  însuşi  să 
producă  valori,  consacrîndu-şi  braţele  şi  mintea  unui  îndatorat  destin  de  creaţie 
şi  efort  uman. 

De  aceea,  Mîntuitorul,  prin  Evanghelia  Sa,  prin  această  întâmplare  zgudui¬ 
toare,  a  arătat  oamenilor  dintotdeauna  şi  a  indicat  totodată,  că  pentru  salvarea 
unui  om  nici  o  jertfă  nu-i  prea  mare! 

Sînt  familii  şi  indivizi  care,  confruntaţi  cu  anumite  încercări  extreme,  în 
disperarea  lor  şi-a  dragostei  de  viaţă,  ar  da  totul,  numai  să  poată  fi  ajutat  şi 
salvat  omul  în  cauză.  De  cîte  ori,  în  relaţia  iubirii  care  ne  leagă  pe  unii  de  alţii, 
nu  se  aud  cuvinte  ca  acestea:  „Aş  da  tot  ce  am  numai  ca  să-mi  pot  salva  copilul, 
soţul,  soţia*'  etc.  Sau  in  alte  cazuri,  ecouri  de  amărăciune  şi  resemnare,  cu  un 
final  sumbru:  „Am  făcut  tot  ce  mi-a  stat  în  putinţă,  numai  să  scape  . . .“. 

Şi  atunci,  revenind  la  acei  locuitori  din  ţinutul  Gadarenilor,  rămînem  totuşi 
surprinşi  de  atitudinea  lor  lipsită  nu  numai  de  credinţă  şi  de  respect  faţă  de  un 
mare  Binefăcător,  dar  ignorind  doi  oameni  care  dintr-o  suferinţă  egală  cu  moar¬ 
tea,  au  fost  făcuţi  sănătoşi,  atitudinea  Gadarenilor  e  total  şi  neumanitară.  Des- 
considerînd  efectul  pozitiv  al  prezenţei  divino-umane,  îl  ruga  pe  Iisus  să  se 
ducă  de  la  ei.  Tulburaţi  apoi  pînă  la  furie,  pentru  pierderea  încercată,  nu  acceptă 
nici  un  gînd  de  jertfă  pentru  cei  vindecaţi.  Nu  vor  să  fie  solidari  cu  bucuria 
tămăduirii  omului  care,  ori  din  ce  unghi  ar  fi  privit,  rămîne  totuşi  în  centrul 
atenţiei  generale,  pentru  toate  veacurile:  Omul  a  fost  salvat! 

Şi  aici,  doi  oameni  care  au  fost  9paima  oamenilor  şi  a  locurilor  din  jur, 
pentru  că  erau  detronaţi  de  cel  rău,  din  starea  de  stăpîni  ai  făpturilor  şi  coborîţi 
sub  nivelul  animalelor,  au  fost  ridicaţi  de  Iisus  la  cinstea  cea  dinţii  cu  întru¬ 
parea.  Li  s-a  redat  integritatea  gîndirii,  au  fost  făcuţi  sănătoşi,  dîndu-li-se  din 
nou  posibilitatea  de-a  se  încadra  în  ritmul  social  al  vieţii  lor.  Erau  acum  valori 
în  sine,  capabili  din  nou  să  producă  ei  înşişi  valori  pentru  ei  şi  pentru  semenii 
lor.  O  adevărată  restaurare  umană!  Şi  aceasta  e  marea  bucurie  pe  care  n-o  poate 
trăi  decît  cel  care  se  desface  din  lanţurile  egoismului  şi  în  perspectiva  iubirii 
dezinteresate,  intuieşte  triumful  binelui  asupra  răului,  în  strigătul  umanitar 
al  tuturor  veacurilor. 

In  lumina  credinţei,  omul  are  nu  numai  o  valoare  care  depăşeşte  preţul 
tuturor  lucrurilor  trecătoare,  ci  are  şi  o  valoare  eternă,  pentru  că  pe  lingă  trupul 
supus  regulilor  de  transformare  a  materiei,  mai  are  şi  sufletul  nemuritor,  prin 
care  trăieşte  veşnic.  De  aceea,  în  alte  împrejurări,  Mîntuitorul  va  evidenţia  valoa¬ 
rea  integrală  a  făpturii  umane,  zicînd:  „Ce-i  va  folosi  omului,  dacă  va  cîştiga 
lumea  întreagă,  iar  sufletul  său  îl  va  pierde?  Sau  ce  va  da  omul  în  schimb 
pentru  sufletul  său?"  (Mt.  16,  26).  Acest  suflet,  care  constituie  esenţa  minunatei 

creaturi  care  este  omul,  a  fo9t,  în  cazul  reiat art,  capturat  de  „legheonul**  de  demoni, 
încît  cei  doi  îndrăciţi  din  laturea  Gadarei,  au  ajuns  cu  trupurile  lor  într-o  hăitu¬ 
iala  mai  cumplită  decît  două  bărci  fără  cîrmaci,  surprinse  de  furia  valurilor  şi 
care  se  izbesc  una  de  alta  şi  de  tot  ce  le  stă  în  cale,  pînă  la  distrugere. 

E  bine  ştiut  că  şi  în  ordinea  celui  mai  avansat  progres  tehnic,  o  navă  mari¬ 
timă,  aeriană  sau  cosmică,  oricît  ar  fi  de  bine  dotată,  cu  cea  mai  perfectă  apara¬ 
tură,  dacă  nu  e  sub  controlul  permanent  şi  dirijarea  omului  integru,  sfîrşitul  nu 
poate  fi  decît  catastrofal.  Nu  putem  lipsi  bunurile  materiale  şi  însăşi  viaţa,  de 
prezenţa  şi  controlul  omului,  în  cele  două  componente  ale  vieţii  sale;  trup  şi 
suflet.  Omul  rămîne  superior  oricăror  valori,  şi  necesar  ordine!  lucrurilor  din- 
totdeauna. 

Iată  de  ce,  Mîntuitorul  a  acordat  atâta  atenţie  şi  atîta  preţ  sufletului  ome¬ 
nesc  şi  peste  tot  omului.  în  toată  integritatea  lui.  Şi  de  aceea,  lisus  a  descătuşat 
cele  două  suflete  din  chingile  satanei,  pentru  ca  să  fie  izbăvite  nu  numai  cîţiva 
ani  din  restul  vieţii  lor,  ci  pentru  &  fi  liberi  şi  aici  şi  dincolo  de  veacuri. 

Să  luăm  aminte!  Omul  trebuie  tratat  ca  om,  oricine  ar  fi  şi  mai  ales  în 
suferinţa  lui  trebuie  ajutat,  mai  presus  de  orice  sacrificiu.  Numai  atunci  am 
înţeles  valoarea  omului  cu  adevărat  şi  numai  atunci  putem  spune  că  făcînd  aceasta, 
am  primit  pe  însuşi  lisus  Hristos  Omul  şi  Dumnezeu,  în  inima  noastră.  Amin. 

Preot  Nichifor  Todor 


PREDICA  LA  ÎNĂLŢAREA  SF.  CRUCI 

Crucii  Tale  ne  închinăm  Stăpîne,  şi 
sfîntă  Învierea  Ta  o  lăudăm  şi  o  mărim1*. 


Viaţa  noastră  este  o  taină  care  cuprinde  la  rîndul  ei  un  număr  mare  de 
alte  taine.  La  unele  aflăm  răspunsul  în  urma  strădaniei  minţii  noastre,  la  altele 
nu-1  aflăm,  oricît  ne-am  strădui. 

Dar  la  taina  vieţii  există  un  răspuns,  o  cheie  care  o  descifrează  —  dacă  pri¬ 
vim  lucrurile  cu  ochii  credinţei,  şi  aşa  le  şi  privim  —  şi  această  cheie  ne  este 
oferită  de  un  cuvînt  al  Sf.  Evanghelist  Iaam:  „Dumnezeu  este  iubire**  (Ioan  4,  8). 
Acum  ne  este  uşor  să  înţelegem,  chiar  cu  raţiunea  noastră  relativă  şi  limitată, 
deoarece  ştim  că  iubirea  este  creatoare  şi  expansivă.  Ea  este  manifestată  în  afară. 

De  aceea  Dumnezeu  —  din  iubire  —  a  creat  lumea  şi  pe  om. 

Dar  între  tainele  pe  care  le  întâlnim  în  viaţa  noastră  se  află  şi  Sf.  Cruce. 

Intr-adevăr  semnul  crucii  este  o  taină!  Ni  se  pare  că  ştim  destule  lucruri  despre 

aceasta  dar  adevărul  este  că  nu  ştim  decît  puţin. 

Ştim  doar  că  semnul  crucii  este  bineplăout  lui  Dumnezeu.  Dar  dintre  toate 
semnele  posibile,  de  ce  tocmai  acesta  îi  este  Lui  plăcut,  nu  ştim. 

Că  acest  semn  este  bineplăcut  lui  Dumnezeu,  o  vedem  cu  evidenţă  dacă  ne 
apropiem  mai  mult  de  istoria  sau  de  „biografia*4  —  dacă  putem  zice  aşa  —  a 
Sf.  cruci.  Aceasta  începe  nu  odată  cu  crearea  omulud,  ci  înainte.  Sfinţii  Părinţi 
spun  că  istoria  crucii  începe  din  veşnicia  care  a  precedat  facerea  lumii,  căci  ea  a 
existat  iîn  planul  veşnic  al  lui  Dumnezeu  privind  lumea  ce  urma  să  o  facă. 

Acest  lucru  se  confirmă  la  crearea  omului,  câcd  Dumnezeu  îl  face  în  formă 

de  cruce. 

Şi  în  Vechiul  Testament  se  mad  vede  şi  din  alte  împrejurări  că  era  plăcut 
acest  semn  înaintea  lui  Dumnezeu,  căci  prin  el  Atoateţii  torul  îşi  manifesta  pu¬ 
terea  Sa. 

Aşa  a  fost  în  cazul  lui  Moise  care  a  biruit  pe  amaleciţi  în  timpul  peregri¬ 
nării  evreilor  in  pustie  —  rugîndu-se  lui  Dumnezeu  cu  mîdnile  ridicate  în  formă 
de  cruce. 

Şi  tot  to  timpul  aceleiaşi  peregrin ăiri  de  40  de  -ani,  la  un  moment  dat,  cînd 
poporul  nu  mai  avea  apă  să  bea  şi  se  afla  în  preajma  unui  lac  cu  apă  sărată, 
la  descoperirea  lud  Dumnezeu,  Moisi  a  aruncat  un  lemn  în  apă  —  în  oare  Sf. 
Părinţi  văd  preînchipuirea  crucii  prin  puterea  ce  s-a  arătat  întru  el  —  şi  apele 
s-au  îndulcit  încît  poporul  a  fost  astfel  salvat  din  acea  situaţie  critică. 

Dacă  însă  în  faţa  lui  Dumnezeu  acest  semn  era  bineplăcut,  în  faţa  oamenilor 
era  tocmai  invers.  Oamenii,  necunoscind  rînduieliile  lui  Dumnezeu  datorită  depăr¬ 
tării  lor  de  Părintele  ceresc,  au  ajuns  cu  timpul  —  şi  aceasta  şi  pe  vremea  M in¬ 
tuit  orul  ui  Hristos  —  să  considere  crucea  drept  obiect  de  batjocură.  De  aceea  l-au 
şi  răstignit  pe  M  în  tui  torul  pe  cruce  pentru  ca  să-L  batjocorească  şi  mai  mult.  Dar 
Dumnezeu  tocmai  prin  acceptarea  ca  Fiul  Său  să  moară  pe  cruce,  tocmai  prin 
aceasta  a  reabilitat  acest  semn.  Fiul  Său  cel  iubit  moare  pe  cruce  —  semnul  iubit 
de  Dumnezeu,  crucea  devenind  altar  de  jertfă,  ca  un  fel  de  obieot  mijlocitor  pen¬ 
tru  împăcarea  omului  cu  Dumnezeu,  căci  ştim  că  ori  de  cîte  ori  poporul  îşi 
cunoştea  păcatul  şi  voia  să  se  împace  cu  Dumnezeu,  sau  să  se  roage  Lui  sau 
să- 1  ceară  ceva,  aducea  jertfe  pe  un  altar.  De  la  Mîntuitorul  Hristos  înainte, 
crucea  a  devenit  şi  real  şi  simbolic  altarul  oricărei  jertfe. 

De  aceea  în  partea  de  răsărit  a  Sf.  mese  din  altarul  bisericii  ortodoxe,  se 
află  întotdeauna  Sf.  Cruce  a  Domnului  Hristos,  de  aceea  orice  jertfă  adusă  oriunde 
şi  oricînd  lui  Dumnezeu  direct  sau  prin  semeni  —  oa  ajutor  dat  acestora  —  nu 
trebuie  disociată  de  sf.  cruce,  ci  dimpotrivă  legată  direct,  fie  făcînd  semnul  sf. 
cruci  cu  mina,  cînd  aducem  jertfa  noastră  la  sf.  altar  (o  luminare,  un  ban,  un 
prinos  din  roadele  pămîntulud),  fie  avînd-o  în  suflet  adusă  cînd  facem  către 
aproapele  nostru  orice  fel  de  dăruire. 

Mergînd  mai  departe  pe  firul  istoriei  sf.  cruci,  descoperim  puterea  pe  care 
aceasta  o  manifestă,  putere  ce  o  ia  din  învierea  lui  Hristos.  Căci  aşa  cum  nu-L 
putem  despărţi  pe  Domnul  Hristos  de  cruce,  aşa  nu  putem  despărţi  crucea  de 
înviere,  deoarece  din  înviere  ea  îşi  trage  puterea,  învierea  Domnului  fiind  izvorul 
oricărei  puteri  şi  forţe. 

De  aceea  Sf.  Pavel  spune  că  „crucea  este  puterea  lui  Dumnezeu**  (I  Cor. 
1,  18),  pentru  noi  cei  credincioşi,  de  aceea  în  icoanele  în  oare  este  reprezentată 
învierea  Domnului,  II  vedem  întotdeauna  pe  Mîntuitorul  cu  crucea  biruinţei 
în  mină. 

Aşa  cum  spuneam  şi  cu  alt  prilej,  crucea  prin  dimensiunile  şi  semnificaţiile 

ei  ne  duce  cu  gîndul  atît  la  începutul  timpului  cît  şi  la  sfîrşit.  La  început,  am 

văzut  cum  şi  care  este  locul  crucii  în  istoria  mmtuirii.  Iar  la  sfîrşit,  ne  arată 

cum,  Sf.  Evanghelist  Matei  care  ne  arată  cum  Mîntuitorul,  vorbind  despre 

semnele  sfîrşitului,  la  cererea  sf.  apostoli,  spune  că  înaintea  judecăţii  viitoare,  se 
va  arăta  pe  cer  semnul  Fiului  Omului,  adică  sfînta  şi  de  viaţă  făcătoarea  cruce. 

Pentru  toate  aceste  motive,  crucea  a  fost  întotdeauna  în  mare  cinste  la 
creştini,  ea  arătîndu-şi  puterea  în  istorie,  după  rînduiala  lui  Dumnezeu,  aşa  cum  a 
fost  în  cazul  împăratului  Constantin  cel  Mare,  în  sec.  IV  al  erei  noastre  care, 
aflîndu-se  în  preajma  unei  grele  bătălii  cu  un  adversar  (Maxenţiu)  pentru  ocuparea 
tronului  Bizanţului  a  văzut  pe  cer  semnul  sf.  cruci  cu  inscripţia:  „Intru  acest 
semn  vei  învinge11.  Şi  intr-adevăr,  cum  raportează  tradiţia,  făcînd  steaguri  în 
formă  de  cruce  şi  ţinînd  acest  semn  în  mare  respect  a  învins,  fapt  oare  a  deter¬ 
minat  pe  împărăteasa  Elena,  mama  sa,  să  meargă  la  Ierusalim,  să  caute  crucea 
Domnului  Hristos.  N-a  fost  lucru  greu  căci  ştia  unde  să  meargă:  pe  Golgota.  Şi 
făcînd  săpături  a  gâsdrt  acolo  mai  multe  cruci,  căci  în  acel  loc  —  aflat  afară  de 
oraş  ca  să  nu  se  întineze  oraşul  —  se  făceau  execuţiile  nelegiuiţilor,  deci  era 
firesc  să  fi  fost  găsite  mai  multe  cruci  şi  nu  numai  cele  trei  menţionate  în 
Sfintele  evanghelii. 

Dar  Dumnezeu  a  intervenit  iarăşi  şi  în  timpul  lucrărilor,  una  din  cruci, 
atingîndu-se  de  nişte  oseminte  a  făcut  minunea  unei  învieri  a  un  ud  om  ce- şi 
găsise  sfîrşitul  acolo,  şi  aşa,  ne  spune  Sf.  Tradiţie,  s-a  aflat  care  a  fost  cu  adevărat 
crucea  Domnului  Hristos.  Bineînţeles  că  în  urma  unei  astfel  de  descoperiri,  ne 
imaginăm  ce  sfînt  entuziasm  a  cuprins  inima  fericitei  Elena  şi  inimile  tuturor 
celor  ce  erau  cu  ea. 


îndrumări  omiletice 

Astfel,  au  început  a  zidi  acolo  o  biserică,  precum  şi  în  Ierusalim,  şi  crucea 
a  fost  purtată  cu  mare  alai  în  procesiune  festivă  prin  cetate,  evenimentul  fiind 
sărbătorii!  cu  aceeaşi  bucurie  şi  la  Constant  in  opal,  ea  punîndu-se  la  vedere  pe 
turlele  lăcaşurilor  de  rugăciune,  fapt  în  urma  căruia  cinstirea  dată  sf.  crud  de 
către  creştinii  a  crescut  şi  mai  mult,  căci  după  acest  eveniment  s-au  alcătuit 
acatiste,  cin  ţări,  laude  şi  rugăciuni  oare  fac  parte  din  cultul  nostru  ortodox  pînă 
în  ziua  de  astăzi. 

Purtarea  sf.  cruci  în  procesiune  cu  mare  alai  se  recapitulează  şi  se  vede 
pînă  azi  în  ritualul  scoaterii  Sf.  cruci  la  sfirşitul  utreniei  sărbătorii. 

Prin  acest  lucru  crucea  a  intrat  profund  în  viaţa  de  zi  cu  zi  a  credincioşilor, 
marcîndu-le  existenţa  spirituală,  de  la  botez  şi  pînă  la  moarte  şi  în  multe  alte 
împrejurări.  Astfel  creştinii  o  ţin  în  case,  se  înseamnă  cu  acest  semn  dimineaţa,  la 
începutul  zilei,  cînd  pleacă  într-o  călătorie,  cînd  încep  o  muncă,  ori  de  cîte  ori 
se  închină  sau  cer  ceva  de  la  Dumnezeu  sau  îi  aduc  laudă.  Ei  fac  semnul  sf.  crud 
cu  toată  cuviinţa  şi  respectul  deoarece  ştiu  că  este  semn  bineplăcut  lui  Dumnezeu, 
câd  numele  lui  Dumnezeu  este  nedespărţit  de  semnul  crucii,  de  aceea  cînd  fac 
acest  semn,  ei  nu-1  fac  oricum,  ci  numai  în  numele  lui  Dumnezeu  cel  în  Treime 
slăvit,  în  numele  Tatălui  şi  al  Fiului  şi  al  Sf.  Duh,  făcînd  prin  aceasta  şi  cea  mai 
scurtă  dar  foarte  importantă  mărturisire  de  credinţă. 

In  viaţa  credinciosului  crucea  este  un  punct  ferm  de  sprijin  în  situaţii  difi¬ 
cile,  armă  împotriva  ispitelor  şi  vrăjmaşului,  prilej  de  încredere  în  Dumnezeu, 
de  bucurie  şi  înălţare  spirituală. 

De  aceea,  iubiţi  credincioşi,  ca  şi  pînă  acum,  mai  departe,  cu  orîvnă  sporită 
şi  credinţă  întărită  să  avem  în  cinstire  semnul  Sf.  crud,  aşa  cum  l-au  avut  în 
cinste  toţi  creştinii  de  pînă  ia  noi,  părinţii  şi  înaintaşii  noştri,  sfinţii  Biseridi, 
şi  sâ-L  lăudăm  pe  Mîntuitorul  nostru  cu  cuvintele  care  au  ajuns  pînă  la  noi  şi 

Se  care  le  cîntăm  la  slujba  sărbătorii:  „Crucii  Tale  ne  închinăm  Stăpîne  şi  sfîntă 
ivierea  Ta  o  lăudăm  şi  o  mărim4*.  Amin. 

Pr.  Teodor  Damian 


PREDICA  LA  SFINŢII  IERARHI  IOREST  ŞI  SAVA, 
MITROPOLIŢII  TRANSILVANIEI 

In  firea  fiecărui  om  există  tendinţa  de  a  admira  tot  ce  este  mărreţ,  sublim 
şi  înălţător.  Fiecare  din  noi  cinsteşte  şi  apreciază  un  profesor  căruia  îi  datorează 
formaţia  sa  intelectuală,  ori  un  alt  semen  al  său  cu  calităţi  deosebite.  Fiecare 
neam  îşi  are  în  mare  cinste  eroii  săi,  fie  că  este  vorba  de  mari  conducători  sau 
apărători  ai  independenţei  ţării  respective,  fie  de  oameni  de  înaltă  cultură  care  au 
contribuit  la  progresul  material  şi  spiritual  al  ţării  căreia  îi  aparţin  ori  a  omenirii 
întregi.  Aşa  se  întâmplă  şi  în  domeniul  vieţii  spirituale,  căci  şi  Biserica  îşi  are 
propriii  „eroi*4,  oameni  care  prin  viaţa  lor  aleasă  şi  prin  faptele  lor  de  excepţie 
au  îndrumat  pe  semenii  lor  pe  drumul  slujirii  lui  Hristos  şi  L-au  mărturisit  prin 
iubire  faţă  de  semeni  şi  prin  îndeplinirea  întocmai  a  preceptelor  Sale. 

In  fiecare  zi  liturgică,  în  cadrul  slujbelor  vecerniei  şi  utreniei,  elogiem  prin 
imne  şi  cîntâri  duhovniceşti  pe  acei  oameni  bineplâcuţi  lui  Dumnezeu,  care,  pentru 
frumuseţea  morală  a  vieţii  lor,  pentru  înălţimile  duhovniceşti  pe  care  le-au 
atins,  au  devenit  „prieteni44  şi  „casnicii44  ai  lui  Dumnezeu,  fapt  pentru  oare  Bise¬ 
rica  i-a  trecut  în  rîndul  aleşilor  Săi,  adică  între  sfinţi.  Bucurîndu-se  de  această 
cinstire  sau  venerare  din  partea  credincioşilor,  Biserica  a  instituit  zile  de  sărbă¬ 
toare  în  amintirea  lor,  îndeosebi  în  ziua  trecerii  lor  la  cele  veşnice;  în  numele 
lor  s-au  ridicat  lăcaşuri  de  închinare,  chipurile  lor  împodobesc  bisericile  şi  casele 
credincioşilor,  iar  mulţi  dintre  creştini  poartă  nume  de  sfinţi  oa  patroni  şi  ocro¬ 
titori.  Cu  toţii  îi  invocăm  în  rugăciunile  noastre  ca  mijlocitori  înaintea  Tatălui 
ceresc. 

Există  între  creştini  părerea  greşită  că  este  „sfînt44  numai  cel  înzestrat  cu 
puterea  de  a  face  minuni  sau  numai  pustnicul  retras  de  lume,  în  singurătate,  iar 

alţii  cred  că  sfînt  ar  fi  numai  omul  fără  de  păcat,  după  cum  unii  creştini  —  de 

alte  confesiuni  —  nesocotesc  cu  totul  cinstirea  sfinţilor.  Toate  aceste  păreri  sînt 
greşite,  căci  istoria  ne  arată  că  în  decursul  veacurilor  au  trăit  mii  de  fiinţe  necu¬ 
noscute  care  n-au  săvîrşit  minuni  şi  care  nu  s-au  retras  de  lume,  ci  au  trăit  în 

mijlocul  ei,  dar  totuşi,  prin  viaţa  lor  aleasă,  prin  rugăciune,  muncă  şi  fapte  alese, 

au  ajuns  pe  culmile  sfinţeniei.  Sf.  Fecioară  Maria,  de  pildă,  n-a  făcut  minuni,  in 
afară  de  faptul  —  care  trebuie  considerat  ca  o  minune  —  al  naşterii  celei  mai 
presus  de  fire  a  lui  Dumnezeu-Omul  Iisus  Hristos.  Marii  Părinţi  ai  Bisericii  n-au 
făcut  minuni  în  sensul  obişnuit  al  cuvîntului,  doar  dacă  nu  considerăm  ca  minune 
faptul  că  prin  scrisul  şi  prin  cuvîntul  lor  înflăcărat  au  izbutit  să  schimbe  menta¬ 
lităţi  şi  moravuri  învechite  şi  să  aducă  noi  suflete  la  Hristos.  Se  ştie  apoi  că  nu 
toţi  aceia  care  au  trăit  retraşi  de  lume  au  ajuns  pe  culmile  desăvârşirii  morale 
sau  ale  sfinţeniei.  Iar  a  spune  că  sfînt  este  numai  cel  fără  de  greşeală,  înseamnă 
a  face  noi  înşine  o  greşeală,  căci  este  lucru  ştiut  că  fiecare  om  este  supus  păca¬ 
tului  de  la  leagăn  şi  pînâ  la  mormînt.  Să  ne  gîndim  la  Saul  diin  Tars,  care  din 
prigonitor  al  Bisericii  lui  Hristos  a  devenit  apostol,  la  Maria  Egipteanca  şi  la 
alte  femei  păcătoase  care,  prin  pocăinţă  şi  rugăciune,  au  urcat  pe  treptele  sfin¬ 
ţeniei.  Aşadar,  putem  spune  că  sfinţii  au  fost  oameni  ca  şi  noi,  supuşi  păcatului, 
dar  care,  după  ce  L-au  cunoscut  îndeaproape  pe  Mîntui torul,  L-au  mărturisit  prin 
viaţa  lor  de  fiecare  zi,  cu  tot  sufletul  şi  cu  toată  puterea  fiinţei  lor  şi  au  revărsat 
apoi  cu  prisosinţă  toată  iubirea  de  care  erau  capabili  asupra  semenilor  lor,  prin 
fapte  de  ajutorare  şi  de  conlucrare  creştinească. 

în  mod  obişnuit,  în  calendarul  creştin  ortodox  sînt  trecuţi  ca  sfinţi  —  fie 
că  este  vorba  de  martiri,  mărturisitori,  ierarhi  sau  cuvioşi  —  îndeosebi  cei  care 
s-au  învrednicit  de  această  înaltă  cinstire  duhovnicească  în  primele  veacuri  creştine, 
proveniţi  din  lumea  creştină  greco-romană  sau  orientală.  Dar  de  atunci  încoace, 
o  serie  de  Biserici  ortodoxe  naţionale  (greacă,  rusă,  sîrbă  sau  bulgară)  au  hotărît 
să  treacă  în  rîndul  sfinţilor  şi  credincioşi  din  propriul  lor  neam  care,  prin  viaţa 
şi  activitatea  lor,  au  contribuit  la  propăşirea  Bisericii  respective.  Acelaşi  lucru  l-au 
făcut  şi  credincioşii  români.  Evlavia  populară  a  atribuit  cununa  sfinţeniei  unor 
călugări  cu  viaţa  deosebită,  cum  au  fost  Nicodim  de  la  Tismana  sau  Daniil  Sihas¬ 
tru  de  la  Voroneţ,  fără  ca  să  cunoaştem  vreo  hotărî  re  oficială  de  „canonizare**, 
adică  de  trecere  a  lor  în  ceata  sfinţilor,  luată  de  conducerea  Bisericii.  Abia  în 
anul  1950,  Sf.  Sinod  al  Bisericii  noastre  a  hotărît  să  fie  trecuţi  în  calendarele 
ortodoxe  româneşti  şi  cîţiva  ierarhi,  călugări  şi  credincioşi  din  neamul  nostru. 
Intre  aceştia  se  numără  şi  Sfinţii  Ierarhi  şi  Mărturisitori  Ilie  Iorest  şi  Sava  Bran- 
covici,  mitropoliţii  Transilvaniei,  prâznuiţi  în  fiecare  an  în  ziua  de  24  aprilie. 
Canonizarea  lor  s-a  făcut  în  Alba  Iulia,  oraşul  în  care  au  păstorit,  în  anul  1955. 

Este  firesc  să  ne  întrebăm:  cărui  fapt  se  datorează  cinstea  deosebită  de  oare 
s-au  învrednicit  aceşti  doi  mitropoliţi  ai  Ardealului  din  veacul  al  XVII-lea?  Prin 
ce  merite  au  ajuns  să  stea  în  apropierea  lui  Dumnezeu,  să  fie  consideraţi  „prie¬ 
teni*4  şi  „casnici44  ai  Săi  şi  să  mijlocească,  prin  rugăciunile  lor,  harul  şi  ajutorul 
lui  Dumnezeu  pentru  noi,  urmaşii  păstoriţilor  lor  de  acum  trei  veacuri?  Să 
ascultăm  pe  scurt  „curgerea44  vieţii  lor  pămînteşti,  pentru  a  ne  convinge  că  s-a 
lucrat  cu  înţelepciune  cînd  au  fost  puşi  în  rîndul  aleşilor  lui  Dumnezeu. 

Sf.  Ierarh  Iorest,  numit  din  botez  Ilie,  s-a  născut  într-un  sat  transilvănean, 
pe  la  începutul  veacului  al  XVII-lea;  a  trecut  de  tînâr  munţii  şi  s-a  aşezat  în 
mănăstirea  Putna,  unde  a  învăţat  carte,  a  fost  călugărit  cu  numele  Iorest  şi  a  fost 
hirotonit  preot.  La  recomandarea  domnitorului  Moldovei  Vasile  Lupu,  în  toamna 
anului  1640  a  fost  ales  mitropolit  al  Transilvaniei,  fiind  hirotonit  arhiereu  în  cate¬ 
drala  din  Tîrgovişte. 

A  păstorit  puţină  vreme  în  scaunul  său  din  Alba  Iulia,  căci  împrejurările 
erau  cu  totul  potrivnice.  Cu  aproape  un  veac  în  urmă,  principii  Transilvaniei 
începuseră  o  acţiune  susţinută  de  atragere  a  românilor  la  noua  confesiune  calvină, 
urinarmd  prin  aceasta  nu  numai  sporirea  numărului  adepţilor  ei,  ci  mai  cu  seamă 
deznaţionalizarea  credincioşilor  români,  altfel  spus,  maghiarizarea  lor.  Dar  mitro- 

politul  Iorest  a  stat  dîrz  în  faţa  aoestor  încercări,  întărind  în  credinţă  pe  păsto¬ 
riţii  lui  şi  îndemnîndu-i  să  nu  se  lase  amăgiţi  de  nimeni.  Intre  altele,  s-a  opus 
răspîndirii  Catehismului  oalvinesc  apărut  atunci  în  româneşte.  Atitudinea  lui 
demnă,  românească,  a  nemulţumit,  însă,  pe  cîrmuitorii  de  atunci  ai  Transilvaniei, 
principele  Gheorghe  Râkoczy  I  şi  „superintendentul“  sau  cîrmui torul  calvinilor. 
Din  dispoziţia  acestora,  la  începutul  anului  1643,  a  fost  aruncat  în  închisoare 
împreună  cu  unii  din  preoţii  săi,  suferind  umilinţe  şi  bătăi  din  parte  dregătorilor 
principelui.  Eliberat  după  nouă  luni,  dar  numai  pe  baza  răspunderii  ce  şi-au 
asumat  24  de  garanţi  că  va  plăti  o  mde  de  taleri  pentru  vistieria  principelui,  mi¬ 
tropolitul  Io  rest  s-a  reîntors  la  mănăstirea  Putna.  De  acolo,  în  vara  anului  1645  a 
plecat  la  Moscova  pentru  a  solicita  sprijinul  ţarului  Rusiei,  ca  să  poată  răscumpăra 
pe  cei  24  de  garanţi  din  Alba  Iulia.  Reîntors  din  Rusia,  şi-a  petrecut  restul  vieţii 
în  mănăstirea  Putna,  unde  s-a  ocupat  cu  studiul,  cu  săvîrşirea  de  slujbe  şi  poate 
chiar  cu  copierea  unor  manuscrise.  A  trecut  la  cele  veşnice,  la  adînci  bătrîneţe, 
în  ziua  de  12  martie  1678,  fiind  îngropat  tot  acolo. 

In  locul  său  a  fost  ales  ca  mitropolit  Simion  Ştefan,  cel  care  a  tipărit,  în 
1648,  Noul  Testament  de  la  Alba  Iulia,  prima  ediţie  românească  a  acestei  cărţi. 
După  moartea  lui,  a  urmat  în  scaun  Sava  Brancovici.  Era  originar  dintr-o  veche 
familie  sîrbească,  stabilită  de  multă  vreme  în  Ineu  (jud.  Arad),  cu  timpul  româ¬ 
nizată.  Mai  mulţi  membri  ai  familiei  sale  au  fost  preoţi  şi  chiar  episcopi  în  Ineu. 
S-a  născut  în  jurul  anului  1620,  primind  din  botez  numele  Simeon;  a  învăţat 
carte  în  casa  părintească,  apoi  la  mănăstirea  Comana  din  Ţaira  Românească.  A  fost 
preot  în  Ineu,  iar  după  moartea  soţiei,  a  fost  ales  mitropolit  al  Ardealului,  în 
vara  anului  1656.  A  trecut  din  nou  în  Ţara  Românească,  la  Tîrgovişte,  unde  a 
fost  călugărit  sub  numele  Sava  şi  hirotonit  arhiereu,  apoi  instalat  în  Alba  Iulia. 

Deşi  îndelungată,  păstoria  lui  ca  mitropolit  a  fost  mult  tulburată  de  cîteva 
cotropiri  turceşti  şi  unele  schimbări  politice  petrecute  în  primii  ani,  dar  mai  ales 
de  acţiunea  prozelitistă  calvină  pe  oare  înceroau  să  o  desfăşoare  printre  românii 
ortodocşi  conducătorii  confesiunii  calvine  maghiare,  sprijiniţi  de  noul  principe 
Mihail  Apaffi.  Ca  şi  înaintaşul  său,  vlădica  Sava  a  făcut  o  călătorie  la  Moscova, 
în  1668,  primind  ajutoare  materiale  din  partea  ţarului  Rusiei.  Dar  această  călă¬ 
torie  într-o  ţară  ortodoxă  i-a  atras  multe  necazuri  din  partea  cîrmudtorilor  calvini 
de  ^atunci  ai  Transilvaniei.  La  scurt  timp  i  s-au  impus  o  serie  de  îndatoriri  şi 
restricţii  care  urmăreau  oalvinizarea  Bisericii  ortodoxe  româneşti,  fiind  pus  sub 
controlul  direct  al  superintendentului  calvin  maghiar  din  Alba  Iulia.  Mitropolitul 
a  rezistat  tuturor  încercărilor,  izbutind  să-şi  păstreze  fiii  duhovniceşti  în  dreapta 
credinţă;  a  făcut  vizite  canonice  în  eparhie,  a  hirotonit  preoţi  şi  a  sfinţit  biserici, 
a  întreţinut  legături  cu  domnitorii  şi  mitropoliţii  din  Ţara  Românească. 

Dar  toată  această  frumoasă  lucrare  naţională,  bisericească  şi  misionară-socială 
s-a  încheiat  în  anul  1680,  datorită  uneltirilor  unui  nou  superintendent  maghiar. 
Din  dispoziţia  principelui  Mihail  Apaffi,  la  2  iunie  1680,  s-a  constituit  un  „scaun 
de  judecată**  de  101  persoane,  mai  ales  calvini  maghiari,  care,  pe  temeiul  legiui¬ 
rilor  feudale  ale  Transilvaniei  de  atunci,  l-a  înlăturat  pe  Sava  din  scaun.  A  fost 

aruncat  în  închisoare,  iar  bunurile  sale  (mai  ales  cărţi),  aflate  în  Alba  Iulia  şi 
Sibiu,  au  fost  confiscate.  Cîţiva  cronicari  maghiari  şi  saşi  relatează  o  parte  din 
suferinţele  îndurate  de  bătrînul  mitropolit  în  închisoare.  A  fost  eliberat  numai 
în  urma  intervenţiei  domnitorului  Şerban  Cantacuzino  al  Ţării  Româneşti.  Bătrîn 
şi  bolnav,  mitropolitul  Sava  s-a  săvîrşit  din  viaţă  în  cursul  lunii  aprilie  1683. 

# 

Suferinţele  celor  doi  ierarhi  şi  mărturisitori  Iorest  şi  Sava  au  impresionat  nu 
numai  pe  contemporanii  lor,  ci  şi  pe  urmaşi.  Jertfa  lor,  statornicia  lor  în  dreapta 
credinţă,  au  avut  o  influenţă  hotărîtoare  asupra  credincioşilor  pe  care-i  păsto¬ 
reau.  Ce  s-ar  fi  întîmplat  cu  neamul  nostru,  cu  românii  transilvăneni  de  acum 

trei  veacuri,  dacă  aceşti  doi  vlădici  ar  fi  cedat  stăruinţelor  depuse  pe  lîngă  ei 
de  cîrmuitorii  calvini  de  a-şi  părăsi  credinţa  strămoşească  şi  de  a  îmbrăţişa 
calvinismul?  Desigur,  ar  fi  făcut  acelaşi  lucru  şi  credincioşii  râmaşi  fără  păstor, 
care  ar  fi  fost  nu  numai  calvinizaţi,  ci  în  scurtă  vreme  deznaţionalizaţi.  Pier- 

derea  credinţei  aducea  cu  sine  pierderea  numelui  de  român,  ar  fi  dus  la  înstrăi¬ 
narea  credincioşilor  noştri  de  neamul  din  care  se  trăgeau.  Ce  s-ar  fi  întîmplat 
cu  preoţii  şi  credincioşii  din  Ţara  Românească  dacă  ar  fi  auzit  că  domnul  lor, 
Constantin  Brîncoveanu,  ar  fi  acceptat  propunerea  sultanului  de-a  îmbrăţişa 
religia  islamică  sau  mahomedană?  Ce  efect  distructiv  ar  fi  avut  o  asemenea 
apostazie  în  sufletul  credincioşilor  români  care-1  ştiau  pe  Brîncoveanu  ca  un 
domn  creştin,  ctitor  de  lăcaşuri  sfinte  în  ţara  sa  şi  în  afara  hotarelor  ei!  Oare 
sultanul  n-ar  fi  fost  ispitit  să  ceară  „islamizarea"  tuturor  creştinilor  din  Ţara 
Românească,  din  moment  ce  însuşi  conducătorul  lor  a  dovedit  că  este  lipsit  de 
voinţă  şi  că  însăşi  credinţa  lui  este  şovăielnică?  Dar  domnul  român  a  preferat 
să  piardă  totul,  a  preferat  să-şi  vadă  pe  cei  patru  feciori  ucişi  de  călău  în  faţa 
lui  şi  apoi  să  fie  ucis  el  însuşi,  în  ziua  de  Sîntamărie  din  anul  1714,  dar  n-a 
părăsit  ce  avea  mai  de  preţ:  credinţa  în  Dumnezeu.  Ca  şi  cei  doi  ierarhi  prăz- 
nuiţi  astăzi,  Brîncoveanu  şi-a  pus  sufletul  pentru  neamul  său  pe  care  l-a  sal¬ 
vat  de  la  pieire. 

Viaţa  celor  doi  mari  ierarhi  trebuie  să  fie  o  pildă  vie  şi  mereu  prezentă 
în  sufletul  nostru.  Marea  iubire  pe  care  au  arătat-o  faţă  de  semenii  lor  să  ne 
fie  pildă  de  iubire  faţă  de  aproapele,  pildă  de  jertfelnicie  pentru  binele  obştesc 
şi  pentru  neamul  nostru  românesc.  înaltul  lor  patriotism  să  ne  stea  mereu  la 
inimă,  pentru  ca  şi  noi,  după  puterile  noastre,  să  lucrăm  pentru  binele  seme¬ 
nilor  noştri,  al  poporului  şi  al  patriei,  pentru  ca  să  se  facă  tot  mai  mult  sim¬ 
ţită  dragostea  intre  oameni,  pentru  ca  pacea  şi  buna  înţelegere  să  se  aşeze  tot 
mai  temeinic  în  lumea  întreagă. 

Pr.  Prof.  Mircea  Păcurarii i 


SFATURILE  EVANGHELICE 


Căile  mîntuirii  arătate  de  Mîntuitorul  Hristos  sînt  două:  calea  poruncilor  şi 
calea  sfaturilor  evanghelice. 

Calea  poruncilor  este  obligatorie  pentru  fiecare  credincios  care  doreşte  să 
moştenească  împărăţia  cerurilor.  Cea  mai  mare  dintre  toate  poruncile  este  porunca 
iubirii:  „Să  iubeşti  pe  Domnul  Dumnezeul  tău  din  toată  inima  ta,  din  tot  sufletul 
tău  şi  din  tot  cugetul  tău.  Aceasta  este  întîia  şi  cea  mai  mare  poruncă;  iar  a  doua, 
asemenea  acesteia:  Să  iubeşti  pe  aproapele  tău  ca  pe  tine  însuţi"  (Mt.  22,  37 — 38). 
In  aceste  două  porunci  se  cuprind  toate  celelalte,  începînd  cu  cele  ale  Decalo¬ 
gului.  Poruncile  pretind  creştinului  sâvîrşirea  binelui  necesar  pentru  mîntuire. 

A  doua  cale  este  cea  a  sfaturilor  evanghelice ,  cale  lăsată  la  libertatea  fie¬ 
cărui  creştin  dornic  de  desâvîrşire,  preocupat  permanent  de  mintuirea  sufletu¬ 
lui  său.  Se  numesc  sfaturi,  spre  deosebire  de  porunci,  pentru  că  ele  nu  sînt 
obligatorii,  ci  sînt  legate  de  liberul  consimţămînt  al  fiecăruia,  în  timp  ce  porun¬ 
cile  sînt  obligatorii  pentru  toţi  creştinii.  Calea  poruncilor  asigură  creştinului 
mintuirea,  iar  cea  a  sfaturilor  desâvîrşirea. 

Sfaturile  evanghelice  sînt  trei  şi  anume: 

1.  Sărăcia  de  bunăvoie; 

2.  Fecioria  sau  castitatea; 

3.  Ascultarea  sau  supunerea. 

Cei  care  doresc  şi  se  hotărăsc  să  trăiască  după  aceste  trei  sfaturi  toată 
viaţa  lor,  formează  o  comunitate  şi  un  mod  de  viaţă  deosebit,  care  poartă 
numele  de  cinul  monahal  sau  călugăresc.  , 

Asupra  sfaturilor  evanghelice  şi  asupra  misiunii  călugăreşti  în  sînul  Bise¬ 
ricii  aş  vrea  să  vă  vorbesc  în  cele  ce  urmează. 

* 

După  cum  ştim  din  Sfînta  Evanghelie,  cînd  Mîntuitorul  şi-a  chemat  ucenicii 
să-l  urmeze,  le-a  zis:  „Cel  ce  iubeşte  pe  tată  ori  pe  mamă  mai  mult  decît  pe 

mine,  nu  este  vrednic  de  mine;  cel  ce  iubeşte  pe  fiu  ori  pe  fiică  mai  mult  decît 
pe  mine,  nu  este  vrednic  de  mine.  Şi  cel  ce  nu-şi  ia  crucea  şi  nu-mi  urmează 
mie,  nu  este  vrednic  de  mine.  Cine  ţine  la  viaţa  lui  o  va  pierde,  iar  cine-şi  pierde 
viaţa  lui  pentru  mine,  o  va  dobîndi"  (Mt.  10,  37 — 39). 

Este  adevărat  că  iubirea  faţă  de  Dumnezeu  poate  fi  trăită  şi  poate  să 
rodească  şi  în  viaţa  credincioşilor  căsătoriţi,  care,  în  această  stare,  se  silesc  cu 
toată  familia  lor,  să  vieţuiască  după  voia  lui  Dumnezeu.  Insă  cel  ce  voieşte  să 
urmeze  numai  pe  Hristos,  trebuie  să  fie  liber  de  orice  grijă  pămîntească  şi  în 
această  libertate  să-şi  consacre  întreaga  fiinţă,  toate  forţele  sale  slujirii  lui 
Hristos  în  Sfînta  Biserică.  Aşa  poţi  păşi  pe  urmele  Mîntuitorului,  adică  să-ţi 
trăieşti  viaţa  aşa  cum  a  trăit-o  şi  Iisus  Hristos  pe  pămînt. 

Această  imitare  a  lui  Iisus  în  viaţa  monahală  se  concentrează  în  cele  trei 
voturi  monahale  amintite,  opuse  celor  trei  pofte  care  caută  să  ne  înrobească 
(cf.  I  Ioan  2,  16):  pofta  ochilor,  adică  robia  faţă  de  bunurile  materiale;  pofta 
trupului,  adică  dorinţa  după  plăcerile  trupeşti  şi  trufia  vieţii,  adică  mîndria,  care 
se  află  în  fruntea  celor  şapte  păcate  capitale.  Acestea  trebuie  biruite  cu  armele 
virtuţilor  care  sînt  opuse  lor. 

Arma  cu  care  călugărul  trebuie  să  lupte  împotriva  lăcomiei  este  virtutea 
sărăciei,  pe  care  se  obligă  să  o  cultive  prin  legămînt.  Prin  votul  sărăciei,  călu¬ 
gărul  renunţă  la  orice  bunuri  personale,  oferindu-se  chiar  pe  sine  jertfă  vie,  de 
bunăvoie  lui  Dumnezeu,  cu  trupul  şi  sufletul  deodată. 

Odată  depus  acest  legămînt,  monahul  nu  mai  trebuie  să  se  lipească  de  nici 
unul  din  bunurile  materiale.  Numai  atunci  cînd  vei  simţi  că  n-ai  nimic  şi  nu 
eşti  legat  de  nimic  şi  nu  doreşti  nimic  din  bunurile  materiale,  simţi  că  mergi  pe 
urmele  Mîntuitorului;  atunci  simţi  că  ţi-ai  pus  încrederea  în  Dumnezeu.  Renun- 
ţînd  cu  adevărat  la  toate,  Dumnezeu  îţi  va  da  de  toate. 

Intr-o  mănăstire  bine  organizată,  toate  bunurile  sînt  ale  mănăstirii,  chiar 
şi  călugărul  se  simte  bun  al  mănăstirii. 

Din  vieţile  sfinţilor  vă  voi  istorisi  acum  o  întîmplare  despre  un  călugăr 
care  a  călcat  acest  vot  şi  iată  cum: 

Intr-o  mănăstire  erau  doi  monahi  bătrîni.  Simţindu-şi  greutatea  neputin¬ 
ţelor,  unul  dintre  ei  a  pus  deoparte  ceva  bani,  rezultaţi  din  osteneala  manilor 
lui,  în  scopul  ajutorării  sale  în  neputinţele  şi  slăbiciunea  bătrîneţelor,  iar  celălalt, 
cu  care  vieţuia  împreună,  nu  şi-a  oprit  nimic. 

Ce  s-a  întîmplat? 

Cel  care  şi-a  oprit  bani,  s-a  îmbolnăvit  grav,  cheltuindu-şi  apoi  toţi  banii 
fără  să  se  fi  putut  vindeca.  Ajuns  la  disperare,  s-a  rugat  Domnului  şi  Domnul 
i-a  răspuns:  „Te-am  lăsat  în  suferinţă,  fiindcă  ţi-ai  pus  încrederea  în  puterile 
tale“. 

Al  doilea  vot  este  fecioria. 

Acest  legămînt  cere  lepădarea  totală  de  propriile  noastre  dorinţe  trupeşti. 
Scopul  acestui  vot  este  dublu.  Intîi,  el  proclamă  ferirea  de  orice  păcat  care  pă¬ 
tează  curăţenia  trupească  şi  sufletească.  In  al  doilea  rînd,  urmăreşte  ca  trupul 
nostru  să  devină  un  locaş  vrednic  al  Duhului  Sfînt.  „Nu  ştiţi  că  trupul  vostru 
este  templu  al  Duhului  Sfînt  care  este  întru  voi,  pe  care-1  aveţi  de  la  Dumnezeu 
şi  că  voi  nu  sînteţi  ai  voştri?44  (I  Cor.  6,  19). 

Deci,  fecioria  este  virtutea  prin  care  ne  silim  cu  toată  puterea  să  ne  stăpînim 
pornirile  fireşti,  stăpînire  pe  care  Clement  al  Alexandriei  o  numeşte  „cea  mai 
frumoasă  şi  cea  mai  mare  stăpînire44.  Sf.  Ambrozie  de  Milan  zice:  „Dacă  patria 
cuiva  este  locul  unde  s-a  născut,  patria  fecioriei  este  în  cer,  pentru  că  aici  pe 
pămînt  este  străină;  în  cer  este  întemeietorul  ei,  împreună  cu  vieţuitorii  cetelor 
cereşti.  Ea  aici  pe  pămînt  este  străină  şi  de  aceea  este  necunoscută  şi  dispre¬ 
ţuită44.  Prin  acest  vot,  călugărul  îşi  oferă  de  bunăvoie  trupul  şi  sufletul  jertfă 
lui  Dumnezeu,  îşi  oferă  întreaga  lui  inimă  plină  de  iubire  numai  lui  Dumnezeu; 
el  nu  trebuie  să  cunoască  o  altă  iubire  afară  de  Dumnezeu. 

Al  treilea  vot  este  ascultarea. 

Acest  vot  taie  o  patimă  grea,  care  stă  la  rădăcina  multor  păcate  şi  care  a 
dus  la  pierderea  atîtor  suflete  ce  s-au  încrezut  în  propriile  puteri:  mîndria.  Votul 


4* 

ascultării  ne  cere  să  urmăm  pe  Mîntuitorul,  care  n-a  făcut  voia  Lui,  ci  voia 

Tatălui.  Noi  dorim  să  facem  voia  noastră  şi  cu  greu  primim  să  renunţăm  la 

această  voie  şi  să  ne  supunem  voii  altuia.  Deşi  pare  cel  mai  uşor  vot,  el  este 
totuşi  cel  mai  greu. 

Sfinţii  Părinţi  spun  că  ascultarea  e  miezul  călugăriei.  Din  toate  renunţările 
ce  i  se  pot  cere  omului,  cea  cu  privire  la  voinţă  este  cea  mai  grea.  A-i  cere 
cuiva  sărăcie,  omul  o  poate  afla  de  bine;  a-i  cere  castitate,  omul  o  poate  dori; 
dar  a-i  cere  lepădarea  de  propria-i  voie,  în  care  nu  vede  nici  un  rău,  e  un  lucru 
foarte  mare,  căci  înseamnă  a  zice:  lepăd  voia  mea  şi  primesc  voia  stăpînului; 

aceasta  e  ceva  vrednic  de  admiraţie. 

Prin  acest  vot,  monahul  se  leapădă  de  sine,  subordonează  întreaga  lui  voinţă 
voii  lui  Dumnezeu.  A  se  lepăda  cineva  de  el  însuşi,  de  propria  lui  libertate,  este 
un  lucru  foarte  mare,  căci  trebuie  să  renunţi  la  ceea  ce  eşti. 

Aşadar,  acestea  sînt  de  reţinut  în  general  cu  privire  la  cele  trei  voturi 

monahale. 

împlinind  sau  luptîndu-ne  să  trăim  aceste  voturi,  chipul  lui  Iisus  Hristos 
se  întipăreşte  în  propria  noastră  fiinţă. 

Rolul  monahismului  în  viaţa  Bisericii. 

Monahii  trebuie  să  fie  conştienţi  că  prin  acceptarea  şi  asumarea  voturilor 
monahale,  pe  calea  micşorării  de  sine,  a  umilinţei,  Iisus  Hristos  luminează  prin 
noi  şi  în  măsura  în  care  „eul“  egoist  dispare,  apare  slujirea  şi  dăruirea  de  sine, 
încît  darul  lui  Dumnezeu  e  rodnic  în  scopul  binelui.  Cel  ce  caută  să  se  înalţe 
pe  sine,  în  unul  ca  acesta  darul  lui  Dumnezeu  se  micşorează. 

Locuinţa  adevărată  a  călugărului  este  numai  în  mănăstire.  Se  poate  vedea 
limpede,  în  lumina  realităţii  istorice,  că  mănăstirile  n-au  fost  numai  locul  în 
care  s-au  înălţat  rugăciuni  către  Dumnezeu  şi  în  care  s-a  dus  o  viaţă  duhovni¬ 
cească,  ci  ele  au  fost  şi  centre  de  muncă,  de  cultură,  adevărate  focare  de  lumină. 
Mănăstirile  au  fost  locaşuri  în  care  s-au  împletit  rugăciunea  cu  munca  atît  cea 
fizică,  cît  şi  cea  intelectuală. 

Activitatea  vieţii  monahale  a  constituit  întotdeauna  un  factor  esenţial  în 
cadrul  Bisericii.  Epocile  de  glorie  şi  de  înflorire  ale  Bisericii  au  coincis,  fără 
excepţie,  cu  epocile  de  entuziasm  şi  de  eroism  monahal.  Nu  este  o  simplă  întîm- 
plare  că  epoca  de  aur  a  creştinismului  coincide  cu  epoca  celui  mai  înflăcărat 
avînt  al  vieţii  monahale.  Apologeţii  de  seamă  ai  Ortodoxiei,  dogmatiştii  subli¬ 
melor  mistere  ale  dumnezeirii,  promotorii  culturii  teologice,  toţi  au  fost  crescuţi 
în  asprele  nevoinţe  duhovniceşti  din  mănăstiri!  Stelele  cele  mai  luminoase  care 
au  strălucit  pe  firmamentul  divin  al  Bisericii,  s-au  adăpat  la  izvoarele  purifi¬ 
catoare  ale  vieţii  îngereşti.  Sf.  Vasile  cel  Mare  numeşte  monahismul  „formă  de 
înaltă  filozofie  practicată4*. 

In  cadrul  Bisericii,  călugării  sînt  ceea  ce  militarii  sînt  pentru  ţară.  Ei  sînt 
apostoli  care  vestesc  măririle  lui  Dumnezeu,  frumuseţile  vieţii  trăite  în  Dum¬ 
nezeu. 

Cu  sufletele  lor  aprinse,  străluminate  prin  lumina  cea  de  Sus,  purificate 
prin  rugăciune  şi  jertfă,  cheamă  cu  glas  de  arhanghel  toată  suflarea  creştinească 
la  întoarcerea  către  Dumnezeu  şi  către  altarul  străbun. 

Dacă  mănăstirile  noastre  sînt  o  comoară  preţioasă,  atît  din  punct  de  vedere 
religios,  cît  şi  naţional,  atunci  şi  aceşti  modeşti  călugări  ce  ţin  o  candelă  aprinsă 
şi-şi  jertfesc  viaţa  lui  Dumnezeu,  slujindu-L  prin  alinarea  suferinţelor  şi  nevoi¬ 
lor  oamenilor,  sînt  şi  ei  într-adevăr  o  podoabă  a  Bisericii,  vrednică  de  cinstire. 
Amin.  I 

Arhim.  Serafim  Man 

Resfinţirea  bisericii  Sf.  Nicolae  din  parohia  Dîrlos, 

protopopiatul  Mediaş 


Aşezată  la  întretăierea  a  trei  dealuri,  mai  sus  de  Mediaş,  pe  malul  drept 
al  Tîrnavei  Mari,  parohia  Dîrlos  este  amintită  în  documente  încă  pe  vremea  lui 
Carol  Robert. 

Avînd  mereu,  şi  astăzi,  fii  cît  se  poate  de  vrednici,  între  oamenii  de  -seamă 
ai  acestor  aşezări  se  numără  şi  cunoscutul  critic  şi  istoric  literar  Ilarie  Chendi, 
fiul  preotului  Vasile  Chendi,  care  a  păstorit  peste  două  decenii  în  Dîrlos,  în  a 
doua  jumătate  a  secolului  trecut. 

Pînă  către  1800,  credincioşii  noştri  de  aici  aveau  o  biserică  de  lemn,  de  la 
care  se  păstrează  încă  cîteva  piese  de  valoare,  după  data  de  mai  sus  ei  zidindu-şi 
una  din  cărămidă.  Intre  anii  1931 — 1937,  în  Dîrlos  s-a  ridicat  însă  o  nouă  şi 
monumentală  biserică,  o  adevărată  catedrală  în  stil  bizantin,  pe  vremea  preotu¬ 
lui  Dionisie  Filimon. 

După  anul  1975  în  timpul  preotului  Dumitru  Cărăbaş,  acestei  biserici  i  se 
fac  reparaţii  capitale:  subzidiri,  pentru  consolidarea  fundaţiei,  întărirea  bolţilor 
şi  cupolei  centrale,  un  adevărat  cer  coborît  pe  pămînt  prin  dimensiunea  ei, 
precum  şi  alte  lucrări,  iar  prin  grija  actualului  preot,  Nicolae  Urdă,  şi  a  bunilor 
săi  credincioşi,  în  anii  1985 — 1986  monumentala  biserică  din  Dîrlos  a  fost  îm¬ 
brăcată  într-o  reuşită  haină  picturală,  executată  de  pictorul  Vasile  Niţulescu  din 
Braşov. 

In  urma  unor  astfel  de  lucrări,  biserica  Sf.  Nicolae  din  Dîrlos  a  fost  resfin- 
ţită  Duminică,  30  august  1987,  de  către  I.  P.  S.  Mitropolit  Antonie  al  Ardealului, 
înconjurat  de  un  mare  sobor  de  preoţi  şi  diaconi.  Prezenţa  masivă  a  credincio¬ 
şilor  din  Dîrlos  şi  împrejurimi,  înveşmîntaţi  în  minunatele  noastre  costume  spe¬ 
cifice  mărginimii  Sibiului,  care  înobilează  parcă  fiinţa  omenească,  a  dat  prazni¬ 
cului  o  notă  de  măreţie,  cu  anevoie  de  exprimat. 

Era  de  faţă  şi  dl.  pastol  evanghelic  luteran  de  Dîrlos,  Binder  Alfred. 

După  slujba  de  resfinţire,  s-a  săvîrşit  Sf.  Liturghie  arhierească,  răspunsu¬ 
rile  fiind  date  de  corul  parohial,  condus  de  dl.  Alex.  Moraru,  unele  cîntări  fiind 
interpretate  de  întreaga  obşte  a  credincioşilor. 

La  momentul  cuvenit  din  Sf.  Liturghie,  C.  diacon  R.  Faust  din  Braşov  a 

fost  hirotonit  întru  preot. 

La  sfîrşitul  Sf.  Liturghii,  în  amfiteatrul  natural  pe  care  îl  oferea  spaţiul 

din  faţa  bisericii,  cuvînt  de  bun-venit  Arhipăstorului  a  rostit  P.  C.  preot  I.  Găban 
(Mediaş),  care  a  subliniat  totodată  ataşamentul  exemplar  al  credincioşilor  dîr- 
loşeni  faţă  de  biserica  lor  parohială,  biserica  reparată  şi  pictată  cuprinzînd  în 
ea  o  parte  din  sufletul  lor,  ca  şi  rîvna  celor  doi  preoţi:  D.  Cărăbaş  şi  N.  Urdă. 

C.  Sa  a  reliefat  de  asemenea  activitatea  susţinută  care  se  desfăşoară  în  paro¬ 

hiile  din  prot.  Mediaş,  atît  pe  plan  bisericesc,  cît  şi  cel  gospodăresc,  între  preoţi, 
cît  şi  între  preoţi  şi  credincioşi  existînd  o  colaborare  armonioasă  şi  ziditoare. 

A  vorbit  apoi  C.  pr.  Nicolae  Urdă,  parohul  local,  care,  după  ce  a  exprimat 
marea  bucurie  a  credincioşilor  săi  pentru  prezenţa  Arhipăstorului  în  mijlocul 
lor,  căruia  îi  mulţumeşte  pentru  resfinţirea  locaşului  de  închinare,  refăcut  şi 
reînnoit,  face  un  istoric  al  parohiei,  prezentînd  apoi  lucrările  executate  la  bise- 

ricâ,  reparaţiile  capitale  care  au  avut  loc,  iconostasul  nou  instalat,  mobilier  nou, 
un  nou  clopot,  scările  de  la  intrare,  împodobirea  bisericii  cu  pictură  etc.,  toate 
aceste  lucrări  ridicîndu-se  la  o  mare  sumă  de  bani,  suportată  în  întregime  de 
vrednicii  credincioşi  din  Dîrlos,  unii  dintre  ei  contribuind  cu  foarte  ridicate  sume 
de  bani. 

Tuturor,  C.  pr.  N.  Urdă  le-a  mulţumit  călduros,  neuitînd  să  aducă  în  aten¬ 
ţie  obştească  şi  pe  cei  trecuţi  la  cele  yeşnice,  pentru  care  rugăciune  specială  de 
pomenire  s-a  făcut  şi  în  cursul  Sf.  Liturghii. 

Mulţumind  lui  Dumnezeu  pentru  permanenta  purtare  de  grijă  arătată  cre¬ 
dincioşilor  dîrloşeni,  C.  Sa  a  subliniat  munca  ce  se  va  desfăşura  în  continuare 
spre  zidirea  sufletească  a  credincioşilor  săi,  care  constituie  adevărata  podoabă 
a  bisericii. 

• 

Cuvînt  de  învăţătură  a  rostit  apoi  I.  P.  S.  Mitropolit  Antonie,  care,  după 
ce  explică  cele  două  înţelesuri  ale  cuvîntului  biserică,  a  aruncat  o  scurtă  privire 
asupra  paginilor  de  început  ale  istoriei  poporului  român  şi  Bisericii  noastre  stră¬ 
bune,  fiind  „o  mare  minune  că  credinţa  ortodoxă  a  străbătut  pînă  la  noi,  răzbind 
prin  vremuri  cu  deosebire  în  cei  1000  de  ani  de  migraţii,  cînd  poporul  român  a 
dat  dovadă  de  multă  tărie  şi  bărbăţie.  îndatoraţi  sîntem  ca  şi  din  acest  motiv  să 
mulţumim  lui  Dumnezeu,  căci  este  o  mare  bucurie  să  vedem  cum  au  străbătut 
pînă  la  noi  sufletele  strămoşilor*4. 

Apreciind  lucrările  care  s-au  făcut  în  parohia  Dîrlos  şi  mulţumind  preoţilor 
şi  credincioşilor  pentru  osteneala  şi  jertfa  lor,  Dumnezeu  înscriind  în  cartea  Sa 
această  generozitate,  care  va  trage  în  cumpănă  şi  la  dreapta  Lui  Judecată,  Î.P.  S. 
Sa  a  tălmăcit  în  continuare  pericopa  evanghelică  din  Duminica  respectivă,  cu 
tînârul  dornic  de  desăvîrşire,  întîmplare  care  nu  este  uşor  de  tălmăcit,  cu  atît 
mai  mult  cu  cît  în  acel  timp  încă  nu  se  putea  vorbi  de  monahism. 

Prin  cuvîntul  „avere**  din  această  pericopă  evanghelică  —  a  precizat  I.  P.  S. 
Mitropolit  Antonie  —  trebuie  a  se  înţelege  surplusul  de  care  nu  avem  nevoie. 
Cînd  acest  surplus  de  bunuri  materiale  este  foarte  mare,  înseamnă  a  avea  avere 
cu  păcat  şi  de  acest  surplus  a  cerut  Mîntuitorul  tînârului  să  se  lepede,  iar  el 
n-a  putut  trece  examenul  lepădării  de  avere.  întîmplarea  ne  pune  tuturor  între¬ 
barea  în  ce  măsură  sîntem  legaţi  de  bunurile  materiale;  cît  din  ceea  ce  ne  priso¬ 
seşte  dăm  şi  celor  neajutoraţi. 

Şi  în  această  direcţie,  a  arătat  I.  P.  S.  Sa,  ceea  ce  nu  poate  face  omul  sin¬ 
gur,  poate  face  în  colaborare  cu  Dumnezeu,  cînd  poate  birui  şi  ceea  ce  părea 
nebiruit,  ceea  ce  vrea  să  ne  spună  şi  Mîntuitorul  Iisus  Hristos,  prin  cuvintele: 
Ceea  ce  la  oameni  este  cu  neputinţă,  este  cu  putinţă  la  Dumnezeu. 

In  partea  finală  a  cuvîntării,  I.  P.  S.  Mitropolit  Antonie  a  îndemnat  cre¬ 
dincioşii  să  rămînă  cît  mai  aproape  de  biserica  pe  care  au  împodobit-o  atît  de 
frumos,  s-o  cerceteze  ori  de  cite  ori  îi  aud  clopotele,  ori  de  cîte  ori  simt  nevoia 
să  mulţumească  lui  Dumnezeu  şi  să-i  ceară  ajutorul  în  împlinirea  gîndurilor  lor 
bune. 

Pentru  munca  depusă  pe  tărîm  gospodăresc  şi  pastoral-duhovnicesc,  C.  preoţi 
D.  Cărâbaş  (Mediaş-catedralâ),  ca  fost  paroh  la  Dîrlos,  şi  C.  pr.  N.  Urdă,  actualul 
paroh,  au  fost  distinşi  şi  hirotesiţi  în  rangul  de  „iconorn**. 

Pentru  jertfelnicia  sa  act  de  preţuire  a  fost  înmînat  primului  epitrop  I.  Le¬ 
pădat,  aceleaşi  acte  de  preţuire  acordîndu-se  şi  consiliului  şi  comitetului  parohial. 

In  cadrul  agapei  care  a  urmat,  au  toastat:  C.  pr.  D.  Cărăbaş,  ca  fost  preot, 
dl.  pastor  evanghelic  A.  Binder,  care  a  exprimat  admiraţia  comunităţii  evan¬ 
ghelice  pentru  inima  largă  şi  jertfelnicia  credincioşilor  ortodocşi  din  Dîrlos,  care 
constituie  „exemplu  vrednic  de  urmat  pentru  mulţi**,  C.  pr.  A.  Sârăşan  (Bazna), 
ca  fiu  al  parohiei,  P.  C.  cons.  Gh.  Papuc,  care  a  făcut  o  scurtă  prezentare  a 
muncii  depuse  la  Centrul  arhiepiscopesc  şi  în  întreaga  Arhiepiscopie  a  Sibiului, 
iar  la  sfîrşit  I.  P.  S.  Mitropolit  Antonie,  care,  între  altele,  a  mulţumit  fam.  pr. 
N.  Urdă  şi  credincioşilor  care  au  ostenit  în  organizarea  înălţătorului  praznic  de 
la  Dîrlos. 

Conferinţa  preoţească  din  luna  septembrie  1987, 

în  Arhiepiscopia  Sibiului 

A  treia  conferinţă  preoţească  din  acest  an  în  Arhiepiscopia  Sibiului  s-a  des¬ 
făşurat  după  cum  urmează:  în  15  IX  la  protopopiatele  Sibiu  şi  Braşov,  în  16  IX 
la  prot.  Agnita,  în  17  IX  la  protopopiatele  Mediaş  şi  Făgăraş,  în  22  IX  la  prot. 
Rupea  şi  în  24  septembrie  la  prot.  Sf.  Gheorghe. 

Din  încredinţarea  î.  P.  S.  Mitropolit  Antonie  al  Transilvaniei,  plecat  din  ţară 
la  alte  îndatoriri,  conferinţa  a  fost  condusă  de  următorii  delegaţi  chiriarhali: 
P.  C.  prof.  M.  Pâcurariu  la  protopopiatele  Sibiu  şi  Agnita,  P.  C.  prot.  V.  Prodea 
la  prot.  Braşov,  P.  C.  prof.  S.  Şebu  la  prot.  Mediaş,  P.  C.  cons.  Gh.  Papuc  la  proto¬ 
popiatele  Făgăraş  şi  Sf.  Gheorghe  şi  P.  C.  prof.  A.  Jivi  la  prot.  Rupea. 

Preoţii  care  au  absentat  de  la  un  protopopiat  au  fost  îndrumaţi  să  parti¬ 
cipe  la  conferinţa  de  la  un  alt  protopopiat  învecinat,  ca  de  pildă  cei  de  la  prot. 
Sibiu,  la  prot.  Mediaş,  cei  de  la  prot.  Mediaş  la  prot.  Rupea  etc.  Cei  ce  au  lip¬ 
sit  nemotivat,  puţini  la  număr,  au  fost  sancţionaţi,  ca  de  exemplu  pr.  Martin 
Iacob  de  la  parohia  Cernatul  de  Jos,  prot.  Sf.  Gheorghe. 

Ca  şi  altă  dată,  conferinţa  a  fost  precedată  la  fiecare  protopopiat  de  Sf. 
Liturghie,  în  cadrul  căreia  la  unele  protopopiate  (Sibiu  —  pr.  Gh.  Bota;  Agnita  — 
pr.  I.  Lupescu  etc.)  s-au  rostit  şi  scurte  meditaţii. 

Ca  totdeauna  în  cuvîntările  de  deschidere  P.  C.  delegaţi  chiriarhali  au 
făcut  scurte  informaţii  privitoare  la  evenimentele  bisericeşti  şi  patriotice  mai 
importante  care  au  avut  loc  de  la  ultima  conferinţă  preoţească,  subliniind  tot¬ 
odată  şi  semnificaţia  temei,  care  s-a  intitulat:  „ Momente  din  luptele  poporului 
român  pentru  apărarea  pămintului  strămoşesc  (cu  prilejul  împlinirii  a  1900  de 
ani  de  la  urcarea  pe  tron  a  lui  Decebal  (87),  530  de  ani  de  la  urcarea  pe  tron 
a  lui  Ştefan  cel  Mare  (1457),  110  ani  de  la  proclamarea  independenţei  de  stat  a 
României  (1877)  şi  70  de  ani  de  la  eroicele  lupte  de  la  Mârăşeşti  (1917)“. 

Tema  a  fost  lucrată  de  toţi  preoţii,  referenţi  principali  şi  coreferenţi  fiind 
următorii  C.  preoţi:  Şebu  Gheorghe  (Mohu)  şi  Doroftei  Boieru  (Bradu)  —  la  prot. 
Sibiu ;  Gîrlonţa  Florin  (Braşov-Groaveri),  Gonţea  Axente  (Braşov-Blumăna  IV) 
şi  Gîrbacea  Comeliu  (Braşov-Blumăna  V)  —  la  prot.  Braşov;  Sâsăujan  Simion 
(Agnita  II)  şi  Popescu  Mircea  (Alţîna)  —  la  prot.  Agnita;  Guliman  Liviu  (Copşa 
Mare)  şi  Strofa  Leontin  (Geacâş)  —  la  prot.  Mediaş;  Ludu  Nicolae  (Beclean),  Nafta- 
nailă  Ioan  (Viştea  de  Jos)  şi  Cismaş  Gheorghe  (Olteţ)  —  la  prot.  Făgăraş;  Mure- 
şan  Emil  (Homorod)  şi  Apopi  Alexe  (Crihalma)  —  la  prot.  Rupea  şi  Stăniloiu 
Ioan  (Valea  Dobîrlăului)  şi  Cucu  Ioan  (Sf.  Gheorghe  I)  —  la  prot.  Sf.  Gheorghe . 

Deşi  foarte  întinsă,  cu  o  schiţă  de  plan  extrem  de  încărcată,  referenţii  şi 
coreferenţii  au  lucrat  cu  pricepere  tema  mai  sus  arătată,  în  partea  introductivă 
subliniind  fiecare  vechimea  şi  continuitatea  noastră  pe  aceste  meleaguri,  ceea  ce 
un  ţăran  român  din  Transilvania  exprima  în  veacul  trecut  cu  cuvintele:  „Noi 
sîntem  de-aici“,  făcînd  totodată  o  scurtă  trecere  în  revistă  a  luptelor  poporului 
nostru  pentru  păstrarea  fiinţei  sale  şi  apărarea  pâmîntului  străbun. 

In  tratare,  referenţii  şi  coreferenţii  au  zăbovit  asupra  celor  patru  momente 
de  seamă  din  istoria  poporului  nostru,  menţionate  în  temă,  cu  reliefarea  unor 
aspecte  mai  semnificative  ale  acestor  momente,  tratare  care  a  cuprins  următoa¬ 
rele  capitole,  aşa  cum  au  fost  formulate  în  schiţa  de  plan  oficială: 

Cap.  I:  „Epopeea  luptei  dacilor  pentru  libertate  sub  conducerea  regelui  erou 
Decebal  împotriva  expansiunii  romane",  în  care  s-a  scos  în  lumină  cu  deosebire 
chipul  de  erou  al  regelui  Decebal; 

Cap.  II:  „Etnogeneza  poporului  român.  Spaţiul  carpato-danubiano-pontic,  cadru 
esenţial  al  unirii  etno-culturale  a  poporului  român",  în  care  au  fost  aduse  în 
atenţie  pagini  grăitoare  privitoare  la  formarea  poporului  român,  la  supravie¬ 
ţuirea  sa  în  perioada  migraţiilor,  cît  şi  la  închegarea  primelor  formaţiuni  statale 
româneşti; 


58 


MITROPOLIA  ARDEALULUI 


Cap.  III:  „Ştefan  cel  Mare  —  apărător  al  continuităţii  şi  independenţei  ro- 
mâneşti4*,  în  care  a  fost  prezentat  rolul  de  apărător  al  pâmîntului  străbun  şi  al 
Legii  noastre  creştineşti,  din  care  motiv  voievodul  moldovean  a  fost  numit  şi 
„atlet  al  lui  Hristos4',  poporul  nostru  adăugîndu-i  pe  bun  temei  şi  supranumele 
de  „cel  sfînt**. 

Cap.  IV:  „Războiul  pentru  cucerirea  independenţei  de  stat  a  României  — 
contribuţie  a  românilor  de  pretutindeni4*,  în  care  au  fost  evocate  revoluţia  lui 
Tudor  Vladimirescu  şi  cea  din  1848,  Unirea  Moldovei  cu  Muntenia  şi,  desigur, 
contribuţia  României  la  războiul  din  1877  la  oare  şi-au  adus  aportul,  sub  diverse 
forme,  românii  de  pretutindeni. 

Cap.  V:  „Făurirea  statului  naţional  unitar  român  —  eveniment  de  impor¬ 
tanţă  crucială  în  istoria  poporului  nostru**,  ultimul  capitol,  în  care  s-a  zăbovit 
în  chip  corespunzător  asupra  luptelor  de  la  Mărăşeşti,  Mărăşti  şi  Oituz,  cu  acel 
ştiut:  „Pe  aici  nu  se  trece**,  moment  crucial  în  istoria  poporului  nostru,  ducător 
la  împlinirea  marelui  vis:  Unirea  cea  mare  din  1  decembrie  1918. 

In  partea  finală,  referenţii  principali  şi  coreferenţii  au  zăbovit  asupra  altor 
momente  legate  de  istoria  ţării  noastre  de  după  1  Decembrie  1918,  cu  sublinierea 
ideii  de:  „Unire-n  cuget  şi-n  simţiri**  a  tuturor  fiilor  Patriei  noastre,  a  politicii 
interne  şi  externe  româneşti,  precum  şi  a  realizărilor  mai  de  seamă  din  anii 
noştri. 

Completări  bogate  şi  adîncirea  unor  aspecte  ale  temei  s-au  făcut  şi  prin 
luările  de  cuvînt,  care  au  avut  loc  la  fiecare  protopopiat,  din  partea  unor  preoţi 
de  toate  vîrstele. 

S-a  arătat  astfel,  între  altele,  cum  proverbul:  „„Apa  trece  pietrele  rămîn** 
exprimă  un  adevăr  istoric  legat  îndeosebi  de  primul  mileniu  al  erei  noastre 
creştine,  cînd  multe  popoare  s-au  revărsat  peste  noi,  dar  care  n-au  reuşit  să  ne 
nimicească  sau  să  ne  smulgă  de  aici  (pr.  I.  Damian  —  Alâmor,  prot.  Sibiu;  pr. 
I.  Şuteu  —  Vîrghiş,  Sf.  Gheorghe),  cum  Columna  lui  Traian  de  la  Roma  este 
actul  de  naştere  al  poporului  român,  provenit  din  contopirea  dacilor  cu  romanii 
(pr.  I.  Pătrunjel  —  Bod,  prot.  Braşov),  că  eroii  neamului  trebuie  cinstiţi  şi  prin 
îngrijirea  monumentelor  închinate  lor  (pr.  M.  Manolache  —  Braşov),  monumente 
care  trebuie  cunoscute  şi  văzute  la  faţa  locului  şi  de  credincioşii  noştri  (pr.  P. 
Oltean  —  Jina,  prot.  Sibiu;  pr.  P.  Vamvulescu  —  Ocna  Sibiului,  prot.  Sibiu; 
pr.  I.  Frăţilâ  —  Agirbiciu,  prot.  Mediaş). 

S-au  adus  totodată  în  atenţie  noi  dovezi  arheologice  privitoare  la  continui¬ 
tatea  noastră  în  vatra  străbună  (pr.  A.  Sărăşan  —  Bazna,  prot.  Mediaş),  precum 
şi  de  altă  natură,  (pr.  C.  Ursu  —  Toderiţa,  prot.  Făgăraş;  pr.  Gh.  Olteanu  —  Co- 
vasna,  prot.  Sf.  Gheorghe),  ca  şi  o  seamă  de  informaţii  mai  puţin  cunoscute 
legate  de  momentele  care  au  fost  evocate  (prot.  Gh.  Opriş  —  Rupea,  pr.  C.  Puia  — 
Sf.  Gheorghe;  pr.  I.  Naftanailă  —  Breaza;  pr.  I.  Lungoci  —  Bărcuţ,  prot.  Făgă¬ 
raş)  etc. 

Au  urmat  apoi  citirea  referatelor  administrative,  misionar-pastorale  şi  so- 
cial-obşteşti,  de  către  pr.  I.  Andrişoae  —  Sîmpetru,  la  prot.  Braşov,  pr.  I.  Naftâ- 
nailâ  —  Breaza  la  prot.  Făgăraş  ş.  a. 

Pe  parcursul  dezbaterilor,  delegaţii  chiriarhali  sau  intervenit  ori  de  cîte  ori 
a  fost  nevoie,  iar  la  sfîrşitul  lucrărilor  au  trecut  în  revistă  cu  noi  şi  edificatoare 
dale  momentele  aniversare  cuprinse  în  tema  ce  s-a  tratat,  cu  sublinierea  că  toţi 
preoţii  noştri  sînt  îndatoraţi  să  cunoască  cît  mai  bine  istoria  naţională,  despre 
care,  cu  anumite  prilejuri,  trebuie  să  vorbească  şi  credincioşilor  pe  care  îi  păsto¬ 
resc. 

Delegaţii  chiriarhali  au  reliefat  totodată  strînsa  legătură,  întrepătrunderea 
care  exista  între  istoria  poporului  român  şi  a  Bisericii  sale,  Biserica  Ortodoxă 
Română,  exemplificînd  cu  date  concrete  cum  Biserica  noastră  a  fost  profund 
implicată  în  toate  evenimentele  despre  care  s-a  vorbit,  sprijinind  şi  astăzi  efor¬ 
turile  spre  pace  şi  prosperitate  ale  poporului  nostru. 

Conferinţa  preoţească  din  luna  septembrie  a.  c.  a  însemnat,  aşadar,  o  izbu¬ 
tită  lecţie  de  istorie  a  poporului  român,  generatoare  de  şi  mai  multă  dragoste 
faţă  de  pămîmtul  străbun,  cu  toate  valorile  sale,  de  împlinire  cu  dăruire  a  îndatori¬ 
rilor  pe  care  le  avem  fiecare. 


Sfinţirea  bisericii  „înălţarea  Domnului14  din  Podul  Olt, 

protopopiatul  Sf.  Gheorghe 


înfiinţată  de  cîţiva  ani,  tînăra  parohie  Podul  Olt  se  află  la  poarta  de  intrare 
în  depresiunea  actualului  judeţ  Covasna,  acolo  unde  Oltul  îşi  schimbă  cursul, 
îndreptîndu-se  spre  nord-vest,  spre  Bod,  Hăghig,  Apaţa  etc.  Tînăr  este  şi  locaşul 
de  închinare  al  acestei  parohii,  aşezat  în  mijlocul  cimitirului,  pe  un  şes  care 
scoate  frumos  în  lumină  monumentalitatea  acestui  sf.  lăcaş,  ridicat  prin  rîvna 
credincioşilor  şi  osteneala 
pr.  Solovâstru  Simion  şi 
a  vrednicei  sale  soţii,  fa¬ 
milie  preoţească  prin  a 
cărei  grijă  s-a  mai  ridicat 
o  biserică,  cu  mulţi  ani  în 
urmă,  în  parohia  Ariujd, 
prot.  Sf.  Gheorghe. 

îmbrăcată  şi  cu  o  reu¬ 
şită  haină  picturală,  exe¬ 
cutată  de  dl.  V.  Munteanu 
din  Covasna,  biserica  din 
Podul  Olt.  prot.  Sf.  Gheor¬ 
ghe,  a  fost  sfinţită  de 
I.  P.  S.  Mitropolit  Antonie 
al  Ardealului,  Duminică, 

25  octombrie  1987,  însoţit 
fiind  de  la  Sibiu  de  P.  C. 
cons.  Gheorghe  Papuc  şi 
P.  C.  secretar  eparhial  I. 

Galea. 

Răspunsurile  au  fost 
date  de  un  cor  restrîns 
al  studenţilor  teologi  de 
la  Institutul  Teologic  Uni¬ 
versitar  din  Sibiu  şi  de 
obştea  credincioşilor  pre¬ 
zenţi. 

Increstăm  faptul  că 
în  faţa  bisericii  a  fost  ridi¬ 
cat  şi  un  fnimos  monument 
închinat  eroilor  care,  după 
23  August  1944,  au  luptat 
împotriva  armatelor  hor- 
thyste  şi  hitleriste,  dîn- 
du-şi  viaţa  pentru  elibe¬ 
rarea  pămîntului  străbun, 
monument  care  de  aseme¬ 
nea  a  fost  sfinţit  acum. 

în  cadrul  Sf.  Liturghii  care  a  urmat  slujbei  de  sfinţire  a  bisericii,  docto¬ 
randul  in  Teologie  Herda  Ioan  a  fost  hirotonit  întru  diacon. 

La  sfîrşitul  Sf.  Liturghii  au  vorbit: 

P.  C.  prot.  A.  Suciu  (Sf.  Gheorghe),  care,  după  ce  a  rostit  Arhipăstorului 
nostru  de  la  Sibiu  cuvint  de  bun  venit,  a  zăbovit  asupra  binefacerilor  multiple 
pe  care  Biserica  le  revarsă  asupra  noastră,  fiii  ei,  specificind  cîteva  dintre 
acestea. 

C.  pr.  S.  Solovăstru,  care,  plecînd  de  la  cuvintele  Psalmistului:  „Aceasta  este 
ziua  pe  care  a  făcut-o  Domnul,  să  ne  bucurăm  şi  să  ne  veselim  într-însa“,  a  mul¬ 
ţumit  I.  P.  S.  Sale  pentru  bucuria  de  a  încununa  osteneala  şi  jertfa  credincio¬ 
şilor  din  Podul  Olt  şi  împrejurimi,  precum  şi  autorităţilor  de  stat  pentru  spri¬ 
jinul  acordat. 

In  continuare,  C.  Sa  a  făcut  o  prezentare  a  lucrărilor,  cheltuielile  şi  alergă¬ 
turile  împreunate  cu  ridicarea  şi  pictarea  sf.  biserici,  mulţumind  bunului  Dum¬ 
nezeu  pentru  purtarea  Sa  de  grijă,  precum  şi  tuturor  credincioşilor  din  Podul 
Olt  şi  împrejurimi,  ca  şi  preoţilor  care  i-au  stat  în  ajutor  într-un  fel  sau  altul. 

A  vorbi/t  apoi  I.  P.  S.  Mitropolit  Antonie,  care  a  exprimat  simţăminte  de 
preţuire  pentru  preotul  şi  credincioşii  din  parohia  Podul  Olt.  „Aţi  făcut  un  lucru 

frumos  —  a  subliniat  I.  P.  S.  Sa.  Oriunde  văd  c$  preotul  şi  credincioşii  lucrează, 

mă  bucură.  Mă  bucură  deci  şi  ceea  ce  aţi  realizat  aici:  o  biserică  frumoasă,  vă¬ 
zută  şi  de  departe  şi  de  aproape*1.  Biserica  nu  este  numai  o  casă  a  lui  Dumnezeu, 
aşa  cum  au  încercat  cei  trei  apostoli  pe  Muntele  Taborului,  cînd  au  propus  să 
facă  trei  colibi,  ci  şi  o  casă  a  sufletului,  în  care  rugăm  pe  Dumnezeu  să  intre 
şi  „să  facă  ordine  în  el“. 

Felicitînd  încă  o  dată  pe  cei  ce  au  jertfit  din  avutul  lor,  1.  P.  S.  Sa  a  scos 
în  lumină  învăţătura  că  în  faţa  lui  Dumnezeu,  cît  şi  a  oamenilor  atît  valorăm 
cît  facem  pentru  alţii,  cît  reuşim  să  ne  depăşim  egoismul.  La  Judecata  finală 

nu  vom  fi  întrebaţi  ce  casă  am  făcut,  ce  mobilă  sau  cît  pâmînt  am  avut,  ci  cît 

am  făcut  pentru  binele  semenilor  noştri,  bineştiind  că  Dumnezeu  umblă  ascuns 
în  cei  care,  într-un  fel  9au  altul,  au  nevoie  de  ajutorul  nostru.  Şi  de  sf.  locaş 
care  s-a  sfinţit  vor  beneficia  atîtea  generaţii,  care  se  vor  zidi  sufleteşte  prin  el, 
ceea  ce  va  trage  favorabil,  pentru  cei  ce  l-au  ridicat,  în  cumpăna  Judecăţii  finale. 

I.  P.  S.  Mitropolit  Antonie  a  explicat  apoi  pe  înţelesul  tuturor  pericopa  evan¬ 
ghelică  din  Duminica  respectivă,  cu  vindecarea  îndrăcitului  din  latura  gherghe- 
senilor,  cu  sublinierea  luptei  dintre  bine  şi  rău,  care  se  dă  în  fiecare  dintre  noi. 
In  această  ordine  de  idei,  I.  P.  S.  Sa  a  arătat  că  credinţa  noastră  urmăreşte  să 
schimbe  inima  omului  şi  să-l  facă  mai  bun,  să  asculte  de  legea  iubirii,  a  întra¬ 
jutorării  etc.,  bunătatea  deschizînd  toate  uşile  şi  răzbătînd  peste  tot.  „Şi  biserica 
pe  care  aţi  zddit-o  este  un  apel  permanent  de  a  fi  mai  buni“.  In  împărăţia  lui 
Dumnezeu  nu  intrăm  singuri,  ci  cel  puţin  cu  un  martor,  care  să  spună  binele  pe 
care  i  l-am  făcut  pe  pămînt. 

Toate  aceste  ziditoare  învăţături,  I.  P.  S.  Sa  le-a  ilustrat  cu  o  seamă  de 
istorioare,  pe  care  credincioşii  le  reţin  de  obicei  mult  mai  uşor. 

Pentru  munca  depusă  pe  tărîm  pastoral  şi  gospodăresc,  C.  pr.  S.  Solovăstru 
a  fost  distins  şi  hirotesit  „iconom  stavrofor*4.  Acte  de  apreciere  şi  preţuire  au 
primit  cu  acest  prilej  comitetul  de  construcţie,  în  frunte  cu  credinciosul  Ştefan 
Moldovan,  şi  consiliul  parohial. 

Tot  cu  acest  prilej,  P.  Cuv.  Gavril  Todea  de  la  parohia  Malnaş-Băi,  prot. 
Sf.  Gheorghe,  care  desfăşoară  aici  o  frumoasă  activitate  pastoral-gospodărească, 
a  fost  hirotesit  „protosincel*4. 

La  agapa  care  a  urmat,  C.  pr.  S.  Solovăstru  a  mulţumit  încă  o  dată  I.  P.  S. 
Sale  pentru  bucuria  făcută  credincioşilor  săi  şi  pentru  distincţia  acordată,  iar  la 
sfîrşit  a  vorbit  I.  P.  S.  Mitropolit  Antonie,  care  a  adus  în  atenţie  cîteva  ele¬ 
mente  referitoare  la  perioada  de  început  a  poporului  nostru,  exprimîndu-şi  încre¬ 
dinţarea  că  biserica  sfinţită  acum  va  constitui  un  loc  de  iradiere  a  credinţei 
străbune,  de  unitate  şi  simţire  românească,  loc  de  întărire  împotriva  prozelitis¬ 
mului  de  orice  fel. 


Resfinţirea  bisericii  din  parohia  Dobolii  de  Jos, 
protopopiatul  Sf.  Gheorghe 

Parohia  Dobolii  de  Jos  se  află  pe  vechiul  drum  care  lega  şi  altă  dată  Bra¬ 
şovul  de  Sf.  Gheorghe.  In  toamna  anului  1944  în  această  zonă  s-au  dat  lupte 
grele  pentru  eliberarea  Transilvaniei  de  Nord,  localitatea  adăpostind  un  mare 
cimitir  al  eroilor  români,  mulţi  fii  ai  acelor  meleaguri,  căzuţi  în  aceste  lupte 
crîncene. 

Parohia  este  mixtă,  iar  biserica  noastră  a  fost  ridicată  la  sfîrşitul  secolului 
trecut,  pe  locul  altora  mai  vechi,  avînd  dimensiuni  destul  de  mari,  ceea  ce  arată 
că  în  Dobolii  de  Jos  a  fost  o  comunitate  românească  destul  de  puternică. 

In  ultimii  ani  acestei  biserici  i  s-au  făcut  reparaţii  capitale,  fiind  îmbrăcată 
totodată  într-o  reuşită  haină  picturală. 

Astfel  reînnoită  şi  împodobită,  prin  jertfa  credincioşilor  doboleni  în  primul 
rînd  şi  osîrdia  harnicului  preot  S.  Solovăstru,  biserica  a  fost  resfinţită  de  către 
I.  P.  S.  Mitropolit  Antonie  al  Ardealului,  lund,  26  octombrie  1987,  de  praznicul 
Sf.  Mucenic  Dumitru. 

Ca  şi  la  Podul  Olt,  răspunsurile  au  fost  date  de  corul  restrîns  al  studenţilor 
teologi  şi  obştea  credincioşilor  din  localitate  şi  împrejurimi,  bucuroşi  că  de 
aproape  un  secol  n-au  mai  văzut  un  vlădică  în  mijlocul  lor. 

La  momentul  cuvenit  din  cadrul  Sf.  Liturghii,  C.  diacon  I.  Herda  a  fost 
hirotonit  preot  pe  seama  parohiei  Predeal  II,  prot.  Braşov. 

In  amintirea  ctitorilor  sf.  biserici,  a  preoţilor  slujitori  şi  a  credincioşilor 
parohiei  adormiţi  în  Domnul,  la  sfîrşitul  Sf.  Liturghii  s-a  săvârşit  un  parastas 
de  către  întreg  soborul  slujitor. 

In  continuare,  au  vorbit: 

P.  C.  prot.  A.  Suciu  (Sf.  Gheorghe),  care,  după  cuvîntul  de  bun  venit  adresat 
I.  P.  S.  Sale,  a  zăbovit  asupra  unor  înţelesuri  ale  hramului  bisericii. 

C.  pr.  S.  Solovăstru ,  parohul  local,  care  face  un  -istoric  al  parohiei  Dobolii 
de  Jos,  ce-şi  duce  obirşia  adine  în  istorie,  cît  şi  aJ  bisericii  zidită  în  anul  1895  pe 
locul  alteia  mai  vechi,  din  cărămidă  şi  bolovani  de  rîu,  amintită  în  1853,  care  la 
rîndul  ei  a  fost  ridicată  pe  locul  alteia  mai  vechi,  cunoscuţi  fiind  şi  o  seamă  de 
preoţi  slujitori,  între  care  pr.  I.  Toma,  care  a  avut  mult  de  suferit  din  cauza 
stăpîni-rilor  străine  din  trecut,  pentru  neamul  său  şi  Legea  sa  străbună  ortodoxă. 

Actuala  biserică  a  fost  sfinţită  de  mitropolitul  Miron  Romanul,  In  29  sept. 
1895,  care  era  însoţit  de  la  Sibiu  de  Dr.  Ilarion  Puşcariu,  prot.  Matei  Voileanu 
şi  Dumitru  Coltofean. 

In  continuare,  C.  Sa  a  prezentat  lucrările  care  s-au  efectuat  la  biserică, 
afectată  mult  în  timpul  luptelor  din  toamna  anului  1944,  în  tumul  ei  fiind  post 
de  observaţie,  între  care  reţinem:  repararea  acoperişului  şi  a  restului  bisericii, 
introducerea  curentului  electric,  zugrăvirea  etc.,  precum  şi  pictarea  bisericii,  toate 
aceste  lucrări  executîndu-se  în  principal  prin  contribuţia  benevola  a  bunilor 
credincioşi  doboleni,  profund  legaţi  de  biserica  moşilor  şi  strămoşilor  lor,  cărora 
le  mulţumeşte  cu  toată  căldura. 

Mulţumeşte  de  asemenea  bunului  Dumnezeu  că  le-a  ajutat  şi  Arhipăstorului 
de  la  Sibiu  pentru  osteneala  şi  bucuria  făcută  credincioşilor  săi. 

Cuvint  de  învăţătură  a  rostit  apoi  I.  P.  S.  Mitropolit  Antonie ,  care,  plecînd  de 
la  cuvintele  Mîntuitorului:  „Nu  te  teme  turmă  mică4',  felicită  cu  toată  dragostea 
pe  preot  şi  credincioşi  pentru  eforturile  mari  pe  care  le-au  depus  la  restaurarea 
şi  împodobirea  bisericii.  Avem  speranţa  —  a  subliniat  I.  P.  S.  Sa  —  că,  o  dată  cu 
restaurarea  bisericii,  duhul  dragostei  fiilor  ei  faţă  de  ea  se  va  reaprinde,  ca  s-o 
vedem  din  nou  plină,  aşa  cum  au  gîndit-o  şi  clădit-o  înaintaşii  noştri.  Reîntinerirea 
bisericii  să  însemneze  şi  o  reîntinerire  a  sufletelor  credincioşilor  ei. 

In  continuare,  I.  P.  S.  Sa  a  vorbit  despre  menirea  bisericii,  ca  lăcaş  de  închi¬ 
năciune,  loc  de  încălzire  şi  întremare  sufletească,  de  examinare  lăuntrică  etc., 
dar  în  chip  special  „loc  de  rugăciune*4,  aspect  asupra  căruia  a  insistat  mai  îndelung. 

In  această  ordine  de  idei,  înaltul  Ierarh  a  explicat,  între  altele,  ce  este 
rugăciunea;  recunoaşterea  de  către  noi  că  Dumnezeu  există  şi  dorinţa  noastră 
de  a  sta  de  vorbă  cu  El.  Prin  rugăciune  avem  certitudinea  că  nu  sîntem  singuri, 
iar  în  felul  acesta  siguranţa  noastră  în  viaţă  creşte,  ceea  ce  I.  P.  S.  Sa  a  exem¬ 
plificat  printr-o  istorioară  extrem  de  semnificativă.  Cînd  ştim  că  Dumnezeu 
conduce  corabia  vieţii  noastre,  avem  certitudinea  că  nu  nd  se  va  întîmpla  ceva 
rău.  Dumnezeu  oricum  vine  în  viaţa  noastră,  dar  vine  mai  mult  cînd  îl  chemăm. 
Cînd  sîntem  în  rugăciune  este  ca  şi  cum  ne-am  pune  în  priză  cu  Dumnezeu,  iar 
El  ne  luminează  lăuntric. 

I.  P.  S.  Sa  a  arătat  de  asemenea  cum  trebuie  să  ne  rugăm,  că  rugăciunea 
noastră  trebuie  să  vină  din  adîncul  sufletului  nostru,  din  adîncul  credinţei  noas¬ 
tre,  ceea  ce  de  asemenea  a  exemplificat  printr-o  întîmplare. 

1.  P.  S.  Sa  Mitropolit  Antonie  a  vorbit  apoi  despre  Sf.  Mare  Mucenic  Dumitru, 
izvorîtorul  de  mir,  a  cărui  viaţă  a  prezentat-o,  care,  între  altele,  a  fost  şi  exem¬ 
plu  de  rugăciune,  relief înd  totodată  necesitatea  ca  între  rugăciunile  noastre  loc 
de  seamă  să  ocupe  şi  rugăciunile  pentru  pacea  lumii  şi  înfrăţirea  între  oameni 
şi  popoare. 

Hirotesind  întru  duhovnic  pe  C.  pr.  I.  Herda,  1.  P.  S.  Sa  a  rostit,  pentru 
preoţii  de  faţă  şi  obştea  prezentă,  un  foarte  ziditor  cuvînt  de  îndrumare  legat  de 
marea  răspundere  pe  care  o  are  preotul  ca  duhovnic,  unde  prima  îndatorire  este 
secretul  spovedaniei. 

Acte  de  preţuire  şi  apreciere  din  partea  Arhiepiscopiei  s-au  înminat  şi  aici 
Consiliului  şi  Comitetului  parohial. 

La  agaipa  care  a  avut  ioc  în  casa  preotesei  văduve  Miricâ,  au  toastat:  C.  pr. 
S.  Solovăstru  şi  credinciosul  Gh.  Aldea,  care  a  exprimat  ataşamentul  obştei 
ortodoxe  dobolene  faţă  de  Biserica  străbună,  precum  şi  dorinţa  ca  în  această 
zonă  să  se  trimită  preoţi  cît  mai  vrednici. 

La  sfîrşit  a  vorbit  I.  P.  S.  Mitropolit  Antonie ,  care  a  ţinut  o  adevărată  pre¬ 
legere  de  istorie  transilvană,  subliniind  ideea  că  avem  aici  „rădăcini  adinei*1, 
ca  şi  dorinţa  de  a  ne  cunoaşte  cît  mad  bine  istoria  şi  de  a  trăi  frăţeşte,  în  cola¬ 
borare  şi  dragoste,  cu  ceilalţi  fii  ai  Transilvaniei,  care,  pe  parcursul  vremii,  s-au 
aşezat  alături  de  noi  pe  aceste  plaiuri. 

Arhid.  Gh.  Papuc 


DIN  VIAŢA  BISERICEASCA  IN  ARHIEPISCOPIA  ORTODOXA  ROMANA 

A  VADULUI,  FELEACULUI  ŞI  CLUJULUI 

% 

Sfinţirea  bisericii  cu  hramul  „Sf.  Arhangheli  Mihail  şi  Gavriil“ 
din  parohia  Salva,  prot.  Năsăud,  jud.  Bistriţa-Năsăud 

Parohienii  Salvei,  în  frunte  cu  parohul  lor  pr.  Morar  Dumitru,  au  avut  aleasa 
bucurie  de-a  avea  în  mijlocul  lor,  Duminică,  14  iunie  1987,  pe  Prea  Sfinţitul 
Episcop- vicar  Iustinian  Maramureşanul  pentru  a  le  sfinţi  biserica,  frumos 
împodobită  interior  şi  exterior. 

Potrivit  informaţiilor  din  hrisov:  „ziditu-s-a  acest  sfînt  locaş  cu  hramul 
„Sf.  Arhangheli  Mihail  şi  Gavriil4*  din  parohia  Salva,  comuna  Salva,  jud.  Bis¬ 
triţa-Năsăud,  în  anul  Domnului  1901,  prin  jertfelnicia  bunilor  credincioşi  şi  sub 
îndrumarea  preotului  local  Vasile  Dumbravă. 

In  decursul  anilor  s-au  efectuat  lucrări  de  zugrăveli,  s-a  înlocuit  învelitoa- 
rea  din  tablă  zincată,  s-a  electrificat,  parchetat  şi  instalat  încălzirea  centrală*1. 

Intre  anii  1986 — 1987,  sub  îndrumarea  harnicului  paroh  Dumitru  Morar  s-au 
executat  mai  multe  lucrări  de  mare  valoare,  concretizate  în  pictarea  interiorului 
bisericii,  în  tehnica  „f reşcă'*,  refacerea  instalaţiei  de  încălzire  centrală  şi  cea 
electrică;  s-au  aplicat  lambriuri  din  stejar  în  interiorul  bisericii,  s-au  efectuat 
obiecte  din  lemn  sculptat,  s-a  dotat  cu  covoare  şi  mochetă,  prapori,  ş.a.,  s-a 
tencuit  din  nou  exteriorul  bisericii  în  terasit  alb  cu  profile  sculptate,  s-au  exe¬ 
cutat  picturi  exterioare,  tot  în  frescă,  s-au  montat  geamuri  duble  la  exterior,  s-au 
vopsit  tabla  de  pe  acoperiş  şi  jgheaburile,  s-a  împrejmuit  curtea  bisericii  cu  gard 
de  fier  forjat  pe  fundaţie  ele  beton  în  lungime  de  peste  200  m. 

Toate  lucrările  amintite  şi  altele  de  mai  mică  importanţă  şi  valoare  s-au 
efectuat  din  contribuţia  şi  jertfelnicia  bunilor  credincioşi,  oare  n-au  precupeţit 
nimic  (bani  şi  sute  de  ore  de  muncă  benevolă)  pentru  a-şi  vedea  eionul  lor  duhov¬ 
nicesc  minunat  împodobit,  demn  pentru  scopul  sacramental  pentru  care  s-a 
construit. 

După  ceremonia  de  tîmosire  a  bisericii,  pe  un  podium  special  amenajat,  în 
preajma  locaşului  de  cult,  s-a  oficiat  Sf.  Liturghie  arhierească. 

La  momentul  rinduit  P.  C.  Sa  Păr.  Suliciu  Spiridon,  protopopul  Năsăudului, 
a  adresat  Prea  Sfinţitului  Iustinian  un  cuvînt  de  mulţumire  şi  de  bun  venit  în 
parohia  Salva  la  sfinţirea  bisericii,  unde  în  timp  foarte  scurt  s-au  efectuat  lucrări 
deosebit  de  valoroase  şi  de  dura/tă  de  către  vrednicii  credincioşi  sub  conducerea 
şi  îndrumarea  competentă  a  harnicului  preot  paroh  Morar  Dumitru. 

Preotul-paroh  a  făcut  apoi  o  prezentare  de  ansamblu  a  valoroaselor  lucrări 
executate,  aşa  cum  s-a  mai  amintit,  la  biserică  şi  La  casa  parohială  din  contribuţia 
şi  jertfelnicia  bunilor  credincioşi  ai  parohiei. 

A  adresat  apoi  calde  mulţumiri  tuturor  acelora  oare  într-un  fel  sau  altul 
şi-au  dat  obolul  lor  pentru  ducerea  la  bun  sfîrşit  a  lucrărilor  iniţiate. 

Pentru  merite  deosebite  pe  târîm  pastoral-misionar  şi  gospodăresc,  Prea 
Sfinţitul  Episcop- vicar  Iustinian  a  sâvirşit  slujba  hirotesirii,  acordLndu-i  preotu- 

lui  paroh  distincţia  onorifică  bisericească  de  „iconom  stavrofor**  cu  dreptul  de  a 
purta  cruce.  înalta  distincţie  bisericească  a  fost  acordată  de  către  conducerea 
Centrului  eparhial  preotului  paroh  Morar  Dumitru  pentru  felul  cum  a  ştiut  să 
apropie  credincioşii  de  sfînta  biserică,  însufleţindu-4  şi  mobilizîndu-i  în  vederea 
realizării  frumoaselor  lucrări  ce  s-^au  executat  la  biserica  din  Salva.  De  fapt  prin 
preot  au  fost  distinşi  pe  merit  şi  minunaţii  credincioşi  ai  parohiei  Salva. 

Şirul  cuvîntârilor  l-a  încheiat  Prea  Sfinţitul  lustinian,  dînd  mulţimii  de 
credincioşi  documentate  învăţături  doctrinare  şi  morale,  urmate  de  alese  aprecieri 
şi  elogii  adresate  preotului  paroh  şi  vrednicilor  săi  credincioşi. 


Sfinţirea  bisericii  cu  hramul  „Sf.  Arhangheli  Mihail  şi  Gavriil“ 
din  parohia  Ciceu-Mihăieşti,  com.  Petru  Rareş, 
prot.  Năsăud,  jud.  Bistriţa-Năsăud 

Un  fior  sfînt  au  simţit  credincioşii,  în  frunte  cu  vrednicul  lor  păstor  sufle¬ 
tesc  pr.  Alexandru  Şerban,  din  parohia  Ciceu-Mihăieşti,  cînd  cu  vrerea  lui  Dum¬ 
nezeu  a  sosit  clipa  sfinţirii  bisericii  lor,  Duminică,  28  iunie  1987,  de  către  Prea 
Sfinţitul  Episcop-vicar  lustinian,  însoţit  de  la  Centrul  eparhial  —  Cluj -Napoca 
de  către  P.  C.  pr.  Octavian  Picu  —  consilier  administrativ,  şi  arhidiaconii  Iustin 
Tira  —  secretar  eparhial  şi  Valentin  Bochiş,  în  prezenţa  unui  ales  sobor  de 
preoţi  şi  a  unei  mari  mulţimi  de  credincioşi  din  parohie  şi  din  localităţile  vecine. 

Biserica  pregătită  pentru  tîmosire  s-a  zidit  în  anul  1911,  sub  îndrumarea 
preotului  local  de  atunci  Ştefan  Busiţă  şi  din  dorinţa  bunilor  credincioşi  ai  paro¬ 
hiei.  Potrivit  datelor  istorice  prezentate  în  hrisov,  în  decursul  timpului  s-au  efec¬ 
tuat  la  biserică  mai  multe  lucrări  de  renovare. 

Astfel,  în  anul  1963  s-a  acoperit  turnul  bisericii,  în  anul  1964  s-a  electrifi¬ 
cat  sfîntul  lăcaş,  iar  în  anul  următor  —  1965  interiorul  bisericii  a  fost  îmbrăcat 
în  pictură  tradiţională  în  tehnica  „tempera**  de  către  pictorul  Moraru  Vasile  din 
Tîrgu  Neamţ,  în  vremea  păstoririi  preotului  Mureşan  Liviu. 

Incepînd  din  anul  1979,  sub  conducerea  preotului  Alexandru  Şerban  s-a 
renovat  din  nou  interiorul  şi  exteriorul  bisericii,  s-a  vopsit  tabla  de  pe  acoperiş, 
s-au  înlocuit  jgheaburile. 

In  anul  1986  s-a  restaurat  pictura  interioară  a  bisericii  de  către  pictorul 
Bumbu  Constantin  din  comuna  Căşei,  jud.  Cluj.  Tot  în  această  perioadă  s-a 
reparat  exteriorul  bisericii,  s-au  montat  ferestre  noi  la  amtreul  bisericii  şi  s-a 
pictat.  Din  contribuţia  benevolă  a  bunilor  credincioşi  ai  parohiei  şi  sub  îndrumarea 
harnicului  preot  paroh  Şerban  Alexandru,  inventarul  bisericii  s-a  îmbogăţit  cu 
noi  rînduri  de  veşminte,  prapori,  cărţi  de  cult,  ş.  a. 

Aşa  cum  s-a  amintit,  în  prezenţa  unui  mare  număr  de  credincioşi,  dornici  să 
asiste  la  sfinţirea  bisericii,  Prea  Sfinţitul  lustinian  Maramureş  anul,  Episcopul-vicar 
al  Arhiepiscopiei  Vadului,  Feleacului  şi  Clujului,  la  ora  9,00  a  dat  binecuvântarea 
de  sfinţire  a  bisericii,  după  care  a  urmat  Sf.  Liturghie  arhierească,  pe  un  podium 
frumos  împodobit  cu  alese  covoare,  confecţionat  ad-hoc  în  preajma  sfintei  biserici. 

La  sfîrşitul  Sf.  Liturghii,  P.  C.  pr.  Suliciu,  protopopul  Năsăudului,  în  cîteva 
cuvinte  a  prezentat  persoana  şi  personalitatea  Prea  Sfinţitului  lustinian,  adresîndu-i 
cuvinte  de  mulţumire  pentru  acceptarea  de  a  fi  în  mijlocul  parohie  nil  or  din  loca¬ 
litatea  Ciceu-Mihăieşti  pentru  a  le  sfinţi  locaşul  lor  de  închinare,  clipă  artît  de 
mult  aşteptată. 

In  cuvinte  alese  a  elogiat  apoi  vrednicia  credincioşilor  de  acolo  şi  a  preotului 
paroh  Şerban  Alexandru,  pentru  amintitele  lucrări  executate  la  biserica  de  acolo. 

Drept  recunoştinţă,  Prea  Sfinţia  Sa,  pentru  frumoasele  şi  valoroasele  lucrări, 
pe  plan  pastoral  şi  edilitar  ce  s-au  efectuat  la  biserica  din  Ciceu-Mihăieşti,  in 
faţa  mulţimii  de  credincioşi,  a  hirotesit  pe  vrednicul  preot-paroh  Şerban  Ale¬ 
xandru  acordîndu-i  cea  mai  înaltă  distincţie  onorifică  bisericească  de  „iconom 
stavrofor**,  cu  dreptul  de  a  purta  cruce. 

Prin  preotul  paroh,  de  această  înaltă  distincţie  s-au  învrednicit  toţi  credin¬ 
cioşii  parohiei,  fără  de  caire  nu  s-ar  fii  realizat  ceea  ce  s-a  realizat. 

Sub  amprenta  emoţiei  momentului,  P.  C.  Sa  păr.  Şerban  Alexandru  a  rostit 
un  vibrant  cuvînt  de  mulţumire  adresat  tuturor  acelora  care  au  fost  alături  de 
dînsul  de  la  început  şi  pînă  la  sfîrşit,  prin  muncă  şi  contribuţie  bănească,  în 
vederea  realizării  valoroaselor  lucrări  întreprinse  la  biserica  din  Ciceu-Mihâieşti. 

A  mulţumit  apoi  Prea  Sfinţitului  Episcop-vicar  Iustinian  pentru  distincţia 
acordată.  P 

Şirul  cuvîntărilor  a  fost  încheiat  de  o  însufleţitoare  predică  rostită  de  către 
Prea  Sfinţitul  Iustinian,  care  a  fost  ascultată  cu  atenţie  şi  mult  folos  duhovni¬ 
cesc  de  către  toţi  cei  prezenţi  la  marea  sărbătoare  religioasă  a  parohiei  din 
Ciceu-Mihâieşti. 


Resfinţirea  bisericii  cu  hramul  „Sf.  Arhangheli  Mihail  şi  Gavriil“ 
din  parohia  Mărişel,  prot.  Huedin,  jud.  Cluj 

Ziua  de  5  iulie,  zi  de  Duminică  a  anului  1987,  va  rămîne  adînc  întipărită  în 
mintea  şi  sufletul  credincioşilor  în  frunte  cu  vrednicul  preot  paroh  Şortan  Andrei 
al  parohiei  Mărişel. 

Mărişelul,  străveche  aşezare  românească  situată  pe  spinarea  Dealului  Copcii, 
la  o  altitudine  de  1271  m,  la  33  km  de  localitatea  Gilău,  cu  oameni  harnici,  legaţi 
trup  şi  suflet  de  ţinutul  lor,  a  trăit,  în  ziua  mai  sus  amintită  o  adevărată  şi 
sfîntă  zi  de  sărbătoare. 

Pricina  bucuriei  generale  a  constitiidt-o  venirea  în  mijlocul  parohienilor  a 
Prea  Sfinţitului  Episcop-vicar  Iustinian  Maramureşanul,  însoţit  de  la  Centrul 
eparhial  Cluj-Napoca  de  P.  C.  Sa  Păr.  Ştefan  Cosmuţa  —  consilier  economic,  P.  C. 
Sa  Onisie  Moraru  —  vicar  pensionar  şi  diaconii  Iustin  Tira  —  secretar  eparhial, 
Radu  Onac  şi  Ioan  Suciu,  pentru  a  le  resfinţi  biserica. 

Actuala  biserică  a  fost  refăcută,  pe  scheletul  celei  din  anul  1939,  din  cără¬ 
midă  şi  acoperită  cu  tablă  între  anii  1971 — 1978,  sub  purtarea  de  grijă  a  preotului 
paroh  Andrei  Şortan.  In  această  perioadă  s-au  mai  executat  un  iconostas  sculptat 
şi  un  candelabru  în  atelierele  Şcolii  Gimnaziului  industrial  din  Huedin,  donate 
fiind  de  Cooperativa  „Moţul1*  din  Gilău.  Pictura  pe  iconostas  a  fost  executată 
de  către  pictorul  prof.  Emil  Mibon  din  Cîmpeni,  jud.  Alba. 

Intre  anii  1983 — 1986,  tot  sub  purtarea  de  grijă  a  aceluiaşi  zelos  păstor  de 
suflete  —  preotul  Şortan  Andrei  —  prin  contribuţia  bunilor  credincioşi  din  paro¬ 
hia  Mărişel  s-au  efectuat  reparaţii  capitale  şi  s-a  pictat  biserica  în  interior  de 
către  pictorul  Hîrţoagă  Simian  din  Agnita. 

După  slujba  resfinţirii  bisericii  s^a  săvîrşit  Sfînta  Liturghie  arhierească. 

La  vremea  rînduită,  P.  C.  pr.  Onisifor  Moraru  —  vicar  pensionar,  în  lipsa 
P.  C.  Păr.  Petru  Nicolae,  prot.  Huedinului,  pe  motiv  de  boală,  a  rostit  un 
călduros  cuvint  de  bun  venit  în  parohia  Mărişel  a  Prea  Sfinţitului  Episcop-vicar 
Iustinian,  aducînd  elogii  meritate  bunilor  credincioşi  de  aici  şi  harnicului  lor 
paroh  Şortan  Andrei.  Apoi  într-o  scurtă  dare  de  seamă  preotul  paroh  a  expus 
lucrările  efectuate  la  biserică,  toate  aceste  lucrări  purtînd  în  ele  credinoioşia  şi 
jertfelnicia  credincioşilor  din  Mărişel. 

Pentru  aceste  merite,  vrednicul  preot-paroh  Şortan  Andrei  a  fost  hirotesit 
de  către  P.  S.  Sa  Iustinian,  primind  distincţia  onorifică  bisericească  de  „iconom*4 
cu  dreptul  de  a  purta  brîu  roşu.  In  încheiere,  P.  S.  Episcop-vicar  Iustinian  a  rostit 
un  amplu  cuvînt  de  învăţătură,  cu  alese  aprecieri  la  adresa  credincioşilor  de  aici 
şi  a  parohului  lor. 

Resfinţirea  bisericii  cu  hramul  „Sfîntul  Ilie“, 
parohia  Ucraineană  Tisa,  prot.  Sighetu  Marmaţiei,  jud.  Maramureş 

Duminica  din  2  august  1987  a  fost  o  zi  excepţională  în  viaţa  pa/rohiei  ucrai¬ 
nene  din  Tisa,  prot.  Sighetu  Marmaţiei. 

Toţi  credincioşii  de  aici  în  frunte  cu  vrednicul  lor  paroh  Dutca  Nicolae  au 
avut  bucuria  să-l  primească  în  mijlocul  lor,  pentru  a  le  resfinţi  biserica,  pe  Prea 
Sfinţitul  Episcop-vicar  Iustimian  M  aram  ureşa  nul,  însoţit  de  la  Centrul  eparhial 
de  P.  C.  Sa  Varga  Petru  —  inspector  arhiepiscopesc  şi  de  către  diaconii  Radu  Onac 
şi  Oprişan  Mihai  (Sighetu  Marmaţiei). 

Prea  Sfinţiei  Sale  i  s-a  făcut  o  primire  foarte  călduroasă  încă  de  la  intrarea 
în  parohie. 

Sfîntul  lăcaş  de  închinare,  pregătit  pentru  resfinţire,  a  fost  zidit  în  anul 
1972,  sub  conducerea  şi  îndrumarea  preotului  actual  Dutca  Nicolae,  pe  vatra  unei 
vechi  biserici  de  lemn,  care  în  anul  1971  a  fost  mistuită  de  un  incendiu  provocat 
de  o  defecţiune  a  instalaţiei  electrice.  In  timp  foarte  scurt  noua  biserică  a  fost 
construită  din  contribuţia  bănească  şi  munca  benevolă  a  credincioşilor  români 
şi  ucraineni  locali  cu  sprijinul  altor  parohii  din  Maramureş. 

La  20  iulie  1974,  de  praznicul  „Sf.  Ilie“,  noua  biserică  a  fost  tîmosită  de 
către  I.  P.  S.  Sa  Arhiepiscopul  Teofil  Herineanu. 

Sub  păstorirea  aceluiaşi  vrednic  păstor  de  suflete  —  preotul  Dutca  Nicolae  — 
în  cursul  anilor  1985 — 1986  s-a  pictat  interiorul  bisericii  în  tehnica  „tempera4*  de 
către  pictorul  bisericesc  Botiş  Ioan,  de  loc  din  satul  Bocicoiel,  jud.  Maramureş. 

In  prezenţa  unui  mare  număr  de  credincioşi  ai  parohiei  şi  din  parohiile 
vecine,  la  orele  9.00  a  început  slujba  de  resfinţire  a  bisericii,  după  care  a  urmat 
Sfînta  Liturghie  arhierească. 

Potrivit  rinduielii  stabilite  de  ierarh,  la  sfîrşitul  Sf.  Liturghii,  P.  C.  Sa  proto¬ 
popul  Mihai  Oprişan  de  Sighetu  Marmaţiei  a  rostit  un  cuvin!  de  bun  venit  P.  S. 
Sale  Iustinian,  care  a  acceptat  invitaţia  credincioşilor  şi  a  preotului  paroh  din 
Tisa  pentru  a  le  resfinţi  biserica  frumos  împodobită  cu  o  frumoasă  pictură  biseri¬ 
cească  tradiţională. 

In  cuvîntul  său  P.  C.  Protopop  n-a  omis  să  facă  cunoscute  tuturor  dărnicia  şi 
credincioşia  enoriaşilor  acestei  parohii,  precum  şi  vrednicia  şi  calitatea  preotului 
paroh  Dutca  Nicolae  de  bun  chivernisitor  şi  destoinic  gospodar  al  parohiei 
încredinţate. 

In  calitate  de  gazdă,  preotul-paroh  a  făcut  apoi  o  scurtă  dare  de  seamă 
asupra  lucrărilor  executate  la  biserică  şi  la  casa  parohială,  aducînd  alese  mulţu¬ 
miri  în  primul  rind  Prea  Sfinţitului  Iustinian  şi  conducerii  Centrului  eparhial 
pentru  înţelegerea  şi  sprijinul  acordat  precum  şi  tuturor  acelora  care  au  con¬ 
tribuit  prin  muncă  sau  bani  la  finalizarea  lucrărilor  propuse. 

In  final,  P.  S.  Sa,  impresionat  de  valoroasele  lucrări  executate  la  biserica 
din  Tisa,  şi-a  exprimat  elogioasele  sale  aprecieri  pentru  tot  ceea  ce  s-a  făcut 
acolo  —  dovadă  a  unităţii  de  credinţă  şi  a  dragostei  credincioşilor  pentru  credinţa 
strămoşească. 

Pornind  apoi  de  la  textul  evangheliei  din  Duminica  respectivă,  P.  S.  Sa 
Iustinian  a  împărtăşit  învăţături  de  credinţă  şi  morală  tuturor  credincioşilor 
participanţi  la  binecuvîntata  sărbătoare  spirituală  a  credincioşilor  din  parohia  Tisa. 

După  Sf.  Liturghie  a  urmat  agapa  creştinească  oferită  înalţilor  oaspeţi  la 
casa  parohială  cu  acest  prilej.  Aici  s-au  rostit  toasturi. 


Sfinţirea  bisericii  noi,  cu  hramul  „Sfinţii  Arhangheli  Mihail  şi  Gavriil“ 
din  Satu  Nou  de  Sus,  prot.  Baia  Mare,  jud.  Maramureş 

Nu  departe  de  oraşul  Baia  Mare  (2  km),  în  partea  de  sud-est  este  situată 
frumoasa  localitate  Satu  Nou  de  Sus,  cu  oameni  gospodari  şi  destoinici  credincioşi. 

Biserica  veche,  construcţie  masivă  din  piatră  şi  cărămidă,  a  devenit  neîn¬ 
căpătoare  pentru  membrii  credincioşi  ai  celor  330  de  familii,  număr  din  care  este 
alcătuită  localitatea. 

Astfel,  la  dorinţa  bunilor  credincioşi  de  aici  şi  cu  aprobarea  organelor  com¬ 
petente,  în  anul  1975  s-a  pus  piatra  de  temelie  a  unei  noi  biserici  impunătoare, 
asemenea  unei  catedrale.  Lucrările  au  durat  pînă  în  anul  acesta,  încheindu-se  cu 
executarea  unei  frumoase  picturi  interioare  şi  parţial  şi  în  exterior  la  intrare, 
în  ulei,  de  către  pictorul  bisericesc  Busuioc  Gheorghe  diin  Bucureşti. 

Lucrările  de  construcţie  au  fost  efectuate  Intre  anii  1975 — 1983  sub  îndru¬ 
marea  directă  a  vrednicului  şi  distinsului  preot-paroh  Vaisile  Varga,  ajutat  de 
către  preotul  Radu  Mircea,  iar  lucrările  de  pardoseli  în  marmură,  sculptură,  pic¬ 
tură,  precum  şi  cele  de  renovare  a  bisericii  vechi  (situată  în  preajma  celei  nod) 
s-au  executat  între  anii  1984 — 1987  sub  conducerea  noului  preot-paroh  Augustin 
Vasile,  secondat  de  mai  tînărul  său  coleg,  preotul  Aftan  Dumitru. 

Valoroasele  lucrări  s-au  executat  prin  munca  şi  jertfelnicia  celor  330  de 
familii  de  credincioşi  şi  din  ajutoarele  băneşti  şi  donaţiile  substanţiale  din  partea 
Patriarhiei  Ortodoxe  Române,  Arhiepiscopiei  Clujului,  protopopiatului  Baia  Mare, 
precum  şi  din  partea  altor  parohii. 

De  remarcat  faptul  că  o  contribuţie  de  mare  însemnătate,  sub  toate  aspectele, 
la  edificarea  impozantului  locaş  de  închinare  a  avut-o  Prea  Sfinţitul  Episcop-vicar 
patriarhal  Vasile  Tîrgovişteanui,  în  calitate  de  fiu  al  satului,  secondat  îndeaproape 
—  de  la  început  şi  pînă  la  sfîrşit  —  de  către  fraţii  Prea  Sfinţiei  Sale  şi  familiile 
dînşilor. 

Minunata  biserică  situată  pe  un  platou  mai  ridicat,  prin  turlele  sale  zvelte 
ce  imită  linia  arhitectonică  a  turlelor  bisericuţelor  de  lemn  din  Maramureş, 
domină  maiestuos  întreaga  aşezare,  dînd  posibilitate  ochiului  să  fie  admirată  de 
la  mare  distanţă. 

Duminică ,  16  august  1987,  totul  era  pregătit  pentru  ceremonialul  tîrnosirii. 

La  ora  9,00,  înalt  Prea  Sfinţitul  Arhiepiscop  Teofil,  avîndu-i  în  preajmă  pe 
Prea  Sfinţitul  Vasile  Tîrgovişteanui  —  vicar  patriarhal  şi  pe  Prea  Sfinţitul  Iusti- 
nian  M aramureşanul  —  Episcop-vicar  la  Arhiepiscopia  Clujului,  însoţiţi  de  la  Cen¬ 
trul  eparhial  Cluj  de  P.  C.  Sa  Liviu  Ştefan  —  vicar  administrativ,  P.  C.  Sa  Octavian 
Picu  —  consilier  administrativ,  P.  C.  Sa  Petru  Varga  —  inspector  eparhial,  iar 
din  marele  sobor  fâcînd  parte  P.  C.  Sa  Păunescu  —  vicar  administrativ  al  Epis¬ 
copiei  Alba  Iuilied,  P.  C.  Sa  Gavril  Mociran  —  protopopul  Băii  Mari  şi  arhidiaconii 
Iustin  Tira  —  secretar  eparhial  şi  Valentin  Bochiş,  în  faţa  bisericii  a  dat  bine- 
cuvîntarea  de  începere  a  slujbei  tîrnosirii. 

Chiar  dacă  timpul  n-a  fost  prea  favorabil  din  cauza  ploii  intermitente,  marea 
mulţime  de  credincioşi  adunaţi  la  ceremonial  au  urmărit  cu  răbdare  şi  mare 
atenţie  slujba  tîrnosirii. 

La  slujba  sfinţirii  au  participat  ca  invitaţi  şi  reprezentanţii  cultelor  istorice 
din  Baia  Mare  şi  Baia  Sprie. 

In  atmosferă  de  rugă  înălţătoare  şi  citiri  de  psalmi,  potrivit  rinduielii,  înalt 
Prea  Sfinţitul  Arhiepiscop  Teofil,  după  intrarea  în  sfîntul  altar,  a  aşezat  în  presto! 
sfintele  moaşte  şi  hrisovul  bisericii. 

După  terminarea  rinduielii  tîrnosirii,  în  faţa  bisericii,  pe  un  podium  special 
amenajat,  înalţii  ierarhi  înconjuraţi  de  alesul  sobor  de  preoţi  şi  diaconi  au  slujit, 
în  prezenţa  a  mii  de  credincioşi,  Sfînta  Liturghie  arhierească. 

Răspunsurile  la  Sf.  Liturghie  au  fost  date  de  către  corul  bisericii  din  Satu 
Nou  de  Sus.  v 

La  sfîrşitul  Sf.  Liturghii  şirul  cuvîntărilor  a  fost  început  de  P.  C.  Sa  Mociran 
Gavril  —  protopopul  Băii  Mari  care  a  rostit  un  cuvînt  de  bun  venit  şi  de  mulţu¬ 
mire  înalţilor  ierarhi  prezenţi  la  înâlţătoarea  slujbă  duhovnicească  şi  bisericească 
a  bunilor  credincioşi  din  Satu  Nou  de  Sus. 

Pentru  minunata  realizare  pe  plan  bisericesc,  credincioşilor  de  aici  în  frunte 
cu  vrednicii  lor  preoţi  (Pr.  Varga  Vasile,  acum  pensionar,  Pr.  Augustin  Vasile  şi 
Pr.  Aftan  Dumitru)  li  s-au  adus  aprecierile  şi  elogiile  cuvenite. 

La  sfîrşitul  cuvântului  de  învăţătură  cu  un  conţinut  doctrinar  bogat,  rostit 
de  1.  P.  S.  tSa  Arhiepiscopul  Teofil,  pentru  merite  deosebite  pe  tărîm  pastorail- 

gospodăresc  Pr.  Varga  Vasile  —  aşa  cum  s-a  amintit  acum  pensionar  —  de  fapt 
cel  care  a  dus  greul  lucrărilor  de  la  temelie  şi  pînâ  la  acoperişul  bisericii,  a  fost 
distins  cu  cea  mai  înaltă  distincţie  bisericească  pentru  preoţii  de  mir,  distincţia  de 
.Âconom  stavrofor'*  cu  dreptul  de  a  purta  cruce,  iar  mai  tinerii  preoţi,  care  au  con¬ 
tinuat  lucrările  de  finalizare  a  noii  biserici  —  preotul  paroh  Augustin  Vasile  şi 
Pr.  Aftan  Dumitru,  au  fost  distinşi  cu  distincţia  bisericească  de  „iconom44  cu 
dreptul  de  a  purta  brîu  roşu. 

Demn  de  amintit  aici  este  şi  faptul  că  o  contribuţie  de  seamă  în  execuţia 
lucrărilor  de  construcţie  a  bisericii  a  avut-o  preotul  Radu  Mircea,  în  perioada 
rit  a  funcţionat  ca  preot  II  la  această  parohie,  care  între  timp  a  plecat  în 
Eparhia  Oradiei  din  motive  personale. 

A  rostit  apoi  un  cuvînt  de  învăţătură  Prea  Sfinţia  Sa  Vasile  Tîrgovişteanul 
—  Episcop-vicar  patriarhal  şi  Rectorul  Institutului  teologic  din  Bucureşti  —  în 
calitate  de  fiu  al  satului,  cuvînt  ascultat  cu  multă  atenţie  de  către  cei  prezenţi. 

Prea  Sfinţia  Sa  şi -a  mărturisit  în  cuvinte  emoţionante  bucuria  şi  fericirea 
de-a  fi  prezent  la  tirnosirea  bisericii  din  satul  său  natal,  apreciind  în  cuvinte  elo¬ 
gioase  dragostea  şi  jertfelnicia  credincioşilor  din  Saitu  Nou  de  Sus. 

Prin  construirea  noii  biserici  —  a  spus  Prea  Sfinţia  Sa  —  s-a  realizat  aici 
nu  numai  o  biserică  nouă  ci  şi  un  proces  nou  privind  unitatea  de  credinţă  stră¬ 
moşească  şi  noi  raporturi  de  colaborare  şi  întrajutorare  între  credincioşii  acestei 
parohii  şi  cultele  istorice  —  ai  căror  reprezentanţi  au  fost  de  faţă  la  marele 
eveniment  religios. 

Incîntat  de  ceea  ce  s-a  realizat  pe  plan  bisericesc  —  prin  construcţia  fru¬ 
moasei  biserici  —  P.  S.  Sa  şi-a  exprimat  recunoştinţa  şi  mulţumirile  sale  preoţilor, 
membrilor  din  Consiliul  şi  Comitetul  parohial,  precum  şi  tuturor  credincioşilor 
care  au  contribuit  într-un  fel  sau  altul  la  construirea  minunatei  biserici. 

A  urmat  apoi  cuvintul  de  învăţătură  al  Prea  Sfinţitului  Episcop-vicar  Iusti- 
nian  Maramureşanul,  care  în  cuvinte  de  caldă  expresie  duhovnicească  şi  creşti¬ 
nească  şi-a  mărturisit  bucuria  de  a  fi  prezent  la  această  sfîntă  sărbătoare  a  întregii 
suflări  româneşti  şi  creştineşti  din  Satu  Nou  de  Sus. 

Şirul  cuvîntârilor  a  fost  încheiat  de  P.  C.  Sa  Pr.  Augustin  Vasile  —  parohul 
locului,  care  în  cîteva  cuvinte  a  făcut  o  scurtă  dare  de  seamă  asupra  lucrărilor 
la  impozanta  biserică,  oare  atunci  s-a  tîrnosit,  aducînd  în  acelaşi  timp  caldele 
sale  mulţumiri,  în  numele  credincioşilor,  tuturor  factorilor  care  au  concurat  la 
încoronarea  minunatei  opere. 

Cuvinte  de  aleasă  simţire  şi  recunoştinţă  şi  mulţumiri  filiale,  a  adresat 
părintele  paroh  înalţilor  ierarhi  care  au  binevoit  să  răspundă  la  chemarea  cre¬ 
dincioşilor,  sfinţindu-le  noua  biserică,  care  va  vorbi  peste  vremi  de  dărnicia  şi 
dragostea  acestora  generaţiilor  ce  vor  urma. 

înalţii  oaspeţi,  la  sfîrşitul  Sf.  Liturghii  arhiereşti,  au  fost  invitaţi  la  bogata 
agapă  creştinească  organizată  la  casa  unuia  dintre  fraţii  Prea  Sfinţitului  Vasile 
Tîrgovişteanul. 

Şi  aici  s-au  rostit  toasturi  de  apreciere  de  către  înalţii  ierarhi  şi  alţi  vorbi¬ 
tori  —  cu  referire  la  excepţionala  realizare  a  credincioşilor  din  Satu  Nou  de  Sus. 


Resfinţirea  bisericii  cu  hramul  „Naşterea  Sf.  Ioan  Botezătorul", 
parohia  Turda-Fabrici,  prot.  Turda,  jud.  Cluj 

Duminică ,  30  august  1987,  Prea  Sfinţitul  Episcop-vicar  Iustinian  Maramure¬ 
şanul,  însoţit  de  la  Centrul  eparhial  de  către  P.  C.  Sa  Cosmuţa  Ştefan  —  consilier 
economic  şi  diaconii  Radu  Onac  şi  Vasile  Nemeş,  în  prezenţa  multor  credincioşi, 
a  resfinţit  sfîntul  locaş  de  închinare. 

De  la  începuturile  ei  şi  pînâ  la  momentul  resfinţirii  în  data  de  30  august  1987, 
capela  a  suferit  mai  multe  modificări.  Preoţii  care  au  păstorit  aici  i-au  adus,  pe 
rînd,  îmbunătăţiri  însemnate. 

De  la  înfiinţare  istoricul  parohiei  reţine  numele  vrednicilor  preoţi  oare  au 
slujit  aici  şi  anume:  Coriolan  Sabău,  Vasile  Mureşan,  Petru  Anca,  Hlevoa  Teofil, 

Oniţiu  Gheorghe,  Alexandru  Spinciu  (actualul  protoiereu  al  Turzii),  Ramba  Gheor¬ 
ghe,  Andreicut  Ioan  (acum  preot  în  Alba  Iulia),  Molnar  Vasile  (acum  preot  în 
parohia  Bariu  —  Cluj)  şi  actualul  paroh  Sima  Alexandru. 

La  ora  actuală  biserica  este  formată  din  pronaos  prelungit  în  naos  şi  altar. 
Ea  a  luat  această  formă  sub  pastoraţia  P.  C.  Sale  pr.  Andreicuţ  Ioam  în  perioada 
anilor  1978 — 1985.  In  această  perioadă  biserica  s-a  construit  din  materiale  clasice 
(piatră,  cărămidă,  lemn),  s-a  tencuit  în  interior  şi  exterior,  s-a  confecţionat  bolta 
din  material  lemnos,  după  care  a  urmat  pictarea  bisericii  în  tehnica  „tempera 
grasă“  de  către  pictorul  clujean  Lacob  Varga,  precum  şi  alte  lucrări  necesare. 

Din  vara  anului  1986,  sub  pastoraţia  vrednicului  preot  Sima  Alexandru,  bise¬ 
ricii  i  s-au  adus  unele  îmbunătăţiri  în  interior  şi  exterior,  prin  refacerea  părţii 
de  jos  a  picturii,  adăugarea  ultimului  registru  de  icoane  pe  iconostas,  s-a  înnoit 
zugrăveala  exterioară,  s-au  turnat  trotuare  şi  s-a  confecţionat  un  gard  de  împrej¬ 
muire  în  dosul  locaşului  de  cult. 

Prima  dată  capela  a  fost  sfinţită  în  data  de  24  iunie  1979  de  către  Prea 
Sfinţitul  Iustinian  Maramureşanul. 

Soborul  alcătuit  din  12  preoţi  a  întâmpinat  pe  Prea  Sfinţitul  Iustinian  la 
sosire  în  faţa  sfîntului  locaş  de  cult. 

La  ora  9,30  P.  S.  Sa  a  dat  binecuvîntarea  pentru  resfinţirea  bisericii,  după 
oare  a  urmat  Sf.  Liturghie  arhierească,  în  prezenţa  unui  număr  mare  de  cre¬ 
dincioşi. 

La  vremea  rînduită,  P.  C.  Sa  pr.  Spinciu  Alexandru  a  rostit  cuvenitul  cuvînt 
de  întîmpinare  şi  de  bun  venit  adresat  Prea  Sfinţitului  Iustinian,  făcînd,  în  cîteva 
cuvinte,  o  scurtă  incursiune  în  timp  cu  referire  la  istoricul  acestei  sfinte  biserici 
şi  la  transformările  efectuate  de  la  statutul  iniţial  de  capelă  la  cel  actual  de 
biserică. 

A  vorbit  apoi  preotul  paroh  Sima  Alexandru,  care  pe  lingă  darea  de  seamă 
cu  privire  la  lucrările  efectuate,  a  adresat  alese  mulţumiri  Prea  Sfinţitului  Iusti¬ 
nian,  precum  şi  tuturor  acelora  care  au  contribuit  la  executarea  lucrărilor  impuse. 

In  calitate  de  fost  paroh  înainte  de  venirea  pr.  Sima  Alexandru,  ca  unul 
care  a  ostenit  cu  multă  rîvnă  pastorală  în  această  parohie  —  a  vorbit  păr. 
Andreicuţ  Ioan,  care  şi-a  manifestat  bucuria  pentru  osîrdia  credincioşilor  pe  care 
i-a  păstorit  o  vreme,  dar  şi  nostalgia  deciziei  de  a  lucra  cele  spirituale  şi  pastorale 
în  altă  eparhie. 

Ca  de  fiecare  dată  cînd  i  se  iveşte  prilejul,  în  încheiere,  a  vorbit  Prea 
Sfinţitul  Iustinian,  exprimîndu-şi  şi  fericirea  de  a  resfinţi  şi  binecuvînta  munca 
şi  jertfelnicia  credincioşilor  în  scopul  înfrumuseţării  bisericii  lor,  în  cazul  de  faţă 
fiind  vorba  de  resfinţirea  bisericii  parohiale  din  Turda- Fabrici. 

Pe  lingă  aprecierile  sale,  P.  S.  Sa  a  rostit  şi  un  bogat  cuvînt  de  învăţătură, 
ascultat  cu  multă  atenţie  de  toţi  participanţii  la  binecuvântarea  sfintei  biserici. 

Resfinţirea  bisericii  cu  hramul  „Sf.  Mucenic  Gheorghe" 
din  parohia  Luna,  prot.  Turda,  jud.  Cluj 

Duminică,  6  septembrie  1987,  Prea  Sfinţitul  Iustinian  Maramureşanul  a  sosit 
la  sfînta  biserică  din  parohia  Luna,  însoţit  fiind  de  către  P.  C.  Sa  Petru  Varga  — 
inspector  eparhial  şi  de  către  diaconii  Radu  Onac  şi  Nemeş  Vasile,  biserică  cu 
un  zbuciumat  trecut. 

Credincioşii  din  parohia  Luna,  în  scurgerea  vremii,  s-au  dovedit  a  fi  şi  buni 
patrioţi.  Din  corespondenţa  domnitorului  Mihai  Viteazul  reiese  că  aici  a  existat  o 
populaţie  compact  românească  şi  că  în  vreme  de  restrişte,  Domnul  Mihai  împreună 
cu  familia  sa  s-a  refugiat  în  părţile  acestea. 

In  conscripţia  din  1762,  în  vremea  represaliilor  generalului  Bucow  —  pentru 
uniaţie  erau  consemnaţi  4  preoţi  uniţi  şi  o  singură  familie,  iar  ortodocşii  erau  un 
preot  la  110  familii. 

In  12  septembrie  1848  localnicii  din  Luna  împreună  cu  românii  din  jur  au 
oprit  armata  maghiară  de-a  intra  în  sat. 

Im  prezent  localitatea  este  compusă  din  790  familii  cu  aproape  3.000  cre¬ 
dincioşi. 

Valoroasele  lucrări  ce  s-^au  efectuat  la  biserică  şi  parohie  sînt  rodul  muncii 
şi  contribuţiei  exclusive  a  credincioşilor  de  aici. 

La  ora  9,30  Prea  Sfinţitul  Iustin  ian  a  dat  binecuvîntarea  pentru  slujba 
resfinţirii,  după  care  a  urmat  Sf.  Liturghie  arhierească. 

La  sfîrşitul  Sfintei  Liturghii,  P.  C.  Sa  pr.  Gotea  Gheorghe  —  delegatul  proto¬ 
popiatului  Turda,  aduce  un  cuvînt  de  caldă  mulţumire  P.  S.  Sale  Iustinian  Mara- 
mureşanul  pentru  acceptul  de  a  fi  în  mijlocul  credincioşilor  de  la  Luna  pentru  a 
le  resfinţi  biserica. 

Părintele  paroh  Popescu  Nicolae  prezintă  apoi  o  dare  de  seamă  asupra  lucră¬ 
rilor  şi  investiţiilor  efectuate  la  biserică,  mulţumind  totodată  P.  S.  Sale  Iustinian 
pentru  dragostea  părintească  cu  care  a  venit  să  binecuvinteze  aceste  lucrări. 

In  cuvîntul  său  vrednicul  preot  paroh  a  adus  mulţumirile  sale  tuturor  cre¬ 
dincioşilor  din  parohia  Luna  şi  altor  factori  de  răspundere  pentru  ajutorul  acor¬ 
dat,  fără  de  care  nu  s-ar  fi  ajuns  la  finalizarea  acestor  valoroase  lucrări. 

Pentru  o  activitate  prodigioasă  pastoral-gospodârească,  P.  S.  Sa  Iustinian 
a  hirotesit  întru  „iconom"  pe  P.  C.  Sa  Popescu  Nicolae,  avind  dreptul  de  a  purta 
brîu  roşu. 

In  încheiere,  P.  S.  Sa  Iustinian,  şi-a  împărtăşit  credincioşilor  prezenţi  fru¬ 
moasele  impresii  cu  care  se  întoarce  de  la  Luna  la  reşedinţa  de  la  Centrul  epar¬ 
hial  Cluj.  dînd  totodată  alese  învăţături  morale  şi  doctrinare  tuturor  celor  de  faţă. 

De  la  sfînta  biserică,  oaspeţii  au  fost  invitaţi  la  casa  parohială  la  agapa 
creştinească,  cu  care  prilej  s-au  rostit  toasturi. 

Prot.  Liviu  Ştefan 


DIN  ACTIVITATEA  EPARHIEI  DE  ALBA  IULIA 


Luni,  20  iulie  1987 ,  în  atmosfera  Sf.  Liturghii  arhiereşti,  s-a  prăznuit  hramul 
mănăstirii  de  la  Topliţa,  ctitorie  a  primului  patriarh  al  Bisericii  Ortodoxe  Române, 
Miron  Cristea,  aşezâmînt  ce  poartă  numele  Sf.  prooroc  Ilie.  P.  Cuviosul  arhim. 
Mihail  Goia,  stareţul  mănăstirii,  împreună  cu  P.  C.  pr.  Dumitru  Gherman,  pro¬ 
topop  de  Miercurea  Ciuc,  cu  alţi  protopopi  şi  preoţi  prezenţi,  înconjuraţi  de 
mulţime  de  popor,  au  întîmpinat  la  vecernia  din  ajunul  praznicului  pe  P.  S.  Episcop 
Emilian,  venit  din  cetatea  Bâlgradului  să  continue  tradiţia  împâmîntenită  de  a 
oficia  slujba  arhierească  cu  ocazia  hramului. 

La  Sf.  Liturghie  săvîrşită  în  ziua  praznicului,  P.  S.  Sa  a  hirotonit  întru 
diacon  pe  absolventul  de  seminar  Mărginean  Adrian  şi  a  hirotesit  întru  iconom 
pe  P.  C.  preot  Bordean  Horea,  consilier  economic  la  Centrul  Eparhial  Alba  Iulia. 

Pe  lîngâ  mesajul  liturgic  transmis  de  ierarh  şi  preoţi  cu  acest  prilej,  s-au 

pus  în  lumină  cel  puţin  două  învăţături,  desprinse  din  chipul  Sf.  Prooroc  Ilie, 
conturat  de  omiliile  cuvântătorilor.  Prima  este  orientarea  spre  adevăratele  valori 
în  orice  vremuri  oricît  ar  fi  de  vitrege  şi  de  confuze,  după  cum  s-a  orientat  şi 
Sf.  Ilie,  recondiţionînd  altarul  Adevăratului  Dumnezeu  (III  Regi  18,  30),  altar  ce 
părea  să  fi  căzut  în  desuetudine  din  cauza  altor  altare  ce  deveniseră  la  modă. 
A  doua  învăţătură  vizează  atitudinea  noastră  faţă  de  aceste  valori,  atitudine 

caracterizată  prin  consecvenţa  în  a  le  apăra.  In  multitudinea  idolilor  moderni, 
din  oare  pe  unii  ni-i  enumeră  Sf.  Apostol  Pavel  în  Epistola  către  Galateni,  cap.  6, 
v.  20,  (imoralitatea,  vrăjitoria,  ambiţia  egoistă,  invidia,  beţia  şi  altele  similare), 

să  nu  se  descurajeze  cineva,  crezînd  la  un  moment  dat  că  este  singur  militant 
pentru  Dumnezeu  Cel  Adevărat,  căci  nici  Sf.  Ilie  nu  a  fost  singurul,  deşi  avea 
acest  sentiment  paralizant  într-o  clipă  de  cumpănă. 

Joi,  6  august  1987,  la  serbarea  hramului  schitului  „ Izvorul u  de  la  Poşaga,  din 
Munţii  Apuseni,  P.  S.  Episcop  Emilian  al  Albei  Iulii,  împreună  cu  un  mare  sobor 
de  preoţi  şi  diaconii  au  săvîrşit  Sf.  Liturghie  la  care  mulţime  de  pelerini  se  adu¬ 
naseră  din  diferite  părţi  ale  Apusenilor. 

Tînărnl  licenţiat  Goga  Vasile  a  fost  hirotonit  preot  pe  seama  parohiei  Săi cud, 
prot.  Luduş,  jud.  Mureş. 

Din  cuvîntăriie  ţinute  de  P.  S.  Episcop  Emilian  cît  şi  de  'alţi  preoţi,  dintre 
care  'amintim  pe  P.  C.  pr.  Benohea  Gheorghe,  protopop  de  Cîmpeni,  pe  C.  pr. 
Andreicuţ  Ioan  (Alba  Iulia  —  Maieri  I),  pe  C.  pr.  Todoran  Simion  (Catedrala 
Reîntregirii),  au  rămas  în  minţile  celor  cu  adevărat  prezenţi  la  sărbătoarea 
Schimbării  la  Faţă,  ca  o  imagine  indelebilă  de  pe  Muntele  Taborului,  cortina 
despicată  pentru  cîtva  timp,  prin  oare  Sfinţii  Apostoli  Petru,  Iacob  şi  Ioan  au 
privit  în  lumea  de  dincolo,  exprimîndu-şi  dorinţa  de  a  rămîne  acolo  (Mt.  17,  4). 

Imaginea  luminoasă  a  transfigurării  urmăreşte  pe  orice  creştin  care  aş¬ 
teaptă  împărăţia  lui  Dumnezeu.  Dat  fiind  faptul  că  împărăţia  lui  Dumnezeu, 
sub  aspect  obiectiv,  este  prezentă  în  lume  odată  cu  venirea  în  trup  a  Domnului 
nostru  lisus  Hristos  (Lc.  11,  20),  iar  sub  aspect  subiectiv  ea  este  înăuntrul  nos¬ 
tru  (Lc.  17,  21),  dezvoltarea  ei  în  viaţa  noastră  personală,  depinde  de  efortul 
propriu  al  fiecăruia.  Acest  efort  vizează  întreaga  fiinţă  a  omului,  începînd  cu 
mintea,  inima  şi  voia  lui,  adică  cu  viaţa  sa  sufletească,  în  care  împărăţia  Tatălui 
şi  a  Fiului  şi  a  Sfîntului  Duh  se  dezvoltă  progresiv,  trupul  devenind  astfel  templu 
al  Duhului  Sfînt  (I  Cor.  6,  19). 

Alături  de  celelalte  praznice  împărăteşti,  Schimbarea  la  Faţă  este  o  chemare 
spre  transformare,  spre  înnoire,  spre  frumosul  etern,  spre  viaţă  veşnică. 

Sîmbătă ,  15  august  1987,  la  serbarea  hramului  de  la  schitul  Sfîntului  Martin 
(Sînmărtinul  de  Cîmpie,  prot.  Tg.  Mureş),  bucuria  sărbătorii  a  fost  sporită  prin 
participarea  P,  S.  Episcop  Emilian  şi  a  slujitorilor  Centrului  Eparhial. 

Veniţi  din  ajunul  sărbătorii,  mulţi  credincioşi  au  participat  la  slujbele  din 
timpul  nopţii,  primenindu-şi  sufletul  în  Sfînta  Taină  a  Mărturisirii. 

Ca  o  expresie  a  simbiozei  tradiţionale  între  factorul  naţional  şi  cel  religios, 
te  întîmpină  la  Schitul  Sînmărtin  noua  poartă  de  lemn  de  stejar,  în  care  sînt 
încrustate  semne  ale  formării  şi  încreştinării  poporului  român,  manifestare  q 
talentului  şi  dragostei  contemporanilor  faţă  de  valorile  spirituale  româneşti. 

In  cuvântul  de  învăţătură  P.  S.  Sa  a  evidenţiat  însemnătatea  sărbătorii, 
accentuînd  efectele  pe  care  le  produce  Adormirea  Maicii  Domnului  în  sufletele 
credincioşilor.  Efectul  tristeţii  inerente  oricărei  despărţiri  de  persoanele  dragi, 
simţit  mai  mult  în  sufletele  contemporanilor  evenimentului,  şi  efectul  bucuriei 
de  a  o  avea  pururea  mijlocitoare  pentru  noi  către  Fiul  ei,  tocmai  datorită  trecerii 
ei  în  viaţa  veşnică,  efect  trăirt  mai  mult  de  toţi  cei  ce  au  vieţuit  şi  vieţuiesc  după 
evenimentul  Adormirii. 

P.  S.  Sa  a  subliniat  apoi  importanţa  mănăstirilor  din  Transilvania  în  păstra¬ 
rea  conştiinţei  naţionale  a  românilor  de  pe  aceste  locuri  şi  a  legăturii  lor  cu  fraţii 
de  peste  Carpaţi. 

Binecuvîntarea  bisericii  Sfîntul  Nicolae  din  parohia  Şard,  prot.  Alba  Iulia. 
Duminică,  26  iulie,  P.  S.  Episcop  Emilian,  împreună  cu  slujitorii  Centrului  Eparhial, 
au  săvîrşit  Sfînta  Liturghie  în  parohia  Şard,  cu  ocazia  binecuvântării  nou-împo- 
dobitei  biserici  parohiale.  La  momentul  potrivit  al  Sf.  Liturghii  a  fost  hirotonit 
întru  preot  tînărul  diacon  Mărginean  Adrian,  pe  seama  parohiei  Turdaş,  prot. 
Aiud. 

Din  pisania  bisericii  aflăm:  „Cu  vrerea  Tatălui  şi  cu  ajutorul  Fiului  şi 
împreună  lucrarea  Sfîntulud  Duh  ziditu-s-a  această  sfîntă  biserică  cu  hramul  Sf. 
Ierarh  Nicolae  în  parohia  Şard  în  anul  1790  şi  a  fost  sfinţită  de  I.  P.  S.  Ioan 
Vancea. 

Intre  anii  1982 — 1985  s-au  efectuat  reparaţii  capitale  şi  s-a  pictat  biserica 
sub  îndrumarea  P.  S.  Emilian,  Episcop  al  Alba  Iuliei,  care  a  binecuvîntat  acest 
locaş  în  ziua  de  Duminică,  26  iulie  1987,  înălţînd  rugăciuni  către  Dumnezeu  să 
răsplătească  jertfelnicia  bunilor  credincioşi  povâţuindu-i  să  păstreze  unitatea  de 
credinţă  şi  de  neam“. 

Tot  pisania  ne  spune  că  lucrările  de  înfrumuseţare  a  bisericii  s-au  făcut 
din  contribuţia  bunilor  credincioşi  ai  parohiei  Şard,  iar  pictura  în  frescă  a  fost 
executată  de  pictorul  Niţulescu  Vasile  din  Braşov. 

Preotul-paroh  Ioan  Slevaş  a  mulţumit  P.  S.  Episcop  Emilian  pentru  pre¬ 
zenţa  la  acest  eveniment  din  viaţa  parohiei  şi  a  arătat  lucrările  efectuate  la 
biserică. 

P.  S.  Sa  purcezînd  de  la  textul  evanghelic  al  zilei,  în  care  se  vorbeşte  despre 
vindecarea  a  doi  orbi,  a  subliniat  importanţa  credinţei  care  este  ochiul  sufle¬ 
tului  şi  care  îl  ajută  pe  om  sâ-1  vadă  pe  Dumnezeu. 

P.  C.  pr.  Ioan  Slevaş  a  fost  distins  cu  rangul  de  „iconom**  cu  dreptul  de  a 
purta  brîu  roşu,  pentru  activitatea  depusă  în  împodobirea  sfîntului  locaş,  iar  Con¬ 
siliului  parohial,  Comitetului  parohial,  precum  şi  pictorului  li  s-au  acordat  gra- 
mate  chiriarhale  ca  expresie  a  aprecierii  ostenelii  tuturor. 

La  agapa  care  a  urmat  sfintelor  slujbe  au  fost  trăite  momente  de  vibrant 
patriotism  prin  cuvîntările  şi  cîntârile  la  care  au  participat  credincioşi  de  rînd 
precum  şi  o  serie  de  personalităţi  ale  vieţii  sociale  şi  culturale  din  localitate. 

Ioan  Ciungu 


DIN  VIAŢA  BISERICEASCA  ÎN  EPARHIA  ORADIEI 


I.  Sfinţiri  şi  binecuvîntări  de  biserici 

lanculeşti.  Duminică,  19  iulie  1987,  P.  S.  Episcop  Vasile  a  oficiat  slujba  de 
binecuvîntare  a  lucrărilor  de  renovare  a  bisericii  din  parohia  lanculeşti ,  prot. 
Cărei.  In  anii  1985  şi  1986,  în  timpul  păstoririi  vrednicului  preot  Gheorghe  Sorian, 
cu  sprijinul  Consiliului  şi  Comitetului  parohial  şi  mai  ales  prin  jertfelnicia  buni¬ 
lor  credincioşi,  a  fost  împodobită  cu  o  frumoasă  pictură,  executată  de  pictorul 
Grigore  Neagu  din  Bucureşti. 

După  slujba  de  binecuvîntare,  s-a  săvîrşit  Sf.  Liturghie  pe  un  podiu  în 
curtea  bisericii,  răspunsurile  fiind  date  de  corul  bisericii  din  Lucâceni.  Licen¬ 
ţiatul  în  teologie  Donca  Gheorghe  a  fost  hirotonit  întru  diacon,  iar  preotul-paroh 
Gheorghe  Sorian  a  fost  distins  cu  rangul  de  iconom.  Predica  zilei  a  fost  ţinută 
de  pâr.  secretar  eparhial  Liviu  Ungur. 

După  otpust,  pâr.  prot.  Costache  Mirea  a  dat  citire  hrisovului  şi  l-a  bine- 
ventat  pe  chiriarh,  iar  preotul-paroh  a  făcut  dare  de  seamă  asupra  lucrărilor 
efectuate.  In  continuare,  s-a  dat  citire  scrisorii  arhiereşti  de  apreciere,  adresată 
credincioşilor,  consilierilor  parohiali  şi  preotului. 

In  cuvîntul  de  învăţătură,  ierarhul  a  stăruit  asupra  însemnătăţii  împodo¬ 
birii  bisericilor  noastre  cu  icoane  pictate.  De  asemenea  i-a  lăudat  pe  credin¬ 
cioşi  şi  pe  preot  pentru  frumoasa  lucrare  şi  îndeosebi  pentru  faptul  că  în  tinda 
bisericii  au  cerut  să  fie  pictate  şi  chipurile  marilor  luptători  pentru  drepturile 
poporului  român  din  Transilvania,  Horea  şi  Avram  Iancu,  ai  căror  urmaşi  sînt 
şi  credincioşii  acestei  parohii. 

Ce/a.  După  lucrările  de  înnoire  din  anul  1986  a  bisericii  din  parohia  Ce/a, 
prot.  Oradea  (datînd  de  la  sfîrşitul  sec.  XVI),  P.  S.  Episcop  Vasile  a  poposit, 
Duminică  26  iulie  1987,  din  nou  în  mijlocul  bunilor  credincioşi  de  aici  spre  a  le 
binecuvinta  ostenelile  şi  jertfelnicia,  precum  mai  făcuse  asemenea  slujbă  cu 
12  ani  în  urmă  (1975),  şi  anume  sfinţirea  bisericii,  în  urma  împodobirii  ei  cu  o 
frumoasă  pictură  în  frescă  de  pictorul  Ioan  Taflan  din  Bucureşti,  iar  icoanele  de 
pe  tîmplă  fiind  lucrate  de  pictorul  Iosif  Keber  din  Tg.  Jiu,  în  timpul  păstoririi 
preotului  Augustin  Domocoş.  Acum  se  cerea  imperios  ca  şi  exteriorul  să  fie  în 
consonanţă  cu  interiorul. 

La  Sf.  Liturghie,  răspunsurile  au  fost  date  cu  multă  simţire  de  toţi  credin¬ 
cioşii  împreună  cu  grupul  de  cîntâreţi,  cu  toţii  primind  cuvinte  de  apreciere  din 
partea  arhipâstorului.  Predica  zilei  a  fost  ţinută  de  pâr.  cons.  ep.  Ioan  Negroiu. 
Preotului-paroh  Ioan  Purtan  i  s-a  acordat  rangul  de  iconom .  După  încheierea 
Sf.  Liturghii,  păr.  prot.  Aurel  Puşcaş  a  citit  hrisovul  şi « a  urat  bun  venit  P.  S. 

Sale,  iar  preotul-paroh  a  făcut  scurt  raport  despre  activitatea  sa  duhovnicească 
şi  despre  lucrările  efectuate  la  biserică  şi  la  casa  parohială,  aducînd  mulţumirile 
cuvenite.  S-a  dat  apoi  citire  scrisorii  arhiereşti  de  apreciere. 

In  cuvîntul  de  învăţătură,  chiriarhul  —  după  ce  a  arătat  rolul  Bisericii 
Ortodoxe  în  viaţa  poporului  român,  mai  ales  în  Transilvania,  în  perioada  de  stă- 
pînire  străină  —  a  adus  cuvinte  de  apreciere  preotului  şi  credincioşilor  pentru 
dragostea  lor  faţă  de  Legea  strămoşească,  dragoste  arătată  şi  prin  purtarea  de 
grijă  faţă  de  sf intui  locaş,  pe  care  acum  l-au  înnoit  şi  în  exterior,  spre  a  fi  la 
acelaşi  nivel  cu  interiorul. 

Tâut.  Intr-o  minunată  zi  de  vară,  Duminică,  9  august  1987,  P.  S.  Episcop 
Vasile  a  săvîrşit  slujba  de  binecuvîntare  a  lucrărilor  de  înnoire  a  bisericii,  mo¬ 
nument  istoric,  din  parohia  Tăut,  prot.  Oradea.  Avînd  hramul  „Sf.  Mare  Mucenic 
Gheorghe“,  biserica  a  fost  construită  iniţial  din  lemn,  între  anii  1784 — 1789,  dar 
în  anul  1880  pereţii  de  lemn  au  fost  înlocuiţi  cu  ziduri  de  cărămidă.  A  fost  sfin¬ 
ţită  în  1790.  In  1907,  acoperişul  de  şindrilă  a  fost  înlocuit  cu  tablă  zincată.  In 
1976,  i  s-au  efectuat  reparaţii  exterioare,  cînd  s-a  făcut  şi  consolidarea  zidurilor, 
fiind  apoi  binecuvîntată  în  acelaşi  an  de  P.  S.  Episcop  Vasile  al  Oradiei,  iar  în 
anul  1986,  sub  păstorirea  vrednicului  preot  Dumitru  Precup,  ajutat  de  membrii 
Consiliului  parohial,  în  frunte  cu  epitropul  Ioan  Bondar,  şi  îndeosebi  prin  jert- 
felnicia  bunilor  credincioşi,  i  s-au  executat  noi  lucrări  de  reparaţii  generale.  In 
exterior,  s-a  consolidat  şi  revopsit  acoperişul,  s-au  retencuit  zidurile  şi  s-au 
construit,  la  cele  două  intrări,  porticuri  cu  copertine  din  sticlă  colorată.  In  inte¬ 
rior,  s-a  făcut  o  zugrăveală  nouă,  s-a  recondiţionat  tîmpla  cu  restaurarea  icoa¬ 
nelor  de  pe  ea  şi  s-au  revopsit  mobilierul  şi  duşumeaua.  Totodată,  a  fost  în¬ 
zestrată  cu  două  candelabre,  cu  odăjdii,  cu  obiecte  şi  cărţi  de  cult,  între  care  o 
Sf.  Evanghelie.  Cu  acest  fericit  prilej,  profesorul  Iosif  Romulus  Botto,  fiu  al 
satului  (personalitate  marcantă  în  culturalizarea  poporului  din  Bihor  şi  Arad 
în  mai  bine  de  60  de  ani  din  cei  aproape  85),  a  dăruit  bisericii  o  frumoasă  icoană 
înrămată,  cu  chipul  Domnului  Hristos,  pictată  de  soţia  dînsului  şi  sfinţită  acum 
de  ierarh.  Atît  ierarhul,  cît  şi  parohul  i-au  exprimat  calde  mulţumiri,  felicitări, 
urări  de  sănătate  şi  noi  succese  în  activitatea  sa  muzicală  şi  culturală. 

La  Sfînta  Liturghie  ce  a  urmat,  răspunsurile  au  fost  date  de  corul  biseri¬ 
cesc  al  parohiei  Batăr,  dirijat  de  dl.  Traian  Crăciun.  Chiriarhul  le-a  adus  bine¬ 
meritate  laude.  Apostolul,  cu  binecuvîntarea  arhipăstorului,  a  fost  citit  de  cre¬ 
dinciosul  I.  Sudrigean,  recent  întors  de  la  baptişti.  Pericopa  evanghelică  a  zilei 
a  fost  tălmăcită  de  păr.  vicar  eparhial  Augustin  Lucian. 

In  cuvîntul  de  învăţătură,  ierarhul  a  exprimat  cuvinte  de  apreciere  credin¬ 
cioşilor  pentru  jertfelnicie,  membrilor  Consiliului  şi  Comitetului  parohial  pentru 
strînsa  colaborare  cu  preotul-paroh,  iar  acestuia  pentru  rodnica  activitate  pasto¬ 
rală  i-a  acordat  rangul  de  iconom,  întru  care  a  şi  fost  hirotesit.  Membrilor  Con¬ 
siliului  parohial  le-a  înminat  scrisori  arhiereşti  de  apreciere. 

Galoşpetreu,  Duminică,  23  august  1987,  P.  S.  Episcop  Vasile  a  poposit  în 
mijlocul  bunilor  credincioşi  din  parohia  Galoşpetreu ,  prot.  Marghita,  spre  a  le 
sfinţi  ‘biserica  şi  a  le  binecuvînta  truda  şi  jertfelnicia  întru  înnoirea  sfîntului 
locaş. 

Biserica,  avînd  hramul  „Pogorîrea  Sf.  Duh“,  a  fost  înălţată  în  anul  Dom¬ 
nului  1892,  luînd  locul  celei  de  lemn.  In  1954,  cînd  a  doua  zi  de  Rusalii  s-a  sur¬ 
pat  cafasul  (corul),  i  s-a  făcut  reparaţie  capitală  în  interior  şi  exterior,  iar  în 
1980,  cînd  suplinea  preotul  Cornel  Lenghel  de  la  Tarcea,  s-a  introdus  iluminatul 
electric.  In  ultimii  patru  ani,  sub  păstorirea  harnicului  preot  Grigore  Puşcaş, 
sprijinit  de  membrii  Consiliului  şi  Comitetului  parohial  şi  mai  ales  prin  jert¬ 
felnicia  enoriaşilor,  i  s-au  făcut  mari  lucrări  de  reparaţii.  In  exterior,  s-au  re¬ 
tencuit  zidurile,  s-a  vopsit  tabla  de  pe  acoperiş,  s-a  confecţionat  o  uşă  nouă  şi 
s-au  recondiţionat  geamurile.  In  interior,  s-a  împodobit  cu  o  frumoasă  pictură 
executată  de  pictorul  Ioan  Cozma  din  Timişoara,  s-a  restaurat  iconostasul  şi  s-a 
revopsit  mobilierul.  De  asemenea,  a  fost  înzestrată  cu  o  Sf.  Evanghelie,  cu  sf.  vase 
şi  cu  cinci  rînduri  de  odăjdii  noi.  La  fel  a  fost  reparată  şi  casa  parohială.  După 
slujba  de  sfinţire,  s-a  continuat  cu  Sf.  Liturghie,  sâvîrşitâ  afară  din  cauza  marii 

mulţimi  de  credincioşi,  foarte  mulţi  veniţi  din  satele  vecine,  mai  ales  din  Văşad 
şi  Valea  lui  Mihai,  care  împreună  cu  cei  localnici  au  dat  foarte  frumos  răspun¬ 
surile.  A  participat,  în  spirit  ecumenist,  şi  preotul  reformat  din  localitate,  cu 
mulţi  credincioşi  de  ai  săi.  Diaconul  Lostun  Doru-Viorel,  licenţiat  în  teologie,  a 
fost  hirotonit  întru  preot  pe  seama  parohiei  Terebeşti,  protopopiatul  Cărei.  Predica 
zilei  a  fost  ţinută  de  păr.  insp.  ep.  Dorel  Rusu. 

La  încheierea  Sf.  Liturghii,  pâr.  prot.  Aurel  Pop  a  dat  citire  hrisovului  şi 
l-a  bineventat  pe  chiriarh,  iar  preotul-paroh  a  făcut  o  scurtă  dare  de  seamă 
asupra  lucrărilor  făcute,  aducînd  mulţumiri  celor  îndreptăţiţi. 

Ierarhul,  în  cuvîntul  de  învăţătură,  a  adus  cuvinte  de  laudă  credincioşilor 
pentru  spiritul  lor  de  sacrificiu,  a  lăudat  zelul  pastoral  şi  hărnicia  gospodă¬ 
rească  a  preotului-paroh,  precum  şi  sprijinul  nelimitat  al  membrilor  Consiliului 
parohial,  înmînîndu-le  acestora  şi  păstorului  lor  sufletesc,  drept  mulţumire,  scri¬ 
sori  arhiereşti  de  apreciere.  Totodată,  a  mulţumit  preotului  reformat  din  locali¬ 
tate  pentru  prezenţa  sa  şi  a  multor  credincioşi  de  ai  săi  la  sfintele  slujbe,  ca  şi 
pentru  contribuţia  lor  la  înnoirea  bisericii  ortodoxe  locale,  ceea  ce  serveşte  şi 
ecumenismul  bisericesc,  şi  armonia  dintre  toţi  fiii  Patriei  noastre. 

Rona.  Intr-o  minunată  zi  de  vară  şi  într-un  fermecător  peisaj  natural,  P.  S. 
Episcop  Vasile  a  săvîrşit,  duminică  30  august  1987,  slujba  de  binecuvîntare  a 
lucrărilor  de  înnoire  din  ultimii  ani  a  bisericii  din  parohia  Rona,  prot.  Zalău, 
cu  hramul  „Sf.  Mare  Ierarh  Nicolae",  care  a  fost  înălţată  între  1938 — 1940.  La 
30  noiembrie  1958,  a  fost  sfinţită  de  episcopul  Valerian  Zaharia  al  Oradiei,  după 
ce  sub  păstorirea  vrednicului  preot  Marcel  Andreescu  a  fost  împodobită  cu  o 
frumoasă  pictură.  In  ultimii  ani,  sub  păstorirea  harnicului  preot  Grigorie  Pugna, 
ajutat  îndeaproape  de  membrii  Consiliului  şi  Comitetului  parohial,  în  frunte  cu 
epitropul  Vasile  Sarea,  dar  mai  ales  din  jertfelnicia  pilduitoare  a  credincioşilor, 
i  s-au  efectuat  însemnate  lucrări  de  renovare.  In  exterior,  ţigla  de  pe  acoperiş  a 
fost  înlocuită  cu  tablă  zincată,  iar  tencuiala  zidurilor  a  fost  solid  recondiţionată. 
In  interior,  a  fost  împodobită  cu  o  frumoasă  pictură,  executată  de  pictorul  Miron 
Stoica  din  Gorj.  De  asemenea,  s-au  efectuat  reparaţii  şi  la  casa  parohială.  La 
Sf.  Liturghie  ce  s-a  oficiat  in  continuare,  sub  cerul  liber,  răspunsurile  au  fost 
date  de  un  grup  coral  secondat  de  mulţimea  credincioşilor.  Diaconul  Burzo 
Eugen,  licenţiat  în  teologie,  a  fost  hirotonit  întru  preot  pe  seama  parohiei  Valea 
Loznei,  prot.  Zalău,  Tălmăcirea  pericopei  evanghelice  a  zilei  a  fost  făcută  de 
pâr.  insp.  ep.  Dorel  Rusu.  Preotul-paroh  Grigorie  Pugna  a  fost  distins  cu  rangul 
de  sachelar,  întru  care  a  primit  şi  hirotesia. 

După  apolis,  păr.  prot.  Marcel  Andreescu  a  citit  hrisovul  şi  a  urat  bun  venit 
P.  S.  Sale,  iar  preotul-paroh  a  făcut  raport  asupra  lucrărilor  executate,  mulţu¬ 
mind  celor  îndreptăţiţi.  Apoi  s-a  citit  scrisoarea  arhierească  de  apreciere  adre¬ 
sată  credincioşilor  şi  preotului. 

In  cuvîntul  de  învăţătură,  arhipăstorul  şi-a  arătat  marea  satisfacţie  sufle¬ 
tească  pentru  marele  număr  de  credincioşi  prezenţi,  pentru  frumoasele  realizări 
pe  plan  duhovnicesc  şi  gospodăresc,  ca  şi  pentru  felul  cum  au  cîntat  de  frumos 
la  sfintele  slujbe,  pentru  care  îi  felicită  călduros  pe  toţi,  iar  membrilor  Consi¬ 
liului  parohial  înmînîndu-le  scrisori  arhiereşti  de  apreciere. 


II.  Vizitaţii  canonice 

Lucăceni.  La  data  de  20  iulie  1987,  de  sărbătoarea  Sf.  Prooroc  Ilie,  potrivit 
tradiţiei,  ierarhul  a  poposit  în  mijlocul  bunilor  credincioşi  din  parohia  Lucăceni, 
prot.  Cărei,  păstorită  cu  vrednicie  de  preotul  Mircea  Oneţ.  In  frumoasa  biserică 
parohială,  înconjurat  de  un  sobor  de  preoţi  şi  diaconi,  P.  S.  Episcop  Vasile  a 
săvîrşit  Sf.  Liturghie,  în  cadrul  căreia  l-a  hirotonit  întru  preot  pe  diaconul 
Gheorghe  Donca,  pe  seama  parohiei  Petea,  prot.  Satu  Mare,  iar  pe  licenţiatul  în 
teologie  Pop  Gheorghe  întru  diacon.  Răspunsurile  au  fost  date  de  corul  parohial, 
felicitat  de  chiriarh.  Păr.  prot.  C.  Mirea  a  urat  bun  venit  ierarhului,  iar  preo¬ 
tul-paroh  a  făcut  raport  despre  activitatea  pastorală  în  parohie.  In  cuvîntul  de 

învăţătură,  ierarhul,  în  legătură  cu  hirotonirile  făcute,  a  vorbit  despre  însem¬ 
nătatea  misiunii  preoţeşti  în  mijlocul  credincioşilor,  spre  a-i  duce  la  mîntuire. 
Totodată  şd-<a  manifestat  satisfacţia  faţă  de  nivelul  ridicat  al  vieţii  religioase  de  aici 
prin  strădania  harnicului  păstor  sufletesc.  De  asemenea,  şi-a  arătat  bucuria  de 
prezenţa,  ca  şi  în  anii  precedenţi,  a  preotului  romano-catolic  Ştefan  Brunner  din 
Urziceni,  ceea  ce  dovedeşte  buna  convieţuire  a  credincioşilor  şi  preoţilor  celor 
două  biserici.  In  preseara  sărbătorii,  ierarhul  a  oficiat  slujba  vecerniei,  în  aceeaşi 
biserică,  cu  care  prilej  de  asemenea  a  ţinut  cuvînt  de  învăţătură.  Tot  în  cadrul 
acestei  slujbe  a  predicat  şi  preotul  Vasile  Sabău  de  la  Pişcolt,  secretar  proto- 
popesc  Cărei. 

Huţa.  Duminică,  16  august  1987,  P.S.  Episcop  Vasile  a  dăruit  puţinilor  şi  mai 
ales  bunilor  credincioşi  din  filia  Huţa  (parohia  Finiş),  prot.  Beiuş,  o  nespus  de 
mare  bucurie  sufletească,  săvîrşind  Sf.  Liturghie,  la  frumoasa  bisericuţă,  con¬ 
struită  în  1926  din  piatră  şi  din  lemn.  La  numărul  mic  de  credincioşi  din  filie 
s-au  adăugat  şi  alţii,  foarte  mulţi,  din  matră  care,  împreună  cu  ierarhul  şi 
preoţii  slujitori,  au  parcurs  cei  22  km  de  pitoresc  drum  cu  un  trenuţ  forestier. 
Toţi  credincioşii  împreună  cu  cîntăreţii  din  matră  şi  din  Beiuş  au  dat  răspun¬ 
surile  liturgice.  De  asemenea,  a  participat  şi  un  însemnat  număr  de  credin¬ 
cioşi  ai  bisericii  reformate  din  Finiş,  împreună  cu  preotul  lor  Mâthe  Vasile,  care 
a  adus  un  salut  în  spirit  ecumenist,  iar  după  încheierea  Sf.  Liturghii  credin¬ 
cioşii  ortodocşi  şi  reformaţi  au  intonat,  alternativ,  cîteva  cîntări  bisericeşti.  Păr. 
prot.  Teodor  Cios  a  urat  bun  venit  chiriarhului,  iar  preotul-paroh  Simion  Luncan 
a  făcut  raport  despre  starea  religioasă  a  credincioşilor  din  filie  şi  din  matră.  In 
cuvintul  de  învăţătură,  ierarhul  a  dat  mulţumită  bunului  Dumnezeu  că  i-a  ajutat 
să-şi  împlinească  o  veche  dorinţă  de  a  veni  să  se  roage  cu  bunii  credincioşi  ai 
acestei  sfinte  şi  frumoase  bisericuţe,  ca  şi  cu  cei  din  matră,  aducîndu-le  cuvinte 
de  laudă  pentru  credinţa  lor  puternică  în  Dumnezeu  şi  pentru  dragostea  şi  ata¬ 
şamentul  lor  sincer  faţă  de  Biserica  strămoşească  ortodoxă  română,  ca  şi  pentru 
hărnicia  lor  gospodărească  şi  cetăţenească.  Desigur  că,  la  aceasta,  o  contribuţie 
însemnată  o  are  şi  noul  şi  tînărul  preot  care  dă  dovadă  că  este  un  vrednic 
păstor  sufletesc,  plin  de  rîvnă  şi  zel  pastoral,  a  subliniat  vorbitorul.  Totodată  şi-a 
exprimat  profunda  satisfacţie  pentru  marele  număr  de  credincioşi  reformaţi  pre¬ 
zenţi,  în  frunte  cu  distinsul  lor  preot,  ceea  ce  dovedeşte  buna  şi  frăţeasca  con¬ 
vieţuire  dintre  credincioşii  şi  preoţii  celor  două  biserici,  fapt  ce  contribuie  şi  la 
întărirea  unităţii  sufleteşti  a  întregului  popor  din  patria  noastră.  In  drum  spre 
Huţa,  ierarhul  a  vizitat  biserica  din  matra  Finiş,  rămînînd  mulţumit  de  cele  văzute. 

Creaca.  In  seara  zilei  de  29  august  1987,  de  sărbătoarea  Tăierii  Capului  Sf. 
Ioan  Botezătorul,  P.  S.  Episcop  Vasile  a  oficiat  vecernia  în  parohia  Creaca,  prot. 
Zalău,  sub  cerul  liber,  la  prispa  străvechii  biserici  de  lemn  (monument  istoric). 
După  otpust,  păr.  prot.  M.  Andreescu  a  rostit  un  cald  cuvînt  de  bun  venit 
P.  S.  Sale,  iar  preotul-paroh  a  făcut  o  scurtă  dare  de  seamă  asupra  vieţii  reli¬ 
gioase  din  parohie  şi  a  realizărilor  gospodăreşti.  In  cuvîntul  de  învăţătură,  chiriarhul 
a  lăudat  pe  credincioşi  şi  pe  vrednicul  lor  păstor  sufletesc,  preotul  Romei  Tudo- 
ran,  pentru  grija  deosebită  ce  o  arată  sfîntului  lor  locaş  de  închinăciune,  care 
prin  vechimea  sa  de  aproape  400  de  ani  stă  mărturie  despre  tăria  şi  statornicia 
credinţei  strămoşeşti  în  sufletele  înaintaşilor,  ca  şi  despre  continuitatea  neîntre¬ 
ruptă  a  neamului  nostru  românesc  pe  aceste  meleaguri.  Ii  îndeamnă  pe  credin¬ 
cioşi  să  se  arate  în  continuare  demni  urmaşi  ai  moşilor  şi  strămoşilor,  iubitori  de 
glie  şi  iubitori  de  Dumnezeu.  Totodată,  i-a  felicitat  pentru  frumoasa  şi  moderna 
casă  parohială  ridicată  cu  cîţiva  ani  în  urmă.  Preotul-paroh  Romei  Tudoran, 
pentru  rodnica  activitate  duhovnicească  şi  gospodărească,  a  fost  distins  cu  ran¬ 
gul  de  iconom,  întru  care  a  şi  fost  hirotesit. 

In  drum  spre  Creaca,  chiriarhul  a  vizitat  biserica  din  oraşul  Şimleul  Sil- 
vaniei,  în  curs  de  pictare,  declarîndu-se  mulţumit  de  calitatea  lucrării. 

La  toate  sfintele  slujbe,  ierarhul  i-a  îndemnat  pe  credincioşi  să  muncească 
cu  rîvnă  pe  ogoare  şi  la  celelalte  locuri  de  muncă  şi  să  se  roage  pentru  sălăş- 
luirea  unei  păci  durabile  în  întreaga  lume. 


Diacon  Dr.  Teodor  Savu 


Din  relaţiile  ecumenice  bisericeşti 


1200  DE  ANI  DE  LA  SINODUL  VII  ECUMENIC 

787—1987 


Intre  10 — 18  octombrie  1987  s-au  sărbătorit  la  Constantinopol  1200  de  ani 
de  la  un  mare  eveniment  creştin:  al  Şaptelea  Sinod  ecumenic  din  anul  787  care 
şi-a  desfăşurat  lucrările  în  oraşul  Niceea,  iar  ultimele  două  şedinţe  în  Constan¬ 
tinopol.  împărăteasă  a  Bizanţului  era  Irina,  canonizată  mai  tîrziu  pentru  rolul 
jucat  în  restabilirea  cultului  icoanelor,  patriarh  la  Constantinopol  era  Tarasie, 
iar  papă  la  Roma  Adrian  1. 

Sărbătorirea  a  fost  organizată  de  Patriarhia  ecumenică  şi  de  „ Societas  inter - 
nationalis  historiae  conciliomm  investigandae1* ,  din  cadrul  Universităţii  din  Augs- 
burg,  condusă  de  Mgr.  prof.  Dr.  Walter  Brandmiiller.  Lucrările  s-au  desfăşurat 
la  „Pera  Pallace  Istanbul"  şi  la  fosta  Şcoală  teologică  de  pe  insula  Halki. 

Participanţii  în  număr  de  120,  în  afară  de  observatori  şi  vizitatori,  au  fost 
primiţi  de  S.  S.  Patriarhul  Dimitrios,  sîmbătă,  10  octombrie  în  cadrul  vecerniei 
din  catedrala  Sf.  Gheorghe.  Duminică,  11  octombrie,  S.  S.  a  oficiat  o  Sfîntă 
Liturghie  dedicată  amintirii  Sinodului  VII,  înconjurat  de  un  sobor  de  ierarhi 
din  Constantinopol  şi  din  Grecia.  A  fost  invitat  ca  şi  concelebrant  şi  scriitorul 
rîndurilor  de  faţă.  După  slujbă  S.  S.  a  oferit  un  prînz  în  saloanele  unui  mare 
restaurant  din  Constantinopol,  iar  dupâ-amiază  au  început  lucrările  propriu-zise. 

In  numele  Patriarhiei  Ecumenice  a  vorbit  I.  P.  S.  Mitropolit  Hrisostomos  de 
Myra  despre  „Teologia  icoanei**,  iar  din  partea  romano-catolicâ  a  vorbit  Mgr. 
Michele  Maccarrone,  preşedintele  Comisiei  pontificale  de  ştiinţe  istorice.  A  salu¬ 
tat  congresul,  în  numele  organizatorilor,  Mgr.  Walter  Brandmiiller. 

Din  partea  Bisericii  Ortodoxe  Române  au  participat:  Mitropolitul  Dr.  Antonie 
Plămădeală  al  Ardealului,  cu  o  comunicare  intitulată:  „ Teologia  icoanelor  pe 
sticlă  din  Transilvania^ ,  cu  proiecţii  de  diapozitive,  P.  S.  Episcop  Dr.  Vasile  Costin, 
cu  o  comunicare  despre:  „Teologia  icoanelor  în  imnele  Sf.  Ioan  Damaschin 
Arhidiacon  dr.  Constantin  Voicu,  rectorul  Institutului  Teologic  Universitar  din 
Sibiu,  cu  o  comunicare  intitulată:  „Sf.  Ioan  Damaschinul  ca  pregătitor  al  hotă - 
ririlor  dogmatice  ale  sinodului  VII  ecumenic “  şi  prof.  dr.  Emilian  Popescu  de  la 
Institutul  Teologic  Universitar  din  Bucureşti,  cu  o  comunicare  intitulată:  „ Despre 
organizarea  bisericească  a  Peninsulei  Balcanice  în  sinodul  al  VlI-lea  de  la  Niceea 

Luni,  12  octombrie,  toţi  congresiştii  au  participat  la  o  slujbă  oficiată  de  S.  S. 
Patriarhul  ecumenic  Dimitrios  I  în  catedrala  „Sfînta  Sofia'1  din  Niceea,  azi  Iznik, 
locul  în  care  s-a  ţinut  Sinodul  al  VlI-lea  ecumenic.  Catedrala,  zidită  în  secolul 
IV,  astăzi  doar  pereţi  fără  acoperiş,  scufundată  la  cca  5  m  în  pămînt  dar,  bine¬ 
înţeles,  degajată  împrejur  de  depunerile  de  16  secole,  este  bine  conservată. 
Niceea  este  situată  la  cca  200  km  în  interiorul  Asiei  Mici.  Cu  prilejul  acestei 
festivităţi  au  sosit  din  Grecia  un  număr  mare  de  pelerini,  cu  autobuze,  printre 
care  un  număr  mare  de  episcopi  şi  preoţi. 

A  doua  zi  a  fost  vizitată  fosta  Şcoală  Teologică  a  Patriarhiei  Ecumenice  de 
la  Halki,  care  încă  mai  păstrează  o  bibliotecă  foarte  veche  şi  bogată.  S-au  con¬ 
tinuat  comunicările  ştiinţifice  acolo,  pînâ  seara.  La  înapoierea  spre  Constanti¬ 
nopol  a  fost  vizitată  cea  mai  mare  dintre  Insulele  Principilor  Buyuk  A  da  şi 
apoi  Calcedonul. 


DIN  RELAŢIILE  ECUMENICE  BISERICEŞTI 

Dintre  numeroşii  participanţi,  oameni  de  ştiinţă,  teologi  şi  prelaţi  din  Răsă¬ 
rit  şi  din  Occident,  reţinem  doar  cîteva  nume;  numărul  lor  fiind  foarte  mare. 
Toţi  au  prezentat  teme  legate  de  al  Vll-lea  Sinod  ecumenic,  deciziile  lui,  împre¬ 
jurările  istorice  în  care  s-a  ţinut,  rolul  împărătesei  Irina,  al  patriarhului  Tarasie 
şi  al  papei  Adrian  I.  Iată  cîteva  nume,  în  afara  celor  deja  menţionate:  Dr.  Evan- 
ghelos  Hrisos  (Ioanina,  Grecia),  Dr.  C.  Hristu  (Tesalonic,  fost  ministru  al  Cul¬ 
turii  în  Grecia),  prof.  Jean  Gaudemet  (Franţa,  fost  director  al  Cultelor),  prof. 
Spiros  Troianos  (Atena),  Ierom.  Dr.  Atanasie  Jeftici  (Jugoslavia),  F.  Boespflug 
(Franţa),  Heinz  Ohme  (R.  F.  G.,  Univ.  Erlangen),  Dr.  Vittorio  Peri  (Bibliotecarul 
Vaticanului),  prof.  Dr.  Nelson  Minnich  (Washington  D.  C.),  Dr.  Johannes  Irmscher, 
(Berlin,  R.  D.  G.),  I.  P.  S.  Dr.  Atanasios  Pappas,  Mitropolit  de  Elenupolis  (Pa¬ 
triarhia  Ecumenică),  I.  P.  S.  Dr.  Vartolomeu  de  Filadelfia  (Patriarhia  Ecumenică), 
prof.  dr.  Herman-Josef  Vogt  (Tlibingen,  R.  F.  G.),  Dr.  Sergius  Michalski  (Augs- 
burg,  R.  F.  G.)  ş.  a. 

Comunicările  ştiinţifice  au  fost  comentate,  completate  şi  de  înalt  nivel.  Par¬ 
ticipanţii  au  participat  la  un  concert  dat  în  biserica  Sf.  Irina  de  către  un  cor  de 
copii  din  Augsburg,  au  vizitat  celebrele  biserici  „Sf.  Sofia**,  „Sf.  Sergiu  şi  Vachw, 
„Sf.  Teodor  Studitul**,  „Momi  tis  choras4*  şi  altele.  De  asemenea  au  vizitat  muzeul 
Topkapî  şi  cîteva  moschei  celebre.  S-a  oficiat  un  parastas  la  mormîntul  fostului 
patriarh  Athenagoras  I. 

înainte  de  plecare,  congresiştii  au  fost  primiţi  din  nou  de  către  S.  S.  Pa¬ 
triarhul  Ecumenic.  Conducătorul  delegaţiei  Bisericii  Ortodoxe  Române,  Mitro¬ 
politul  Antonie  al  Ardealului,  a  fost  primit  într-o  audienţă  privată  de  S.  S.  Pa¬ 
triarhul  Ecumenic,  cu  care  prilej  i-a  înmînat  un  Mesaj  din  partea  P.  F.  Patriarh 
Teoctist  al  Bisericii  Ortodoxe  Române,  avînd  următorul  cuprins: 

Sanctităţii  Sale  Patriarhul  Ecumenic 

Dimitrios  I 

Fanar,  Istanbul,  Turcia 

Sanctitatea  Voastră, 

Ne  amintim  cu  multă  căldură  de  vizita  pe  care  Sanctitatea  Voastră,  îm¬ 
preună  cu  distinsa  delegaţie  ce  V-a  însoţit,  aţi  făcut-o  Bisericii  şi  ţării  noastre, 
în  a  doua  decadă  a  lunii  septembrie  a.  c.  Această  vizită  şi  conliturghisirea  noastră 
au  înscris  noi  pagini  în  cartea  de  aur  a  legăturilor  dintre  Biserica  noastră  şi 
Tronul  ecumenic  al  Constantinopolului.  Păstrăm  încă  viu  in  inimile  noastre  ecoul 
vizitei  Sanctităţii  Voastre  în  România. 

Ne  bucurăm  să  transmitem  Sanctităţii  Voastre  acest  mesaj  de  dragoste  cu 
prilejul  Colocviului  internaţional  istorico -teologic  ce  va  avea  loc  în  acel  oraş.  la 
care  va  participa  şi  o  delegaţie  a  Bisericii  Ortodoxe  Române,  condusă  de  1.  P.  S. 
Mitropolit  Antonie  al  Transilvaniei. 

înălţînd  rugăciuni  către  Bunul  Dumnezeu  pentru  a  Vă  ţine  în  deplină  să¬ 
nătate  şi  putere  de  muncă ,  spre  binele  Ortodoxiei  şi  unităţii  întregii  creştină¬ 
tăţi,  Vă  îmbrăţişăm  cu  dragoste  sfîntă  în  Domnul  nostru  Iisus  Hristos. 


Bucureşti,  8  octombrie  1987 


Teoctist 

Patriarhul  Bisericii  Ortodoxe  Române 


Sanctitatea  Sa  Patriarhul  Dimitrios  I  a  primit  cu  multă  satisfacţie  acest 
Mesaj,  amintindu-şi  cu  bucurie  de  recenta  călătorie  pe  care  a  făcut-o  în  Ro¬ 
mânia,  vizitînd  mănăstirile  din  Moldova  şi  din  jurul  Bucureştilor  şi  înnoind 
legăturile  de  dragoste  şi  colaborare  cu  Biserica  Ortodoxă  Română.  A  transmis 
salutări  frăţeşti  P.  F.  Patriarh  Teoctist  şi  o  medalie  instituită  cu  prilejul  săr¬ 
bătoririi  a  1200  de  ani  de  la  ultimul  Sinod  ecumenic.  Medalia  a  fost  înmînată 

MITROPOLIA  ARDEALULUI 


I.  P.  S.  Mitropolit  Antonie,  intr-un  cadru  festiv  în  Catedrala  Patriarhiei  Ecume¬ 
nice,  în  prezenţa  tuturor  participanţilor  la  Congres. 

Congresul  de  la  Canstantinopol  a  adunat  împreună  reprezentanţi  ortodocşi  şi 
romano-catolici,  pentru  care  Sinoadele  ecumenice  sînt  „îndreptătoare  ale  cre¬ 
dinţei"  şi  garanţii  ale  interpretării  corecte  a  Sfintei  Scripturi  şi  a  Sfintei  Tra¬ 
diţii.  Un  mare  accent,  în  comunicările  ştiinţifice,  s-a  pus  pe  problema  recepţiei 

şi  a  aprobării  Sinoadelor  în  general,  stabilindu-se  cu  exhaustivitate  rolul  împă¬ 

raţilor  bizantini,  al  patriarhului  de  Constantinopol,  al  papei  de  la  Roma  şi,  bine¬ 
înţeles,  al  Bisericii  ca  organ  ultim  şi  definitiv  de  decizie.  Unele  opinii  care  au 
încercat  să  stabilească  diferenţe  între  recepţie  şi  aprobare,  socotind  recepţia  ca 
un  act  pasiv  şi  nu  ca  o  acceptare,  dorind  să  mute  accentul  pe  o  aprobare  expresă 
care  ar  fi  trebuit  dată  de  „cineva  mai  mare“,  —  în  urma  discuţiilor  la  care  a 
participat  şi  Mitropolitul  Antonie  şi  ceilalţi  membri  ai  delegaţiei  Bisericii  Orto¬ 
doxe  Române  au  fost  reduse  la  învăţătura  clasică  a  Bisericii  că  hotărîrile  erau 
ale  Sinoadelor,  că  ele  erau  receptate  de  Bisericile  locale  şi  că,  în  final,  Biserica 
în  totalitatea  ei  era  aceea  care  punea  pecetea  finală,  acceptînd  sau  nu  un  Sinod 
ca  ecumenic.  Se  ştie  că  au  fost  cazuri  în  care  Sinoade  declarate  formal  ecu¬ 

menice ,  au  fost  respinse  de  Biserică  şi  nu  şi-au  menţinut  acest  statut.  Este  cazul 
şi  cu  aşa-zisele  Sinoade  ecumenice,  organizate  doar  de  Biserica  apuseană,  după 
anul  1054,  ajungînd  în  total  la  mai  mult  de  20.  Discuţiile  asupra  acestora  au  fost 
la  Congresul  de  la  Constantinopol  doar  tangente,  deoarece  a  fost  limpede  că 
lipsimdu-le  receptarea  de  către  întreaga  Biserică,  ele  nu  pot  avea  caracter  de 

Sinoade  ecumenice. 

Acordul  asupra  ecumenicităţii  celor  şapte  dintîi  a  fost  însă  unanim,  aşa  cum 
este  de  altfel  şi  în  doctrina  celor  două  Biserici,  ortodoxă  şi  romano-catolică. 

Cît  priveşte  Sinodul  al  VlI-lea,  în  special,  el  a  făcut  dovada  că  cele  două 
Biserici  au  gîndit  la  fel  cu  privire  la  restabilirea  cultului  icoanelor  şi  au  stabi¬ 
lit  drept  normă  a  credinţei  că:  învăţătura  Părinţilor  este  ascultată  ca  şi  cuvintul 
lui  Dumnezeu  şi  ea  ne-a  aşezat  pe  calea  cea  dreaptă.  Părinţii  propovăduiesc,  fiii 
supuşi  ascultă  şi  în  faţa  Mamei  noastre  (Biserica),  ne  bucurăm  cu  recunoştinţă 
de  tradiţia  Sfintei  Biserici  soborniceşti  (Mansi  13,  127).  De  aceea  chiar  acest 
Sinod  a  anatemizat,  în  „a  IV-a  anatemă",  pe  cei  care  ar  respinge  tradiţia  scrisă 
şi  nescrisă  a  Bisericii. 

Congresul  de  la  Constantinopol  a  fost,  printre  altele,  şi  semnul  dorinţei  de 
unitate  a  celor  două  Biserici  din  zilele  noastre,  şi  o  manifestare  ecumenică  me¬ 
nită  să  sporească  zelul  celor  pe  care  Dumnezeu  îi  cheamă  ca  şi  pe  cei  din  tre¬ 
cut  şi  astăzi  la  o  asemenea  lucrare. 

Dr.  ANTONIE  PLAMADEALA 
Mitropolitul  Ardealului 


Din  relaţiile  externe  bisericeşti 


INTERVIU  CU  I.  P.  S.  MITROPOLIT  Dr.  ANTONIE  PLAMADEALA 

AL  ARDEALULUI,  ROMÂNIA  * 


Întrebare:  Se  ştie  că  anul  trecut  Comisia  internaţională  mixtă  de  dialog  din- 
tre  ortodocşi  şi  romano -catolici,  întrunită  la  Bari  (Oasi  Santa  Maria),  a  trecui 
prin  dificultăţi  care  au  împiedecat  încheierea  unui  acord  asupra  temelor  discu¬ 
tate.  Care  a  fost  situaţia  în  anul  acesta? 

Mitropolitul  Antonie  al  Ardealului:  In  continuarea  discuţiilor  de  anul  tre¬ 
cut,  neîncheiate,  ne-am  întîlnit  din  nou  între  9 — 16  iunie  1987  tot  la  Bari,  la  invi¬ 
taţia  Exc.  Sale  Arhiepiscopul  Mariano  Magrassi.  De  data  aceasta  am  putut  fina¬ 
liza  ceea  ce  începusem  încă  în  Creta  în  1984  şi  am  semnat  cu  unanimitatea  celor 
prezenţi,  un  Document  final  intitulat:  „ Credinţă ,  Taine  şi  unitatea  Bisericii ". 

Întrebare:  Au  fost  prezente  toate  Bisericile  ortodoxe  sau,  ca  şi  anul  trecut , 
unele  Biserici  au  refuzat  să  participe? 

Mitropolitul  Antonie:  Au  lipsit  Bisericile  Rusiei,  Gruziei  şi  Cehoslovaciei, 
dar  nu  pentru  că  au  refuzat  să  participe,  ci  din  motive  „obiective*4.  Potrivit  hotă- 
rîrilor  Conferinţei  a  IlI-a  Preconciliare  ortodoxe  (Chambesy,  1986),  în  astfel  de 
situaţii  dialogul  se  continuă,  absenţii  urmînd  a  accepta  hotărîrile  majorităţii. 

întrebare:  Prin  urmare  Bisericile  Greciei,  Ierusalimului  şi  celelalte  care 
s-au  retras  în  timpul  dialogului  (Serbia  şi  Cipru),  de  data  aceasta  au  fost  pre¬ 
zente.  Cum  s-a  rezolvat  impasul  de  anul  trecut?  Ce  elemente  noi  au  permis 
anul  acesta  acestor  Biserici  să  participe? 

Mitropolitul  Antonie:  Impasul  nu  s-a  rezolvat  şi  nu  au  apărut  elemente  noi. 
Motivele  de  anul  trecut,  şi  anume  anumite  acţiuni  prozelitiste  romano-catolice 
prin  uniatism  şi  prin  alte  mijloace,  au  fost  reclamate  de  Bisericile  Greciei,  Ieru¬ 
salimului  şi  de  altele,  printre  care  şi  de  Biserica  Ortodoxă  Română,  şi  în  anul 
acesta.  Dialogul  s-a  reluat  însă  deoarece  potrivit  hotărîrilor  Celei  de  a  IlI-a 
Conferinţe  ortodoxe  Preconciliare;  dialogul  nu  se  poate  întrerupe  decît  cu  acor¬ 
dul  tuturor  Bisericilor  ortodoxe.  In  caz  de  dificultăţi  de  care  s-ar  plînge  unele 
Biserici,  recomandarea  e  să  se  încerce  rezolvarea  dificultăţilor,  în  măsura  posi¬ 
bilului,  în  cadrul  Comisiei  mixte  de  dialog.  Aşa  se  face  că  în  anul  acesta  la 
Bari  s-a  propus  şi  s-a  aprobat  să  se  creeze  o  Comisie  mixtă  restrînsă,  ajutată 
de  specialişti,  care  să  trateze  problema  Prozelitismului  romano-catolic  şi  a  Unia- 
tismului,  urmînd  să-şi  prezinte  concluziile  într-o  plenară  viitoare  a  Comisiei 
mixte  de  dialog.  După  ce  s-a  hotărît  acest  lucru,  ortodocşii  au  socotit  că  pot 
continua  dialogul  şi  aşa  s-a  ajuns  la  elaborarea  în  comun  a  unui  Document. 
Aceasta  înseamnă  un  pas  înainte. 

întrebare:  Este  un  real  pas  înainte?  Este  acest  pas  asemănător  cu  cei  făcuţi 
în  primele  trei  întîlniri  ale  Comisiei  mixte  de  dialog? 

Mitropolitul  Antonie:  Este  un  pas  înainte  în  ceea  ce  priveşte  constatarea 
credinţei  comune  cu  privire  la  cele  trei  Sacramente  de  iniţiere:  Botezul,  Mirun- 


*  Interviu  despre  Bari  cu  Francesco  Strazzari,  care  a  apărut  parţial  în  IL 
REGNO  —  Italia,  iar  în  întregime  şi  în  limba  spaniolă,  în  revista  VIDA  NUEVA, 
Madrid,  nr.  35,  1987,  p.  35 — 36. 

gerea  şi  Euharistia.  Este  însă  un  pas  pe  loc,  pentru  prima  oară  în  acest  dialog, 
cu  privire  la  practica  apuseană  a  Botezului,  diferită  de  cea  răsăriteană  (prin 
turnare,  în  loc  de  scufundare),  şi  cu  privire  la  faptul  că  în  Apus  pot  boteza  şi 
diaconii,  în  timp  ce  în  Răsărit  numai  preoţii  şi  episcopii.  De  asemenea  nu  s-a 
ajuns  la  un  text  de  acord  cu  privire  la  ordinea  şi  timpul  administrării  celor  trei 
taine,  în  Apus  putîndu-se  da  Euharistia  înaintea  Mirungerii,  iar  Mirungerea 
fâcîndu-se  tîrziu,  la  vîrsta  adultă. 

întrebare:  Aceste  deosebiri  pot  împiedeca  unirea  celor  două  Biserici? 

Mitropolitul  Antonie:  Da,  pentru  că  în  timp  ce  catolicii  văd  în  aceste  dife¬ 
renţe  doar  diferenţe  de  practică,  ortodocşii  avertizează  că  aceste  practici  au  grave 
implicaţii  doctrinare. 

întrebare:  In  cazul  acesta  se  poate  vorbi  de  un  eşec  al  sesiunii  de  la  Bari 
şi  in  anul  acesta? 

Mitropolitul  Antonie:  Cred  că  nu.  Un  Document  s-a  semnat  totuşi.  Nu  e 
un  Document  în  întregime  de  acord ,  dar  e  un  Document  de  dialog.  Eu  am  pro¬ 
pus  ca  pentru  ieşirea  din  impas,  să  se  prefere  în  cele  din  urmă,  ca  o  soluţie 

extremă,  un  astfel  de  document,  în  care  să  se  înscrie  punctele  de  acord,  care 

sînt  numeroase,  dar  şi  cele  de  dezacord,  enumerate  mai  sus,  urmînd  ca  acestea 
să  facă  obiectul  unor  studii  speciale  din  partea  ambelor  părţi,  care  să  constituie 
mijloace  de  evaluare  a  dialogului  în  ziua  în  care  se  va  ajunge  la  o  evaluare  glo¬ 
bală,  de  către  ambele  Biserici.  Soluţia,  ca  să  nu  se  ajungă  la  aceasta,  ar  fi  fost 

ca  ambele  Biserici  să  recunoască  validitatea  numai  a  practicilor  tradiţionale 
vechi,  dar  nu  s-a  putut  ajunge  la  unanimitate  în  privinţa  aceasta. 

întrebare:  Credeţi  că  se  va  ajunge  cîndva  la  o  astfel  de  unanimitate  şi  cre¬ 
deţi  că  o  astfel  de  unanimitate  e  absolut  necesară? 

Mitropolitul  Antonie:  Acest  lucru  va  trebui  să  facă  obiectul  unei  decizii 
panortodoxe.  O  parte  din  teologii  ortodocşi  din  Comisia  mixtă  internaţională  de 
dialog  n-au  avut  curajul  să  se  pronunţe  în  această  privinţă. 

întrebare:  Dumneavoastră  faceţi  parte  dintre  aceştia? 

Mitropolitul  Antonie:  Eu  am  propus  ca  ortodocşii  să  accepte  în  text  o  de¬ 
claraţie  romano-catolicâ  precum  că  romano-catolicii  şi  ortodocşii  au  aceeaşi  cre¬ 
dinţă  cu  privire  la  cele  trei  Taine  de  iniţiere  şi  că  numai  expresia  lor  practică 
diferă,  în  special  la  romano-catolici.  Declaraţia  e  răspîndită  în  tot  textul  în  care 
se  recunoaşte  canonicitatea  practicii  vechi,  ortodoxe,  în  Biserica  nedespărţită  a 
primelor  veacuri,  şi  se  accentuează  semnificaţiile  doctrinare  ale  practicii  vechi. 
Am  propus  de  asemenea  să  se  înscrie  în  Documentul  de  la  Bari  hotârîrea  Sino¬ 
dului  de  la  Constantinopol  din  879 — 880,  ca  fiecare  scaun  episcopal  să-şi  păstreze 
practicile  sale  tradiţionale,  atît  Biserica  Romei,  cît  şi  cea  de  la  Constantinopol, 
cit  şi  scaunele  din  Orient  (la  Mansi,  XVII,  489  b),  subînţelegîndu-se  că  în  cadrul 
aceleiaşi  doctrine  au  coexistat  practici  diferite,  fără  ca  acestea  să  ducă  la  rup¬ 
turi  în  Biserică.  Această  hotârîre  ar  putea  deveni  un  model  de  unitate,  dacă  atît 
Răsăritul  cît  şi  Apusul  vor  conveni  că  o  pot  aplica  la  cazul  concret  al  deosebi¬ 
rilor  privitoare  la  cele  trei  Taine  în  cauză.  Hotărârea  acestui  sinod  a  fost  reţi¬ 
nută  în  textul  de  la  Bari,  ceea  ce  e  o  portiţă  de  speranţă.  Cu  aceasta  se  şi  în¬ 
cheie  Documentul  de  la  Bari. 

întrebare:  Acest  document  conţinind  rezerve ,  poate  lăsa  dialogul  să  con¬ 
tinue? 

Mitropolitul  Antonie:  Da.  Rezervele  vor  intra  în  cercetare  specială,  iar  dia¬ 
logul  va  continua.  Următoarea  întîlnire  a  Comisiei  va  fi  în  anul  viitor  în  Fin¬ 
landa. 

întrebare:  Personal,  credeţi  că  obstacolele  vor  putea  fi  depăşite? 

Mitropolitul  Antonie:  Cred  că  ne  vom  întîlni  cu  obstacole  mai  mari  în 
viitor,  cînd  vom  aborda  problema  primatului  papal  şi  a  infailibilităţii,  şi  atunci 
acestea  de  azi  îşi  vor  pierde  din  însemnătate.  Chiar  problemele  privitoare  la 
uniatism  şi  la  prozelitism  vor  putea  deveni  mai  importante  decît  aceste  deose¬ 
biri  de  practici  rituale.  Dar  să  punem  problema  şi  în  alţi  termeni:  Dacă  vom 
ajunge  să  rezolvăm  probleme  ca  acelea  privind  uniatismul  şi  prozelitismul,  pri¬ 
matul  papal  şi  infailibilitatea,  diferenţele  cu  privire  la  practicile  rituale  îşi  vor 

micşora  substanţial  importanţa  şi  îşi  vor  găsi  şi  soluţiile.  Dacă  problemele  men¬ 
ţionate  mai  sus  nu  vor  putea  fi  rezolvate,  sau  vor  rămîne  în  studiu  perpetuu, 
atunci  şi  cele  privitoare  la  ordinea,  timpul,  săvîrşitorul  şi  practicarea  celor  trei 
Taine  de  iniţiere  îşi  vor  mări  însemnătatea  şi  se  vor  transforma  în  bariere  în 
plus  în  calea  unităţii. 

Dar  dialogul  nu  e  numai  în  mîinile  oamenilorl 


PELERINI  AI  UNITĂŢII  CREŞTINE, 

OASPEŢI  AI  BISERICII  ORTODOXE  ROMÂNE 

De  origine  apostolică,  una  cu  poporul  dreptcredincios  în  mijlocul  căruia 
şi-a  început  misiunea,  la  confluenţa  geografică  a  celor  două  lumi  şi  culturi:  ră¬ 
săriteană  şi  apuseană,  Biserica  Ortodoxă  Română  a  promovat  şi  promovează  o 
atitudine  echilibrată  între  propovăduirea  Evangheliei,  pe  de  o  parte  şi  deschide¬ 
rea  prin  slujire  a  idealurilor  de  unitate  creştină  şi  umană,  pe  de  altă  parte. 
Rostul  şi  menirea  ei  în  aria  misiunii  interne  înregistrate  în  „condica  de  aurM  a 
conştiinţei  creştineşti  şi  româneşti  ne  sînt  bine  cunoscute,  dar  tot  atît  de  măreţe 
îi  sînt  împlinirile  şi-n  aria  ortodoxiei  ecumenice,  încît  putem  astăzi  vorbi  de  par¬ 
ticiparea  Bisericii  Ortodoxe  Române  şi  la  marile  idealuri  ale  refacerii  unităţii 
creştine,  nu  ca  o  noutate,  ci  ca  un  rezultat  al  deschiderii  ei  spre  lume. 

Aşa  cum  a  dăruit  lumii  creştine  mucenici  şi  sfinţi  în  secolele  III — IV,  apoi 
pe  Sf.  Casian,  întemeietorul  monahismului  în  Apus,  pe  Dionisie  cel  Mic,  calcu¬ 
latorul  erei  moderne,  aşijderea  (pe  firul  istoriei)  s-a  angajat  cu  oameni,  cu  idei, 
cu  ajutoare  spirituale  şi  materiale  la  menţinerea  focului  sacru  al  culturii  şi  spi¬ 
ritualităţii  ortodoxe  în  Athos,  Sinai,  Ierusalim,  Antiohia,  Alep  şi-n  multe  alte 
locuri  unde  se  simţea  nevoia;  tot  astfel,  acasă,  a  promovat  o  atitudine  înţeleaptă, 
deschisă  şi  ecumenistă  (cînd  nu  se  putea  vorbi  de  ecumenism)  faţă  de  credin¬ 
cioşii  altor  confesiuni,  cu  care  istoria  i-a  împletit  viaţa. 

Astăzi,  glasul  şi  experienţa  matură  a  ortodoxiei  române  sînt  din  ce  în  ce 
mai  ascultate  în  organismele  creştine  mondiale,  care  luptă  pentru  refacerea  uni¬ 
tăţii  creştine,  dar  i  se  descoperă  şi  mai  mult  latura  ospitalităţii  ca  posibilitate  de 
contact  direct  cu  oameni  şi  realităţi,  „semne  vizibile  ale  unităţii4*. 

Pe  linia  multor  vizite  de  acest  gen  se  înscrie  şi  aceea  a  unui  important 
grup  de  „pelerini  ai  unităţii4'  din  rîndurile  monahilor  şi  monahiilor  aparţinînd 
celor  trei  Biserici  creştine:  Ortodoxă,  Romano -Catolică  şi  Protestantă  din  Austria, 
Belgia,  Elveţia,  Franţa,  R.  F.  Germania,  Grecia,  Italia,  Iugoslavia  şi  Spania.  Acest 
grup  a  fost  condus  de  Mitropolitul  Emilianos  Timiadis,  reprezentant  al  Patriarhiei 
Ecumenice  de  Constamtimopol,  mulţi  ană  în  Consiliul  Ecumenic  al  Bisericilor  şi  de 
Monseniorul  Julian  Hernando  Garcia,  director  al  Secretariatului  Comisiei  Epis¬ 
copale  Spaniole  pentru  relaţiile  interconfesionale,  ambii  mari  prieteni  ai  Bise¬ 
ricii  noastre  şi,  totodată,  cofondatori  ai  grupului  amintit  (acum  17  ani),  cu  deose¬ 
bitul  sprijin  şi  al  Bisericii  Ortodoxe  Române  încă  de  la  fondare  (prin  I.  P.  S. 
Antonie,  cînd  se  afla  la  studii  în  Occident)  şi  apoi  prin  diverse  participări  de 
delegaţi,  în  special  călugăriţe,  la  toate  întrunirile  anuale. 

Anul  acesta  grupul  a  beneficiat  de  generoasa  şi  părinteasca  invitaţie  a 
Prea  Fericitului  Părinte  Patriarh  Teoctist,  care  susţine  şi  promovează  în  frun¬ 
tea  Bisericii  Ortodoxe  Române  ecumenismul  ca  „relaţie  vie  a  dragostei  creştine44, 
bază  a  realizării  unităţii  creştine  şi,  cu  ea,  a  celei  umane.  Pentru  a  oferi  oaspe¬ 
ţilor  prilejul  unui  pelerinaj  cît  mai  complet  la  locurile  cele  mai  reprezentative 
ale  spiritualităţii  monahale  româneşti  (obiectivul  principal  al  vizitatorilor),  cît 
şi  pentru  favorizarea  contactelor  directe  cu  realităţile  vieţii  noastre  bisericeşti, 
Prea  Fericirea  Sa  a  fixat  un  program  de  vizită  în  Moldova,  la  vestitele  mănă¬ 
stiri  voievodale,  permanente  oaze  ale  ortodoxiei  şi  ospitalităţii  româneşti.  Tot¬ 
odată  a  delegat  pentru  buna  desfăşurare  a  programului  pe  P.  C.  Pr.  Soare 

Dumitru,  directorul  Institutului  Biblic  şi  de  Misiune  Ortodoxă,  P.  C.  Pr.  Prof. 
Constantin  Galeriu,  P.  C.  Arhim.  Casian  Crăciun  şi  Dl.  Râducă  Vasile,  asistent 
la  Institutul  Teologic  Universitar  din  Bucureşti. 

Vizita  s-a  desfăşurat,  conform  programului,  între  31  august  şi  12  septem¬ 
brie  a.  c. 

De  la  Bucureşti,  unde  oaspeţii  au  fost  întîmpinaţi  şi  salutaţi  de  reprezen¬ 
tantul  P.  F.  Părinte  Patriarh,  Pr.  Alexandru  Tudor  —  Consilier  Patriarhal  la 
serviciul  Relaţii  externe  bisericeşti,  s-au  îndreptat  spre  Moldova.  S-a  făcut  un 
popas  la  Episcopia  Buzăului,  unde  au  luat  cunoştinţă  despre  importanţa  străve¬ 
chiului  Centru  episcopal,  frumuseţea  acelui  minunat  colţ  de  ţară  şi  ospitalitatea 
P.  S.  Episcop  Epifanie  cu  colaboratorii  P.  S.  Sale. 

In  Moldova  s-au  vizitat  şi  au  avut  loc  întîlniri  cu  călugării  şi  călugăriţele 
de  la  mănăstirile  Agapia,  Vâratec,  Horaiţa,  Bistriţa,  Neamţu,  Secu,  Sihăstria, 
Sfintul  Ioan  cel  Nou,  Suceava,  Dragomirna,  Vorona  (Botoşani),  Episcopia  Roma¬ 
nului  şi  Huşilor,  parohiile  Boroaia  şi  Slâtioara  şi,  bineînţeles,  renumitele  sanc¬ 
tuare  ale  spiritualităţii,  culturii,  artei  şi  conştiinţei  ortodoxe  şi  româneşti,  unice-n 
lume  prin  haina  nemuritoarelor  fresce  exterioare:  Voroneţul  şi  Humorul. 

Toate  mănăstirile,  bisericile  şi  cu  ele  vieţuitorii  au  constituit  permanent 
momente  de  admiraţie  faţă  de  aceste  opere  unice  ale  dreptcredinciosului  popor 
român,  cu  vocaţie  pentru  sfinţenie,  frumos  şi  adevăr.  îmbrăcate  în  mantiile  de 
piatră,  de  lemn  şi-n  cea  a  culorii  vremii,  mănăstirile  noastre  sînt  mereu  însufle¬ 
ţite  prin  hărnicia  călugărilor  şi  călugăriţelor  care,  între  „ora  et  labora",  păstrează 
cu  sfinţenie  moştenirea  trecutului  glorios  al  voievozilor  apărători  ai  ortodoxiei 
şi  ţării,  dar  şi  ai  Europei  în  vremuri  de  bejenie.  Şi  le  mai  rămîne  suficient  timp 
şi  pentru  ospitalitatea  abrahamică  şi  chiar  pentru  ecumenism. 

Ecumenismul  monahismului  românesc  este  tot  atît  de  vechi  ca  şi  el  însuşi. 
Se  ştie  că  Sfîntul  Ioan  Casian  a  dat  reguli  şi  a  întemeiat  în  Apus  monahismul 
zis  occidental.  Un  motiv  în  plus  pentru  monahii  de  azi  care-şi  urmează  pe  unul 
din  marii  înaintaşi. 

De-o  mare  importanţă  au  fost  contactele  cu  stareţii  şi  stareţele,  mai  cu 
seamă  P.  C.  Arhim.  Cleopa,  cu  maicile  Eustochia  Ciucanu,  Nazaria  Niţă,  Eufrasia 
Poiană  (Dealu),  cunoscute  ecumeniste,  Iulia  Aramă  ş.  a.  în  împărtăşirea  directă 
a  experienţei  monahale  din  mănăstirile  noastre. 

In  egală  măsură  oaspeţii  s-au  bucurat  de  participarea  la  slujbe  în  mănă¬ 
stiri,  ocazii  privilegiate  de  a  contacta  spiritualitatea  liturgică  românească,  păstră¬ 
toare  a  tezaurului  credinţei  poporului  în  formele  cele  mai  curate. 

Vizitarea  Voroneţului,  a  Humorului  şi  explicaţiile  date  au  constituit  un  mo¬ 
ment  de  vîrf  al  întîlnirii,  consemnat  ca  celebrare  a  Sinodului  VII  Ecumenic  pe 
pâmint  românesc,  „pâmint  cîntînd  în  imagini". 

Odată  cu  aceste  înalte  locuri  ale  spiritualităţii,  oaspeţii  au  putut  admira 
pretutindeni  frumuseţile  mioritice  ale  plaiurilor  moldoveneşti,  cît  şi  grandioasele 
realizări  ale  noului  în  Patria  noastră. 

La  Bucureşti  conducătorii  grupului  au  fost  primiţi  în  audienţă  de  Prea 
Fericitul  Părinte  Patriarh  Teoctist,  căruia  i-au  împărtăşit  impresiile  şi  i-au  mul¬ 
ţumit  pentru  rara  ocazie  de  a  fi  făcut  o  experienţă  unică,  căci  Biserica  Ortodoxă 
Română  (după  mărturisirea  oaspeţilor)  poate  aduce  astăzi  o  contribuţie  substan¬ 
ţială  la  realizarea  idealurilor  unităţii  creştine.  S-au  vizitat  apoi  mănăstirile 
Cernica,  Ţigăneşti,  Ghighiu  şi  Curtea  de  Argeş,  prilejuri  minunate  de  contact 
cu  vredniciile  şi  vitalitatea  vieţii  monahale  şi  păstrarea  comorilor  de  cultură  şi 
artă  românească  dintre  zidurile  lor. 

Vizita.  în  ansamblu,  a  pelerinilor  pe  calea  unităţii  creştine  prin  modelul 
vieţii  bisericeşti  din  Biserica  Ortodoxă  Română,  a  constituit  un  important  pas 
înainte  şi-o  ocazie  privilegiată  de  a  fi  trăit  momente  unice  de  ecumenism  al 
dragostei,  al  faptei,  aşa  cum  în  cuvinte  măsurate  au  ţinut  să  sublinieze  toţi  oas¬ 
peţii  în  impresia  finală,  consemnată  în  scris: 

„Am  gustat  dragostea  frăţească,  ospitalitatea  generoasă  a  Bisericii  Orto¬ 
doxe  (Române,  s.  n.).  Astfel  am  trăit  autentic  între  „ora  şi  labora".  In  timpul 
împărtăşirii  impresiilor,  agapelor,  vizitării  mănăstirilor  am  fost  profund  sensi¬ 
bilizaţi  spre  marea  speranţă  a  unităţii,  marcaţi  de  căldura,  vitalitatea,  numărul 
credincioşilor,  călugărilor  şi  călugăriţelor  uniţi  cu  Dumnezeu  şi  cu  oamenii  vestind 
armonia  universală.  Oare  nu  ar  fi  acesta  deja  un  model  al  unităţii  cerute  de 
Domnul,  fiindcă  viaţa  monahală  este  imagine  profetică  a  împărăţiei  lui  Dum¬ 
nezeu,  către  care  merge  Biserica  şi  care  este  deja  aici  prezentă  în  chip  tainic? 

Mulţumim  încă  o  dată  Prea  Fericitului  Părinte  Patriarh  Teoctist,  organiza¬ 
torilor  atît  de  devotaţi,  vorbitorilor  atît  de  deschişi,  mănăstirilor  atît  de  primi¬ 
toare  şi  îi  adresăm  lui  Dumnezeu  rugăciunea  noastră  încrezătoare  pentru  a-I 
cere  unitatea  credinţei44. 

Arhim.  Casian  Crăciun 


IMPORTANŢA  REGULILOR  MONAHALE  * 


Temă  vastă  şi  insuficient  dezbătută,  importanţa  regulilor  monahale  ne  intro¬ 
duce  într-o  lume  devenită  de  mult  istorie,  dar  mereu  înviată  cu  fiecare  generaţie 
care  se  mîndreşte  cu  moştenirea  începătorilor  „sfintelor  nevoinţe  ale  desâvîrşirii". 
Mai  mult  ca  oricare  alt  domeniu  de  cercetare,  istoria  vieţii  primelor  obşti  mona¬ 
hale  cere  o  referire  specială  la  creatorii  de  valori  spirituale,  la  marii  piloni,  „pie¬ 
tre  mereu  vii44  ce  stau  temelie  neclintită  la  edificiul  monahismului:  Sf.  Antonie 
cel  Mare,  Sf.  Pahomie  cel  Mare,  Sf.  Vasiile  cel  Mare,  Sfintul  Ioan  Casian,  Sfin- 
tul  Benedict,  pentru  Occident  şi  mulţi  alţii.  Sînt  nume  egale  cu  o  epocă  întreagă, 
ele  însele  sinteză  completă  a  spiritualităţii  creştine  dintr-o  eră  aşa  de  fecundă, 
pe  care  o  mai  numim  şi  „veacul  de  aur“,  care  durează  ceva  mai  mult  decît  limi¬ 
tele  unui  secol  obişnuit. 

Căutînd  o  limitare  a  subiectului  ia  cîteva  consideraţii  de  ordin  general  pri¬ 
vind  epoca  de  început  a  monahismului  organizat,  conturind  în  treacăt  specificul 
vieţii  primelor  comunităţi,  vom  desprinde  cîteva  aspecte  legate  de  continuitate  şi 
actualitate  în  spiritualitatea  monahală  în  lungul  proces  al  drumului  spre  desăvîr- 
şire,  aşa  cum  este  el  străjuit  de  regulile  monahale. 

Originea  monahismului  se  pierde  în  istoria  de  început  a  creştinismului  orga¬ 
nizat,  ieşit  din  proba  încercărilor  romane;  dar  dincolo  de  datele  înregistrate  de 
istoria  bisericească,  adevăratul  său  fondator  este  Mîntuitorul  însuşi  invitînd 
un  tînăr  la  dobîndirea  „vieţii  de  veci44:  „Dacă  voieşti  să  fii  desăvîrşit,  du-te,  vinde 
averea  ta,  dă-o  săracilor  şi  vei  avea  comoară  în  cer;  după  aceea,  vino  şi  urmea- 
ză-Mi44  (Mt.  XIX,  21),  căci  „oricine  a  lăsat  fraţi  sau  surori,  sau  taitâ,  sau  mamă, 
sau  femeie,  sau  copii,  sau  ţarine,  sau  case,  pentru  numele  Meu,  înmulţit  va  lua 
înapoi  şi  va  moşteni  viaţa  veşnică44  (Mt.  XIX,  29). 

Chemarea  M  intui  torului,  în  deplină  libertate  a  sfatului  evanghelic:  „Dacă 
voieşti44,  este  reamintită  de  Sfîntul  Apostol  Pavel,  tot  ca  sfat,  nu  ca  poruncă 
(I  Cor.  VII,  6).  Fără  a  minimaliza  rolul  deosebit  de  important  al  căsătoriei 
ca  poruncă  divină,  Sfîntul  Pavel  propune  în  calea  spre  desăvîrşire  o  variantă 
mai  sigură,  fără  a  ignora  pe  celelalte:  ,Aşa  că,  cel  ce  îşi  mărită  fecioara  bine 
face  (s.  n);  dar  cel  ce  n-o  mărită  şi  mai  bine  (s.  n.)  face44  (I  Cor.  VII,  38).  Pre¬ 
cizarea  Sf.  Apostol  Pavel  fixează  şi  lămureşte  (dacă  mai  era  nevoie)  relaţia  dintre 
monahism  şi  căsătorie.  Mănăstirea  împreună  cu  familia  sînt  cele  două  celuile  ale 
unei  singure  vieţi,  cea  bisericească,  creatoare  de  valori  spirituale  şi  materiale. 
Totodată,  ele  sînt  cele  două  şcoli  ale  formării  caracterului  şi  modelării  sufletului 


•  Comunicare  ţinută  în  faţa  oaspeţilor  Bisericii  Ortodoxe  Române,  repre- 
zentînd  un  grup  ecumenist  de  călugări  şi  călugăriţe  din  întreaga  Europă,  în 
Moldova,  între  31  august — 12  septembrie  1987. 

in  vederea  desâvirşirii  spirituale  şi  umane.  Deşi  metodele  şi  modul  de  aducere 
la  împlinire  sint  diferite,  scopul  este  comun. 

Aşa  cum  putem  vorbi  de  originea  vieţii  sociale  organizate  cu  norme  şi 
legi  de  convieţuire,  atît  în  cadrul  restrîns  al  familiei,  cît  şi  ai  grupărilor  de 
familii,  tot  aşa  putem  vorbi  de  originea  şi  organizarea  vieţii  celor  ce-au  îmbră¬ 
ţişat  calea  renunţării  la  lume,  monahii. 

Odată  cu  organizarea  vieţii  bisericeşti,  în  societatea  greco-romană  se  inau¬ 
gurează  un  nou  mod  de  viaţă  acolo  unde  omul  nu  bănuia  că  se  poate  acomoda. 
Grupuri  de  monahi  părăsesc  oraşele  şi  viaţa  comodă  spre  a  popula  locurile  sin¬ 
gurătăţii,  unde  au  devenit  pionierii  unei  experienţe  unice.  Pustia  a  devenit  izvor 
nesecat  de  valori  spirituale,  grădină  a  frumuseţilor  sufleteşti,  unde  în  locul 
palatelor  şi  aleilor  din  metropole  au  apărut  colibele  modeste  în  care  s-au  născut 
Filocalia,  Patericul,  Vieţile  sfinţilor  şi  o  nouă  înţelegere  a  rolului  omului  celui 
nou,  eliberat  de  patimi  şi  gata  de-a  sluji,  prin  dăruire  totală,  aproapelui  din 
lume.  In  deşertul  nisipos  şi  arid  al  Egiptului  şi  Palestinei  s-au  pus  bazele  uni¬ 
versităţii  la  care  au  ucenicit  primii  candidaţi  la  sfinţenie.  Rolul  cel  mai  impor¬ 
tant  al  retragerii  în  singurătate  a  fost  realizarea  omului  ascezei,  Sfîntul,  floare 
a  pustiei.  Avea  dreptate,  în  acest  sens,  un  scriitor  cînd  îşi  intitula  o  lucrare:  „Şi 
deşertul  a  înflorit I" 

Prima  formă  a  vieţii  monastice  in  Egipt  a  fost  cea  idioritmică.  Sf.  Antonie 
cu  ucenicii  s-au  aşezat  în  pustie,  desfâşurîndu-şi  activitatea  „după  poveţe",  scrise 
la  timp  şi  ajunse  pînâ  în  vremea  noastră,  din  mina  marelui  avă,  în  volumul  I  al 
Filocaliei. 

Destul  de  repede  vieţuitorii  anahoreţi  ai  pustiei  egiptene  s-au  strîns  în  jurul 
marilor  întemeietori  de  obşti,  primul  fiind  Sfîntul  Pahomie  cel  Ma-re  din  Tebaida 
Egiptului  (291 — 348).  De  numele  său  se  leagă  instituirea  vieţii  monahale  organi¬ 
zate.  Pe  lingă  faptul  că  a  adunat  călugări  de  vocaţie  în  obştea  sa,  s-a  ocupat  cu 
alcătuirea  primului  regulament  al  vieţii  călugăreşti.  Regulile  date  de  Sfîntul 
Pahomie  obştii  sale  au  devenit  dreptarul  tuturor  mănăstirilor  cu  viaţă  de  obşte, 
în  tot  Răsăritul  şi  chiar  în  Apus. 

Acest  aspect  este  deosebit  de  semnificativ  pentru  monahism,  în  general  şi 
pentru  situaţia  sa  actuală,  în  special.  Evoluţia  formelor  de  organizare  a  obştilor 
monastice  în  Răsărit  şi  Apus  nu  totdeauna  identică  este  un  rezultat  firesc  al  dez¬ 
voltării  vieţii  creştine  potrivit  accentelor  spiritualităţii  locale,  însă  dincolo  de 
diferenţe  putem  vorbi  de-o  tradiţie  comună  şi  de  surse  comune  în  instituţia 
monahismului. 

Din  Egipt,  unde  s-au  pus  bazele  monahismului  cenobitic,  s-au  întemeiat 
repede  obşti  bine  organizate  după  regula  pahomiană  în  Răsărit  şi  apoi  în  Apus. 

Teologi  şi  călugări  dornici  de-a  transplanta  duhul  vieţii  înfloritoare  al 
obştilor  Sf.  Pahomie  în  toată  lumea  creştină  şi-au  îndreptat  paşii  spre  Egipt  şi 
Palestina,  unde  au  trecut,  etapă  cu  etapă,  prin  şcoala  uceniciei  monahale  şi  apoi 
înarmaţi  cu  experienţa,  dar  şi  cu  regulile  deja  intrate  în  lucrare  ale  Sf.  Pahomie, 
au  fondat  adevărate  oaze  de  adîncă  trăire  creştină,  mănăstirile  noastre,  în  care, 
pînâ  astăzi,  se  respiră  duhul  vieţii  începătorilor. 

Astfel  Sf.  Vasile  cel  Mare,  în  veacul  IV,  după  ce-a  atins  piscul  studiilor 
umaniste  şi  teologice  ale  vremii,  şi-a  simţit  chemarea  desăvîrşirii  la  „şcoala  pus¬ 
tiei"  pe  care  n-o  considera  deloc  inferioară  Atenei,  ba  dimpotrivă.  A  vizitat  şi 
el  obştile  Sf.  Pahomie,  a  cunoscut  toate  aspectele  vieţii  de  singurătate  şi  s-a  inte¬ 
resat  mai  ales  de  organizarea  practică  a  mănăstirilor  egiptene.  Adînc  cunoscător 
al  vieţii  creştine  atît  teoretic,  cît  şi  activ,  practic,  Sfîntul  Vasile  se  întoarce  din 
Orient  cu  un  nou  suflu  pe  care-1  va  imprima  monahismului.  I-a  descoperit  o  nouă 
dimensiune,  nebânuitâ  nici  de  Sf.  Pahomie,  aceea  a  integrării  totale  în  viaţa  Bise¬ 
ricii.  Din  pustia  Tebaidei,  Schetică  şi  a  Nitriei  „luceferii  adevăratei  cinstiri  de 
Dumnezeu",  călugării,  au  strălucit  prin  rugăciune  şi  muncă  în  mijlocul  lumii, 
cu  frămîntările  ei,  dînd  un  nou  impuls  vieţii  creştine  confruntată  cu  multiple 
probleme  de  apărare  a  credinţei  şi  valorilor  creştinismului,  de-a  lungul  veacurilor. 

De  numele  Sfîntului  Vasile  cel  Mare  se  leagă  adevărata  ctitorie  a  mona¬ 
hismului,  devenind  pentru  Răsărit  şi  Apus  părintele  său.  El  a  înfiinţat  în  Pont 

mai  întîi,  patria  sa,  obşti  cărora  le-a  dat  apoi  reguli  precise ,  oare  normalizează 
viaţa  călugărească  între  contemplaţie,  rugăciune  şi  activitate  practică  şi  misio¬ 
nară,  incit  de  la  el  putem  vorbi  de  mănăstiri  organizate,  puse  în  slujba  totală 
a  Bisericii  şi  lumii,  în  general.  Regulile  sale,  cele  mari  55  şi  cele  mici  313,  sint  un 
larg  expozeu  al  principiilor  doctrinare,  avînd  o  bază  scriptică  raportată  la  Evan¬ 
ghelie  şi  una  practică,  referitoare  la  normele  vieţii  creştine.  Departe  de-a  fi  un 
cod  de  legi  din  disciplina  juridică,  ele  formează  coloana  vertebrală  a  vieţii 
călugăreşti,  aşa  cum  au  exprimat-o  fondatorii  şi  urmaşii  lor  pinâ  la  noi. 

Un  alt  moment  demn  de  reţinut  în  evoluţia  vieţii  monahale  în  drumul 
ascendent  spre  desăvârşire  îl  constituie  activitatea  în  acest  domeniu  a  Sf  intui  ui 
Ioan  Castan. 

Pomenirea  numelui  său  în  părţile  ţării  noastre  nu  este  întâmplătoare.  Este 
providenţială,  aşa  cum  providenţială  a  fost  prezenţa  S  fin  tul  ui  acum  aproximativ 
1500  de  ani  în  Dobrogea,  vieţuitor  în  una  din  mănăstirile  existente  pe  atunci 
acolo.  Aşa  cum  îl  pomenim  între  ctitorii  vieţii  călugăreşti  organizate  în  Răsărit 
pe  Sf.  Vasile,  în  egală  măsură  trebuie  asociat  numele  Sf.  Gasian,  oare,  spre  deo¬ 
sebire  de  marele  său  predecesor,  devine  ctitorul  necontestat  al  monahismului  în 
Apus.  Şi  aici  o  remarcă.  S-a  generalizat  ideea  fondării  de  Sfîntul  Gasian  şi 
apoi  Sfîntul  Benedict  a  monahismului  occidental.  Noi  considerăm  că,  cel  puţin 
pentru  perioada  de  început,  putem  vorbi  de  un  singur  monahism  în  Răsărit 
şi  Apus  şi  aceasta  datorită  Sf.  Gasian  răsăritean  din  Dobrogea,  şcolii  în  Orient 
la  ucenicii  Sf.  Pahomie  şi  Vasile  cel  Mare  şi  fondator  al  primelor  mănăstiri  din 
Occident.  De  numele  său  se  leagă  redactarea  regulilor  monahale,  în  mare  parte 
inspirate  din  cele  ale  predecesorilor  săi,  aşa  precum  însuşi  mărturiseşte:  „N-am 
de  gînd  să  descriu  minunile  lui  Dumnezeu,  deşi  am  auzit  despre  multe  şi  minunate 
fapte  de  la  bătrîni  şi  le-am  văzut  eu  singur  înfăptuindu-se  înaintea  ochilor  mei. 
Insă  lâsîndu^le . . .  voi  pune  toată  silinţa  şi  cu  ajutorul  lud  Dumnezeu  să  înfă¬ 
ţişez  cum  se  poate  mai  exact  rânduielile  mănăstireşti  şi  pravilele  sfinţilor  părinţi 
şi  mai  ales  cugetările  lor  despre  începutul  şi  cauzele  principale  ale  celor  mai  mari 
şi  păcătoase  patimi,  pe  oare  le  socot  în  număr  de  opt  şi  despre  lecuirea  lor  după 
tradiţii.  G-îndul  meu  nu  este  de  a  discuta  faptele  măreţe  ale  tui  Dumnezeu,  ci  să 
aduc  ceva  pentru  îndreptarea  moravurilor  şi  pentru  a  ajunge  la  perfecţiune  în 
viaţă,  conducîndu-mâ  de  ceea  ce  am  primit  de  la  stareţii  mei".  Ne  spune  şi  oare-i 
partea  sa  de  contribuţie,  tot  pe  linia  păstrării  legăturii  cu  înaintaşii:  „Introduc 
însă  numai  acea  modificare  în  rînduiala  mea,  că  dacă  unele  din  obiceiurile  din 
Egipt  vor  fi  prea  grele  şi  anevoie  de  înfăptuit  în  ţările  noastre  (Occident,  n.  n.) 
din  oauza  climei  aspre,  atunci  am  să  schimb  ceva,  luînd  în  vedere  regulile 
mănăstirilor  din  Palestina  şi  Mesopotamiia;  căci  dacă  se  va  păstra  măsura  a  tot 
ce  este  cu  putinţă,  atunci  şi  îndeplinirea  va  fi  deopotrivă  desăvîrşită,  chiar 
dacă  mijoacele  şi  priceperea  ar  fi  feluri te“. 

Pe  linia  aceluiaşi  adevăr  privind  originea  comună  a  monahismului  în 
Răsărit  şi  Apus  şi  contribuţiei  deosebite  a  monahilor  de  pe  teritoriul  nostru,  con¬ 
temporani  sau  urmaşi  ai  Sf.  Casian  din  vechea  Scythia  Minor,  în  a  transmite 
Apusului  regulile  vieţii  mănăstireşti,  se  înscrie  un  mare  misionar  străromân:  Sf . 
Niceta  de  Remesiana  (azi  Bela  Palanka,  la  est  de  NiS,  în  Iugoslavia)  (338 — 415), 
prieten  al  Sf.  Paulin  de  Nola.  Cunoscutul  istoric  francez  J.  Zeiller  îd  atribuie 
meritul,  nebănuit  mai  înainte,  de  a  fi  fost  intermediarul  transmiterii  în  Occident 
a  regulilor  monastice  ale  lui  Vasile  cel  Mare,  devenind  astfel  ,4’ancetre  direct  de 
l’ordre  B6n6dictin"  (J.  Zeiller,  Un  ancien  eveque  d'Illiricum  peut-âtre  auteur 
du  Te-Deum,  Saint  Niceta  de  Remesiana,  în  Comptes-rendus.  Acad.  Imscr.  et 
Belles  Lettres,  Paris,  1942,  p.  356 — 369.  Vezi  Ion  Barnea,  Din  istoria  de  început 
a  literelor  pe  teritoriul  românesc,  Secolul  20,  292,  294,  p.  209 — 210,  nota  14). 

Date  şi  mai  precise  privind  originea  comună  a  monahismului  în  Răsărit 
şi  Apus,  cît  şi  influenţa  directă  a  Răsăritului,  în  această  problemă,  asupra  mo¬ 
nahismului  devenit  mai  tîrziu  occidental,  ne  oferă  viaţa  şi  regulile  monahale  ale 
Sfântului  Benedict  de  Nursia  (născut  în  480),  considerat  „Patriarhul  monahismului 
occidental'4. 

Sfîntul  Benedict  nu  este  totuşi  fondatorul  monahismului  occidental,  întrucît 
i-a  precedat  Sf.  Casian,  precum  s-a  văzut,  dînd  reguli  precise  în  limba  latină 

comunităţilor  de  la  Marsilia»  la  cererea  episcopului  Castor  de  Apta  Iulîa,  către 
anul  420  (Despre  rînduielile  chinoviilor  şi  despre  vindecarea  celor  8  patimi  de 
căpetenie ",  in  12  cărţi  şi  Convorbiri  cu  Părinţii ,  în  24  de  părţi).  Sfîntul  Bene- 
dict  „poseda  o  cunoaştere  aprofundată  a  literaturii  monastice.  Sursele  Regulei 
sale  o  demonstrează.  Dar  mai  mult  decît  în  spiritul  literei,  el  a  cunoscut  duhul 

lor.  Marile  principii  spirituale  ale  vieţii  religioase  râmm  neschimbate.  Totuşi» 

pentru  a  asigura  vitalitatea  durabilă  în  Occident»  Sf.  Benedict  concepu  după 
maniera  sa  mijloacele  practice"  (Dictionnaire  de  Spiritualite,  t.  1,  c.  1385). 

Aşa  cum  observă  Dom  E.  Pichery,  călugăr  benedictin,  traducător  al  Confe¬ 
rinţelor  I — VII  în  limba  franceză  (col.  Sources  Chr6tiennes,  t.  1,  Paris,  1955, 
p.  68),  Sf.  Benediot  a  folosit  în  mare  parte  opera  şi  regulile  înaintaşul  ui  său, 

Sf.  Casian :  Trnu  numai  că  dependenţa  este  flagrantă  şi  profundă,  cu  toate  că 
spiritul  este  foarte  personal  şi  notabil  diferent,  dar  două  mărturii  recomandă 
expres  lectura  „Conferinţelor"  şi  „Instituţiilor".  Casian  a  provocat  o  izbucnire 
de  minunate  vocaţii,  de  a  fi  dat,  în  mare  parte,  fizionomia  monahismului  occi¬ 
dental,  de  a  fi  format,  în  fine,  de-a  lungul  anilor,  40  de  generaţii  de  călugări. 
Chiar  în  afara  mănăstirilor  el  fu  din  ce  în  ce  mai  mult  considerat  oa  un  părinte 
prin  excelenţă  ai  căilor  ascetice  şi  mistice;  operele  sale  au  întins  acţiunea  lor 

Bisericii  întregi  şi  exercită  o  influenţă  capitală  asupra  dezvoltării  spiritualităţii 
catolice". 

Am  amintit  aceste  lucruri  cunoscute,  dar  fără  ele  nu  s-ar  putea  găsi  sufi¬ 
ciente  puncte  comune  în  abordarea  tematicii  discuţiilor  noastre  şi- a  paşilor 
concreţi  de- a  descoperi  mesajul  comun  al  vocaţiei  monastice  în  Răsărit  şi  Apus. 
Deşi  configuraţia  monahismului  nu  mai  este  întocmai  ca  la  început  în  Răsărit 
şi  Apus,  totuşi  putem  vorbi  de  preocupări  comune  în  realizarea  scopului  principal: 
descfîrşirea  umană  prin  regulile  vechi  monahale ,  folosind  de  multe  ori  mijloace 
diferite.  Acest  lucru,  de  fapt,  s-a  în  timpi  at  de  la  început.  Sf.  Casian  şi  apoi  Sf. 
Ben edict,  ea  de  altfel  şi  Sf.  Vacile  cel  Mare,  au  acomodat  uşor  regulile  înaintaşilor 
potrivit  sensibilităţilor  şi  realităţilor  vieţii  bisericeşti  şi  sociale  ale  timpului. 

Răsăritul  a  rămas  şi-n  această  direcţie  ortodox  în  atitudinea  faţă  de  moşte¬ 
nirea  monahală  a  fondatorilor.  A  păstrat  cu  fidelitate  spiritul  şi  regulile  Sf.  Vasile 
cel  M.are.  Desigur  şi  aici  se  poate  vorbi  de  o  oarecare  elasticitate  în  ceea  ce 
priveşte  aplicarea  regulilor,  ori  regulamentului  Sf.  Vasile  de- a  lungul  vremuri¬ 
lor,  în  locuri  diferite  şi  situaţii  diverse.  S-a  păstrat  esenţialul.  Monahismul  este 
bajsilian  şi  unitar  pentru  întreaga  Biserică  Ortodoxă.  în  Apus  situaţia  este  dife¬ 
rită,  dar  acest  lucru  depăşeşte  cadrele  comunicării  de  faţă. 

Ceea  ce  este  de  reţinut  în  chip  esenţial  priveşte  continuitatea  şi  actuali¬ 
tatea  moştenirii  operelor  şi  duhului  vieţii  monahale  de  început.  Aşa  cum.  observă 
Dom.  S.  Pichery,  irsufletele  care  învaţă  să  cunoască  aceste  opere  —  referindu-se 
la  Sf.  Casian  —  surprinse  şi  incitate  de -o  lucrare  aitît  de  veche  şi  totuşi  nouă 
nu  vor  refuza  să  bea  din  aceste  ape  mereu  abundente  şi  savuroase"  (loc.  cit., 

p.  68). 

Vorbind  de  importanţa  regulilor  monahale,  ne  gîndim  nu  numai  la  Biserica 
Ortodoxă,  ci  la  întreg  monahismul  creştin,  care  joacă  astăzi  un  rol  deosebit  de 
important  în  viaţa  comunităţilor  noastre.  In  al  doilea  rînd,  observăm  binefacerea 
instituţiei  monahismului  asupra  vieţii  bisericeşti  în  ansamblu  şi  nicidecum  ca  o 
elită  aparte,  separată  de  interesele  majore  ale  credincioşilor.  S-a  considerat  uneori 
monahismul  drept  o  gardă  a  Bisericii,  însă  şi  această  înţelegere  a  lucrurilor  este 
unilaterală  şi  arbitrară. 

Pentru  Biserica  Ortodoxă,  în  special,  şi  cea  Latină,  în  general,  se  poate  vorbi 
astăzi  de-o  tradiţie  neîntreruptă  a  vieţii  monahale  în  spiritul  total  al  regulilor. 

Aşa  cum  s-a  pomenit,  regula  este  o  normă  venită  nu  de  la  autoritatea  bise¬ 
ricească  studiată  în  cercuri  de  teologi  şi  nici  ca  o  lege  strictă  sau  regulament 
rigid,  între  paragraf ole  căruia  trebuie  înscris  cutare  sau  cutare  caz  de  indisciplină, 
de  exemplu.  Ea  este  rezultatul  unui  lung  proces  de  experienţe  ale  monahilor  în 
spiritul  exigenţelor  vieţii  duhovniceşti,  mcepînd  cu  pustia  Tabennei,  Sketieâ  şi 
Nitricâ,  treclnd  prim  filiera  sensibilităţii  Marelui  Vasile  în  Pont,  a  Sf.  Casian,  sau» 
mult  mai  tîrziu,  a  Sf.  Teodor  Studitul  la  Bizanţ. 

Cei  ce  au  alcătuit  regulile  vieţii  monahale  mărturisesc  pe  rînd  dependenţa  de 
antecesor.  La  noi  este  o  vorbă  în  acest  sens:  „aşa  am  apucat!",  adică  aşa  am  pri¬ 
mit  de  la  bătrîni.  Aşa  au  trăit  şi  aşa  au  transmis.  Cei  ce  au  consemnat  în  scria 
n-au  făcut  altceva  decît,  potrivit  geniului  şi  priceperii,  să  sistematizeze  norme  ce 
se  impuseseră  de  la  sine  în  viaţa  de  obşte.  Cînd  cuvîntul  devine  viaţă,  normă  de 
viaţă,  are  şansa  supravieţuirii  în  timp,  odată  cu  omul. 

O  analiză  a  regulilor  primelor  chinovii  ale  Sf.  Pahomie,  apoi  ale  cuviosului 
Orsirie  de  Tabenna,  ori  stareţilor  Teodor  Serapion,  Macarie  Pafnutie  şi  altor  34 
de  stareţi  contemporani  lor,  dătători  de  reguli,  cît  şi  ale  Sf.  Vasile  cel  Mare,  Sf. 
Gas  ian  şi  Teodor  Studitul,  ca  să  nu  'amintim  decît  pe  cei  mai  mari,  ne  conduce 
spre  rezultate  uimitor  de  convergente. 

Mai  întîd  regulile  fiecărui  stareţ  sau  fondator  corespund  întru  totul  vocaţiei 
unice  a  monahismului:  retragerea  din  lume  spre  *a  redescoperi  adevărata  frăţie¬ 
tate  şi  solidaritate  umană  în  mijlocul  obştii  de  călugări,  cu  scopul  purificării  de 
patimi.  Deşi  monahul  este  monos,  singur,  viaţa  sa  n/u-i  aparţine,  ci  este  oferită 
comunităţii  în  totală  renunţare  la  eu  şi  trăire  în  spaţiul  altruismului  concret. 

In  al  doilea  rind,  toate  regulile,  ca  una  singură,  pun  pe  prim  plan  lepădarea 
de  voia  proprie  şi  supunerea  prin  ascultare  superiorului,  stareţului,  care-i  părintele 
prin  excelenţă  al  obştii.  Atît  Sf.  Pahomie,  cît  şi  Sf.  Vasile,  ca  de  altfel  şi  Sf. 
Benedict,  pun  în  fruntea  regulilor  normele  privind  stareţul,  ori  marele  avă.  Fără 
această  mucenicie,  sacrificare  a  voii  nu  poate  fi  vorba  de  viaţă  monahală.  Asculta¬ 
rea  de  superior,  oricît  de  absurdă  ar  putea  să  pară,  este  condiţia  împlinirii  tuturor 
celorlalte  aspecte  ale  vieţii  călugăreşti.  De  altfel,  toţi  părinţii  filocalici,  Patericul 
şi  vieţile  sfinţilor  abundă  în  sentinţe  de  acest  gen.  Numai  un  om  total  liber, 
eliberat  de  prinsoarea  cea  mai  de  temut  în  calea  iubirii  jertfelnice,  voia  proprie, 
poate  să  se  ofere  altora  şi  să  creeze  în  comuniune  cu  fraţii  opere  de  durată. 
Ascultarea,  ruptă  de  înţelesul  global  al  logodirii  cu  veşnicia  prin  voturile  călu¬ 
găreşti  şi  ancorată  în  însăşi  kenoza  Fiului  lui  Dumnezeu  întrupat  tocmai  pentru 
realizarea  iubirii  concrete  şi  jertfelnice,  este  un  non  sens.  Toate  celelalte  reguli 
referitoare  la  diverse  aspecte  ale  vieţii  mănăstireşti  sînt  în  dependenţă  de  ascultare. 
Cum  s-ar  putea  altfel  justifica  renunţarea  la  lume,  la  cei  apropiaţi  şi  absenţa 
din  mijlocul  societăţii?  Numai  ascultarea  împlinită  in  opere  ale  slujirii  este  raţiu¬ 
nea  principală  de  a  fi  a  monahismului. 

Pornind  de  la  acest  aspect  în  monahism  sînt  aşezate  reguli  precise  privind 
administrarea  bunurilor,  organizarea  vieţii  călugărilor,  îmbrăcămintea,  săvîrşirea 
rugăciunilor,  studiul  Sfintei  Scripturi,  lucrul  zilnic  de  mînă  şi-n  gospodărie,  pri¬ 
mirea  străinilor,  operele  de  binefacere,  raporturile  dintre  fraţi,  măsuri  de  îndreptare 
şi  epitemiile,  raporturile  cu  lumea  din  afara  mănăstirii,  primirea  novicilor,  etc. 
Toate  pot  fi  grupate  în  două  cuvinte:  ora  et  labora. 

Munca  şi  rugăciunea  sînt  adevărata  temelie  a  monahismului  şi  secretul 
vitalităţii  şi  continuităţii  în  monahism.  Aceste  două  pîrghii  ale  vieţii  monahale 
sînt  sursa  atîtor  împliniri  de-a  lungul  veacurilor  în  ogorul  teoretic  şi  practic 
al  slujirii  creştine.  Astfel,  de  instituţia  monahismului  (datorită  respectării  reguli¬ 
lor)  se  leagă  cele  mai  multe  realizări  în  spaţiul  teologic,  misionar,  social,  uman 
şi  cultural. 

Dacă  regulile  ar  fi  rămas  între  coperţile  colecţiilor  în  bibliotecile  mănăsti¬ 
rilor  am  vorbi  de  ele  astăzi  la  trecut.  Ele  însă  n-au  fost  niciodată  pentru  orto¬ 
doxie  dreptare  şi  legi  precise  de  urmat,  ci  s-au  transferat  în  lucrare  slujitoare  lui 
Dumnezeu  şi  oamenilor.  Astăzi  călugării  din  B.  O.  R.  iau  cunoştinţă  de  Regula¬ 
mentul  vieţii  mănăstireşti  atunci  cînd  este  vorba  de-o  procedură  legală  referi¬ 
toare  la  intrarea  în  monahism,  sau  disciplinarea  unui  caz  aparte.  In  rest,  regu¬ 
lile  se  observă  uşor,  din  programul  zilnic  al  obştii  potrivit  principiului  ora  et  labora , 
încît  sîntem  acuzaţi  uneori  de  lipsa  teoretică  a  regulilor.  S-au  păstrat  totuşi  toate 
regulile,  însă  pe  calea  moştenirii  din  generaţie  în  generaţie  a  monahului  împlinit 
total.  Dimensiunii  canonice,  a  respectării  regulii  în  literă,  i-am  preferat  pe  cea 
experimentală.  Călugării  ortodocşi  şi-au  desfăşurat  activitatea  între  observaţia 
regulilor  şi  responsabilitatea  diaconică.  Rezultatul  experienţei  este  uşor  de  sesizat 

in  nepreţuitul  tezaur  al  vredniciilor  călugărilor  din  generaţie  in  generaţie,  pe 
linia  respectării  regulilor  in  duhul  lor: 

Teologic  —  mănăstirile  au  constituit  bastioane  ale  apărării  dreptei  credinţe 
prin  operele  Sfinţilor  Părinţi,  ca  adevărate  turnuri  ale  ortodoxiei. 

Duhovnicesc  şi  misionar  ne-au  oferit  cete  de  nevoitori  şi  sfinţi  rugători,  ade¬ 
vărate  făclii  ale  sfinţeniei,  care  au  întărit  Biserica  şi-au  ajutat  credincioşii  din  lume. 

Practic,  diaconic,  social  —  mănăstirile,  potrivit  vocaţiei  inse  nise -n  regu¬ 
lile  monahale,  au  fost  cetăţi  ale  hărniciei  pe  lingă  care  s-au  creat  spitale  şi  opere 
de  asistenţă  socială  şi  de  educare  a  oamenilor  în  spiritul  muncii  mîntuitoare  şi 
izvoditoare  de  valori  materiale  şi  spirituale. 

Cultural  —  mănăstirile  au  fost  şi  rămîn  adevărate  universităţi  de  cultură. 
Călugării  in  virtutea  prescripţiunilor  vieţii  de  studiu  a  Sfintei  Scripturi  şi  operelor 
Sf.  Părinţi  au  cultivat  geniul  creativităţii  spirituale  şi  artistice,  imortalizat  în 
manuscrise,  miniaturi,  xilogravuri,  picturi,  sculpturi,  opere  de  artă  intrate  apoi 
în  folosul  obştesc  al  omenirii. 

Ecumenist  —  astăzi  mănăstirile  devin  locuri  privilegiate  ale  întîlnirilor  ecu- 
meniste,  pancreştine,  cu  intenţia  regăsirii  surselor  comune  ale  spiritualităţii,  la 
început  unice,  care  pe  parcurs  s-a  diversificat  în  ramuri  separate. 

Importanţa  majoră  a  regulilor  monahale  constă  în  continuitatea  şi  actuali¬ 
tatea  în  viaţa  monahală,  în  spiritul  vocaţiei  primordiale  ale  monahului,  care  între 
ora  et  labora  îşi  desfăşoară  activitatea,  contribuind  astfel  la  realizarea  modelelor 
şi,  cu  ele,  a  operelor  vrednice  de  vocaţia  mănăstirilor  noastre  în  Biserica  străbună 
şi  lumea  de  astăzi. 

Atitudinea  echilibrată  a  monahismului  ortodox  de-a  lungul  veacurilor  faţă 
de  valorile  spiritualităţii,  atît  în  latura  teoretică,  duhovnicească,  ascetică,  cît  şi 
practică,  socială,  de  integrare  în  viaţa  totală  a  Bisericii  pe  care  o  slujeşte,  poate 
fi  uşor  depistată  astăzi  şi  în  mănăstirile  Bisericii  Ortodoxe  Române  care,  pe  linia 
şi-n  duhul  tradiţiei  fondatorilor,  încă  din  epoca  patristică,  continuă  să  slujească 
omul  din  interiorul  şi  din  afara  zidurilor  lor. 

Pe  lingă  suflul  misionar  de  apărare  şi  perpetuare  a  valorilor  Ortodoxiei 
astăzi,  mănăstirile  noastre,  în  spiritul  regulilor  monahale,  constituie  locuri  pri¬ 
vilegiate  ale  întîlnirilor  şi  vizitelor  ecumeniste,  slujind  astfel  cauza  apropierii 
dintre  creştini  şi  realizării,  pe  calea  întoarcerii  la  spiritualitatea  comună,  a  unităţii 
creştine  şi  umane,  aşa  cum  au  făcut-o  marii  noştri  înaintaşi  monahali,  Sf.  Ioan 
Casian  şi  călugării  numiţi  sciţi  de  pe  teritoriul  actual  al  Patriei  noastre. 

Arhim.  Casian  Crăciun 

Pentru  pacea  a  toată  lumea 


STRĂLUCITE  iniţiative  şi  propuneri  ale  româniei 

LA  SOLUŢIONAREA  PROBLEMELOR  CARE  CONFRUNTA 

OMENIREA  DE  AZI 


Pentru  omul  de  azi  pacea  este  o  condiţie  indispensabilă  existenţei  sale  în 
lume.  Ceea  ce  este  în  afara  păcii  este  distrugere,  moarte.  De  aceea,  toţi  oamenii 
de  bună  credinţă  din  lume  încearcă  să  se  conştientizeze  reciproc  că  pacea,  ca 

valoare  universală,  nu  are  frontiere.  In  acest  context,  conştiinţa  interdependenţei 
dintre  persoană  şi  umanitatea  întreagă  devine  din  ce  în  ce  mai  mult  un  impe¬ 
rativ  categoric,  şi  aceasta  cu  atît  mai  mult  cu  cît  ne  dăm  mai  bine  seama  că 

lipsa  acestei  legături  caracterizată  prin  indiferenţă,  inconştienţă,  ignoranţă,  duce 
la  urmări  catastrofale. 

In  contextul  acestor  frâmîntări,  la  15  septembrie  a.  c.  la  New-York,  s-au 

deschis  lucrările  celei  de-a  42-a  Sesiuni  a  Adunării  Generale  a  O.  N.  U.,  sesiune 
care  are  menirea  de  a  sensibiliza  lumea  asupra  problemei  fundamentale  a  epocii 
noastre,  dezarmarea,  necesitate  vitală,  de  prim  ordin,  menită  să  refacă  sănăta¬ 
tea  planetei,  să  elimine  —  prin  încetarea  cursei  înarmărilor  şi  în  primul  rînd 
a  celor  nucleare  —  stressul,  tensiunea  şi  frica  din  viaţa  omului  şi  a  popoarelor. 

In  zilele  noastre  cînd  sumele  alocate  cheltuielilor  militare  depăşesc  astro¬ 
nomica  cifră  de  o  mie  de  miliarde  de  dolari,  România  îşi  ridică  glasul  pentru 
conştientizarea  lumii  asupra  consecinţelor  catastrofale  pentru  omenire,  ale  con¬ 
tinuării  acestei  infernale  curse  a  morţii,  cerînd  trecerea  imediată  la  dezarmare, 
reducerea  cheltuielilor  militare,  apărarea  dreptului  suprem  al  popoarelor  la  viaţă, 
la  pace,  la  existenţa  liberă  şi  demnă  şi  arătînd  că  frica  de  o  catastrofă  nucleară, 
totală  şi  ireversibilă  ar  trebui  sâ-i  unească  şi  să-i  solidarizeze  pe  oameni,  să-i  facă 
să  realizeze  că  ei,  toţi,  au  acelaşi  drum  în  viaţă,  acelaşi  destin,  aceleaşi  interese, 
aceeaşi  vocaţie,  că  toţi  formăm  o  singură  şi  mare  familie. 

Ampla  ordine  de  zi  a  Sesiunii  a  42-a  a  Adunării  Generale  a  O.  N.  U.f  datorită 
propunerilor  României  şi  altor  state,  a  cuprins  peste  140  puncte  referitoare  la 
realităţile  cele  mai  stringente  ale  timpului  nostru,  realităţi  care  solicită  şi  impun 
o  acţiune  comună,  solidară  şi  conştientă  din  partea  tuturor  oamenilor  pentru  cea 
mai  bună  soluţionare. 

Promotor  cunoscut  al  unei  politici  de  pace,  preşedintele  ţării  noastre,  Dom¬ 
nul  Nicolae  Ceauşescu,  prin  propunerile  făcute  la  această  Sesiune  a  Adunării  Ge¬ 
nerale  a  O.  N.  U.,  confirmă  temeinicia  şi  consecvenţa  principiilor  care  însufleţesc 
şi  călăuzesc  poporul  nostru  pe  drumul  făuririi  unei  vieţi  noi. 

Acum,  cînd  Europa,  acest  leagăn  al  unei  strălucitoare  civilizaţii  multimi¬ 
lenare,  trăieşte,  ca  şi  celelalte  continente,  pericolul  nuclear.  România  prin  glasul 
preşedintelui  ei,  consideră  vital  faptul  de  a  se  milita  activ  şi  intens  pentru  înlă¬ 
turarea  din  Europa  a  rachetelor  cu  rază  medie  de  acţiune  şi  operativ-tactice, 
încă  din  toamna  acestui  an,  şi  propune  Adunării  Generale  să  lanseze  un  Apel 
insistent  celor  două  mari  puteri  mondiale,  U.  R.  S.  S.  şi  S.  U.  A.  pentru  a  încheia 
un  acord  în  acest  sens. 

De  asemenea  propune  ca  O.  N.  U.  să  lanseze  un  apel  similar  tuturor  ţărilor 
din  Europa  şi  din  lume  care  posedă  sau  au  pe  teritoriul  lor  arme  nucleare,  să 
renunţe  la  ele,  la  orice  experienţă  menită  să  ducă  la  dezvoltarea  şi  perfecţionarea 
lor,  in  egală  măsură  să  pună  stavilă  oricărui  fel  de  experienţe  care  pot  periclita 

viaţa  oamenilor  şi  mări  tensiunea  deja  existentă  în  lume,  invitînd  la  folosirea 
forţei  nucleare  în  scopuri  paşnice,  spre  binele  întregii  omeniri. 

Acum  cînd  problema  vieţii  pe  pămînt  se  pune  cu  atîta  acuitate,  nici  o  ţară 
din  lume,  oricît  de  mică  ar  fi  şi  oriunde  s-ar  afla,  în  orice  context  sau  condiţie 
nu  poate  rămîne  indiferentă  faţă  de  problemele  vitale  ale  omenirii  contempo¬ 
rane,  considerîndu-se  la  periferia  lor,  ci  acestea  trebuie  să  constituie  o  preocu¬ 
pare  majoră,  centrală  a  fiecărui  popor  de  pe  planetă,  de  aceea  România  insistă 
în  documentul  trimis  ca  toate  ţările  din  lume  că  fie  încurajate  să-şi  aducă  o 
contribuţie  concretă  în  scopul  realizării  acordului  amintit,  încă  în  toamna  aceasta. 

Pentru  noi,  românii,  fii  ai  unui  popor  care  a  făcut  din  imperativul  apărării 
păcii  o  politică  de  stat  în  care  legile  îngrădesc  cu  desăvîrşire  orice  pornire  sau 
manifestare  care  ar  putea  prejudicia  bunele  relaţii  dintre  oameni,  este  o  mîndrie 
faptul  că  de-a  lungul  ultimilor  ani,  România  a  avut  în  permanenţă  astfel  de  ini¬ 
ţiative  şi  propuneri  către  toate  forurile  internaţionale  competente,  pentru  o  cola¬ 
borare  frăţească  între  toate  statele  şi  popoarele  lumii,  pentru  a  instaura  pe  pla¬ 
neta  noastră  un  climat  de  viaţă  paşnic  şi  sigur. 

Consecventă  principiilor  sale,  România  a  luat  măsuri  interne  care  să  arate 
lumii  că  unitatea  dintre  vorbă  şi  faptă  este  singurul  mod  de  realizare  a  acestui 
ideal;  astfel  „Declaraţia-apel  a  Frontului  Democraţiei  şi  Unităţii  Socialiste  din 
R.  S.  R.  adresată  partidelor  şi  organizaţiilor  democratice,  guvernelor,  tuturor  po¬ 
poarelor  din  ţările  europene,  din  S.  U.  A.  şi  Canada,  de  pe  alte  continente**  din 
28  martie  1986  precum  şi  Referendum-ul  din  23  noiembrie  1986  referitor  la  redu¬ 
cerea  cu  5%  de  către  ţara  noastră  a  efectivelor,  armamentelor  şi  cheltuielilor  mi¬ 
litare,  sînt  în  acest  sens  exemple  grăitoare. 

Pe  linia  acestui  imperativ,  ca  toate  declaraţiile  făcute  în  diverse  foruri  inter¬ 
naţionale,  la  diferite  niveluri,  să  nu  rămînă  doar  simple  formule  lipsite  de  con¬ 
sistenţă,  ci  proiecte  transformate  în  realitate  şi  aplicate  în  viaţă.  România  a  pro¬ 
pus  la  această  Sesiune  a  Adunării  Generale  a  O.  N.  U.  ca  spaţiul  cosmic  al  Terrei 
să  nu  devină  poligon  experimental. 

Un  alt  fapt  care  nelinişteşte  din  ce  în  ce  mai  mult  lumea  de  azi  este  peri¬ 
colul  pe  care-1  reprezintă  tensiunea  mărită  din  relaţiile  internaţionale,  deoarece 
aceasta  poate  evolua  pînă  într-atît,  încît  evenimentele  care  se  produc  la  scară 
mondială  să  scape  controlului  şi  astfel  pacea  şi  viaţa  întregii  lumi  să  se  afle  sub 
pecetea  ireversibilului. 

Prin  preşedintele  său,  România  a  propus  în  multe  rînduri  forurilor  interna¬ 
ţionale  în  drept,  luarea  de  măsuri  concrete  de  dezarmare  şi  dezangajare  militară, 
cooperarea  neîngrădită  a  tuturor  statelor,  continuarea  eforturilor  pentru  destindere 
şi  încredere  între  state  şi  popoare.  Şi  de  data  aceasta,  ţara  noastră  a  propus  ca 
toate  ţările  aflate  în  diferite  conflicte,  de  orice  natură,  să  le  rezolve  pe  calea  tra¬ 
tativelor,  a  dialogului,  şi  nu  prin  operaţiuni  militare,  iar  în  toate  aceste  tratative, 
O.  N.  U.  sau  alte  organisme  internaţionale  competente  să  aibă  o  împuternicire  de 
supraveghere  şi  coordonare,  un  rol  mai  important,  în  aşa  fel  încît  şi  prin  aceasta 
să  se  realizeze  schimbarea  structurilor  vechi  şi  nedrepte  din  relaţiile  internaţio¬ 
nale,  structuri  care  accentuează  tensiunea  dintre  ţări  şi  popoare  şi  care  fac  să  apară 
situaţii  conflictuale  care  distrug  pacea  şi  securitatea  lumii. 

în  afară  de  problemele  păcii  şi  dezarmării,  pe  agenda  de  lucru  a  Sesiunii 
Generale  au  fost  înscrise  şi  probleme  de  ordin  economic-financiar  cu  care  se 
confruntă  omenirea  de  azi,  probleme  în  care  România  îşi  aduce  o  valoroasă  con¬ 
tribuţie,  propunînd,  prin  preşedintele  ei,  măsuri  concrete  pentru  realizarea  unei 
noi  ordini  economice  internaţionale,  cerînd  ca  O.  N.  U.  să  lanseze  un  apel  către 
toate  ţările  dezvoltate  creditoare,  către  toate  băncile  şi  instituţiile  financiare  inter¬ 
naţionale,  pentru  ca  acestea  să  instituie  un  Moratoriu  pentru  o  perioadă  de  cel 
puţin  cinci  ani  pentru  toate  creditele  acordate  ţărilor  în  curs  de  dezvoltare  de 
către  ţările  dezvoltate  şi  alte  instituţii. 

Prin  intermediul  O.  N.  U.,  statele  lumii  să  fie  chemate  a  renunţa  la  orice 
măsuri  protecţioniste  şi  discriminatorii,  la  orice  bariere  artificiale  şi  restricţii 
în  cadrul  schimburilor  comerciale,  de  a  aplica  cu  stricteţe  prevederile  GATT  pri¬ 
vind  acordarea  clauzei  naţiunii  celei  mai  favorizate. 

Pentru  elaborarea  principiilor  unei  noi  ordini  economice  internaţionale,  sub 
egida  O.  N.  U.,  să  se  întrunească,  pe  picior  de  egalitate,  atît  ţările  dezvoltate  cît 
şi  cele  in  curs  de  dezvoltare. 

Toate  aceste  propuneri  care  presupun  un  nou  mod  de  a  gîndi  relaţiile  din¬ 
tre  popoare,  care  presupun  creşterea  rolului  şi  influenţei  O.  N.  U.  în  aceste  relaţii, 
sînt  expresia  acordării  de  către  ţara  noastră  a  unei  atenţii  deosebite  pentru  pro¬ 
blemele  care  confruntă  azi  lumea  contemporană:  lupta  pentru  pace  şi  dezarmare, 
făurirea  unei  noi  ordini  economice  internaţionale  şi  prin  acestea,  a  unei  lumi 
care  să  asigure  viaţa  liberă  şi  fericită  a  fiecărui  om  pe  planeta  noastră. 

Ţara  noastră,  prin  iniţiativele  preşedintelui  ei,  este  azi  un  exemplu  viu  în 
întreaga  lume  pentru  felul  în  care  a  aplicat  şi  aplică,  în  care  concretizează  în 
viaţa  poporului,  măsurile  menite  să  instaureze  şi  să  promoveze  pacea. 

Conştienţi  de  faptul  că  întreaga  cantitate  de  armament  existentă  în  lume 
poate  distruge  de  mai  multe  ori  planeta  noastră,  se  impune  ca  toţi  oamenii  să 
militeze  pentru  realizarea  tuturor  acestor  idealuri  propuse  de  România  şi  preşe¬ 
dintele  ei,  pentru  realizarea  unor  relaţii  armonioase  şi  echitabile  între  oameni  şi 
popoare,  pentru  demilitarizarea  spaţiului  cosmic,  în  aşa  fel  încît  generaţia  aceasta 
sau  cea  care  va  urma,  să  nu  fie  ultima  pe  acest  pămînt. 


Redacţia 


Din  viaţa  patriei 


—  Printre  cele  mai  recente  realizări  din  domeniul  agriculturii  româneşti  se 
numără  obţinerea  hibridului  timpuriu  de  floarea -soarelui  denumit  „Super44.  Acesta 
a  fost  creat  şi  cultivat  pentru  producţia  de  ulei  în  condiţiile  de  climă  şi  sol 
din  sudul  ţării.  Plantele  hibridului  triliniar  au  talia  de  circa  170 — 180  cm,  tulpina 
viguroasă  lipsită  de  ramificaţii  cu  un  capitul  foarte  semiconvex  înclinat  la  50 — 
60  grade  faţă  de  tulpină,  cu  seminţe  alungite  de  mărime  mijlocie.  Hibridul 
„Super44  este  semitardiv,  avînd  perioade  de  vegetaţie  de  127 — 129  de  zile  de  la 
semănat  la  maturitatea  fiziologică  iar  perioada  de  înflorire  începe  la  circa  75 — 80 
de  zile  de  la  semănat  şi  durează  7 — 10  zile.  El  are  o  producţie  de  seminţe  de 
peste  3500 — 3600  kg  la  hectar. 

—  De  pe  banda  de  montaj  a  întreprinderii  de  motoare  electrice  din  Piteşti 
a  ieşit  electromotorul  cu  numărul  de  fabricaţie  27.000.000,  cifră  atinsă  în  decursul 
celor  aproape  20  de  ani  parcurşi  de  la  inaugurarea  acestei  unităţi  industriale,  care 
a  marcat  apariţia  ramurii  electrotehnice  pe  harta  economică  a  judeţului  Argeş. 
Datorită  însuşirilor  tehnico-funcţionale  superioare,  printre  care  gabarit  redus, 
fiabilitate  ridicată,  consum  de  energie  electrică  mult  diminuat,  motoarele  elec¬ 
trice  asincrone  şi  fracţionare  produse  aici  au  devenit  cunoscute  în  numeroase 

ţări  ale  lumii,  unde  se  exportă  o  mare  parte  din  producţia  întreprinderii  piteştene. 

—  O  nouă  linie  tehnologică  pentru  asamblarea  lămpilor  normale  cu  incan¬ 
descenţă  a  fost  pusă  în  funcţiune  la  intreprinderea  „Romlux44  din  Tîrgovişte,  care 
va  realiza  cu  precădere  producţie  pentru  export  printre  avantajele  pe  care  le 
aduce  această  nouă  instalaţie  este  creşterea  productivităţii  muncii  cu  peste  15  la 
sută,  creşterea  calităţii  produselor  şi  reducerea  consumurilor. 

—  Constructorii  noii  termocentrale  din  Oradea  au  raportat  un  succes  deo¬ 
sebit:  efectuarea  probelor  hidraulice  la  cazanul  de  420  de  tone  abur  pe  oră.  In 

sala  de  maşini  se  realizează  lucrările  de  pregătire  a  utilajelor  şi  instalaţiilor 

premergătoare  pornirii  primei  turbine,  astfel  ca,  la  finele  trimestrului  al  III-lea 
din  acest  an,  municipiul  Oradea  să  beneficieze  de  energie  electrică  şi  termică 
de  la  noul  obiectiv  energetic. 

—  Ca  rezultat  al  preocupărilor  statornice  ale  specialiştilor  de  la  Fabrica  de 
materiale  fotosensibile  din  cadrul  Combinatului  chimic  „Azomureş44  din  Tîrgu 
Mureş  pentru  producerea,  pe  baza  cercetării  proprii  a  unor  noi  produse  necesare 
economiei  naţionale,  a  fost  asimilat  în  fabricaţie  cel  de-al  90-ilea  tip  de  mate¬ 
rial  fotosensibil.  De  remarcat  că,  între  ultimele  produse  realizate  aici  din  anul 
1962  —  cînd  la  Tîrgu  Mureş  a  început  fabricarea  materialelor  fotosensibile  —  se 
numără  filmele  radiografice  industriale  de  uz  nuclear,  filmul  negativ  alb-negru 

de  27  DIN  şi  filmul  negativ  „Azocolor  10044. 

—  Permanent  preocupat  de  înnoirea  producţiei,  colectivul  de  muncă  al  între¬ 
prinderii  de  producţie  industrială  şi  construcţii  căi  ferate  din  Miercurea-Ciuc  a 
realizat  un  nou  utilaj,  care  se  înscrie  în  seria  celor  cu  performanţe  tehnice  ridi¬ 
cate,  produse  aici  în  premieră.  Este  vorba  de  maşina  pentru  consolidat  tere¬ 
nuri  (MCT-600),  care  se  utilizează,  după  cum  arată  şi  denumirea,  pentru  mări¬ 
rea  rezistenţei  portante  a  terenurilor  slabe. 

Prin  crearea  de  coloane  de  beton  în  stratul  cu  rezistenţă  slabă,  maşina 
asigură  înlocuirea  stîlpilor  de  beton  prefabricaţi.  Un  alt  avantaj  este  oferit  de 
faptul  că  tehnologia  de  lucru  este  simplă:  prin  capul  de  tăiere,  cu  care  se  poate 
fora  pînă  la  o  adîncime  de  10  metri,  se  introduce  betonul  sub  presiune.  Acesta, 
In  timp  ce  împinge  spre  suprafaţă  capul  de  tăiere  şi  pâmîntul  dislocat,  umple 
golul  rămas,  creînd  astfel  coloana  de  beton.  Utilajul  asigură,  de  asemenea,  o 
productivitate  ridicată,  favorizînd  şi  scăderea  preţului  de  producţie  în  reali¬ 
zarea  construcţiilor  pe  terenuri  slabe.  El  se  poate  monta  pe  excavator,  fapt  ce-i 
asigură  o  mare  mobilitate. 

—  La  întreprinderea  de  produse  ceramice  din  Zalău  a  fost  perfectată  o 
nouă  tehnologie  pentru  fabricarea  cochiliilor  din  vată  minerală,  produse  deo¬ 
sebit  de  solicitate  la  lucrările  de  izolaţii  termice.  Prin  noua  tehnologie  se  în¬ 
locuiesc  răşinile  folosite  pînă  acum  la  producerea  cochiliilor  de  diferiţi  lianţi. 
De  marcat  că  tot  aici,  la  „Ceramica**,  au  fost  realizate  în  întregime  utilaje  nece¬ 
sare  noii  linii  de  producere  a  cochiliilor  din  vată  minerală. 

—  La  Intreptrinderea  de  autocamioane  Braşov  a  fost  realizată  o  instalaţie  de 
regenerare  a  nisipurilor  de  turnătorie  ce  utilizează  o  tehnologie  mecanopneu- 
maticâ  de  mare  eficienţă.  Cu  ajutorul  acesteia,  nisipul  regenerat  se  poate  reuti- 
liza  în  amestec  cu  nisip  nou  la  execuţia  miezurilor  de  silicat  de  sodiu  sau  a 
formelor  de  turnare  la  un  preţ  foarte  scăzut,  realizîndu-se  pe  această  cale  o 
economie  anuală  de  peste  20  milioane  lei.  De  menţionat  că  celulele  de  regene¬ 
rare,  care  constituie  angrenajul  de  bază  al  instalaţiei,  sînt  de  concepţie  origi¬ 
nală,  că  înainte  de  a  ajunge  la  aceste  celule  nisipul  ars  este  supus  unor  operaţii 
ce  elimină  toate  impurităţile,  precum  şi  faptul  că  prin  regenerare  se  îmbunătă¬ 
ţesc  şi  caracteristicile  granulometrice  ale  nisipului  ce  conduce  la  o  bună  utilizare 
a  acestuia  în  procesele  tehnologice  de  turnare  a  metalelor. 

—  Harnicii  constructori  de  la  Trustul  de  antrepriză  generală  construcţii- 
montaj  Deva  au  obţinut  în  acest  an  succese  de  seamă  în  activitatea  de  produc¬ 
ţie.  Lucrînd  în  schimburi  prelungite,  folosind  din  plin  timpul  de  lucru  şi  utila¬ 
jele  din  dotare,  ei  au  predat  la  cheie  1670  apartamente  şi  peste  35.000  metri 
pătraţi  spaţii  comerciale  la  parterul  blocurilor  de  locuinţe.  Tot  în  acest  an  con¬ 
structorii  au  predat  beneficiarilor  însemnate  obiective  economico-sociale,  o  fermă 
de  creştere  a  iepurilor  de  casă,  o  hală  agroalimentară  la  Lupeni,  o  sală  de  jocuri 
sportive  la  Petroşani  şi  altele. 

—  Recent  la  întreprinderea  de  conductori  emailaţi  din  Zalău,  judeţul  Sălaj, 
au  fost  puse  în  funcţiune  trei  maşini  de  trefilat  sîrmă  ultrasubţire  —  între  20  şi 
40  microni  —  şi  două  maşini  pentru  conductoare  emailate  din  aceeaşi  gamă  di¬ 
mensională.  Precizînd  că  fabricarea  de  conductoare  de  20 — 40  microni  repre¬ 
zintă  o  premiera  naţională,  să  notăm  totodată,  că  valoarea  unei  tone  de  cupru 
creşte,  în  procesul  de  fabricaţie,  de  circa  4  ori  faţă  de  produsele  standard  reali¬ 
zate. 

—  Eforturile  lucrătorilor  din  cadrul  Trustului  de  antrepriză  generală  pen¬ 
tru  construcţii  industriale  Bihor  şi  „Energomontaj**  Bucureşti,  ale  colectivelor  unor 
antreprize  specializate  în  lucrări  de  înzidiri  refractare  şi  izolaţii  termice  apar¬ 
ţinătoare  Trustului  de  lucrări  speciale  şi  izolaţii  termice  Bucureşti,  s-au  mate¬ 
rializat  în  finalizarea  unei  noi  capacităţi  —  cazanul  nr.  6  la  „Electrocentrale44 
Oradea;  Noul  obiectiv,  racordat  circuitului  productiv,  va  asigura  350  tone  abur 
pe  oră,  îmbunătăţind  alimentarea  cu  energie  termică  a  întreprinderilor  orâdene 
şi  a  municipiului  de  pe  Crişul  Repede.  Notabil  este  deopotrivă  faptul  că,  asi- 
gurind  exploatarea  agregatelor  la  parametri  superiori,  energeticienii  bihoreni  au 
pulsat  suplimentar  în  sistemul  energetic  naţional  în  perioada  care  a  trecut  de 
la  începutul  anului  peste  16  milioane  kwh  energie  electrică. 

—  Zestrea  comercială  a  municipiului  Satu  Mare  s-a  îmbogăţit  de  curînd 
cu  noi  şi  moderne  magazine  însumînd  peste  1420  mp.,  urmînd  ca  pînă  la  sfîr- 
şitul  anului  să  fie  dată  in  folosinţă  încă  o  suprafaţă  comercială  de  peste  4000  mp. 

După  cum  ne-a  informat  Nicolae  Man,  directorul  Direcţiei  comerciale,  acestea 
sînt  amplasate  în  majoritatea  lor  în  cele  mai  tinere  cartiere  de  locuinţe.  Astfel 

în  zona  numită  „Piaţa  Soarelui"  au  fost  date  în  folosinţă  5  magazine  cu  profi¬ 
lurile  electrocasnice,  încălţăminte,  produse  chimice,  parfumerie  şi  mercerie,  în 
cartierul  „Micro  17"  situat  în  vecinătatea  întreprinderii  de  utilaj  minier,  pe 
lîngă  cele  date  în  funcţiune  anul  trecut,  s-au  deschis  recent,  un  magazin  alimen¬ 
tar,  o  unitate  de  lactate-pîine,  o  cofetărie,  un  magazin  de  legume-fructe. 

—  De  curînd  a  fost  inaugurat  magazinul  universal  „Unirea"  din  Alba  Iulia. 
Cu  o  suprafaţă  utilă  de  5.800  metri  pătraţi  dintr-o  arie  desfăşurată  pe  7.100  m, 
magazinul  dublează  spaţiul  comercial  din  vechiul  centru  al  oraşului,  avînd  30 
de  unităţi  cu  zeci  de  raioane  şi  puncte  de  servire.  Magazinul  concurează  cu  uni¬ 
tăţi  dintre  cele  mai  bine  organizate  din  ţară,  atestînd  interesul  arătat  în  aceşti 
ani  de  mari  transformări  înnoitoare  faţă  de  ridicarea  continuă  a  nivelului  de 
trai  al  oamenilor  muncii. 

—  Sculptorii  atelierului  de  artă  de  la  Combinatul  de  prelucrare  a  lemnului 
din  Oradea  şi-au  demonstrat  măiestria  şi  în  cadrul  Festivalului  naţional  „Cîn- 
tarea  României",  prezentînd  lucrări  mult  apreciate.  Este  vorba,  în  primul  rînd, 
de  faptul  că  acest  colectiv  a  ocupat  locul  I  la  faza  republicană,  pentru  intarsia 
„Ţărani  ardeleni",  de  o  mare  expresivitate  plastică.  Iar  dintre  membrii  acestui 
colectiv  Florian  Bîrlău  a  fost  distins  cu  locul  II  ia  sculptură,  pentru  lucrarea 
„Moara  cu  noroc",  la  ediţiile  anterioare  el  ocupînd  locul  I  cu  lucrările  „Carul 
cu  boi"  şi  „Pastorala  bihoreană".  Este  un  atelier  unde  numeroşi  tineri  învaţă 
cu  sîrg  de  la  maestrul  lor  Traian  Lencar  arta  sculpturii  în  lemn. 

—  Nu  de  mult  la  galeria  „Sirius"  din  Sibiu,  pictorul  Ioniţă  Dădîrlat,  origi¬ 
nar  din  comuna  Sâlişte,  a  prezentat  publicului  larg  peste  40  de  lucrări  inspirate 
în  principal  din  frumuseţea  aşezărilor  şi  a  naturilor  din  arealul  „Mărginimii 
Sibiului".  A  fost  cea  de-a  12-a  expoziţie  personală  a  pictorului  sibian  care,  în 
deceniile  anterioare,  a  mai  participat  la  peste  160  de  expoziţii  colective.  Mărtu¬ 
rie  a  talentului  autentic,  sensibilităţii  cromatice  şi  originalităţii  lucrărilor  sale 
este  şi  faptul  că,  la  începutul  deceniului  şapte,  Academia  tiberiană  din  Roma  i-a 
acordat  „Medalia  de  aur  tiberiană".  Palmares  bogat  care-i  face  cinste. 

—  Locuitorii  din  Ocna  Sibiului  au  sărbătorit  în  această  lună  corul  Casei  de 
cultură  a  acestui  oraş.  înfiinţat  în  anul  1887  sub  denumirea  „Corul  plugarilor", 
ca  urmare  a  activităţii  deosebite  desfăşurate  de  „Astra",  corul  avea  înscris  pe 
drapelul  său  deviza  „Prin  muncă  neobosită  şi  şcoală  necurmată  vei  înainta  şi 
tu  plugarule  român".  De  la  înfiinţare  şi  apoi  timp  de  17  ani,  corul  a  fost  diri¬ 
jat  de  iniţiatorul  său,  Popa  Isaia,  după  care  bagheta  a  fost  preluată  de  o  seamă 
de  alţi  dascăli  —  învăţători  şi  profesori  —  din  localitate  iar  în  1938  chiar  de 
muzicologul  Timotei  Popovici.  Avînd  un  repertoriu  bogat  în  cîntece  clasice,  corul 
a  constituit  o  prezenţă  activă  La  toate  ediţiile  Festivalului  naţional  „Cîntarea 
României"  iar  cu  prilejul  centenarului  a  prezentat,  sub  bagheta  dirijorului  Dorin 
Neamţ  şi  Simion  Drăghiciu,  un  program  de  înaltă  ţinută  melodică  şi  interpre¬ 
tativă.  Cu  această  ocazie  corul  a  fost  distins  cu  Diploma  de  onoare  a  Consi¬ 
liului  Culturii  şi  Educaţiei  Socialiste,  iar  membrii  săi,  cu  o  îndelungată  activi¬ 
tate,  cu  insigna  de  „Evidenţiat  în  munca  culturală". 


Urme  din  trecut 


ClTEVA  MOMENTE  MAI  IMPORTANTE 
DIN  TRECUTUL  CATEDRALEI  MITROPOLITANE  DIN  SIBIU 


Intuind  în  chip  magistral  una  din  „permanenţele  istorice  româneşti**,  Nicolae 
Iorga  îşi  intitula  în  1902  poate  cea  mai  cunoscută  şi  populară  din  scrierile  sale 
„Sate  şi  preoţi  din  Ardeal**,  pentru  că  a  înţeles  că  deşi  românii  de  pe  aceste 
plaiuri  erau  cei  mai  vechi  şi  cei  mai  numeroşi  din  „oamenii  acestui  pămînt**, 
totuşi  satele  şi  preoţimea  lor  sînt  cele  care  au  constituit  factorii  cei  mai  defini¬ 
torii  ai  dăinuirii  noastre  aici.  După  alte  patru  decenii,  căutînd  să  adîncească  păre¬ 
rile  înaintaşului  său,  care  susţinuse  că  „deschiderea  marilor  drumuri  şi  paza 
acestora  au  dus  la  întemeierea  principatelor  româneşti**,  P.  P.  Panaitescu  afirma 
că  „întemeierea  celor  două  principate  se  datoreşte  în  primul  rînd  trecerii  de  la 
economia  rurală,  păstorească  şi  agricolă,  la  viaţa  orăşenească,  întrucît  oraşele 
sînt  cele  care  au  transformat  viaţa  socială  şi  apoi  cea  politică  a  regiunii**. 

Pentru  cel  care  compara  pînă  nu  de  mult  înfăţişarea  satelor  şi  oraşelor 
ardelene  cele  de  peste  munţi,  nu  se  putea  să  nu-1  impresioneze  faptul  că  pînă 
la  apariţia  decretului  de  concivilitate  din  1781  românii  n-aveau  voie  să  cum¬ 
pere  terenuri  ori  să  clădească  biserici  în  interiorul  oraşelor  sau  chiar  şi  în  unele 
comune  mai  mari  cu  populaţie  mixtă.  In  vremea  regalităţii  ungare,  adică  pînă 
la  anul  1526,  românii  îşi  mai  avuseseră  astfel  de  drepturi  şi-şi  ridicaseră  biserici 
(e  drept,  în  unele  locuri  ele  erau  din  lemn),  mai  ales  în  judeţele  Maramureş, 
Zarand,  Hunedoara,  Făgăraş,  atîta  vreme  cît  dăinuiseră  încă  voievodate  şi  cne¬ 
zate  româneşti.  Dar  pe  măsură  ce  procesul  de  legare  de  glie  şi  de  iobăgire  de¬ 
venise  tot  mai  greu  de  suportat,  cercurile  exploatatoare  ale  nobilimii  restrîn- 
geau  tot  mai  mult  libertăţile  populaţiei  româneşti,  care  a  ajuns  să-şi  piardă 
rind  pe  rînd  pătura  conducătoare,  aşa  încît,  într-o  vreme  cînd  inchizitorii  tri¬ 
mişi  de  papii  de  la  Avignon  şi  organele  puterii  feudale  căutau  pe  orice  cale 
„exterminarea  schismaticilor**  din  aceste  părţi,  păstrarea  credinţei  şi  a  tradi¬ 
ţiilor  ortodoxe  devenise  tot  mai  anevoioasă.  Nu-i  mirare,  deci,  că  dintre  oraşele 
ardelene  de  pe  atunci,  doar  Scheii  Braşovului  şi  Hunedoara  (patria  marelui  voie¬ 
vod  Iancu),  păstrau  astfel  de  locaşuri  sfinte.  Ceva  mai  fericită  a  fost  situaţia 
unor  mănăstiri  sau  biserici  parohiale  ctitorite  de  voievozii  români  de  peste  munţi, 
unele  în  sate,  altele  în  oraşe,  cum  a  fost  Prislopul,  Ocna  Sibiului,  Porceşti,  Fă¬ 
găraşul,  Sîmbâta  de  Sus,  Feleacul,  Vadul,  Cetatea  de  Baltă,  ca  să  pomenim  doar 
cîteva;  dar  şi  acestea  vor  fi  răpite  şi  date  fie  uniţilor,  cu  „legea**  împăratului  de 
la  Viena,  fie  reformatorilor  unguri  (cazul  bisericii  din  Cetatea  de  Baltă).  Biserica 
ridicată  în  1597  de  Mihai  Viteazul  în  Alba  Iulia  va  fi  dărîmată  în  1715  de  auto¬ 
rităţile  habsburgice  catolice,  care  vor  mai  inaugura  apoi  şi  operaţia  de  o  cru¬ 
zime  fără  egal  a  distrugerii  celor  peste  150  de  mănăstiri  şi  schituri  ardelene. 
Şi  astfel  s-a  putut  constata  ca  un  fapt  semnificativ  că  pînă  la  începutul  seco¬ 
lului  XIX  doar  prin  intervenţia  foarte  pertinentă  a  episcopului  unit  Ioan  Bob 
s-a  putut  efectua  ridicarea  în  cîteva  oraşe  ardelene  a  unor  biserici  româneşti 
(Cluj,  Tg.  Mureş,  Reghin,  Mediaş). 

Am  amintit  de  aceste  fapte  pentru  că,  în  împrejurările  date,  acum  apare 
in  dezvoltarea  economică  a  întregii  Europe  sud-estice  şi  deodată  cu  ea  şi  în 
viaţa  bisericească  a  populaţiilor  ortodoxe  din  aceste  ţinuturi,  un  factor  de  im- 

portanţă  deosebită:  e  vorba  de  frăţiile  ortodoxe  sau  corporaţiile  de  comerţ  orien¬ 
tal,  aşa-zisele  „companii  greceşti14,  prin  ajutorul  cărora  o  serie  de  comunităţi  or¬ 
todoxe  vor  reuşi  să  pătrundă  în  oraşele  ardelene  şi  în  general  în  cele  din  împă¬ 
răţia  habsburgică.  In  ce  priveşte  Sibiul,  se  ştie  că  aceşti  negustori  „greci**  obţi¬ 
nuseră  încă  în  1636  cel  dintîi  privilegiu  comercial  aprobat  de  principele  Gh. 
Râkoczy.  Şi  nu  trebuie  să  uităm  că  acest  lucru  s-a  petrecut  doar  la  cîţiva  ani 
după  înfiinţarea  pe  continentul  european  a  vestitelor  companii  comerciale  en¬ 
gleze,  franceze,  ruseşti  şi  olandeze  (1555 — 1670).  Desigur  că  în  mod  individual, 
destui  negustori  din  spaţiul  balcanic  (macedoromâni,  greci,  bulgari,  albanezi), 
au  încercat  să  facă  la  noi  „comerţ  cu  mărfuri  turceşti'4,  dar  mai  ales  după  1777 
(cînd  împărăteasa  Maria  Terezia  a  cerut  companiştilor  să-şi  aducă  şi  familiile 
lor  în  Imperiu),  dezvoltarea  vieţii  comerciale  a  luat  un  avînt  atît  de  mare,  încît 
vreme  de  peste  50  de  ani  întreg  comerţul  cu  bumbac,  cu  vite,  cu  lînă,  cu  piei  şi 
cu  ceară  căzuse  în  mîna  acestor  companişti,  în  special  a  celor  din  Sibiu. 

Pe  baza  privilegiilor,  companiştii  se  angajau  prin  jurămînt  scris,  să  practice 
un  comerţ  onest,  să  respecte  legile  ţării,  între  altele  să  nu  se  amestece  în  viaţa 
politică  (unde  cercurile  conducătoare  erau  catolice  sau  protestante),  iar  pentru 
corectitudinea  activităţii  lor  profesionale  se  legau  că  se  vor  lăsa  conduşi  de  un 
juriu  format  din  12  juraţi  în  frunte  cu  un  jude  sau  staroste,  aleşi  pe  cîte  1 — 2  ani. 
In  fiecare  an  companiştii  vărsau  global  în  vistieria  statului  o  sumă  de  bani,  drept 
Impozit,  în  rest  se  bucurau  de  autonomie  comercială  deplină,  atît  pentru  tran¬ 
zacţii  en  gros  cît  şi  en  detail.  In  orice  centre  unde  apăreau  mai  mulţi  compa¬ 
nişti,  ei  ridicau  biserici  şi  şcoli,  de  genul  celei  „de  pe  groapă'4  din  Sibiu,  ai  cărei 
ctitori  au  fost  negustorii  originari  din  Oltenia,  „hagiu*4  (  =  închinători  la  Locurile 
Sfinte)  Petru  Luca  şi  ginerele  său  Constantin  Pop.  Spre  a  arăta  forţa  lor  comer¬ 
cială,  amintim  că  în  1770  casa  hagi  C.  Pop  arvunea  pentru  Austria  12.000  ocale 
de  lînă,  iar  în  1775,  agenţii  ei  din  Craiova  şi  Rîmnic  trimiteau  Austriei  18.000 
piei  brute  şi  argăsite.  Nu  mai  amintim  că  acelaşi  negustor  tipărea  pe  banii  lui 
Mineiele  de  Buda,  din  care  sute  de  exemplare  le  dăruia  gratuit  episcopului  Iosif 
de  Argeş.  Agenţiile  lui  comerciale  se  întindeau  din  Persia  pînă  în  Anglia  şi  din 
Braşov  pînă  în  Oradea  nu  era  oraş  în  care  să  nu  se  organizeze  o  filială.  In  unele 
locuri  ele  au  inundat  şi  satele:  numai  în  părţile  Aradului  fiinţau  peste  30  de 
astfel  de  filiale  săteşti.  Regiunea  Miskolcz  (patria  lui  Andrei  Şaguna)  era  supra¬ 
numită  „a  doua  Macedonie4*.  Pînă  şi  în  orăşelul  Blaj,  sediul  episcopiei  unite  spri¬ 
jinită  de  împăraţii  de  la  Viena,  se  ridicase  o  „biserică  grecească'*.  Propriu-zis 
grecească  era  numai  mărturisirea  credinţei  creştine.  Incepînd  din  ultimele  dece¬ 
nii  ale  sec.  XVIII,  majoritatea  „companiştilor"  de  pe  teritoriul  românesc  se 
romanizaseră,  iar  spre  anii  1840 — 1850  abia  dacă  mai  existau  în  Sibiu  companişti 
care  nu-şi  uitaseră  limba,  asimilîndu-se  în  masa  românească. 

Desigur  că  faţă  de  impetuozitatea  dezvoltării  acestui  comerţ  —  care  a  ajuns 
în  scurtă  vreme  să-l  paralizeze  cu  totul  pe  cel  săsesc  —  nici  burghezia  oraşelor 
săseşti  n-a  putut  sta  nepăsâtoare.  Totuşi,  abia  în  ultimii  ani  ai  sec.  XVIII  vor 
reuşi  companiştii  să  cumpere  imobile  şi  să  clădească  biserica  ortodoxă  între  zidu¬ 
rile  Sibiului.  Nu  degeaba  însuşi  episcopul  românilor  uniţi,  Inochentie  Micu,  a  fost 
nevoit  să-şi  vîndâ  un  teren,  pe  care-1  primise  ca  donaţie,  întrucît  autorităţile 
săseşti  n-au  vrut  să  strice  „puritatea  etnică'4  a  oraşului.  Pentru  ortodocşii  din 
Sibiu  a  intervenit  în  1700  însuşi  ţarul  rus  Petru  cel  Mare,  dar  fără  succes.  In 
acest  scop  companiştii  au  fost  nevoiţi  să  ridice  din  temelie  doar  în  satul  Bungard 
în  anul  1690  o  biserică,  în  care  şi-au  confecţionat  (probabil  după  modelul  celui 
din  mănăstirea  Arnota)  un  minunat  iconostas  cu  sculptură  brîncoveneascâ,  şi 
care  se  află  azi  în  capela  Institutului  Teologic  din  Sibiu. 

Dacă  nu  le-a  reuşit  să  cumpere,  în  schimb  e  sigur  că  negustorii  au  folosit 
alte  mijloace,  de  pildă  închirierea.  Şi  acest  lucru  l-au  făcut  şi  înainte  de  anul 
1636,  cînd  şi-au  primit  privilegiul  lor.  Astfel,  într-un  „catastif"  de  cărţi  şi  obiecte 
de  cult  (scris  în  1.  greacă,  aflat  azi  în  Biblioteca  Mitropolitană  din  Sibiu)  se 
precizează  că  pe  un  potir  folosit  în  cultul  lor  era  gravat  anul  1620,  iar  pe  o 
cruce  fără  postament  figura  anul  1671,  ceea  ce  dovedeşte  că  şi  înainte  de  ridi¬ 
carea  bisericii  din  Bungard  companiştii  îşi  aveau  aici  slujbele  şi  obiectele  bise- 

riceşti.  O  astfel  de  casă  închiriată  pentru  trebuinţele  cultului  a  fost  şi  cea  de  pe 
fosta  „uliţă  a  Poplăcii44  nr.  15,  astăzi  str.  Moldovei  35.  In  altarul  catedralei  sibiene 
se  păstrează  pînă  azi  4  icoane  împărăteşti  ferecate  în  argint  şi  dăruite  „Bisericii 
companiştilor  greci44  între  anii  1762 — 1783. 

In  fond,  frăţiile  acestea  erau  strîns  legate  de  viaţa  Bisericii.  Ele  erau  un 
fel  de  bresle  (de  la  cuvîntul  slavon  bratstvo).  Biserica  breslei  chema  de  ziua 
hramului  pe  toţi  „fraţii44  la  serbare.  Drapelul  sau  prapurele  breslei  avea  zugrăvit 
pe  el  chipul  sfîntului  sau  al  praznicului  patronimic.  Numai  datorită  acestei 
strînse  legături  întreţinute  de  Biserică,  ne  putem  explica  şi  opera  de  salvare  a 
ortodoxiei  din  Polonia  veacului  XVII,  aşa  cum  a  înţeles-o  marele  mitropolit 
român  Petru  Movilă.  Centrele  „frăţiilor  ortodoxe44  din  Lemberg  şi  de  lîngă  Kiev 
au  primit  multe  ajutoare  româneşti  de  la  Movileşti.  Tot  aşa  trebuie  înţeleasă 
şi  munca  negustorilor  greci  şi  armeni  din  Veneţia,  Viena,  Buda  şi  din  alte  centre 
ale  vremii. 

Dar  Sibiul  devenise  totuşi  încă  din  1717  capitală  a  Principatului  Transil¬ 
vaniei,  de  aceea  era  firesc  lucru  ca  chiar  şi  episcopul  sîrb  Dionisie  Novacovici, 
pe  care  autorităţile  de  la  Viena  l-au  trimis  în  1762  ca  administrator  al  recent 
reînfiinţatei  episcopii  româneşti  ortodoxe  (după  o  vacanţă  de  60  de  ani!)  să  caute 
a  se  stabili  în  Sibiu,  de  aceea  a  şi  luat  în  chirie  pe  doi  ani  o  casă,  pe  care  însă 
a  pierdut-o,  de  aceea  s-a  gîndit  să  cumpere  un  teren  în  alt  oraş  (Sebeş  sau 
Orâştie)  pentru  a  instala  acolo  o  reşedinţă.  Ca  unii  care  trebuiau  să  promoveze 
în  fond  uniatismul,  cei  trei  administratori  sîrbi  au  fost  nevoiţi  să  se  retragă 
intr-o  casă  ţărănească  din  Răşinari,  iar  fiindcă  n-au  primit  nici  un  sprijin,  s-au 
retras  din  fruntea  Bisericii  unul  după  altul.  Doar  ultimul  dintre  ei,  (Gherasim 
Adamovici)  a  ajuns  să  fie  îngropat  la  noi,  în  biserica  „din  Maieri44. 

La  rîndul  lor,  ca  unii  care  s-au  menţinut  tot  timpul  pe  o  linie  de  ortodoxie 
militantă  (chiar  şi  parohii  şi  dascălii  erau  adeseori  aduşi  de  la  vreo  mănăstire, 
de  regulă  de  la  sfîntul  Munte  Athos),  membrii  Companiei  sibiene  au  profitat  de 
prevederile  decretului  de  concivilitate  şi,  luînd  legătură  unul  dintre  ai  lor.  Stoica 
Răduţ  (el  însuşi  negustor  român,  oare  era  şi  proprietar  al  unor  imobile  situate 
pe  teritoriul  actualei  catedrale),  au  încheiat  acum  180  de  ani  în  limba  germană 
un  contract  de  închiriere  şi  vînzare,  potrivit  căruia  Compania  grecească  putea 
clădi  pe  numele  ei  un  locaş  de  cult  propriu,  precum  şi  o  şcoală  şi  case  de  locuit 
pentru  deservenţii  celor  două  instituţii.  Ceea  ce  nu  figurează  în  textul  acestui 
contract  e  uşor  vizibil  după  fotografia  cunoscută  a  „bisericuţei  greceşti44  şi  e  plin 
de  semnificaţii  pentru  mentalitatea  dominantă  atunci:  fără  turn,  fără  clopotniţă 
şi  lipsită  de  toacă,  cu  construcţie  de  o  înălţime  destul  de  modestă,  ca  să  nu 
concureze  cu  catedrala  celor  privilegiaţi,  ba  nici  chiar  cu  biserica  reformată 
ridicată  pe  aceeaşi  stradă  în  1784,  de  aceea  bisericuţa  ortodoxă  n-a  fost  ridicată 
la  stradă,  ci  mai  în  interior.  Totuşi  în  această  bisericuţă  va  servi  şi  mitropolitul 
Andrei  Şaguna  în  ultimii  15  ani  din  viaţă. 

Iată  în  traducere  textul  acelui  contract: 

„ Proces  verbal  luat  în  şedinţa  Magistratului  (= Primarului)  din  Sibiu  nr.  227 
din  22  februarie  1797. 

„ Compania  grecească  de  comerţ  din  localitate  înaintează  contractul  pe  care 
Z-a  încheiat  cu  cetăţeanul  Stoica  Răduţ  în  legătură  cu  casa  pe  care  acesta  o 
cedează  ca  proprietate  şi  spre  folosinţă  în  vederea  ridicării  unui  lăcaş  de  cultt 
cu  rugămintea  de  a  confirma  cu  autoritate  magistratuală  semnăturile  de  pe  el  în 
care  scop  textul  lui  se  reproduce  în  întregime  în  Protocolul  orăşenesc ,  iar  vîn- 
zătorului  şi  Companiei  se  eliberează  actul  legalizat \ 

Referează  S.  Soterius. 

„Se  decide: 

„ Intrucit  acest  contract  de  închiriere  redactat  în  2  exemplare  priveşte  casa 
cu  nr.  99  din  strada  Măcelarilor  (=azi  1  Mai)  cumpărată  de  Stoica  Răduţ  de  la 
erezii  lui  Samuil  Waldhiitter,  situată  între  casa  Baronului  Fr.  Bănfi  şi  cea  a  lui 
Răduţ,  a  fost  redactat  fără  nici  un  prejudiciu  faţă  de  interesul  public ,  nu  e 
cazul  să  mai  ezităm  la  confirmarea  prin  semnăturile  autorizate  ale  Senatorului 
Dan  Miiller  şi  a  mea  ca  referent ,  precum  şi  la  reproducerea  lui  per  extensum  în 

„ Protocolul  Magistratului “,  dîndu-se  astfel  în  scris  legalizare  autentică,  cu  atît 
mai  mult  cu  dt  petiţionarii  au  fost  încunoştiinţaţi  încă  în  4  martie  1795  prin 
adresa  nr.  281  că  li  s-a  înregistrat  cererea  cu  toate  condiţiile  fixate ,  anume:  că 
Stoica  Răduţ  se  obligă  să  suporte  toate  sarcinile  îndeosebi  contribuţiile  de  dare, 
iar,  întrucît  contractul  e  semnat  de  Companie  şi  de  posesorul  casei,  fără  însă  a 
se  fi  introdusă  data  zilei  şi  a  anului,  —  de  aceea  ambii  funcţionari  regali  să 
aibă  grijă  să  precizeze  data  şi  să  încunoştiinţeze  între  timp  şi  Comunitatea  (or¬ 
ganul  suprem  săsesc)  pentru  ca  încă  în  şedinţa  de  azi  înainte  de  masă,  să  se 
aprobe  şi  să  se  expedieze  şi  Comunităţii,  spre  aprobare 

„Anul  1797  februarie  25.  Azi  s-a  întrunit  Sfatul  orăşenesc  şi  al  Scaunului 
sub  prezidenţia  judelui  Michael  v.  Huttem,  de  faţă  fiind  senatorii:  v.  Hannen - 
heim,  Schreier,  v.  Baussner,  v.  Rosenfeld,  Sam.  Soterius,  P.  Not.  v.  Reissenfels , 
Dan.  Klein  reg.  pere.  Michael  Konrad,  v.  not.  Martin  Brenner44. 

„Nr.  307/1797.  Referentul  Dan.  Roth  transpune  cererea  însoţită  de  contractul 
principal  de  închiriere,  pe  care  Compania  grecească  l-a  încheiat  cu  Stoica  Răduţ, 
pentru  zidirea  unei  case  de  rugăciune  (Erbauung  eines  Bethauses),  pe  care  o 
înaintează  spre  aprobarea  Magistratului  şi  pe  care  Magistratul  o  retrimite  în¬ 
dată  Comunităţii,  cu  observaţia  că  n-ar  avea  nimic  împotriva  aprobării  contrac¬ 
tului  în  afară  de  cele  spuse  la  punctul  7,  care  ar  trebui  redactat  în  aşa  fel,  că 

ori  de  cîte  ori  se  va  reînnoi  acest  contract,  în  chip  tacit  chiar  şi  cînd  ar  fi  să  se 

vîndă,  această  casă  să  treacă  neapărat  numai  în  proprietatea  funciară  a  Com¬ 
paniei  greceşti  şi  prin  aceasta  nici  un  cetăţean  care  ar  vrea  s-o  cumpere  şi  nici 

un  vecin  care  ar  vrea  să  se  extindă  ori  să-şi  transforme  locuinţa,  să  nu  fie  pre¬ 
ferat  Companiei,  din  care  pricină,  pentru  asigurarea  privilegiilor  săseşti,  Comu¬ 
nitatea  săsească  află  de  necesar  să  specifice  în  Protocolul  Magistratului  pro¬ 
testul  său,  în  sensul  ca  închirierea  să  se  facă  numai  pe  o  durată  de  36  de  ani, 
iar  după  trecerea  acestui  termen,  contractul  să  fie  prezentat  din  nou  spre  revi¬ 
zuire. 

Referent  S.  Soterius 

Decizie: 

„Întrucît  această  obiecţiune  formează  o  prevedere  pentru  viitor  şi  întrucît 
însuşi  Magistratul  e  de  aceeaşi  părere,  se  împrotocolează  şi  acest  protest  cu 
toate  prevederile  legii  de  concivitate  care  nu  pomenea  atunci  de  nici  un  „grecu. 
După  trecerea  celor  36  de  ani ,  dacă  cumva  contractul  se  va  prelungi  de  la  sine, 
va  trebui  prezentat  din  nou  spre  confirmare,  fapt  despre  care  Compania  gre¬ 
cească  va  fi  încunoştiinţată  printr-un  răspuns  scris  cu  referirea  la  vechea  cerere 
de  sun  nr.  227,  cu  adaosul  că  pentru  aprobare  (ausgebetene  Regiis)  să  se  facă 
amintire  de  domnii  Sam.  Soterius  şi  Dan.  Milller,  urmînd  să  fie  prezentat  atunci, 
pe  lingă  contract,  şi  protestul  înaintat,  în  care  sens  numita  Companie  trebuie 
să  dea  dovadă  de  adevărată  înţelegere  şi  să  aducă  slavă  şi  mulţumită  lui  Dum- 
nezeu 


Contract  de  închiriere 

Prin  prezentul  document  se  aduce  la  cunoştinţa  tuturor  celor  interesaţi  că 
azi  25  februarie  1797  s-a  încheiat  următorul  contract  de  închiriere  între  Com¬ 
pania  privilegiată  de  comerţ,  pe  de  o  parte,  iar  pe  de  altă  parte  între  subsem¬ 
natul  cetăţean  Stoica  Răduţ ,  posesorul  casei  cu  nr.  99  de  pe  strada  Măcelarilor, 
casă  cumpărată  legal  de  la  moştenitorii  familiei  Waldhiitter,  învecinată  de  o 
parte  de  casa  baronului  Fr.  Bănffi,  iar  de  cealaltă  de  o  altă  casă  a  mea,  con¬ 
tract  pe  care  eu,  Răduţ  Stoica,  declar  în  numele  meu  şi  al  moştenitorilor  mei, 
că-l  voi  respecta  neatins,  altfel  toată  răspunderea  să  cadă  asupra  mea. 

1.  Cedez  onoratei  Companii  greceşti  întreaga  casă  amintită,  dimpreună  cu 
toate  apartenenţele  ei,  întreagă  curtea,  şopronul  de  lemne,  grădina  şi  tot  ce  se 
află  pe  ele ,  spre  posesie  deplină  şi  spre  uzufruct,  dînd  adică  deplină  împuterni¬ 
cire  numitei  Companii,  să- şi  amenajeze  după  plac,  pe  acel  teren,  cu  bani  pro¬ 
prii,  o  capelă  (Bett-Haus  Kapelle),  iar  dacă  locuinţa  actuală  pentru  preot  sau 

învăţător,  precum  şi  sălile  de  şcoală  n-ar  fi  destul  de  spaţioase  şi  de  potrivite t 
onorata  Companie  să  aibă  drept  să  le  demoleze  şi  să-şi  clădească  pe  speze  pro¬ 
prii  altele  mai  corespunzătoare,  fără  să  mai  fie  lipsă  de  consimţământul  meu. 

2.  Onorata  Companie  se  angajează,  in  schimb,  să  depună  în  numerar  la 
dispoziţia  mea  un  capital  de  2000  florini  ung.  liberi  de  interese,  sumă  pe  care  eu 
şi  declar  că  am  primit-o  azi  şi  pentru  care  am  şi  dat  Companiei  această  hîrtie 
de  ipotecă  pe  casa  mea.  Totodată  se  mai  angajează  numita  Companie  să  pome¬ 
nească,  prin  preot,  numele  meu  şi  al  rudelor,  la  orice  slujbă  liturgică  sau  de  alt 
fel ,  care  se  va  celebra  cit  timp  va  dura  Compania  grecească  şi  casa  ei  de  rugă. 

3.  Subsemnatul  iau  în  schimb  asupra  mea  sarcinile  de  orice  fel  ar  fi  ale 
casei,  inclusiv  achitarea  integrală  a  taxei  de  contribuţii  regale  pentru  casă  (= im¬ 
pozite ),  desigur  restituindu-mi-se  anual  valoarea  acestor  impozite. 

4.  Acest  contract  se  încheie  pe  o  durată  de  36  de  ani,  dar  el  trebuie  să 

rămînă  întru  totul  în  vigoare  şi  anume  în  aşa  fel  ca  în  acest  răstimp  nici  unul 

din  semnatari  să  nu-l  poată  rezilia  în  vreun  fel  oarecare,  aşa  încit  onorata  Com¬ 
panie  de  comerţ  să  poată  intra  liberă  în  întreaga  posesie  a  casei  şi  dependin¬ 
ţelor  ei  şi  să-şi  desfăşoare  nestingherită  activitatea  ei. 

Dar  şi  după  trecerea  celor  36  de  ani,  în  caz  că  eu  sau  urmaşii  ce  ar  veni 
după  moartea  mea  am  vrea,  din  motive  încă  necunoscute,  să  reziliem  contractul, 
chiar  şi  în  acest  caz  noi  ne  îndatorăm  să  ne  conformăm  întru  totul  prevederilor 
iniţiale  şi  cel  puţin  cu  3  ani  înainte  să  aducem  acest  lucru  la  cunoştinţa  Com¬ 
paniei,  pentru  ca  ea  să  aibă  timp  destul  să-şi  vadă  de  altă  casă. 

5.  La  eventuala  înştiinţare  din  partea  noastră  pentru  reziliere,  şi  după  rezi¬ 

lierea  faptică  a  contractului  precum  şi  trecerea  celor  3  ani  subsemnatul  sau  ur¬ 
maşii  mei  ne  obligăm  să  ne  respectăm  obligaţiile  luate,  înapoind  imediat  Com¬ 
paniei  nu  numai  1/2  din  suma  plătită,  deci  1000  fl.  ung.  (fără  dobîndă),  ci  şi 

jumătate  din  toate  cheltuielile  avute  cu  clădirea  capelei,  a  locuinţei,  a  zidurilor 
şi  a  altor  clădiri  pe  care  onorata  Companie  le  va  fi  făcut  între  timp,  iar  la  sfîr- 
şitul  anului  următor  obligîndu-ne  să  restituim  integral  şi  cealaltă  jumătate  din 
capital  şi  din  cheltuielile  de  zidire.  In  tot  decursul  celor  3  ani  însă,  Compania 
să  rămînă  nestingherită  în  posesia  întregii  case,  abia  la  sfîrşitul  anului  al  treilea 
de  la  înştiinţare  să  trebuiască  s-o  evacueze. 

6.  Se  înţelege  de  la  sine  că  la  restituirea  capitalului  plătit  mie  pe  hîrtie  de 

ipotecă  din  partea  Companiei,  despăgubirea  cheltuielilor  de  construcţie  pentru 
capelă,  pentru  locuinţe  şi  pentru  orice  alte  clădiri  executate  între  timp  de  on. 
Companie,  ca  şi  pentru  orice  cheltuieli  de  întreţinere,  se  vor  lua  de  bune  numai 

atestate  bine  documentate  de  la  zidari  şi  de  la  alţi  meşteri,  iar  eu  mă  oblig  pe 

cît  timp  trăiesc  să  controlez  cheltuielile  făcute  cu  aceste  construcţii,  să  păstrez 
în  ordine  aceste  acte  şi  să  contrasemnez  cu  numele  meu  pe  cele  legale. 

7.  Onorata  Companie  are  întîietatea  şi  dreptul  exclusiv  ca  atît  înainte,  cît 

şi  după  trecerea  termenului  fixat  (de  36  de  ani),  să  înnoiască  sau  să  prelun¬ 
gească  după  propria-i  voinţă  prezentul  contract  —  desigur  în  forma  în  care  s-a 

stipulat  de  la  început,  în  orice  caz,  atît  eu,  cît  şi  urmaşii  mei  să  ne  învoim  fără 
nici  o  obiecţiune  la  prelungirea  sau  înnoirea  lui.  In  cazul  cînd,  după  trecerea 
celor  36  de  ani  n-ar  mai  avea  plăcerea  să  mai  ţină  aici  casă  de  rugăciune,  Ono¬ 
rata  Companie  se  obligă,  după  o  prealabilă  înţelegere,  să  se  conformeze  stipu - 
laţiunilor,  anume  ca  partea  care  ar  vrea  să  rezilieze  cu  3  ani  înainte  contractul, 
s-o  facă,  aceasta  anunţind  rezilierea  cu  3  ani  înainte  şi  atunci  după  buna  ei 
chibzuire  şi  dispoziţie  să  poată  vinde  toată  clădirea  capelei  cu  tot  ce-i  aparţine, 
dar  cu  întreaga  sumă  rezultată  din  vînzare  să  se  plătească  o  dată  pentru  tot¬ 
deauna  atît  capitalul  ce  mi  s-a  achitat,  cît  şi  cheltuielile  de  construcţie,  fără  a 
mai  putea  avea  eu  sau  urmaşii  mei  vreo  pretenţie  la  despăgubiri  ulterioare,  fapt 
care  trebuie  să  fie  recunoscut  în  chip  nestrămutat  ca  o  nimicire  totală  a  contrac¬ 
tului  şi  ca  o  reziliere  a  lui  pentru  totdeauna. 


Pentru  deplina  încredinţare  şi  pentru  respectarea  nestrămutată  a  prezen¬ 
tului  contract  s-au  redactat  două  exemplare  identice  şi  s-au  semnat  şi  parafat 
de  ambele  părţit  precum  şi  de  domnii  senatori  (regali),  înmînîndu-se  fiecăreia 
din  cele  două  părţi  dte  un  exemplar. 


Sigiliul  personal 


Sibiu  25  februarie  1797 


„ Eu  Răduţ  Stoica  adeverez  tsele  mai  sus  shrisse"  (în  limba  română). 

Cu  sigil  personal:  Gh.  Manicate  Safran 

judele  Companiei 

„  Hagi  Const.  Pop  m.p. 

„  Nanu  N.  Sguri  m.p. 

secretarul  Companiei 


Cu  sigil  personal:  I.  Manicate  Safran  m.p.  jurat 

„  Toma  Villara 

„  Gh.  Villara  m.p. 

„  lanache  hagi  Petru  Luca  m.p.  jurat 

De  aceea  prezentul  contract  de  închiriere  fiind  prezentat  de  ambele  părţi 
Magistratului  spre  luare  la  cunoştinţă,  dimpreună  cu  cererea  onoratei  Companii 
greceşti  spre  a  fi  confirmat  şi  prin  semnătura  a  doi  consilieri  orăşeneşti,  sub¬ 
semnaţii  am  decis  nu  numai  reproducerea  in  extenso  a  contractului  înregistrîn - 
du-l  sub  Nr.  227  din  22  februarie  şi  sub  Nr.  307  din  25  februarie  1797  in  Proto¬ 
colul  Magistratului  sibian,  ci  să  şi  formulăm  în  numele  şi  în  locul  Magistratului 
rezerva  expresă  ca  după  trecerea  celor  36  de  ani  prevăzuţi  în  contract,  în  caz  că 
s-ar  dori  o  prelungire  a  lui,  să  fie  prezentat  din  nou  spre  confirmare  Magistra¬ 
tului  şi  Comunităţii. 

Drept  pentru  care  am  redactat  prezentul. 

Dat  ca  mai  sus,  Sibiu  25  februarie  1797". 


* 

Potrivit  însemnărilor  din  registre,  reiese  că  piatra  fundamentală  pentru  bise¬ 
ricuţa  Companiei  sibiene  s-a  pus  în  ziua  de  31  august  1797,  slujba  fiind  ofi¬ 
ciată  de  arhimandritul  Gherman  din  Trebizonda,  ajutat  de  arhim.  Eugen  din 

mănăstirea  Ivirilor  de  pe  muntele  Athos,  de  faţă  fiind  proestosul  de  atunci  al 
Companiei  Gh.  Manicate  Safran,  iar  curator  al  Bisericii  fiind  hagi  Constantin 

Pop.  Arhitect  a  fost  sasul  M.  Bucholzer,  iar  pictori  Iosif  Neuhauser  şi  I.  Kram- 
beli,  ultimul  executînd  pictura  iconostasului,  pe  care-1  reproducem  aici.  Cheltu¬ 
ielile  legate  de  construirea  bisericuţei  s-au  ridicat  la  suma  de  18.600  de  florini, 
iar  cele  pentru  şcoală  au  costat  13.500  fl.  Proestosul  Gh.  Manicate  şi  curatorul 
H.  C.  Pop  au  făcut  cele  mai  mari  donaţii.  Tîrnosirea  ei  a  avut  loc  la  31  martie 
1800:  au  servit  arhim.  Gherman  asistat  de  protopopul  Ioan  Popovici  vicarul 

epscopiei  ortodoxe  ardelene  vacante  pe  atunci,  precum  şi  de  preotul  Radu  Tem- 
pea,  directorul  şcolilor  române  din  Transilvania.  Se  ştie  că  între  donaţiile  făcute 
Bisericii  „greceşti44  sibiene  la  loc  de  frunte  se  aflau  şi  două  covoare  persane 
dăruite  unul  de  doamna  Maria,  văduva  domnului  muntean  Şerban  Cantacuzino, 
Iar  celălalt  de  însoţitoarea  ei  Maria  Bălăceanu.  După  interiorul  ei,  amvonul  pre¬ 
zintă  mare  asemănare  cu  cel  din  catedrala  de  azi.  Iconostasul  fostei  „biserici 
greceşti44  se  află  şi  acum  în  biserica  mare  din  Gura  Rîului.  Se  ştie  că  la  rîndul 
său,  ca  unul  care  şi-a  ştiut  apropia  pe  cei  mai  mulţi  dintre  membrii  Companiei 
„greceşti44  (parte  din  ei  vechi  macedonieni,  cunoscuţi  de  ai  lui),  Mitropolitul 
Andrei  Şaguna  a  ştiut  cîştiga  sufleteşte  pe  oei  cîţiva  „companişti44  oare  mai  ră¬ 
măseseră  prin  anii  1855 — 1860,  reuşind  să-i  hotărască  pe  arhim.  Meletie  şi  con- 

silierii  săi  Gr.  Bechniţ  şi  Grigorie  Matei  să  predea  „bisericuţa"  şi  obiectele  ei 
episcopiei  ortodoxe  române.  La  concursul  care  s-a  făcut  în  1864  a  fost  ales  ca 
prim  preot  român  la  această  bisericuţă  „din  Cetate"  Zaharie  Boiu,  viitorul  asesor 
consistorial.  Intre  anii  1862 — 1902,  deci  vreme  de  40  de  ani  aici  s-au  ţinut  toate 
slujbele  arhiereşti.  însuşi  Mitropolitul  Andrei  Şaguna  avea  cuvinte  elogioase  faţă 
de  această  primă  biserică  episcopală  românească  din  Sibiu.  Dar  marele  ierarh 
dorea  ca  biserica  românilor  ardeleni  să  fie  o  catedrală  vrednică  de  menirea  pe 
care  trebuia  s-o  aibă  sionul  care  îndruma  pe  atunci  conştiinţele  tuturor  româ¬ 
nilor  ardeleni.  Vom  arăta  cu  altă  ocazie  care  au  fost  planurile  lui  şi  cum  s-a 
ajuns  la  clădirea  catedralei  de  azi. 


Pr.  Prof.  T.  Bodogae 


UN  ŢĂRAN  TRANSILVĂNEAN  LA  LOCURILE  SFINTE  ÎN  1870 


Ţara  Sfintă,  în  care  a  propovăduit,  a  pătimit  şi  a  înviat  Mintuitorul  Iisus 
Hristos,  în  care  s-a  pogorit  Sfin-tul  Duh  peste  Sfinţii  Apostoli  şi  s-a  întemeiat 
Biserica  creştină,  a  atras  nenumăraţi  vizitatori  şi  închinători,  din  primele  veacuri 
creştine  şi  pînă  în  zilele  noastre.  Mulţi  dintre  aceştia  erau  români,  de  pe  întreg 
cuprinsul  teritoriului  locuit  de  ei.  Incepînd  cu  Sf.  Ioan  Casian  (c.  360-— c.  435), 
originar  din  Scythia  Minor  —  Dobrogea  de  azi  —  şi  pînă  în  veacul  nostru,  în 
marile  aşezări  monahale  ale  Ţării  Sfinte  au  trăit,  în  post  şi  rugăciune,  mulţi 
călugări  şi  călugăriţe  de  neam  român.  In  acelaşi  timp,  nenumăraţi  preoţi  şi 
călugări,  credincioşi  şi  credincioase,  de  origini  sociale  diferite  şi  de  orice  vîrstă, 
au  pornit  spre  acele  locuri  îndepărtate,  ca  să  se  închine  în  biserica  Sfîntului 
Mormînt  şi  în  celelalte  aşezăminte  bisericeşti  din  Ierusalim,  Ţara  Sfîntă  şi 
Muntele  Sinai.  Dar  istoria  a  înregistrat  puţine  nume  de  pelerini  români  ia  Locurile 
Sfinte,  cei  mai  mulţi  rămînînd  anonimi.  Notăm,  între  ei,  pe  Elena  (Ilinca)  Canta- 
cuzino,  mama  domnitorului  Şerban,  însoţita  de  fiul  ei  Mihail  spătarul  şi  fiica 
Stanca,  în  1682,  fostul  mitropolit  Varlaam  al  Ungrovlahiei,  în  acelaşi  an,  cunos¬ 
cutul  zugrav  de  biserici  Pîrvu  Mutu,  în  1718.  preotul  bănăţean  Mihail  Popovici 
din  Sînnicolaul  Mare,  ieromonahii  ardeleni  Nicodim  şi  Visarion,  cîţiva  credincioşi 
din  Braşov,  toţi  în  a  doua  jumătate  a  veacului  al  XVIII-lea. 

In  veacul  al  XlX-lea  consemnăm  pe  negustorul  craiovean  Hagi  Marin  Nicolae, 
în  1834 — 1835,  ieromonahii  moldoveni  Chirlac  de  la  Neamţ-Secu  în  1840 — 1841  şi 
Anania  Melega  în  1866 — 1868,  poetul  Dimitrie  Bolintineanu  în  1854,  arhiereul 
Neofit  Scriban  în  1874,  episcopul  Gherasim  Timuş  al  Argeşului  în  1896,  etnograful 
şi  muzicologul  Teodor  Burada  din  Iaşi,  spre  sfîrşitul  secolului,  profesorul  de 
teologie  Badea  Cireşeanu  de  la  Bucureşti,  în  1904.  care  au  scris  şi  interesante 
note  de  călătorie. 

In  secolul  nostru  amintim  pe  mitropolitul  Nicolae  Bălan  al  Ardealului,  cu  un 
grup  de  160  de  închinători,  in  1925,  mitropolitul  Nectarie  Cotlarciuc  al  Bucovinei, 
cu  un  grup  de  116  închinători,  în  1930,  preotul  şi  scriitorul  Gala  Galaction  în 
1926,  patriarhul  Miron  Cristea  cu  cîţiva  însoţitori  în  1927,  preotul  Constantin 
Dron,  cu  un  grup  de  150  de  pelerini  în  1935,  patriarhul  Justinian  Marina,  în 
fruntea  unei  delegaţii  sinodale,  în  mai  1975,  la  care  se  adaugă  alţi  numeroşi 
ierarhi,  profesori  de  teologie,  preoţi,  călugări  şi  credincioşi.  Mulţi  din  aceştia  au 
publicat  interesante  însemnări  asupra  locurilor  şi  monumentelor  vizitate. 

Intre  închinătorii  veacului  trecut,  autori  de  note  de  călătorie,  se  numără  şi 
credinciosul  Nicolae  Sasu,  ţăran-cioban  din  satul  Galeş,  de  lîngă  Săliştea  Sibiu¬ 
lui,  care  a  vizitat  Locurile  Sfinte  în  1870 — 1871.  însemnările  sale  se  păstrează 
într-un  caiet  cu  115  pagini  (21x14  cm),  cu  cîte  24 — 25  rînduri  pe  pagină  (unele  cu 
desene),  cu  un  frumos  scris  autograf  (azi  în  posesia  prof.  Carol  Comşa  din  Sibiu). 


URME  DIN  TRECUT 

Poartă  titlul:  „ Cărticică  pentru  călătoria  sfintei  cetăţi  Ierusalim  şi  a  altor  închi¬ 
năciuni  care  cuprind  în  sine  sfîntul  pămînt  al  Palistinii,  precum  s-a  arătat  înlăun - 
tru(l)  ei.  Care  s-au  făcut  cu  ajutorul  Sfintei  Treimi  şi  cu  al  Maici(i)  Domnului 
nostru  Iis(us)  H(risto)s,  de  mine  mult  păcătosul  robul  său  hagiu  Nicolae  Sasu  din 
comuna  Galeş.  Plecarea  la  anul  Domnului  1870 ". 

In  cuvinte  simple,  multe  specifice  graiului  ardelean,  Nicolae  Sasu  descrie 
pe  scurt  drumul  pînâ  în  Ţara  Sfîntă,  prezentînd  apoi  foarte  sumar  aşezămintele 
văzute,  precum  şi  multe  din  slujbele  la  care  a  asistat  în  cursul  celor  cinci  luni  de 
şedere  efectivă  acolo.  Pleacă  din  satul  său  în  ziua  de  8  octombrie  1870,  „fiind 
ieşirea  mea  din  casă  tocma  cînd  au  bătut  oiasul  la  12,  adecă  la  ameazăzi,  nu¬ 
mind  u -să  zioa  vineri"  (p.  1). 

Se  desparte  de  copii  şi  de  rude  în  Săcel,  plecînd  pe  jos  prin  Sibiu  —  Făgăraş, 
pînă  la  Braşov,  unde  ajunge  la  13  octombrie.  I<n  ziua  de  duminică  17  octombrie 
„am  trecut  vama  ţării"  îin  Moldova,  pe  la  Poiana  Sărată.  Miercuri  seara,  în 
20  ale  lunii,  era  la  Galaţi.  De  aici,  împreună  cu  ciobanul  Bucur  Lupea  trece  dincolo 
de  Prut,  în  satul  Colibaşi,  unde  se  găseau  alţi  ciobani  din  „Mârginimea"  Sibiului 
cu  oile.  Stă  acolo  o  sâptămînă,  după  care  se  reîntoarce  la  Galaţi,  fiind  găzduit 
în  metocul  Sfîntului  Munte  Athos  de  către  călugării  Daniil  şi  Gherasie  (p.  4). 
Acum  intîLneşte  pe  Constantin  Spiru  din  „Necorăşti"  (Nicoreşti  —  Galaţi  sau 
Nicoreşti  —  Bacău),  care  pleca  spre  Ierusalim  împreună  cu  fiul  său  Gheorghe. 
Joi,  28  octombrie,  pornesc  toţi  cu  vaporul  pe  Dunăre  din  Galaţi,  trecînd  prin 
Tulcea,  „Sulnea"  (Sulina),  apoi  pe  Marea  Neagră,  ajungînd  la  31  octombrie  în 
Burgaz,  iar  la  1  noiembrie  în  „Ţaiigrad"  (Ţarigrad,  Constantinopol,  Istanbul). 

Descrie  pe  scurt  oraşul,  indiclnd  mai  mult  bisericile  în  care  s-a  închinat.  Este 
interesant  cum  vede  el,  un  credincios  ţăran,  biserica  Sfînta  Sofia,  capodopera 
arhitecturii  bizantine,  precum  şi  locurile  mai  de  seamă  din  fosta  capitală  bizantină, 
acum  otomană:  „Şi  sculîndu-ne  cu  ajutorul  Maici(i)  Domnului  am  plecat  şi  ducîn- 
du-ne  ne -am  învoit  cu  popa  cel  turcesc,  ne-au  slobozit  ca  să  intrăm  pe  jos  şi  sus, 
dar  e  foarte  frumos  şi  purtîndu-ne  şi  jos  şi  sus.  Şi  în  unghiurilea  bolţii  cei  mari 
sînt  4  herovimi  zugrăviţi,  cu  arăchdilea  de  aur,  dar  feaţâlea  lor  nu  să  văd,  pen- 
trucă  au  pus  turcii  stea  de  aur  pre  faţă  şi  Maica  Domnului  iară  e  ştearsă,  numai 
coroana  să  cunoaşte  şi  mîinHea  întinsă,  stînd  în  chip  de  a  ne  primi  pre  toţi  care  ne 
închinăm  chipului  ei  celui  zugrăvit  şi  boltelea  întră  stîlpi  sînt  ţăsute  tot  cu  un 
fel  de  petricele  ce  să  cheamă  mozaic,  dintrâ  care  ne-au  dat  şi  nouă  puţinteale. 
Şi  ieşind  ne-am  înplinbat  pre  ia  mai  multe  minuni  care  precum  nu  poate  limba 
a  grăi,  aşa  nici  eu  a  scrii,  că  ne-au  dus  pre  o  uşiţă  mică  supt  pămînt  şi  acolo  e 
foarte  lărgime,  că  are  o  mie  şi  unu  de  stîlpi  de  peatră  şi  acolo  lucră  turcii  la 
mătasării.  Şi  înplinbîndu-ne  <am  eşit  şi  ne-au  dus  pre  uliţelea  cele  acoperite  unde 
să  văd  lucrurilea  cele  de  aur  şi  de  argint  şi  de  chihlimbariu  şi  întorcîndu-ne 
câtrâ  igazdă  pre  pod(ul)  cel  stâtătoriu  de  pestă  mare  caire  duce  dintr-un  tîrg 
într-altu  tîrg,  fiind  la  3  cia(suri)  după  amiazăzi  şi  pînă  sara,  ne-am  mad  cumpărat 
ceale  trebuincioasă  de  călătorie  pe  mai  multe  zile,  precum  ne  spunea  care  ştiia 
că  avem  de-a  merge  zece  zile  pe  apă  pînă  la  lafa"  (p.  8). 

La  4  noiembrie,  joia,  pornesc  cu  vaporul  spre  lafa.  Opresc  în  oraşele  Qanak- 
kale  („Cenacariia")  şi  Izmir  sau  Smirna.  In  cel  din  urmă  văd  biserica  sfintei 
Fotini,  „adică  a  samarineancii" ,  oare-1  impresionează  în  chip  deosebit,  „dar  fru¬ 
museţea  bisericii  nu  pociu  a  o  scrii"  (p.  9). 

îşi  continuă  călătoria  pe  „un  timp  foarte  frumos,  oa  cumu-i  la  noi  în  luna 
lui  aprilie,  zile  calde  şi  frumoasă"  (p.  10).  Totuşi  e  cuprins  de  sentimente  de  nostal¬ 
gie,  ştiind  că  atunci  era  acasă  „duminica  nuntelor",  dar  noi  fiind  ca  pe  altă  lume 
şi  stînd  pe  miijlocuO)  mări(i)  şi  nu  mai  ştiam  încătrău-i  ţara  noastră,  da  decum 
9atul  nostru,  fără  numai  mulţămeam  Madci(i)  Domnului  de  sănătate"  (p.  10). 

Trec  pe  lingă  o  serie  de  insule  —  Rodos,  Cipru,  —  iar  în  11  noiembrie  ajung 
în  Beirut  („Birut"),  unde  coboară  împreună  cu  pelerinii  ruşi  şi  se  închină  în  bise¬ 
rica  Sf.  Gheorghe  (p.  11),  apoi.  ajung  la  Hiaifa  („Caifa").  Debarcă  în  lafa  în  ziua 
de  sîmbătă  13  noiembrie,  fiind  găzduiţi  în  mănăstirea  Sf.  Gheorghe,  unde,  în 
aceeaşi  zi  a  9lujit  vecernia,  iar  a  doua  zi  Liturghia,  patriarhul  Ierusalimului 
(p.  12).  Relatînd  acestea,  reiese  că  era  cu  ei  şi  „mama  Ana  a  lui  Dumitru  Pavel" 
(p.  12),  probabil  tot  o  credincioasă  din  părţile  Sibiului. 

Luni  în  15  noiembrie,  pornesc  pe  jos  —  iar  bagajele  pe  trei  măgari  —  spre 
Ierusalim.  Poposesc  în  mănăstirea  Sf.  Gheorghe  din  Ramla,  trec  prin  Emaus, 
a  lungind  apoi  în  Ierusalim.  Au  primit  chilie  in  curtea  patriarhului,  fiind  ospă¬ 
taţi  cu  „cîte  un  păhar  de  rachiu,  stafide  şi  cafeiu'*  (p.  14).  Relatează  ritualul  spă¬ 
lării  picioarelor,  mîinUor  şi  feţei  lor,  în  urma  căreia  au  devenit  hagii  (p.  14). 

Descrie  sumar  biserica  sfîntului  Mormînt,  legată  de  patimile  Mîntuitorului, 
unele  paraclise  din  jur,  biserica  mare  a  Sfîntului  Mormînt  (p.  15 — 21).  Asistă  la 
numeroase  slujbe  sâvîrşite  în  cea  din  urmă.  In  zilele  următoare  călugărul  Chirii, 
purtătorul  de  grijă  al  pelerinilor,  îi  duce  în  mănăstirea  Sf.  Voevozi,  unde  le-a  dat 
chilie. 

In  zilele  următoare,  vizitează  o  seamă  de  locuri  legate  de  viaţa  Mîntuitoru¬ 
lui  ori  monumente  de  artă  bisericească:  mănăstirea  Născătoarei  de  Dumnezeu, 
drumul  crucii,  casa  lui  Pilat,  închisoarea  în  care  a  stat  Iisus,  curtea  lui  Caiafa, 
casa  Sfinţilor  Ioachim  şi  Ana,  Vitezda,  locul  uciderii  sfîntului  Ştefan,  mormîntul 
Maicii  Domnului,  Muntele  Măslinilor,  mormîntul  lui  Avisalon,  mănăstirea  Sf. 
Gheorghe  şi  altele  (p.  21 — 30). 

La  26  noiembrie  1870,  împreună  cu  alţi  hagii  pornesc  spre  Betleem  („Vit- 
fleiem“).  Descrie  pe  scurt  peştera  în  care  s-a  născut  Pruncul  Iisus,  „fiindu-ne 
foarte  drag*'  faptul  că  la  Liturghia  de  simbăta  s-a  citit  Evanghelia  în  româneşte 
(p.  31).  In  continuare,  descrie  peşterile  din  jurul  celei  în  care  s-a  născut  Mîn- 
tuitorui:  a  muceniţei  Pavelina,  a  celor  14.000  de  prunci,  a  lui  Ieronim,  „acolo 
unde  au  pusnicit  46  de  ani  şi  scriind  S.  Evanghelie  dintr-o  limbă  într-alta  pre- 
fâcînd,  fiind  foarte  învăţătoriu  mare“  (p.  31). 

In  paginile  următoare  relatează  frica  prin  care  au  trecut  —  din  cauza  turci¬ 
lor  şi  arabilor  —  pînâ  au  ajuns  la  Hebron,  văzînd  în  apropiere  şi  stejarul  din 
Mamvri.  Se  reîntorc  la  Ierusalim  pe  alt  drum,  cercetînd  o  mănăstire  cu  hramul 
Sf.  Gheorghe  (Begiala),  oraşul  numit  in  Evanghelie  „casa  Efratului“  (Betleem), 
unde  se  află  biserica  Sf.  Nicolae  şi  mănăstirea  Sf.  Iile. 

La  4  decembrie,  mai  mulţi  hagii,  însoţiţi  de  părintele  Chirii,  pornesc  spre 
mănăstirea  Sf.  Sava.  Descrie  pe  scurt  biserica  şi  mormîntul  sfîntului,  paraclisele 
Sf.  40  de  mucenici,  Sf.  Ioan  Botezătorul,  —  unde  este  îngropat  Sf.  Ioan  Damas- 
chin  (p.  37),  —  Sf.  Ioan  Gură  de  Aur,  Sf.  Gheorghe,  peştera  Sf.  Xenofont,  peşterile 
fiilor  acestuia  Ioan  şi  Arcadie,  apoi  peştera  Sf.  Ioan  cel  Tăcut,  a  mamei  Sf.  Sava. 
Descrie  slujba  din  ajunul  zilei  Sf.  Sava  şi  din  ziua  prâznuirii  sale  (5  dec.)  la  care 
au  slujit  un  arhiereu,  cu  12  preoţi  şi  doi  diaconi.  In  aceeaşi  zi  se  reîntorc  la 
Ierusalim. 

In  ziua  Sf.  Nicolae  i>a  parte  la  Liturghia  săvîrşitâ  în  mănăstirea  închinată 
acestuia.  Acolo,  „fiind  şi  zioa  numelui  meu,  am  făcut  puţină  pomenire  cu  fraţii 
hagii  români,  întru  cinstea  sfîntului  Nicolae  şi  întru  pomenirea  fiilor  mei  Ioan 
şi  Nicolae,  împreună  cu  noi.  părinţi(i)  lor“  (p.  39).  In  aceeaşi  zi  participă  —  în 
mănăstirea  Sf.  Teodor  —  la  înmormîntarea  hagiului  Pascu  din  „Alexandria  cea 
de  la  Giurgiu4*,  prohodit  de  4  arhierei,  6  preoţi  şi  2  diaconi,  îngropat  lingă  tatăl 
său,  pe  Sion  (p.  40). 

In  a  doua  jumătate  a  lunii  decembrie  vizitează  grădina  Ghetsimani,  Muntele 
Măslinilor,  locul  de  pe  care  s-a  înălţat  Mîntuitorul  la  cer  (p.  40 — 41).  Descrie  apoi 
o  Liturghie  săvîrşitâ  de  patriarhul  Ierusalimului,  înconjurat  de  6  arhierei,  12  preoţi 
şi  6  diaconi,  în  cadrul  căreia  a  fost  hirotonit  un  arhiereu,  „mulţămind  Maici(i) 
Domnului  că  ne-au  învre(d)nicit  a  vedea  şi  noi  cum  sfinţeşte  pe  arhiereu  şi  ce 
pompă  face  patriarhului*4  (p.  42). 

Praznicul  Naşterii  Domnului  l-au  petrecut  în  Betleem,  unde  a  slujit  însuşi 
patriarhul  Ierusalimului,  care  a  venit  acolo  „călare  pe  un  cal  alb  şi  cu  d insul 
şaizăci  de  călăreţi*4  (p.  43).  înainte  de  Anul  Nou  vizitează  casa  în  care  a  avut  loc 
Pogorirea  Sfîntului  Duh,  mormintele  lui  David  şi  Solomon,  locul  în  care  a  mîncat 
David  pîinile  punerii  înainte,  casa  în  care  s-a  arătat  Iisus  ucenicilor  după  înviere, 
apoi  lui  Toma  şi  în  oare  a  locuit  Sfinta  Fecioară  cu  Sf.  Ioan.  Tot  acum  văd 
„ţarina  olarului**,  peştera  Sf.  Onufrie,  peştera  în  care  a  stat  Varuh  72  de  ani  pe 
timpul  proorocului  Ieremia,  locul  în  care  a  fost  ucis  arhidiaconul  Ştefan  şi  altele. 

După  sărbătoarea  Tăierii  împrejur  şi  a  Sf.  Vasile,  la  4  ianuarie  1871  au 
plecat  spre  Iordan.  In  drumul  lor,  au  oprit  4a  Ierihon,  amintind  cîteva  fapte 

biblice  petrecute  în  -acest  oraş.  Liturghia  Sf.  Vasile  de  lia  5  ianuarie  a  săvlrşit-o 
însuşi  patriarhul,  intr-un  cort,  pe  malul  Iordanului  (p.  48 — 49).  In  aceeaşi  zi  a 
plecat  cu  cîţiva  hagii  la  Marea  Moartă,  întorcîndu-se  pentru  înnoptare  tot  la 
Iordan.  In  ziua  de  6  ianuarie  asistă  din  nou  la  slujba  arhierească  pe  malul  Iorda¬ 
nului.  Seara  tîrziu  au  ajuns  la  Ierusalim.  La  7  ianuarie  ia  parte  Ia  Liturghia 
sâvîrşită  în  mănăstirea  Sf.  Ioan  Botezătorul.  La  11  ianuarie  face  o  nouă  vizită 
—  cu  mai  mulţi  hagii  —  la  mănăstirea  Sf.  Sava. 

Descrie  ceva  mai  pe  larg  slujba  vecerniei  săvîrşită  în  ziua  de  17  ianuarie 
de  însuşi  patriarhul  Chiiril,  înconjurat  de  8  arhierei,  56  de  preoţi  şi  12  diaconi, 
iar  în  ziua  de  18  ianuarie  Sf.  Liturghie.  In  zilele  următoare  cercetează  „Viftaniia44, 
„suindu-ne  pestă  muntelea  Măslinilor,  că  e  cale  numai  de  un  das‘\  ca  să  vadă 
mormîntul  lui  Lazâr,  apoi  în  Betfaghi.  In  ziua  de  Sf.  Trei  Ierarhi,  12  hagii 
merg  „în  cetatea  Iudei"  (în  A  in  Karim),  intr-o  mănăstire  catolică,  cu  aprobarea 
patriarhului  latin  —  unde  au  fost  primiţi  şi  ospătaţi  foarte  bine.  Este  vorba  de 
o  biserică  ridicată  pe  locul  naşterii  Sf.  Ioan  Botezătorul.  In  zilele  următoare  cer¬ 
cetează  mănăstirea  Sf.  Crud  (p.  53 — 54). 

In  paginile  următoare  descrie  ruinele  fostului  templu  din  Ierusalim  şi 
moscheea  lui  Omar  (pelerinul  nostru  o  numeşte,  însă,  „biserică*4),  cu  „piatra 
sfîntă44  (p.  55 — 56),  încheind  prin  cuvintele:  „dar  cîţi  stîlpi  de  marmură  şi  cîte 
polioandre  şi  cîte  procoviţă  sînt  aşternute  şi  ce  feliu  de  zidire  pe  sus,  tot  de 
petricele  care  se  cheamă  mozaic  şi  ce  cuvea(?)  minunată  are,  numai  puterea  lui 
Dumnezeu  ştie,  dar  om  nu  poate  a  o  descrii,  numai  atîta  am  zis:  Mare  eşti 
Doamne  şi  minunate  sînt  lucrurile  Tale  şi  nice  un  cuvînt  nu  iaste  destul  spre 
Lauda  minunilor  Tale . . .“  (p.  56).  In  continuare  descrie  alte  urme  din  vechiul 
templu  (p,  56 — 58).  încearcă  să  descrie  şi  moscheea  Al-Acsa,  pe  care  el  o  numeşte 
însă  biserică,  „în  care  au  intrat  Maica  Domnului  cînd  au  ieşit  din  oasă,  dar  fru- 
museţa  bisericii  nu  pociu  a  o  scrii  şi  cîţi  stîlpi  de  marmură  are  şi  dintru  această 
biserică  au  scos  Hs.  pe  evreii  cei  ce  vindea  şi  cumpăra  şi  measâlea  schimbătorilor 
de  bani  le-au  răsturnat44  (p.  59).'  Curiozitatea  îl  face  să  măsoare  „cu  paşul44,  „cît 
e  de  mare  ograda  bisericii44  (fostul  templu,  n.  n.):  „lungimea  are  şasâ  sute  şi  nouă 
zed  de  paşi  şi  lărgimea  de  trii  sute  şi  nouă  zed  de  paşi44  (p.  59). 

Datorită  timpului  ploios  din  februarie,  abia  la  6  martie  începe  o  nouă  etapă 
a  călătoriei  sale.  In  acea  zi.  sîmbătă,  „vro  şaptezeci  de  fraţi  hagii44  pornesc  spre 
Nazaret,  „călări  pre  catîri  şi  doi  găvazi  dîndu-ne,  unul  de  la  paşa  şi  unul  de  la 
patriarhul  pentru  apărarea  de  oameni  răi44  (p.  60).  Opresc  în  Rama,  unde  asistă 
la  Liturghia  de  duminică,  în  Samaria,  unde  văd  fîntîna  lui  Iaeob,  în  Sevastia, 
unde  văd  palatul  lui  Irod  în  care  fiica  Irodiadei  a  cerut  capul  Sf.  Ioan  Boteză¬ 
torul,  palatul  lui  Filip,  fratele  lui  Irod. 

In  ziua  de  9  martie  ajung  în  Nazaret,  fiind  găzduiţi  în  mănăstirea  de  acolo. 
Acum  văd  biserica  Buneivestiri,  asistă  la  Liturghia  darurilor  mai  înainte  sfinţite, 
vizitează  aşezămintele  bisericeşti  ale  catolicilor,  locul  pe  care  era  casa  dreptului 
Iosif.  De  aci,  s-au  dus  „cale  de  trei  sfîrtaie  de  cias,  pintră  neşte  dealuri  foarte 
mari,  pînă  la  muntele  acela  din  care  jidovii  au  făcut  sfat  oa  să  ducă  pre  Hs. 
şi  să-l  arunce  din  vîrful  acestui  munte  şi  să-4  piarzâ,  că  e  munte  foarte  înalt  şi 
tot  cu  sgheaburi  de  peatră  foarte  mari  şi  drept  făţişul44. . .  (p.  63). 

La  11  martie  vizitează  Cana  Galileii,  cu  biserica  ortodoxă  de  acolo,  în  care  a 
mai  văzut  două  vase  de  piatră  consemnate  în  Evanghelie,  precum  şi  pustiul  în 
care  Mîntuitorul  „a  înmulţit  cele  cinci  pîini  şi  doi  peşti  şi  a  săturat  pe  cei  cinci 
mii  de  bărbaţi  cu  femeile  şi  copiii  lor44.  Nostalgia  îl  face  să  scrie  că  iarba  „era 
crescută  oa  cunnM  la  noi  în  vremea  coasei44  (p.  65).  De  acolo  au  ajuns  la  Marea 
Tiberiadei,  vizitînd  oraşul  „Teveria44,  amintind  şi  unele  fapte  legate  de  acest  loc 
consemnate  în  Noul  Testament,  apoi  Capemaumul. 

In  ziua  de  12  martie  urcă  pe  Muntele  Tabor,  „fiind  cale  de  4  cias(uri)  de  la 
mare  pînă  în  munte;  dar  frumoasă  poziţie  este  şi  sfîntul  munte  e  îmbrăcat  cu 
lemne  şi  toţi  înverziţi  şi  toate  dobdtoacelea  juca  prin  iarbă,  vitelea,  caprile  cu 
ezii  lor . . .  jucînd,  oilea  cu  mieluşei(i)  lor  să  vesâlea(u)  sâltînd  şi  jucînd,  pane  că 
îi  vedeam  dînd  slavă  lui  Dumnezeu  pentru  toate  darurilea  care  le-au  dat44 
(p.  66 — 67).  Ajungînd  în  vîrful  muntelui  după  „15  cotituri44  (serpentine),  au  intrat 
în  biserică,  pe  care  o  arată  ca  ,£ioaă  făcută,  foarte  frumoasă44,  fără  să  precizeze 

(probabil  nu  li  s-a  spus),  că  era  ctitoria  unor  călugări  moldoveni  (p.  67).  Un  călugăr 
le  arată  ruinele  unei  mănăstiri  vechi.  In  zare,  văd  muntele  Ermonului  şi  Mun¬ 
tele  Cârmei.  Un  arhiereu  aflat  acolo  le  citeşte  molitva  pentru  plecare.  Bagajul  îl 
pun  pe  catîrii  unor  „harapi**,  iar  pelerinii  pleacă  pe  jos,  ajungînd  la  Ierusalim 
luni  la  amiază  —  (plecaseră  sîmbătă  la  8  dimineaţa).  îşi  petrec  zilele  următoare 
în  Ierusalim,  participînd  la  slujbe  în  biserica  Sf.  Mormînt  sau  în  altele. 

In  sîmbâta  lui  Lazâr,  asistă  la  Liturghia  săvîrşită  de  „arhiereul  cel  care 
ştia  româneşte  cu  numele  Iosaf  Filadelf",  în  Muntele  Măslinilor  „de  unde  s-a  înăl¬ 
ţat  Domnul  la  ceriu**;  în  acest  scop  s-a  amenajat  o  „biserică  de  pînză,  lingă 

geamie'*  (p.  69).  De  acolo,  mai  mulţi  hagii  pleacă  în  Betania  („Viftania"),  apoi 

din  nou  în  Muntele  Măslinilor,  unde  văd  „peştera  în  care  au  pus(t)nicit  Sfînta 

Peiaghia'*  (p.  70).  După-amiazâ  participă  la  Vecernie  în  biserica  Sf.  Mormînt 

săvîrşită  de  patriarh,  înconjurat  de  6  arhierei,  24  egumeni,  44  de  preoţi,  12  dia¬ 
coni,  în  total  86  clerici,  „toţi  îmbrăcaţi  în  haine  foarte  frumoasă  şi  cînd  au  început 
toţi  a  cînta  Lumină  lină,  îmi  mai  uitasăm  că  sînt  în  lume**  (p.  71).  Seara  asistă 
la  priveghere,  la  ora  11  la  Utrenie,  continuînd  cu  Liturghia,  care  s-a  terminat 
la  ora  1  dimineaţa,  în  Duminica  Floriilor.  Este  interesant  că  în  dimineaţa  ace¬ 
leiaşi  zile  a  săvirşit  şi  patriarhul  Sf.  Liturghia,  înconjurat  de  6  arhierei,  6  diaconi 
şi  vreo  70  de  preoţi  (p.  71 — 72). 

Ziua  de  25  martie  —  Bunavestire  —  a  coincis,  în  acel  an,  cu  Joia  patimilor, 
săvîrşindu-se  Liturghia  arhierească  in  mai  multe  biserici.  Seara  participă  la 
spălarea  picioarelor  a  12  egumeni  de  către  patriarh,  cu  rostirea  rugăciunilor  din 
grădina  Ghetsimani  de  către  patriarh  cu  trei  dintre  „ucenici**,  care  preînchipuiau 
pe  Petru,  Iacob  şi  Ioan,  respectînd  întocmai  relatările  evanghelice  (p.  72 — 75). 

In  seara  zilei  de  vineri,  după  ce  au  înconjurat  mormîntul  asirienii,  armenii 
şi  catolicii,  ,yau  venit  şi  patriarhul  nostru,  fiind  la  10  ciasuri  din  noapte  şi 
începînd  Sfînta  slujbă  s-au  îmbrăcat  30  de  preoţi  şi  6  diaconi  şi  7  arhierei  şi 
patriarhul**,  descriind  pe  larg  slujba  Prohodului  (p.  76 — 77)  şi  în  continuare  sluj¬ 
bele  din  Sîmbâta  Patimilor.  Sîmbâta,  la  ora  12  după-amiazâ,  arată  că  s-a  împărţit 
„sfînta  lumină*',  apoi  tot  după-amiaza  s-<a  slujit  Liturghia  Sf.  Vasile.  Slujba 
învierii  s-a  făcut  la  miezul  nopţii,  terminată  „cu  un  ceas  pînă  la  zioă“;  la  amiază 
—  în  Duminica  Paştilor  —  s-a  slujit  Vecernia  (p.  77 — 79).  în  săptămîna  luminată 
participă  la  slujbele  de  la  Sf.  Mormînt,  Ghetsimani  ş.  a. 

La  5  aprilie  (luni  după  Duminica  Tomii)  „ne-am  tocmit  cămile  şi  am  plecat, 
luîndu-ne  zioa  bună  de  la  arhiereul  şi  de  la  toţi  părinţii  împreună  şi  de  la  părin¬ 
tele  Ionichie  cel  din  Ocna  (Sibiului,  <n.n.)  şi  de  la  s(fîntul)  mormînt  şi  de  la 
toate  s(fintele)  închinăciuni**  (p.  79).  Trec  prin  Emaus  şi  Ramila,  ajungînd  marţi 
dimineaţa  la  mănăstirea  Sf.  Gheorghe  din  Iafa.  Abia  la  14  aprilie  „s-au  suit  în 
vaporu  cel  franţozesc'*,  cu  destinaţia  „Ţaligrad"  (p.  80).  Opresc  în  diferite  oraşe, 
pe  care  le  menţionează  uneori  deformat.  După  11  zile  de  călătorie  ajung  la 
Constantinopol;  de  aici,  cu  un  alt  vapor,  pleacă  spre  Varna,  unde  se  termină  călă¬ 
toria  pe  mare  (la  sfîrşit  menţionează  că  au  mers  pe  apă  —  dus- întors  —  26  de 
zile  şi  26  de  nopţi). 

In  Varna  se  întîlnesc  cu  români  din  părţile  Sibiului  (unul  Gheorghe,  altul 
Ion,  birjar,  originar  din  Avrig);  cercetează  pe  cîţiva  ciobani  din  „Mărginimea 
Sibiului**  aflaţi  în  Cavarna.  Se  reîntorc  la  Vama,  de  unde,  in  ziua  de  3  mai,  a 
luat  „carul  cu  foc"  (trenul,  n.  n.)  pînă  la  „Rusciug"  (Russe).  Acolo  găzduieşte  „la 
un  om  din  ţara  noastră  din  satul  Porceşti"  (azi  Turau  Roşu,  j.  Sibiu),  întîlnin- 
du-se  şi  „cu  alţi  ciobani  de  pe  satele  noastre**  (p.  83 — 84).  Trece  Dunărea  cu 
vaporul,  ajungînd  la  Giurgiu,  de  unde,  tot  cu  „carul  de  foc",  ajunge  în  Bucureşti, 
găzduit  la  un  săliştean.  La  înălţarea  Domnului,  atunci  în  6  mai,  ia  parte  la 
slujba  de  la  Mitropolie  şi  vizitează  „un  muzâu,  unde  să  văd  toate  minu(ni)le** 
(p.  84).  Pînă  în  Ploieşti  merge  „iară  pe  carul  cu  foc",  iar  de  acolo,  un  căruţaş  din 
Cîmpina  îl  duce  la  Braşov.  De  aici,  un  alt  căruţaş  îl  duce  la  Sibiu,  unde  ajunge 
în  Duminica  Rusaliilor,  seara  (16  mai). 

Din  Sibiu  îşi  anunţă  sosirea  la  Galeş;  i-au  venit  în  întîmpinare  „toţi  com¬ 
patrioţii)  miei  şi  cu  copilaşii",  pornind  împreună  spre  casă,  unde  ajung  în  seara 
zilei  de  18  mai  1871,  —  deci  după  o  călătorie  de  7  luni,  , slăvind  pre  D(u)mnezeu 

şi  mulţâmindu-i  că  m-<aii  adus  în  casa  mia  iară  sănătos  şi  cu  pace,  mulţămindu-le 
la  toţi  pentru  facerile  de  bine“  (p.  85). 

Paginile  următoare  cuprind  felurite  însemnări  şi  desene  de  biserici,  în  peniţă. 
La  paginile  100 — 113  a  copiat  „Acaftistul  Sf  în  tul  ui  Mormîmt“  (cu  cîteva  versuri 
—  se  pare  originale  —  închinate  Sf.  Mormînt). 

Din  lectura  acestor  însemnări  de  călătorie,  rezultă  că  Nicolae  Sasu  a  sur¬ 
prins  şi  a  transcris  exact  multe  din  explicaţiile  care  li  s-au  dat  de  către  diferiţi 
preoţi  şi  călugări  de  la  bisericile  şi  mănăstirile  pe  care  le-a  vizitat.  Natural, 
notează  numai  ceea  ce  l-a  interesat  pe  el,  ca  simplu  credincios,  îndeosebi  dife¬ 
ritele  slujbe.  Totuşi,  reţinem  şi  cîteva  descrieri  de  locuri  şi  monumente  destul  de 
izbutite  pentru  un  om  cu  puţine  cunoştinţe  de  carte.  Remarcăm  şi  faptul  că  el 
cunoştea  bine  textul  Sfintelor  Evanghelii,  din  moment  ce  face  mereu  referire  la  el. 

însemnările  sale  pun  în  lumină  în  primul  rînd  sufletul  său  ales,  dornic  să 
cunoască  locuri  şi  oameni,  dar  mai  cu  seamă  tot  ceea  ce  este  legat  de  viaţa 
pămîntească  a  Mîntuitorului.  Deşi  impresiile  sale  de  călătorie  sînt  prezentate 
sumar,  într-uin  stil  simplu,  totuşi  ele  au  fost  mereu  citite  de  consătenii  săi,  după 
cum  arată  paginile  foarte  uzate  (uneori  rupte  la  colţuri)  din  caietul  său.  Poate 
înşişi  preoţii  şi  cîntăreţii  bisericii  din  Galeş  vor  fi  citit  credincioşilor,  după  Litur¬ 
ghie,  din  însemnările  lui. 

In  felul  acesta,  ţăranul -cioban  Nicolae  Sasu  din  Galeş  ni  se  prezintă  ca  un 
modest  luminător  al  consătenilor  săi,  în  condiţiile  de  viaţă  patriarhală,  autentic 
românească  şi  creştinească,  ale  satului  transilvănean  de  acum  mai  bine  de  un  veac. 

Pr.  prof.  Mircea  Păcurarii i 


UN  PROIECT  DE  STATUT  AL  ASOCIAŢIEI  TRANSILVANE 
(ASTRA)  ELABORAT  DE  CANONICUL  TIMOTEI  CIPARIU  * 


In  1860  înfiinţarea  unei  societăţi  literare  se  impunea  cu  .atît  mai  acut  cu 
cît,  în  septembrie  1860,  sosea  la  guberniul  Transilvaniei  un  ordin  al  ministrului 
de  culte  şi  instrucţiune  publică  emanat  încă  din  luna  aprilie,  prin  oare  se  cerea 
de  la  o  comisie  de  filologi  români  părerea  asupra  ortografiei  româneşti,  trimiţîn- 
du-li-se  un  proiect  gata  elaborat.* 1  Această  acţiune  inspirase  teama  că  regimul 
ar  dori  să  hotărască  conform  principiului  de  guvernare  absolutist  şi  în  domeniul 
literar.2  îngrijorat,  episcopul  Andrei  Şaguna  scria  la  11/23  septembrie  1860,  din 
Viena,  comisarilor  comisiei,  rugîndu-i  să  nu  primească  principial  proiectul, 
„ . . .  căci  prin  aceasta  veţi  dovedi  lumii  străine,  că  noi  am  avut  şi  pînă  acum 
ortografia  noastră,  altfel  ni  se  va  reproşa  că  datorită  intervenţiei  din  afară 
avem  şi  noi  o  ortografie".3 

Şedinţele  s-au  desfăşurat  la  Sibiu  sub  preşedinţia  canonicului  T.  Cipariu, 
directorul  gimnaziului  din  Blaj,  participînd:  George  Bariţiu,  director  al  fabricii 
de  hîrtie  din  Zămeşti  şi  colaborator  al  „Gazetei",  Gavril  Munteanu,  director 
gimnazial  la  Braşov,  Andrei  Mureşanu,  translator  gubernial  în  Sibiu,  Ioan  Popazu, 


*  La  3  septembrie  1987  s-au  împlinit  o  sută  de  ani  de  la  stingerea  canonicului 
Timotei  Cipariu,  personalitate  proeminentă  a  culturii  româneşti,  care  a  rămas 
în  conştiinţa  naţională  ca  unul  dintre  fondatorii  Asociaţiunii  transilvane  pentru 
literatura  română  şi  cultura  poporului  român. 

1  George  Bariţiu,  Părţi  alese  din  istoria  Transilvaniei  pre  două  sute  de  ani 
din  urmă,  voi.  III,  Sibiu,  1891,  p.  30. 

2  „ Arhivu  pentru  filologia  şi  istoria ",  Blaj,  nr.  XXIV  din  20  aprilie  1869. 

3  Biblioteca  Academiei  R .  S.  R.,  mss.,  fond  G.  Bariţiu,  nr.  982. 

protopop  în  Braşov,  Antoniu  Veştemean,  paroh  în  Sibiu,  Ioan  Negrutiu,  protopop 
la  Cluj,  Ioan  cav.  de  Puşcariu,  pretor  Sn  Veneţia,  ţinutul  Făgăraşului,  Ioan  Codru, 
adjunct  de  pretură  la  Cin  cui  Mare.4  La  şedinţa  a  V-a,  din  6  octombrie,  s-a  cerut 
permisiunea  gubema torului  pentru  „formarea  unei  societăţi  literare  a  cărei  che¬ 
mare  să  fie  nu  numai  cultura  preste  tot  a  limbii  române,  ci  şi  specialmente  ela¬ 
borarea  unui  dicţionar  etimologic  cit  se  poate  mai  complet,  cum  şi  a  mai  multor 
cărţi  scolastice4'.5  Membrii  comisiei  erau  conştienţi  că  fixarea  ortografiei  nu  se 
poate  hotărî  unilateral,  ci  în  cadrul  unei  reuniuni  literare  atotcuprinzătoare, 
după  cum  s-a  menţionat  în  protocolul  respectivei  comisii:  „Naţiunea  noastră  este 
una,  limba  ei  încă  e  una  şi  aceeaşi,  deşi  naţiunea  se  află  în  cîteva  provincii  ţinu- 
toare  de  una  şi  aceeaşi  coroană  a  Austriei44.6  Pătrunsă  de  necesitatea  asociaţiei 
literare,  comisia  îl  desemnează  pe  T.  Oipariu  ca  să  redacteze  statutele.7 

în  toiul  lucrărilor  se  reîntoarce  la  Sibiu,  episcopul  Andrei  Şaguna,  care 
apărase  în  senatul  înmulţit  din  Viena  cauza  naţională  românească.  în  semn  de 
recunoştinţă  i  se  organizează  la  4  octombrie  1860  o  primire  triumfală.8  După 
încheierea  activităţii  comisiei  la  care  ne-am  referit,  arhiereul  ortodox  continuă 
strădaniile  în  favoarea  asociaţiei  culturale  preconizate,  încurajat  fiind  de  publi¬ 
carea  diplomei  împărăteşti  din  20  octombrie  1860,  prin  care  se  prevedea  autonomia 
administrativă  a  tuturor  provinciilor  din  monarhie.9  Primirea  pînă  la  începutul  lunii 
noiembrie  1860  a  celor  trei  proiecte  de  statute  alcătuite  de  G.  Bariţiu,  T.  Cipariu 
şi  I.  Puşcariu  îi  înlesneşte  trecerea  neîntîrziată  la  fapte.10  Din  bogatul  material 
aflat  la  dispoziţie  arhiereul  se  inspiră,  schiţînd  programul  Saţietăţii  pentru  lite¬ 
ratura  şi  cultura  poporului  român  şi  pentru  înaintarea  industriei  şi  a  agri¬ 
culturii.* 11 

In  acest  articol  nu  ne  propunem  să  înfăţişăm  istoricul  fondării  Asociaţiunii 
transilvane,  ci  numai  proiectul  de  statut  redactat  de  T.  Cipariu,  pe  care,  în  final, 
îl  vom  publica  integral.  Proiectul  de  statut  a  fost  comentat  de  istoricul  Vasile 
Netea,12  manuscrisul  pâstrîndu-se  la  Biblioteca  Astra  din  Sibiu,  iar  primele  zece 
articole  au  apărut  în  „Gazeta  Transilvaniei“,  nr.  19  din  7  martie  1861. 

Pe  cînd  George  Bariţiu  tindea  la  propăşirea  culturii  în  general,  episcopul 
Andrei  Şaguna  o  preconiza  într-o  accepţiune  mult  mai  largă  (literatură,  cultură, 
industrie  şi  agricultură),  Timotei  Cipariu  înclina  spre  o  activitate  în  exclusivitate 
filologica,  aspiraţia  sa  reieşind  atît  din  titlul  fixat,  „Societate  literarie  preintru 
limba  şi  literatura  română44,  cît  şi  din  articolul  al  Il-lea  al  statutului:  „promoti- 
varea  literaturei  române,  prin  eformarea  limbii  ei  pe  baze  raţionale- istorică,  şi 
prin  lăţirea  acestei  limbi  şi  literature  în  cercuri  mai  late  în  patrie  şi  în  afară44.13 

Sugestii  preţioase  aduce  şi-n  sectorul  organizatoric  (alegerea  membrilor  indi¬ 
ferent  de  naţionalitate,  conducerea  societăţii  etc.).  Propunerea  editării  unui  organ 
al  societăţii  intitulat  „Folie  periodică  a  Societăţii  literarie  preintru  limba  şi  lite¬ 
ratura  română 44 ,  era  extrem  de  oportună,  deoarece  în  ea  ar  fi  apărut  nu  numai 
lucrări  filologice,  ci  s-ar  fi  reflectat  şi  activitatea  curentă  (înştiinţări  literare, 
procese  verbale  ale  adunărilor  anuale  sau  ale  şedinţelor  de  comitet  etc.).14 


4  „ Foaie  pentru  minte,  inimă  şi  literatură nr.  41  din  11  octombrie  1860. 

5  „ Amicul  şcoalei".  Sibiu,  I,  1860,  p.  301. 

6  „Telegraful  Român'4,  nr.  40  din  6  octombrie  1860. 

7  „ Gazeta  Transilvaniei",  nr.  19  din  7  martie  1861. 

8  Ioan  Lupaş,  Mitropolitul  Andrei  Şaguna,  Sibiu,  1909,  p.  229. 

9  Dr.  Ştefan  Pascu,  Istoria  Transilvaniei,  Blaj,  1944,  p.  226. 

10  Ioan  Lupaş,  Andrei  Şaguna  şi  conducătorii  „Asociaţiunii  transilvane 44  (1861 — 
1922),  Bucureşti,  p.  13. 

11  Biblioteca  Astra  Sibiu,  Colecţia  specială,  Mapa  VI/2/4. 

12  Dr.  Vasile  Netea,  Proiectele  de  statul  ale  „ Asociaţiunii  transilvane  pentru 
literatura  română  şi  cultura  poporului  român44,  în  „Revista  muzeelor44,  nr.  3  din 
1970,  p.  204. 

13  Biblioteca  Astra  Sibiu,  Colecţia  specială,  Mapa  VI/2/3/  f.  1. 

14  Ibidem,  f.  5. 

Cu  prilejul  adunării  generale  de  constituire  a  Asociaţiei  transilvane,  după 
alocuţiunea  arhiereului  Andrei  ia  cuvin  tul  Timotei  Ci  pariu,  descriind  intr-un 
discurs  patetic  lupta  acerbă  dusă  de  români  de-a  lungul  veacurilor  pentru  păs¬ 
trarea  naţionalităţii:  „Chiar  şi  astă  zi  solene,  ce  ne-a  adunat  din  toate  părţile 
patriei,  e  un  testimoniu  al  vieţii  româneşti  şi  o  protestaţiune  mai  solene  decît 
şi  jurămîntul,  că  naţiunea  română  nu  vrea  şi  nu  va  suferi  niciodată,  ca  să  apună  . 
din  seria  naţiunilor  ca  română,  că  nu  vrea  şi  nu  va  suferi  niciodată  aceea  batjo¬ 
cură,  ca  să  se  lapede  de  al  său  nume  şi  de  a  sa  limbă  în  favoarea  nici  celei  mai 
culte  naţiuni  şi  limbe  în  lume,  cu  atît  mai  puţin  în  favoarea  oricărei  alte4'.15  In 
continuare  combate  pe  renegaţii,  care  din  motive  materiale  sau  ambiţii  au  renunţat 
la  naţionalitate,  acest  fenomen  neavînd  repercusiuni  însă  asupra  ansamblului: 
„ci  românul  ca  naţiune,  pe  carele  17  secuii  l-au  strîmbat  la  pămînt  în  adevăr,  ci 
nu  l-au  rupt,  nici  l-au  smuls  din  rădăcină,  şi  deci  înainte  să  mai  treacă  şi  de 
17  ori  cîte  17  secuii,  tot  român  va  rămîne,  de  s-*ar  duce  şi  cu  miile  înstrăinîndu-se: 
Un  razim  oaţionalităţed  române  se  împlîntă  astăzi ...  ci  sperăm,  că  asemeni  razime 
de  astă  şi  de  alte  forme  se  vor  împlîntă  şi  de  aci  înainte  şi  mai  multe  şi  mai 
puternice4'.  In  încheiere  mulţumeşte  episcopului  Andrei  Şaguna  pentru  rodnica 
activitate  depusă.  „Să  urăm,  domni  şi  fraţi!  şi  acelui  mare  bărbat  al  naţiunii, 
carele  de  la  început  cu  căldură  a  cuprins  la  sînu-şi  şi  fără  preget  a  condus  pînă 
la  momentul  de  acum  ideea  acestei  asociaţiuni,  oare  astăzi  din  idee  trece  în  reali¬ 
tate  ...  Să  trăiţi  excelenţa  Voastră4'. 

Adunarea  generală  l-a  ales  pe  arhiereul  Andrei  Şaguna  preşedintele  Astrei, 
iar  pe  Timotei  Cipariu  l-a  votat  vicepreşedinte. ,ft 

Atît  în  calitate  de  vicepreşedinte  cit  şi  preşedinte  (1877 — 1887),  Timotei 
Cipariu  a  impulsionat  activităţile  Asociaţiunii,  contribuind  şi  prin  proiectul  său  de 
statut  la  ridicarea  unui  nou  bastion  pentru  apărarea  fiinţei  naţionale  a  românilor 
de  dincoace  de  Oarpaţi. 

Mihai  Sofronie 


PROIECT  DE  STATUTE  PENTRU  UNA  SOCIETATE  LITERARIA 
PENTRU  LIMBA  ŞI  LITERATURA  ROMÂNA 


§  1  In  urma  petiţiunei  din ...  se  înfiinţează  una  societate  Uter  aria  pentru 
limba  şi  literatura  română. 

§  2  Scopul  societăţii  este:  promoţiunea  literaturei  române ,  prin  eformarea 
limbei  ei  pre  baze  raţionale -istorică  şi  prin  lăţirea  acestei  limbe  şi  literature  în 
cercuri  mai  late  în  patria  şi  în  afară. 

§  3  Societatea  încearcă  a  agunge  acest  scop: 

1.  Prin  adunare  de  cărţi  romane,  manuscrise  şi  tipărite,  de  opuri  istorice, 
archeologice  şi  filologice,  de  artefacte,  anticetăţi  etc.  din  patrie  şi 
din  afară. 

2.  Prin  elucrarea  unui  Dicţionariu  roman-etimologicu  şi  perfecţionarea  lui 
în  continuu. 

3.  Prin  edarea  de  opuri  romaneşti  momentoasa,  din  tempurile  mai  vechi 
şi  nouă. 

4.  Prin  traducerea  şi  edarea  de  opuri  clasice  din  literatura  vechia  şi  nouă. 


15  „Telegraful  Românu,  nr.  44  din  2  noiembrie  1861. 

16  Actele  privitoare  la  urzirea  şi  înfiinţarea  Asociaţiunii  transilvane  pentru 
literatura  română  şi  cultura  poporului  român ,  Sibiu,  1862,  p.  63. 

5.  Prin  edarea  unei  Foie  periodice  literarie. 

6 .  Prin  îndemnarea  şi  ajutorirea  de  cercetări  literarie  spre  înaintarea 
cunoscinţiei  limbei  şi  literaturei  românesci. 

7.  Prin  întreţinerea  de  comunicaţiuni  cu  asemeni  societăţi  şi  învăţaţi 
din  patria  şi  din  afară. 

§  4  Societatea  costa  din  membri  ordinari ,  corespondietori  şi  onorari. 

La  toate  trele  clasele  de  membri  se  admit  nu  numai  români  ci  şi  de  oricare 
alte  naţiunalitate. 

Membrii  ordinari  număra  la  casa  societatei  una  sumă  anuală  de  . . .  fr.  val. 
austriacă. 

Numărul  membrilor  ordinari  şi  corespondenţi  e  nemărginitu,  iar  al  celor 
onorari  se  defige  cel  mult  in.. . 

§  5  Spre  a  deveni  membru  ordinariu  e  necesariu  a  se  insinua  la  presiedenţia 
societăţei  sau  de-a  dreptul  sau  prin  un  membru  ordinariu  şi  a  număra  suma 
anuală.  Drept  care  sumă,  fiecare  membru  ordinariu  capătă  cursul  Foiei  periodice 
a  societăţii  din  acel  an  gratis  sau  cu  un  preţ  moderatu. 

§  6  Membrii  corespondenţi  se  aleg  de  Comisiunea  societăţii  la  propunerea 
unui  membru  ordinariu.  Eli  nu  au  de  a  depune  vre  una  sumă  de  bani,  numai  ce 
societatea  aşteaptă  să  capete  de  la  eli  din  temp  în  temp  inscientari  scientifice. 

Foia  societăţii  li  se  va  trimite  la  cererea  lor  cu  un  preţiu  moderatu,  însă  pre 
spesele  lor. 

§  7  Membrii  onorari  se  vor  alege  de  adunarea  aniversaria  din  aceli  bărbaţi, 
care  se  disting  prin  merite  particularia  cătră  societate,  sau  care  prin  ale  lor 
lucrări  scienţifice  stau  în  mai  aproape  relaţiune  cu  societatea.  Eli  nu  sunt  înda¬ 
toraţi  la  nece  una  presiaţiune  cătră  societate. 

§  8  Scaunul  centrale  stabile  al  societăţii  şi  miediu-puntul  portărei  afacerilor 
ei  e . . .,  unde  ea-şi  păstrează  şi  colecţiunile  sale. 

§  9  Supt  protectoratul ,  care  societatea  după  constituire  se  va  încerca  a  şi-l 
ciştiga,  toate  afacerile  societăţei  se  voru  porta  de  către  una  comisiune.  Ea  costa 
dintr-un  presiedente,  doi  secretari  şi  cinci  membri  consultatori,  care  se  aleg  în 
adunarea  generală  aniversaria  a  societăţei.  Secretariul  antaniu  ţiene  sigiliul  socie¬ 
tăţei  şi  cuprinde  locul  presiedentelui  in  nefienţiei  de  facia  ca  vice-presiedente. 
Secretariul  alu  doilea  e  totdeauna  şi  bibliotecariul  societăţei. 

§10  Toate  oficiale  comisiunei  sunt  onoraria  fora  pretensiune  de  vre  una 
rebunificare  pecuniaria  pentru  sierbiţiului  oficiale. 

Numai  spesele  anumite  necesari  spre  lipsele  societăţei,  precum  spesele  edi- 
ţiunei  foiei  literarie,  ale  cancelariei  şi  ale  corespundenţilor,  se  vor  acoperi  din 
casa  societăţei.  Iar  redacţiunea  foiei  inştiinţinde  se  ţiene  de  lucrări,  ce  nu  pot 
rămine  neremunerate. 

§11  Presiedintele  Comisiunei  reprezenieza  pre  Societate  în  afară,  ţiene  sta¬ 
tutele  ei  în  vigoare  şi  respectu,  preveghieza  asupra  portărei  toturor  afacerilor  ei. 
conduce  dezbaterile,  propune  întrebările  spre  votare  şi  se  ciştiga  de  acurata  şi 
pre  cit  se  poate  mai  repedea  împlenire  a  decisiunilor  formate. 

Vicetenentele  presiedentului  ajutoresc  pre  acesta  în  tote  părţile  funcţionarei, 
şi  în  caz  de  împedecare  ia  asupraşi  funţiunile  lui  toate  sau  în  parte. 

§  12  Ambii  secretari  duc  protocoalele  şedinţelor  şi  corespundenţiele  scienţi¬ 
fice  ale  societăţii,  ţin  archivul  acelaşi  în  ordine  şi  sunt  membri  perpetui  ai  Comi¬ 
siunei  pentru  redacţiunea  foiei  societatei.  Secretarul  I  face  un  raport  general 
pentru  şedinţă  generală  aniversaria  despre  lucrările  societăţii  din  anul  trecut  şi 
despre  movimentul  literaturei  române  în  afară  de  sfera  societăţii. 

Secretarul  al  doilea  ca  bibliotecar  o  cuprinde,  ordinează,  numerează,  cata¬ 
loghează  şi  păstrează  cele  cîştigate  în  dar  sau  pre  bani,  cărţi  şi  manuscrise,  pînă 
la  altă  deriziune  şi  celelalte  colecţiuni  ale  Societatei,  despre  tot  ce  e  necesar 
pentru  spre  buna  conservare  respectivelor  obiecte,  îngrijesc  de  deschiderea  şi 
închiderea  bibliotecii  de  darea  a  mină  şi  luarea  înapoi  a  cărţilor  şi  manuscriselor 
in  orele  deschiderii,  mai  încolo  de  împromotarea  şi  tramiterea  aceloraşi  la  membrii 
ordinari  din  patria  şi  de  retrimeterea  lor  după  un  regulativ  ce  se  va  statori  mai 

în  urmă.  Şi  el  are  de  a  face  un  raport  către  şedinţa  generală  aniversaria  despre 
colecţiunile  încredinţate  lui. 

Raporturile  anuaria  ale  Societăţii  se  vor  publica  in  foia. 

§  13  De  administrarea  casei  societăţii,  Comisiunea  va  alege  din  sinul  său 
pre  unul  dintre  membri,  carele  va  avea  de  a  prezenta  comisiunei  la  tot  patrariul 
de  an  bilanţul  casei,  iar  pentru  toată  societatea  pre  tot  anul  un  Cospect  general 
de  computul  anului  în  şedinţa  generală  a  societăţii. 

De  revizori  acestor  computuri,  presiedintele  va  alege  pre  unul  din  membrii 
comisiunei,  iar  Comisiunea  pre  al  doilea  din  mejlocul  său. 

Aceşti  revizori  aleşi  de  tempuriu,  vor  avea  de  a-şi  încheia  lucrările  pînă  la 
cea  mai  de  în  urmă  şedinţă  ordinaria  din  iuliu  şi  a-şi  da  raportul  într-însa. 

§  14  Societatea  ţine  în  tot  anul  pre  la  mejlocul  lui  august  una  adunare 
generală  la  scaunul  central  al  societăţii  şi  la  asta  adunare  va  ţine  cel  puţin  una 
şedinţă  generală . 

§  15  Obiectele  şedinţei  generale  aniversaria  sunt: 

1.  Raportul  general  al  societăţii  prin  întîiul  secretar. 

2.  Raportul  secretariului  al  doilea  despre  bibliotecă  şi  colecţiunile 
societăţii. 

3.  Conspectul  computului  anuariu  de  administraţiunea  casei  împreună 
cu  raportul  revizorilor  computului  casei. 

4.  Consultarea  asupra  afacerilor  generale  ale  societăţii  anumite  despre 
schimbarea  abrogarea  unor  articli  din  statutele  societăţii  şi  de  susti - 
tuirea  altor  noi. 

5.  Dizertaţiuni  de  obiecte  scienţifice  în  sfera  lucrării  intente  a  Societăţii. 

6.  Escrierea  şi  de  întrebaţiuni  scienţifice  în  corunande,  din  ramii  cumnaţi 
ai  scienţii. 

7.  Denumirea  de  membrii  onorari  ai  societăţii. 

8.  Alegerea  sau  întărirea  presiedenţiei  tempurarie  sau  perpetuie  şi  a 
secretarilor  societăţii,  precum  şi  a  membrilor  anuari  ai  Comisiunei. 

9.  Defigerea  zilei  pre  întru  cea  mai  aproape  adunare  generală  a  socie¬ 
tăţii. 

§16  Afară  de  şedinţa  generală  anuală,  Comisiunea  va  mai  ţine  la  scaunul 
central  în  fiecare  lună  anumit  1  şi  a  15a  zi  a  lunii  cîte  una  şedenţia  ordinaria. 

Şedinţe  extraordinarie  se  vor  ţine  spre  împlenirea  afacerilor  inteţitoare  şi 
se  lasă  în  discreţiunea  presiedintelui  şi  vicepresiedentului. 

§17  Obiectele  şedinţei  ordinare  a  Comisiunei  sunt: 

1.  Susceperea  şi  introducerea  noilor  membri  ai  societăţii. 

2.  Prezentarea  nonelor  achiziţiuni. 

3.  Comunicarea  soirilor  societăţii  şi  a  corespondentelor. 

4.  Consultarea  şi  votarea  despre  obiectele  propuse . 

5.  Dizertaţiuni  din  partea  unui  sau  altui  membru. 

§  18  La  şedinţele  ordinare  ale  Comisiunei  au  dreptul  de  a  lua  parte  toţi 
membrii  societăţii. 

Alte  persoane  spre  a  fi  admise  la  vreuna  şedinţă  ordinară,  sau  de  a  se  adresa 
cătră  president  cu  gura  sau  în  scris  şi  de  nu  se  cunoaşte  cu  vreun  membru  al 
Comisiunei ,  are  a  i  se  prezenta  prin  vreun  membru  al  societăţii. 

§  19  în  toate  votările  sînt  a  se  oserba  legile  următorie: 

L  Drept  de  sufrag  au  numai  membrii  comisiunei  (afară  de  presiedente) 
şi  cel  de  fără  membri  ordinari  ai  societăţii. 

2.  Maioritatea  absolută  decide. 

3.  In  caz,  cînd  voturile  sunt  egale  decide  presiedintele  cu  votul  său. 

§  20  Societatea,  dt  o  vor  ierta  împrejurările,  va  da  afară  una  foia  şi  mai 
întîi  în  fasioane  nedefinite,  sub  titlul:  Foia  periodică  a  Societăţii  literare  preintru 
limba  şi  literatura  română.  Redacţiunea  ei  o  va  conduce  una  comisiwie  statoria 
din  ambii  secretari  ai  societăţii  şi  din  patru  membri  consultatori  sau  ordinari. 

§  21  Cuprinsul  foiei  periodice  vor  fi: 

1.  Tractate  şi  corespondenţe  mai  lungi  despre  limba  şi  literatura  română. 

2.  Inscienţdri  literare  şi  cospecte . 

3.  Soirile  societăţii. 

4.  Corespundenţie  mai  scurte  şi  miscele. 

De  soirile  societăţii  se  ţin: 

a)  Raporturile  anuaria  ale  Secretariului  I  şi  al  II-lea. 

b)  Protocoalele  adunării  anuarie  şi  ale  şedinţelor  ordinarie  ale  Co- 
misiunei. 

c)  Catalogul  numelor  membrilor  societăţii. 

d)  Catalogul  donarialor  venite  împreună  cu  numele  donatorilor. 

e)  Catalogul  cumpărăturilor  din  averea  societăţii. 

§  22  Pentru  ajutoria  literaria  la  foia  periodică  la  toto  templarea  a  se  defige 
un  onorar  amăsurat  de  a  căror  numerare  regulată  va  preveghea  Redacţiunea. 

§  23  Pentru  faceri  de  bene  destinde,  societatea-şi  reserbeza  a-şi  exprima 
mulţumită  prin  donaţia  reciproce  literaria  amăsurate  şi  prin  colaţiuni  onorifice. 

§  24  Operele  edende  de  societate  se  vor  lăsa  tuturor  membrilor  cu  un  preţ 
mai  moderat 


Documentar 


SFÎNTUL  GRIGORIE  DE  NYSSA 
DESPRE  ARHITECTURA  BISERICEASCĂ 


Puţini  ştiu  că  acest  frate  mai  tînăr  al  Sfîntului  Vasile  cel  Mare  avea  şi 
preocupări  artistice.  De  obicei  era  cunoscut  mai  ales  ca  filosof,  ca  dogmatist  şi 
ca  cel  mai  mare  dintre  teologii  contemplativi-mistici.  Nu  degeaba  a  mai  fost 
numit  şi  poreclit  „părintele  misticei  creştine44  (K.  Rahner).  Şi  totuşi,  fire  emo¬ 
tivă,  Sfîntul  Grigorie  ne-a  lăsat  pagini  de  înălţătoare  pietate  şi  de  delicată  sen¬ 
sibilitate  poetică.  Iată,  de  pildă,  cum  se  exprimă  el  într-un  loc  în  legătură  cu 
ilustrarea  jertfei  lui  Isac,  prototip  al  jertfei  izbăvitoare  a  Mîntuitorului:  „Pri¬ 
veam  adeseori  scena  acestei  patimi  şi  nu-mi  puteam  întoarce  faţa  de  la  ea  fără 
să  mă  podidească  lacrimile,  atîta  era  de  pătrunzător  redată  în  pictură  întreaga 
istorie  a  mîntuirii  noastre44.  Cu  multă  putere  de  expresivitate  redă  el  ciripitul 
păsărilor  prin  tufişuri,  preamărind  cu  entuziasm  frumuseţea  livezilor  înflorite, 
strălucirea  pomilor  îmbobociţi  sau  tălăzuirea  calmă  a  lanurilor  de  grîu  în  coa¬ 
cere.  Dintre  anotimpuri,  el  nu  rămîne  nepăsător  mai  ales  în  faţa  farmecului  pri¬ 
măverii,  ştiind  să  surprindă  colţuri  idilice  din  natură,  fie  scînteierea  sprintenă 
a  peştilor  din  rîurile  de  munte,  fie  melodia  suavă  a  cîntecelor  păsărilor. 

Dar  cred  şi  mai  puţini  vor  fi  cei  care  vor  fi  ştiut  că  Sfîntul  Grigorie  de 
Nyssa  a  trasat  ca  un  adevărat  arhitect  planul  unei  biserici  bizantine,  pe  care  a 
şi  ridicat-o  în  orăşelul  unde-şi  avea  reşedinţa.  Aceasta  cu  atît  mai  mult  cu  cît 
se  ştie  că,  aşa  spirit  meditativ  cum  era,  Sfîntul  Grigorie  era  de  o  rară  stîngăcie 
în  ceea  ce  priveşte  administraţia  şi  obligaţiile  pastorale.  Poate  că  aceasta  va  fi 
şi  contribuit  la  suferinţele  prin  care  a  trecut  din  pricina  răutăţilor  şi  intrigilor 
puse  la  cale  de  partidele  ariene. 

In  orice  caz,  folosindu-se  de  priceperea  în  cele  ale  administraţiei,  de  care 
a  dat  dovadă  bunul  său  prieten  Amfilohiu,  episcopul  de  Iconium  (340 — 403),  Sfîn¬ 
tul  Grigorie  plănuieşte  şi  construieşte  o  bisericuţă  în  stil  bizantin  dedicată  sfin¬ 
ţilor  mucenici,  un  martyrion  cu  aspect  hexagonal,  al  cărui  stil  a  rămas  celebru 
în  istoria  arhitecturii  creştine  datorită  mai  ales  faptului  că  —  spre  deosebire  de 
alte  construcţii  contemporane,  din  care  nu  ne-a  rămas  nici  urmă  —  pentru  bise¬ 
rica  din  Nyssa  ni  s-au  păstrat  măcar  amănuntele  planului  său,  aşa  cum  ni  l-a 
descris  Sf.  Grigorie. 

Mai  întîi  trebuie  subliniat  planul  cruciform  al  clădirii.  La  data  cînd  se  va 
fi  ridicat  acest  locaş  (între  anii  379 — 394)  ni  se  spune  că  planul  acesta  începuse 
să  fie  familiar  „la  bisericile  în  formă  de  cruce44.  In  acelaşi  timp,  bisericile  şi  în¬ 
cepuseră  a  fi  decorate  cu  picturi.  Sf.  Grigorie  de  Nazianz  ţine  să  spună  şi  el  că, 
în  prima  sa  formă,  cunoscuta  biserică  a  Sfinţilor  Apostoli  din  Constantinopol  era 
concepută  şi  ea  în  acelaşi  stil.  Ca  unul  care,  prin  intermediul  lui  Origen,  pri¬ 
mise  de  la  Filon  din  Alexandria,  multe  semnificaţii  simbolice  ale  crucii,  episcopul 
din  Nyssa  voia  şi  prin  arhitectura  bisericii  sale  să  pună  în  lumină  odată  mai 
mult  semnul  crucii,  ca  idee  fundamentală  a  clădirii.  Se  ştie  că  în  decursul  veacu¬ 
rilor  (peste  Ravena,  Salonic  şi  Veneţia)  stilul  cruciform  a  ajuns  să  se  răspîn- 
dească  pînă  şi  la  bisericile  din  sudul  Franţei,  de  pe  valea  Rinului  şi  chiar  în 
Anglia. 


8 


114 


MITROPOLIA  ARDEALULUI 


A  doua  inovaţie  pe  care  o  aduce  Sfîntul  Grigorie  —  şi  prin  aceasta  el  de¬ 
vine  un  fel  de  „ctitor"  al  artei  bizantine  —  este  „boltirea  cupolei  în  plin  cintru", 
spre  deosebire  de  tradiţia  romană  de  pînâ  atunci,  care  cultiva  boltirea  prin 
sprijin  adiacent.  Imprumutînd  ideea  de  la  perşi,  bizantinii  au  realizat  prin  această 
boltire  o  adevărată  invenţie,  pe  care  au  dus-o  pînâ  la  perfecţiune,  indiferent 
dacă  degradeurile  sau  trecerile  de  la  baza  cupolei  se  face  prin  intercalarea  unor 
pandantive  (triunghiuri  sferice  inversate)  sau  prin  trompe  de  unghi.  In  orice  caz, 
cercetători  ca  Vogud,  Choisy,  Diehl,  Strzygowski  etc.,  au  rămas  extaziaţi  în  faţa 
acestei  inovaţii  a  meşterilor  creştini  din  Siria,  Asia  Mică,  Armenia.  Oricum,  Sf. 
Grigorie  declara  că  el  e  „convins  că  o  astfel  de  boltire  fără  sprijin  exterior  e 
mai  trainică41. 

A  treia  caracteristică  a  construcţiei  din  Nyssa  este  legată  de  folosirea  cără¬ 
mizii  în  locul  pietrei  la  ridicarea  clădirii.  Cînd  ne  gîndim  la  brîiele  de  cărămidă 
aparentă  precum  şi  la  dezvoltarea  pridvoarelor  sau  a  nartexurilor  (interior  şi 
exterior)  care  dau  multă  varietate  şi  frumuseţe  exteriorului  bisericii  bizantine, 
ne  putem  gîndi  că  la  o  astfel  de  lucrare  şi-a  adus  contribuţia  şi  Sfîntul  Grigorie 
de  Nyssa.  Desigur  modelul  oferit  de  ierarhul  nostru  va  fi  foarte  curînd  îmbogă¬ 
ţit  şi  împodobit.  Deja  înainte  de  anul  596  locaşul  dedicat  Sfîntului  Simeon  Stîlp- 
nicul  de  lingă  Antiohia  oferea  acelaşi  plan,  dar  mult  mai  dezvoltat.  Pînâ  şi  mă¬ 
năstirea  Einsiedeln  din  Elveţia  pleca  tot  de  la  acelaşi  model.  Desigur,  în  faţa 
fiecăreia  din  cele  8  nişe  (patru  în  formă  de  patrulatere,  4  avînd  formă  semicir¬ 
culară),  sînt  plasaţi  40  de  stîlpi  sau  coloane,  care  la  partea  lor  superioară  se  vor 
uni  susţinînd  cupola  de  formă  conică. 

Din  epistola  adresată  de  Sf.  Grigorie  prietenului  său  Amfilohie,  pe  care  o 
publicăm  aici  în  traducere,  reiese  că  între  ei  a  existat  un  schimb  de  scrisori 
prealabile  şi  că  epistola  de  faţă  e  un  răspuns  la  acele  epistole.  Strzygowski  e  de 
părere  că  locaşul  pe  care-1  executa  Sf.  Grigorie  era  dedicat  Sfîntului  Mucenic 
Teodor  Tiron  martirizat  la  Amasia.  Locaşul  ca  atare  avea  dimensiuni  reduse  (în 
jur  de  17  metri  înălţime). 

In  încheiere  trebuie  spus  că  deşi  epistola  Sfîntului  Grigorie  prezintă  —  ca 
de  altfel  şi  alte  scrieri  ale  lui  —  unele  pasaje  redactate  retoric  (de  exemplu 
acolo  unde  vorbeşte  despre  înălţimea  „tamburului"  de  la  baza  cupolei,  care 
„poate  fi"  supraînâlţat  „după  dorinţă"  sau  pasajul  unde  vorbeşte  de  plata  meşte¬ 
rilor),  totuşi  ea  este  un  document  epocal,  a  cărui  importanţă  nu  mai  e  nevoie  a 
fi  subliniată. 


Epistola  XXV.  Grigorie  de  Nyssa  către  Amfilohie,  episcop  de  Iconiu 

Cu  ajutorul  lui  Dumnezeu  am  acum  convingerea  că  strădania  privind  ridi¬ 
carea  capelei  închinată  martirilor  va  putea  fi  dusă  la  bun  sfîrşit.  Numai  să  pui 
şi  Tu  la  inimă  acest  lucru,  pentru  că  chiar  dacă  va  fi  greu,  totuşi  Dumnezeu  îţi 
va  ajuta.  El  e  singurul  care  poate  traduce  vorba  în  faptă,  pentru  că  aşa  cum 
zice  şi  Apostolul 1  „ lucrul  cel  bun  odată  început  să  fie  şi  dus  la  bun  sfîrşit \ 
Drept  aceea  Te  rog  ca  şi  în  această  privinţă  să  Te  faci  bun  imitator  al  marelui 
Pavel  iar  pentru  ca  nădejdile  noastre  să  se  transforme  în  realitate  şi  în  adevăr 
să  ne  trimiţi  atîţia  lucrători  cîţi  ne-ar  fi  de  lipsă  la  lucrarea  noastră .  Cam  la 
ce  dimensiuni  s-ar  ridica  întreaga  această  construcţie,  ilustritatea  Ta  ar  putea-o 
deduce  fie  şi  numai  dintr-o  schiţă  sumară  pe  care  mă  voi  strădui  să  ţi-o  prezint , 
pe  scurt. 

Planul  capelei  e  o  cruce  formată  în  chip  firesc  din  patru  spaţii  aşezate  de-a 
lungul  celor  patru  prelungiri  ale  braţelor  crucii,  aşa  cum  se  cunoaşte  pretutin¬ 
deni  la  locaşurile  in  formă  de  cruce.  Spaţiul  din  interiorul  crucii  are  forma  unui 
cerc  atunci  cînd  unim  laolaltă  cele  opt  prelungiri  ale  crucii ,  un  cerc  pe  care  mai 

curînd  l-aş  numi  octogon ,  pentru  că  el  se  prelungeşte  pe  la  toate  cele  opt  un¬ 
ghiuri  ale  clădirii.  In  felul  acesta  patru  laturi  ale  octogonului  sînt  opuse  dia¬ 
metral  una  alteia ,  fiind  în  legătură  cu  spaţiile  vecine  celor  patru  direcţii,  unde 
stau  braţele  crucii.  Celelalte  patru  laturi  ale  octogonului  şi  anume  cele  care  se 
află  între  spaţiile  de  formă  pătrată ,  nu  se  termină  în  acelaşi  fel  ca  celelalte, 

ci  fiecare  din  ele  au  tendinţa  de  a  se  arcui  în  formă  semicirculară ,  care  se 

sprijină  pe  un  arc  rotund  în  formă  de  scoică.  Cu  alte  cuvinte,  în  total  avem 
opt  arcade  prin  care  fiecare  din  spaţiile  dreptunghiulare  şi  semicirculare  opuse 
lor  sînt  unite  cu  spaţiul  central  din  interior.  In  fiecare  din  aceste  spaţii  care 
sînt  dispuse  diagonal  unul  faţă  de  altul,  vor  trebui  să  se  prevadă  acelaşi  număr 
de  coloane  sau  stîlpi,  atît  în  exteriorul  dt  şi  în  interiorul  octogonului  şi  anume 
atit  pentru  înfrumuseţare  cît  şi  pentru  siguranţa  clădirii,  în  care  scop  fiecare 
stîlp  va  suporta  greutatea  unei  arcade  şi  anume  de  o  construcţie  asemănătoare 
cu  cele  din  spaţiul  interior  al  clădirii.  Pentru  armonie,  deasupra  celor  opt  arcade 
ale  octogonului  va  trebui  să  se  găsească  loc  pentru  ferestrele  care  trebuie  pre¬ 
văzute  deasupra  arcadelor,  la  o  înălţime  mai  mare,  de  aceea  întreg  spaţiul  octo - 
gonal  trebuie  supraînălţat  cam  cu  4  coţi.  Deasupra ,  acoperişul  clădirii  trebuie 
prevăzut  ca  avînd  forma  unui  trunchi  de  con  pentru  că  numai  în  felul  acesta 

arcuitura  potrivită  unei  astfel  de  clădiri  poate  da  forma  unei  pene  ascuţite. 

In  privinţa  dimensiunilor,  lărgimea  la  sol  a  fiecăruia  din  spaţiile  dreptun¬ 
ghiulare  va  fi  de  8  coţi,2  lungimea  lor  numai  pe  jumătate  (adică  de  4  coţi),  iar 
înălţimea  va  depinde  de  chipul  în  care  ne-o  va  îngădui  lăţimea.  Desigur  că  ace¬ 
leaşi  dimensiuni  le  vom  avea  şi  la  nişele  semicirculare,  pentru  că  porţiunea  din¬ 
tre  toate  spaţiile  patruunghiulare  e  şi  ea  de  opt  coţi.  Adîncimea  acestor  spaţii  e 
cea  cuprinsă  de  compasul  fixat  în  centrul  planului  atunci  cînd  îl  rotim  de  la 
primul  punct  al  cercului  şi  pînă  la  cel  din  urmă.  înălţimea  e  dictată  şi  aici  de 
proporţia  potrivită  pe  care  o  dă  lăţimea  construcţiei.  In  sfîrşit,  zidul  va  ieşi  cu 
trei  picioare 3  mai  în  afară  decît  linia  clară  pe  unde  urmează  să  fie  trasate  spa¬ 
ţiile  anterioare  şi  va  merge  înconjurînd  întreagă  clădirea. 

Această  discuţie  serioasă  mi-am  permis  s-o  adresez  bunătăţii  Tale  cu  gîn- 
dul  că  fâdndu-ţi  o  imagine  precisă  despre  trăinicia  zidurilor  şi  după  dimen¬ 
siunea  interioarelor  vei  putea  aprecia  cam  dt  ne-ar  costa  metrul  cub  de  zidărie 
precum  şi  cam  de  dt  material  aş  avea  nevoie.  Intrudt  înţelepţia  Ta  eşti  foarte 
îndemînatic  la  toate  lucrările  de  felul  acesta  —  pentru  că  ştiu  că  oriunde  începi, 
acolo  prin  darul  lui  Dumnezeu,  toate  lucrurile  merg  bine  —  cred  că  vei  putea 
spune  chiar  şi  numai  din  această  simplă  înşirare  cam  dt  m-ar  costa  întreaga 
lucrare  şi  totodată  cam  de  ce  număr  de  zidari  aş  avea  lipsă,  gîndindu-mă  ca 

nid  să  nu-mi  trimiţi  prea  mulţi,  dar  nid  prea  puţini  lucrători. 

Drept  aceea  Te  rog  în  chip  deosebit  să  fii  cu  mare  grijă  ca  măcar  unii  din 
aceşti  zidari  să  se  priceapă  la  boltirea  fără  sprijin  pentru  că  m-am  convins  că 
o  astfel  de  construcţie  e  mai  trainică  dedt  una  care  are  lipsă  de  sprijin.  Căd 
pe  mine  mă  îngrijorează  tocmai  raritatea  lemnului,  iar  pentru  ca  să  acopăr  în¬ 
treaga  clădire  ţinutul  nostru  nu-mi  poate  livra  atîta  material  lemnos  care  să 

susţină  toată  această  piatră. 

Totodată  să  pună  la  inimă  sufletul  Tău  curat  că  unii  din  antreprenorii  din 
jur  au  cerut  să  angajeze  treized  de  lucrători  la  zidăria  din  piatră  la  preţul  de 
un  taler  pe  zi,  la  care  s-ar  mai  adăuga  fireşte  şi  hrana  obişnuită.  Or  pe  la  noi 
nu  se  găseşte  nid  piatră;  de  aceea  materialul  de  construcţie  pentru  lucrarea 

noastră  va  trebui  să  fie  cărămidă  arsă  şi  bolovanii  aduşi  de  rîurile  noastre,  de 
aceea  n-avem  lipsă  de  astfel  de  lucrători  care  să-şi  piardă  vreme  cu  spartul 

pietrelor  şi  cu  căutarea  pietrelor  cu  faţă  dt  mai  aleasă  pentru  front.  Mai  ştiu 
apoi  că  judednd  după  iscusinţa  profesională  şi  după  modestia  plăţii  cerute,  lucră¬ 
torii  de  pe  la  Voi  sînt  mai  buni  dedt  cei  de  pe  aid,  care  ar  vrea  să  profite  de 
graba  noastră  şi  să  negustorească  pe  spinarea  noastră. 


8* 


2  La  romani,  un  cot  avea  441,3  mm. 

3  După  calcul  roman  1  picior =294,2  mm. 

Munca  pietrarilor  nu  se  va  mărgini  doar  la  ridicarea  celor  de  două  ori  cîte 
opt  coloane,  care  trebuie  cioplite  şi  înfrumuseţate,  ci  construcţia  cere  să  se  vadă 
c-aici  avem  şi  postamente  ionice  în  formă  de  altar ;  dar  în  acelaşi  timp  şi  capi¬ 
teluri  în  stil  corintic.  Uşa  de  intrare  va  fi  făcută  dintr-un  bloc  de  marmură 
cioplit  cu  podoabe  potrivite,  iar  pragul  de  deasupra  ei  să  fie  prevăzut  cu  deco¬ 
raţii  sculptate,  ilustrind  în  relief  simboluri  şi  scene  potrivite,  iar  în  profil  să 
apară  ciubucuri  şi  tavane .  Fireşte  că  pentru  toate  acestea  vom  da  noi  materia¬ 
lele,  urmind  ca  arta  să  le  dea  forma  cuvenită.  Pînă  şi  în  curtea  clădirii  trebuie 
să  fie  mai  multe  coloane,  nu  mai  puţin  de  40,  care  vor  fi  toate  cioplite  în  piatră. 

Dacă  expunerea  mea  a  putut  aduce  o  idee  exactă  despre  lucrarea  proiec¬ 
tată,  atunci  ar  fi  posibil  ca,  odată  ce  Prea  Sfinţia  Ta  ai  luat  cunoştinţă  despre 
dorinţa  noastră,  să  ne  iei  de  pe  suflet  şi  îngrijorarea  legată  de  problema  meşte¬ 
rilor.  Dacă  ar  fi  vorba  să  cădem  de  acord  cu  lucrătorii  potrivit  ofertei  amintite, 
atunci  ar  trebui  să  se  stabilească  pe  cit  posibil  cam  cît  se  lucrează  zilnic, 
pentru  că  astfel ,  dacă  tragem  de  timp  să  treacă  şi  în  prăznuiri,  s-ar  putea  pre¬ 
tinde  că  cineva  ar  avea  drept  să  primească  plată  chiar  şi  pentru  anumite  zile  în 
care  respectivul  n-a  lucrat  efectiv.  Ştiu  apoi  că  cei  mai  mulţi  dintre  oameni  şi-ar 
putea  face  o  impresie  despre  mine  c-aş  fi  zgîrcit  sau  prea  pedant  pentru  moti¬ 
vul  că,  potrivit  contractului,  aş  intra  in  prea  multe  amănunte,  dar  Te  rog  să  fii 
înţelegător  faţă  de  mine.  Căci  Mamona  după  ce  a  auzit  de  atîtea  ori  cît  de  mult 
l-am  birfit  de  rău,  şi-a  mutat  sălaşul  atît  de  departe  de  mine  pentru  că  nu  mai 
putea  suferi  bîrfirea  ce  i-am  adus-o,  aşa  incit  în  urma  lor  s-a  aşezat  între  noi 
o  prăpastie  de  netrecut  (mă  gîndesc  la  sărăcia  mea),  de  aceea  nici  el  n-ar  mai 
putea  veni  la  mine  şi  nici  eu  n-aş  putea  merge  la  el.  De  aceea  pun  mare  nădejde 
in  pretenţiile  modeste  ale  meşterilor,  căci  între  asemenea  condiţii  vom  fi  în 
stare  şi  noi  să  punem  în  lucrare  construcţia  plănuită,  nefiind  de  loc  împiedicaţi 
de  „ sărăcie u  prin  măiestria  noastră  cinstită. 

Fireşte  că  în  dosul  cuvintelor  acestora  s-amestecă  şi  o  oarecare  ironie,  de 
aceea  omule  al  lui  Dumnezeu,  tratează  în  aşa  fel  cu  oamenii  respectivi  încheind 
contract  cu  ei  şi  asigurîndu-i  din  partea  mea  de  toată  bunăvoinţa  şi  să  aibă 
încredere  de  toate  înlesnirile,  căci  le  voi  da  fără  nici  o  reţinere  plata  cerută  şi 
obişnuită  în  astfel  de  lucrări,  dacă,  prin  rugăciunea  Ta,  Dumnezeu  va  deschide 
şi  palma  mea  spre  toată  plata  de  cuviinţă. 

Traducere  şi  prezentare 

Pr.  Prof.  T.  Bodogae 


Recenzii 


Antonie  Plămădeală,  LUPTA  ÎMPOTRIVA  DEZNAŢIONALIZĂRII  RO¬ 
MÂNILOR  DIN  TRANSILVANIA  ÎN  TIMPUL  DUALISMULUI  AUS- 
TRO-UNGAR,  ÎN  VREMEA  LUI  MIRON  ROMANUL,  1874—1898, 
DUPĂ  ACTE,  DOCUMENTE  ŞI  CORESPONDENŢE  INEDITE,  Sibiu, 
1986,  355  p. 


Eruditul  prelat,  I.  P.  S.  Sa  dr.  Antonie  Plămădeală,  Mitropolitul  Ardealului, 
după  ce  a  editat,  în  1986,  Biserica  slujitoare ,  reprezentînd  forma  desăvîrşită  a 
tezei  de  doctorat,  în  care  s-a  ocupat  de  cea  dinţii  misiune  a  Bisericii,  vine  să 
releve  acum,  într-o  carte  apărută  în  acelaşi  an!,  o  altă  dimensiune  a  ei:  biserica 
luptătoare,  fuzionînd  cu  cealaltă  în  rolul  ei  militant,  căci  militantismul  Bisericii 
Ortodoxe  Române,  fie  că  s-a  manifestat  pe  tărîm  religios,  fie  pe  cel  naţional- 
politic,  a  fost  menirea  care  a  jalonat  şi  a  definit  evoluţia  ei  în  toate  timpurile. 
Prin  militantismul  ei,  Biserica  a  îndeplinit,  întotdeauna,  o  funcţie  naţională,  po¬ 
litică  şi  culturală,  ce  se  identifică  în  destinul  ei  primordial  patriotic  şi  întăresc 
virtutea  supremă  a  ei:  patriotismul. 

Prin  această  carte,  autorul  aduce  în  obiectivul  adevărului  istoriei  o  altă 
dimensiune,  dezvăluind  cea  mai  de  seamă  menire  a  Bisericii  noastre  ortodoxe: 
slujirea  credinţei  înseamnă  slujirea  poporului,  sens  care  condensează  în  acelaşi 
simbol  fundamental  misionarismul  Bisericii  noastre,  căci  întotdeauna  preoţii  au 
fost  „toţi  iubitori  de  limba  şi  de  neamul  lor  românesc"  (p.  121),  iar  bisericile 
româneşti  din  Transilvania,  ca  de  peste  tot,  „şi-au  păstrat  întotdeauna  fideli¬ 
tatea  faţă  de  limba  şi  de  naţiunea  lor"  (p.  122).  Lucrarea  explorează  un  dome¬ 
niu  insuficient  aprofundat:  rolul  covîrşitor,  mereu  primordial,  al  Bisericii  Orto¬ 
doxe  Române  în  lupta  pentru  dobîndirea  şi  apărarea  drepturilor  naţionale  pentru 
românii  din  Transilvania  şi  pentru  toţi  românii.  Şi  numai  cine  citeşte  cartea  se 
poate  convinge  de  acest  adevăr.  Iar  patima  adevărului  nu  cunoaşte  şi  nu  trebuie 
să  cunoască  opintiri. 

Şi,  totuşi,  o  monografie?!  Ale  cărei  titlu  şi  structură  conduc  către  un  alt 
itinerar,  urmează  alte  canoane  şi  relevă  alte  tipare?  Da!  Pentru  că  tocmai  lupta 
împotriva  deznaţionalizării  românilor  transilvăneni,  declanşată  sălbatic  de  regi¬ 
mul  austro-ungar,  este  cea  oare  îl  pune  în  'lumină  mai  veridic  pe  Miron  Romanul, 
care  îl  caracterizează  şi  îi  evidenţiază  meritele  şi  rolul  în  epocă  mai  deplin, 
pentru  „a  scoate  în  relief  —  cum  îşi  propune  autorul  — ,  mai  ales  profilul  său 
uman,  bisericesc  şi,  mai  ales,  naţional"  (32). 

Autorul  adoptă  o  tehnică  şi  o  manieră  originale,  prin  care,  lăsînd  să  vor¬ 
bească  epoca  şi  evenimentele  —  cărora  li  se  face,  în  introducere,  o  pertinentă 
înfăţişare  sintetică  —  precum  şi  documentele  anexate,  se  întăresc,  treptat,  contu¬ 
rurile  portretului  şi  personalităţii  covîrşitoare  a  lui  Miron  Romanul,  încît  nu 
personajul  luminează  descifrarea  epocii,  ci  epoca  reliefează  personajul,  conferind, 
astfel,  girul  plenar  şi  inexpugnabil  al  veridicităţii  şi  adevărului  ştiinţific. 

Fascinaţia  documentelor,  şi  deopotrivă  —  de  ce  să  n-o  spunem  —  nostalgia 
lor,  despre  care  am  mai  vorbit  la  Antonie  Plămădeală,  se  arată  din  nou  ademe¬ 
nitoare  şi  îşi  împlineşte  chemarea  prin  inserarea  în  Addenda  a  celor  151  de 
corespondenţe  care  alcătuiesc  cea  de  a  doua  secţiune  a  cărţii,  constituind  osa¬ 
tura  şi  baza  ei  documentară.  Ele  au  fost  descoperite  de  autor,  cu  aceeaşi  patimă 
şi  migală  de  bijutier,  în  arhiva  lui  Bliie  Miron  Cristea  din  Buoureşti,  aruncată 
într-o  odaie  întunecoasă  de  la  Patriarhie  (66)  acum  50  de  ani  (vezi:  Antonie 
Plămădeală,  Pagini  dintr-o  arhivă  inedită ,  Bucureşti,  Editura  Minerva,  1984,  p.  V) 

şi  in  fondul  „Miron  Romanul",  aflat  la  Mitropolia  din  Sibiu,  „aproape  în  între¬ 
gime  inedit"  (24),  „scrisori  din  care  se  poate  reface  istoria  unor  evenimente, 
despre  care  alţi  martori  contemporani  n-au  lăsat  însemnări"  (24). 

Infăţişînd  lupta  românilor  împotriva  politicii  şi  măsurilor  de  deznaţionali¬ 
zare,  autorul  a  urmărit  ca,  prin  investigarea  documentelor  de  arhivă  (22),  să 
valorifice  aprecierile,  sentinţele,  mărturiile  şi  faptele  menite  să  pună  în  lumină 
adevărată  şi  în  judecată  dreaptă  personalitatea  „capului  bisericii  şi  a  omului 
politic"  (23),  „să  refacă  portretul  moral  al  unuia  dintre  mentorii  epocii",  al  cărui 
chip  „trebuie  curăţit  cu  grijă  şi  redat  aşa  cum  a  fost"  (57),  propunîndu-şi  cu 
modestie,  „să  încerce  o  reevaluare  a  lui  sau,  măcar,  un  excurs  mai  adînc  în 
viaţa,  activitatea  şi  relaţiile  lui,  pentru  a-1  înţelege  şi  a-1  explica  mai  bine  decît 
pînâ  acum  sau,  măcar,  a-1  arăta  aşa  cum  a  fost"  (24).  Din  mulţimea  funcţiilor  şi 
finalităţilor  sale,  cartea  întreprinde,  aşadar,  o  restituire,  dar  şi  o  rectificare  şi 
aceasta  e  mai  important,  venind  în  serviciul  adevărului,  o  rectificare  a  unor  acu¬ 
zaţii  facile  şi  necircumspecte  de  politică  „naţionalo-guvernamentalâ"  (60);  pentru 
definirea  lui  veridică,  obiectivă  în  faţa  „acelora  care  nu  i-au  înţeles  nici  gîndi- 
rea,  nici  faptele"  (70),  cum  a  făcut,  adesea,  Vincenţiu  Babeş,  la  care  se  referă 
autorul.  Mesajul  cărţii  s-a  ivit  dintr-o  informare  amănunţită,  dintr-o  cunoaştere 
temeinică  a  realităţilor:  „m-a  îndemnat  spre  această  monografie  şi  altceva.  Multe, 
foarte  multe  cărţi  consacrate  perioadei  şi  luptei  românilor  pentru  supravieţuire, 
mai  ales  în  ceea  ce  priveşte  apărarea  limbii  şi  a  învâţămîntului  de  limbă  română, 
fie  că  îl  menţionează,  sporadic,  fără  să-i  cunoască  şi  recunoască  şi  meritele  lui, 
fie  că  îl  menţionează  cu  mare  nedreptate  printre  maghiarofili,  fie  că  nu-1  amin¬ 
tesc  deloc.  Ignorarea  numelui  său  este  cu  totul  inexplicabilă.  Monografia  noastră 
vrea,  aşadar,  să  fie  o  restituire  a  meritelor  sale,  dar  şi  o  reabilitare"  (67). 

„Preliminariile",  care  deschid  prima  secţiune,  descriu  atmosfera  şi  împreju¬ 
rările,  puţin  obişnuite,  care  îl  vor  aduce  la  Mitropolia  Sibiului  pe  Miron  Romanul 
şi  alegerea  sa  (7 — 20),  dezvăluind  mai  departe  şi  examinînd  de  ce  informaţii 
dispunem  şi  ce  s-a  scris  —  puţin  —  despre  Miron  Romanul,  cu  opiniile  şi  opti- 
cile  diverse  şi  contradictorii  ale  autorilor  (20 — 26)  şi  încheind  cu  cîteva  date  bio¬ 
grafice  despre  viaţa  şi  activitatea  acestuia  (26 — 32).  Succesivele  diminuări,  frustrări 
de  merite,  denigrări  chiar  (Slavici,  21,  Vincenţiu  Babeş,  70)  ale  actelor  lui  Miron 
Romanul,  nu  ţin  seama  de  faptul,  arată  autorul  autoritar  şi  cu  îndreptăţire,  că 
ele  erau  determinate  de  implicarea  politică  a  personajului,  de  activismul  lui, 
conştient  şi  convins  că  orice  tactică  trebuie  folosită  în  scopul  smulgerii  de 
drepturi  pe  seama  poporului  român.  In  perspectiva  considerării  obiective  a  me¬ 
ritelor  şi  aportului  lui  Miron  Romanul  se  menţionează  judecăţile  drepte  şi  apre¬ 
cierile  justiţiare  ale  lui  Mircea  Păcurariu  (Politica  statului  ungar  faţă  de  Bise¬ 
rica  românească  din  Transilvania  în  perioada  dualismului ,  Sibiu,  1986),  privind 
„rolul  acestuia  în  apărarea  drepturilor  românilor,  cît  şi  unele  din  greşelile  sale" 
(22),  arătîndu-se,  deopotrivă  cu  autorul  citat,  că  „chiar  cele  ce  i  s-au  imputat  ca 
greşeli,  au  fost  de  fapt  măsuri  de  precauţie,  pentru  a-şi  apăra  biserica"  (23). 

In  continuare  autorul  lasă  ca  epoca  şi  evenimentele  să  se  dezvăluie  prin 
intermediul  scrisorilor  lui  Miron  Romanul,  ce  pun  în  lumină,  potrivit  manierei 

sesizate,  concomitent,  şi  personalitatea  acestuia,  scrisori  grupate  după  cîteva  pro¬ 

bleme  esenţiale  în  capitolul  al  II-lea:  Condiţiile  de  viaţă  de  la  Mitropolia  din 
Sibiu  sub  regimul  dualist  şi  relaţiile  cu  guvernul  de  la  Budapesta. 

Regestele  scrisorilor  către  Miron  Romanul  (p.  58 — 67),  aflate  în  condiţiile 
menţionate,  au  permis  valorificarea  bogatelor  informaţii  cuprinse  în  ele  „din 
care,  în  mare  parte,  i-am  reconstituit  profilul  intelectual,  moral,  spiritual  şi 
civic  şi  din  care  se  pot  scoate  multe  informaţii  cu  privire  la  epocă,  la  menta¬ 
lităţi,  la  lupta  românilor  din  Transilvania  pentru  drepturi  şi  libertăţi  în  perioada 
dualistă"  (58).  Este  înfăţişată  problematica  scrisorilor,  care  sînt  grupate  în  Addenda , 
primite  de  la  A.  Şaguna,  Emil  Babeş,  Vincenţiu  Babeş  (multe  necunoscute  nici 

monografului  acestuia,  G.  Cipăianu),  G.  Bariţiu,  Ioan  Cîndea  din  Avrig,  Iosif 

Gali.  N.  Ivan,  I.  Meţianu,  atunci  episcopul  Aradului,  A.  Trefort  etc.,  pe  care, 
pe  unele  le  rezumă,  pe  altele  le  menţionează  numai,  lăsînd  loc  curiozităţii  şi 

interesului  cititorilor  pentru  datele  preţioase  privind  personalităţile  respective, 
Bariţiu,  (249),  Slavici  (254),  Miron  Romanul  (64,  288)  etc. 

Cu  acribia  şi  probitatea  ştiinţifică  indubitabile,  este  prezentată  şi  Anonima  (!) 
acuzatoare  (p.  68 — 69),  care  arată  că  s-au  găsit,  cum  parcă  nu  era  posibil  altfel I, 
şi  spirite  mărunte,  care,  cu  machiavelismul  lor  şi  spinarea  cameleonică,  să-i  de¬ 
nigreze  meritele  şi  personalitatea. 

Lupta  şi  biruinţele  lui  Miron  Romanul  împotriva  măsurilor  de  maghiari¬ 
zare  a  românilor ,  încercate  de  guvernul  de  la  Budapesta  (p.  70 — 149)  aduce  în 
vileag  practicile  inumane  şi  legiferările  abuzive,  şovine  şi  discriminatorii,  rasiste, 
uzitate  de  oficialităţile  şi  guvernările  ungare  în  scopul  declarat  al  deznaţionali¬ 
zării  românilor  şi  maghiarizării  lor.  Lăsînd  faptele  să  vorbească,  acestea  îl  dez¬ 
văluie  pe  Miron  Romanul,  care,  după  cum  îl  caracterizase  chiar  Vincenţiu  Babeş, 
„aşa  cum  nu  admitea  să-şi  păteze  sufletul  prin  vreun  compromis  cu  ungurii,  tot 
aşa  nu  s-ar  face  nicicînd  unealta  neamţului*4  (70),  cu  intransigenţa  lui,  veghează 
neobosit,  se  revoltă,  protestează,  respinge,  acuză,  merge  pînă  la  împărat  pentru 
apărarea  drepturilor  românilor,  riscînd  orice. 

Demascînd  scopul  deznaţionalizării,  vorbeşte  în  13  mai  1879,  împotriva  legii 
pentru  maghiarizarea  şcolilor  primare;  refuza  autoritar  să  o  primească:  „Proiec¬ 
tul  de  lege  nu-1  primesc*4  (!)  şi  propune  „să  se  treacă  peste  el*4;  după  care,  ne¬ 
mulţumit  şi  îngrijorat,  după  ce  îi  ceruse  şi  telegrafic  anularea  legii,  se  înfăţişează 
în  fruntea  unei  deputaţiuni  la  împărat,  înmînîndu-i  o  reprezentaţiune  de  protest, 
in  care  arată  că  românii  „se  alipesc  de  limba  lor  şi  de  caracterul  lor  naţional 
cu  atîta  tenacitate,  încît  e  curată  imposibilitate  a-i  dezbrăca  de  dînsele*4  (82)  şi 
demonstrează  şi  încearcă  să  îl  convingă  pe  împărat  că  „proiectul  nu  e  oportun44 
(84).  Reuşita  primirii  de  către  împărat  a  deputaţiunii,  dar  fără  asigurări  ci  doar 
cu  speranţe,  a  fost  sărbătorită  cu  mare  entuziasm  la  Sibiu,  la  întoarcerea  dele¬ 
gaţiei  (85 — 95),  iar  succesul  primirii  acesteia,  remarca  ziarul  Politik  din  Praga  la 
27  februarie,  „a  avut  în  tabăra  maghiară  efectul  unei  bombe**  (98). 

Continuîndu-se  campania  diabolică  şi  sălbatică  de  deznaţionalizare,  consis- 
toriul  arhidiecezan  a  întocmit  un  nou  protest  împotriva  legii  pentru  maghiari¬ 
zarea  şcolilor  medii  din  1883,  încît,  cînd  proiectul  ajunge  la  vot,  în  5  martie  1883, 
„întîmpinarea  lui  Miron  Romanul  era  pe  masa  dietei'4  (101),  acuzînd  fără  rezerve, 
că  proiectul  „şi-a  luat  de  scop  maghiarizarea  popoarelor  nemaghiare*4  (103),  ba 
mai  mult,  pentru  a  preveni  o  posibilă  „rătăcire*4  a  primului,  în  3  martie  1883,  cu 
două  zile  înaintea  discutării  proiectului  în  dietă,  revine  cu  un  nou  protest,  de¬ 
mascînd  pericolul  legii  „asupra  naţionalităţilor  nemaghiare,  contra  cărora  este 
pornită  persecuţia**  (111).  De  la  postul  lui,  Telegraful  român  îl  seconda  cu  vehe¬ 
menţă:  „Sîntem  români  şi  vom  fi  români.  Şi  din  noi  nu  vor  face  unguri  în 
veci!**  (XXXI,  1883,  nr.  3,  p.  9),  (100).  Revolta  şi  împotrivirea  au  fost  generale. 
Adunările  de  protest  contra  legii,  de  la  Cluj,  Braşov,  Sibiu,  Turda  şi  mai  ales 
Deva,  unde  participaseră  1500  de  oameni,  aprind  furia  ziarului  Peşti  Naplo,  care 
ameninţa  pe  mitropolit:  „poate  că  i  s-a  urît  de  a  şedea  pe  scaunul  de  mitropolit 
şi  doreşte  linişte  la  bătrîneţe  în  vreo  mănăstire*',  şi  pe  români  pentru  că  au  „o 
ţintă  comună.  Românii  voiesc  să  facă  o  Dacoromania11  (s.  n.  V.  V.  G.),  (nr.  17,  15 
martie  1883),  (114)  şi  pentru  că  la  Deva  „au  declarat  că  Transilvania  nu  e  a 
maghiarilor,  ci  a  lor,  fiindcă  sînt  cei  mai  vechi  locuitori  ai  ţării*'  (115),  (v.  „ Peşti 
Napl6“  şi  adunările  române  în  Telegraful  român,  XXXI,  1883,  nr.  28,  p.  109). 
Miron  Romanul  s-a  războit  eroic  împotriva  legii,  pe  toate  căile,  propunînd  mai 
multe  modificări  şi  amendamente  în  favoarea  românilor  dar  toate  s-au  respins 
de  şovinismul  şi  „maşina  de  vot  majoritar  maghiar*4  (116),  iar  legea  s-a  votat. 

Măsurile  de  deznaţionalizare  forţată,  urmîndu-se  sistematic  şi  tiranic,  cul¬ 
minează  cu  Legea  de  maghiarizare  a  grădiniţelor  de  copii,  din  1891,  împotriva 
căreia  Miron  Romanul,  deşi  bolnav,  protestează  în  Casa  Magnaţilor,  la  9  martie 
1891,  mai  demascator,  acuzînd  că  „propagarea  limbii  maghiare  depăşind  orice 
limită  imaginabilă  a  bunului  simţ,  urmăreşte  extirparea  naţionalităţilor  nema¬ 
ghiare*4  şi  declarind  că  „este  datorinţa  mea  să  iau  apărarea  în  contra  tuturor  în¬ 
cercărilor  de  maghiarizare  forţată'*  şi  că  „nu  primeşte  legea  nici  în  generalitate 
nici  în  detaliurile  sale*'  (127).  Dar  proiectul,  devenit  Legea  XV/1891  s-a  votat! 

Valuri  de  adîncă  nemulţumire  răscolesc  iarăşi  presa  vremii,  A llgemeine  Zeitung 
din  Miinchen  şi  Branik  din  Serbia,  consemnau:  „mai  e  o  ţară  în  care  nu  mai 
rămîne  nici  leagănul  cruţat?  Copilaşii  vor  trebui  şi  a  plînge  în  limba  maghiară44 
(129).  Şi  cu  acest  prilej  Miron  Romanul  culege  mărturiile  de  adeziune  şi  recu¬ 
noştinţă  pentru  zelul  luptei  sale,  din  partea  mamelor  românce  din  Sibiu,  Arad 
sau  a  altora  (128 — 133). 

Cu  aceeaşi  neînduplecare  şi  circumspecţie  se  opune  şi  încercării  de  desfiin¬ 
ţare  a  gimnaziului  ortodox  din  Braşov,  în  1893,  precum  şi  celorlalte  provocări, 
indîrjirea  sa  crescînd  împotriva  Legii  de  maghiarizare  a  numelor  de  comune,  de 
familie  şi  toponimelor,  din  1896,  caracterizată  cu  un  curaj  de-a  dreptul  eroic  de 
Telegraful  român,  drept  „una  dintre  cele  mai  mari  lovituri  ce  s-a  dat  limbii 
româneşti44  (139),  (v.  Maghiarizarea  numelor  in  Telegraful  român,  XLV;  1897,  nr. 
123,  p.  489). 

Apoteoza  luptelor  naţionale  şi  împlinirilor  lui  Miron  Romanul  rămîne 
„Epocalul  circular  milenar —  cum  l-a  numit  Valeriu  Bologa  (170,  179)  — 
marea  biruinţă  şi  apogeul  luptei  naţionale  a  lui  Miron  Romanul  in  condiţiile 
dualismului  austro-ungar,  1896  (150 — 180),  „un  protest  demn  şi  solemn44,  (179),  cum 
îl  caracteriza  Telegraful  român  (XLIV,  1896,  nr.  49,  p.  194),  reprezentînd  Circu¬ 
lara  nr.  2362  din  10/22  aprilie  1896,  pe  care  a  dat-o  „cu  prilejul  sărbătoririi  mile¬ 
niului  sosirii  ungurilor  în  Panonia  şi  Transilvania,  document  de  atitudine  româ¬ 
nească  de  mare  demnitate,  unul  dintre  acelea  care,  produse  la  vremuri  de  răs¬ 
cruce,  încălzesc  inimile  celor  oprimaţi  şi  trezesc  speranţele  şi  curajul44  (150). 
Autorul  aşează,  cu  multă  subtilitate,  textul  acestuia  alături  de  cel  al  circularelor 
emise  de  episcopii  uniţi  Ioan  Szabd  din  Gherla,  Mihail  Pavel  de  la  Oradea  şi 
Victor  Mihalyi  de  la  Blaj,  a  căror  unică  notă  „pozitivă44  poate  fi,  eventual, 
„concizia44,  respectiv  superficialitatea  cu  care  au  trecut  peste  faptul  în  sine,  rezu- 
mindu-se  la  cîteva  măsuri  organizatorice  pe  care  regimul  le  ordonase  prin  rescriptul 
nr.  7584  din  13  martie,  „dar  cîtâ  diferenţă  între  felul  cum  a  făcut-o  el  şi  felul 
cum  au  făcut-o  uniţii44  (156)  respectivi.  „Circulara  aceasta  a  avut  darul  de  a  în¬ 
drepta  şira  spinărilor  româneşti  şi  a-i  face  pe  români  să-şi  ridice  fruntea  cu 
mîndria  că  aparţin  neamului  românesc,  stăpînul  de  drept  al  Transilvaniei,  peste 
care  ungurii  au  năvălit  după  1000  de  ani  de  existenţă  românească.  Cineva  trebuia 
să  aibă  curajul  să  spună  acest  lucru  deschis  şi  public44.  Alături  de  alţi  cărturari 
patrioţi,  „l-a  avut  Miron  Romanul,  Mitropolitul  românilor  ortodocşi  din  Tran¬ 
silvania  şi  Ungaria44  (155). 

Prin  circularul  dat,  mitropolitul  fixează  „ţinuta44  (153)  românilor  ortodocşi 
faţă  de  „tâmbâlăul  milenar44,  cum  îl  numea  Miron  Romanul  în  scrisoarea  către 
Vincenţiu  Babeş  din  6/18  mai  1896  (167).  Construind  raţionamentele  cu  atîta  abi¬ 
litate,  vîslind  printre  meandrele  cuvintelor  cu  atîta  subtilitate  şi  strecurînd  sen¬ 
surile  —  grave!  —  în  mirajul  retorismului,  el  transformă  acest  document  într-o 
sobră  şi  lapidară  lecţie  de  întărire  ca  popor  în  crez  românesc,  în  naţionalitate, 
în  patriotism,  în  conştiinţa  unităţii  naţionale.  Era,  de  fapt,  o  declaraţie  politică 
de  principii,  demnă  şi  fermă,  iar  nicidecum  o  emanaţie  oportună  şi  servilă.  Din 
pozitivul  unei  exprimări,  orbitoare  la  suprafaţă,  transpare  negativul  înţelesu¬ 
rilor  adînci  pe  care  poporul  trebuie  să  le  priceapă  cu  privire  la  conduita  lui, 
căci  ce  putea  să  se  desprindă  dintr-o  exprimare  ca  aceasta!:  „Cît  priveşte  în 
special  sfînta  noastră  Biserică  ortodoxă  naţională,  ai  cărei  fii  şi  conducători  sînt 
din  partea  autorităţilor  statului  nu  numai  invitaţi,  ci  oareşcum  chiar  constrînşi  (!) 
să  participe  la  festivităţile  milenare  (s.  n.),  nu  pot  suprima  declaraţiunile  auzite 
din  părţile  ţării  locuite  de  credincioşi  de-ai  noştri  că,  pentru  ei,  şi  mai  ales 
pentru  clasa  mai  inteligentă,  este  absolut  imposibil  să  participe  la  aceste  festi¬ 
vităţi  (s.  A.  P.)  cu  acea  căldură  a  inimii,  şi  cu  acea  linişte  a  sufletului,  cari  numai 
atunci  le-ar  avea . . .  cînd . . .“  etc.  etc.î  quod  erat  dicendum!  Trebuia  mult  tact 
şi  diplomaţie  şi,  punîndu-le  în  lucrare,  Miron  Romanul  transformă  documentul 
în  prilejul  unor  sfaturi  asupra  a  ceea  ce  aveau  de  făcut  românii  pentru  cauza 
lor,  adică  tocmai  reversul  a  ceea  ce  pretindea  momentul  şi  aşteptau  oficialii. 
Mai  departe  arată  că  festivităţile  milenare  sînt  o  ocaziune  pentru  poporul  român, 
ca  şi  pentru  celelalte,  care  „în  acelaşi  chip 44  sînt  „în  drept  să  se  ocupe  din  capul 

locului,  cît  mai  serios t  şi  de  soarta  lor  proprie",  declarînd  răspicat  (într-un  ase¬ 
menea  act!)  că  „nici  unul  din  popoarele  nemaghiare  nu  voiesc  să  se  contopească 
in  rasa  dominantă  maghiară,  nici  să  dispară  sub  nomenclatura  de  naţiune  poli¬ 
tică  unitară "l  (s.  A.  P.),  (151).  Circularul  devine  o  chemare  la  a  strînge  rîndurile, 
cu  acest  prilej,  in  jurul  tezaurului  păstrat:  biserica,  naţionalitatea,  limba  (153)  şi 
îndeamnă  poporul  ca,  dimpotrivă,  în  raport  cu  festivităţile,  respective,  „să  ne 
aranjăm  şi  noi  pe  timpul  acelora  o  festivitate  proprie"  (152),  întrucît,  afirmă  el 
cu  o  cutezanţă  irezistibilă:  „nu  avem  motive  de  a  ne  însufleţi  pentru  acele  festi¬ 
vităţi"  l  (s.  n.),  iar  cine  pofteşte,  totuşi,  să  participe  şi  la  alte  festivităţi  o  poate 
face,  „nu  însă  ca  reprezentanţi  ai  Bisericii  noastre"!  (s.  A.  P.),  punifica  aspra 
anatemă  mitropolitană! 

La  epistola  lui  Victor  Mihalyi,  expediată  din  Budapesta,  prin  care  îl  în¬ 
ştiinţa,  cu  laşitate,  despre  opinia  negativă  a  monarhului  faţă  de  circularul  emis, 
Miron  Romanul  răspunde  demn  şi  categoric:  „n-am  putut  face  altfel*4,  deoarece 
„aveam  să  aleg  între  a  nu  face  nimic,  sau  a  face  aşa  cum  am  făcut**  (161,  162). 
Era  prea  firesc  ca  împăratul,  surprins  de  insolenţa  bănuitoare  şi  erezia  cugetului 
mitropolitului  de  la  Sibiu,  să  exclame  iritat:  „Cerculariul  acela  este  a  se  reproba**, 
după  cum  îi  relatează  tot  V.  Mihalyi  (160). 

Presa  vremii  nu  ezită  să  se  întreacă  în  acuzaţii  şi  ameninţări:  Peşti  Naplâ 
îl  numea  „Fanaticul  prelat  al  valahilor**  (176);  este  făcut  „revoluţionar**,  iar 
slujba  „liturghie  revoluţionară**,  „trădător**  etc.,  în  Peşti  Naplâ  şi  Nemzet  (177), 
(v.  Mitropolitul  nostru  atacat,  în  Telegraful  român,  XLIV,  1896,  nr.  47,  p.  183). 

Faţă  de  rostul  pe  care  trebuia  să  îl  îndeplinească,  Circularul  lui  Miron 
Romanul  se  transformă,  pînă  la  urmă,  într-o  puternică  diatribă  la  adresa  politicii 
asupritoare,  într-un  veritabil  program  al  atitudinii  şi  luptei  românilor  pentru 
drepturile  lor  în  acele  împrejurări. 

înfăţişarea  luptei  românilor  împotriva  deznaţionalizării  în  perioada  respectivă 
conduce,  în  final,  la  conturarea  unui  portret  veridic  al  lui  Miron  Romanul,  în 
raport  cu  cel  ştiut  şi  cunoscut  pînă  acum.  Nu  un  alt  portret,  ci  acelaşi,  dar  la 
dimensiunile  şi  semnificaţiile  lui  reale.  Un  Miron  Romanul  care  a  fost  un  luptă¬ 
tor  neobosit  şi  îndîrjit  împotriva  .^acelui  fatal  curent  politic  care  şi-a  luat  de 
scop  maghiarizarea  popoarelor  nemaghiare**  (103),  cum  se  exprima  în  protestul 
faţă  de  legea  din  1883,  un  militant  neînfricat  împotriva  oricăror  încercări  de 
deznaţionalizare,  pentru  libertate  naţională,  emancipare  şi  unitate  politică. 

Miron  Romanul  ţinea  mult  la  consultarea  şi  sfătuirea  cu  ceilalţi  oameni 
politici  în  privinţa  acţiunilor  care  angajau  viaţa  poporului  român  din  Transilva¬ 
nia  (45).  Era  deosebit  de  activ  şi  în  presă,  publica  la  Telegraful  român,  Concordia, 
Federaţiunea,  Albina  (59).  Avea  talent  polemic  (54)  şi  oratoric.  Pledoaria  lui  e 
întotdeauna  logică,  istorică,  lapidară,  demnă,  străbătută  de  principii  internaţio¬ 
naliste  de  echitate  naţională  şi,  ce  e  de  reţinut,  nu  e  niciodată  servilă.  Consec¬ 
venţa  liniei  urmate  în  apărarea  drepturilor  românilor  şi  fermitatea  luptei,  eviden¬ 
ţiată  tocmai  de  Vincenţiu  Babeş,  cum  s-a  văzut,  oare  „nu  l-a  cruţat  niciodată, 
cînd  avea  motive  s-o  falcă**  (70),  se  asociază  cu  intransigenţa  poziţiei  şi  atitudinii 
promovate.  Replica  dată  lui  Tiszti  din  Arad,  care  voia  să  scoată  o  foaie  „în  oare 
să  reprezinte  şi  interesele  echitabile  ale  românilor**,  este  categorică:  „eu  însă 
i-am  spus  franc:  că  pînă  cînd  se  ţine  Tiisza  la  dictatură,  cu  care  l-a  onorat  naţiu¬ 
nea  maghiară,  pînă  atunci  n-am  nici  o  speranţă  de  a  ne  vedea  consideraţi  şi 
noi,  cum  ar  cere  situaţiunea  şi  numărul  nostru  compact:  de  aceea  nu  merită  să 
ne  facem  zdrenţe  prin  foile  maghiare**  (288).  Remarcabil  este  curajul  (155)  în 
demascarea  asupritorilor,  ca  în  cazul  „circularului  milenar**,  şi  în  înfruntarea 
adversarilor,  despre  proiectul  maghiarizării  numelor  de  localităţi  scriindu-i  lui 
I.  Meţianu,  în  3/15  decembrie  1897,  că  „este  foarte  injurios,  pînă  la  batjocură 
pentru  Biserica  noastră,  deci  va  trebui  să  luăm  în  contra  lui  poziţiune  declarată 
în  Casa  Magnaţilor,  au  ne  vor  acompania  alţii  au  ba“  (46).  De  asemenea,  demni¬ 
tatea  cu  care  nu  se  încovoia  şi  nu  se  umilea  în  faţa  oficialităţilor,  oricare  ar  fi 
fost  ele,  neadmiţînd  nici  o  conciliere  şi  fără  a  omite  nici  o  clipă  că  aceştia  erau 
asupritorii  naţiunii  sale,  realitate  care  nu  îi  inspiră  nici  o  supunere,  nici  un 
respect  (65),  ba,  dimpotrivă,  ripostează  inflexibil,  cu  demnitatea  unei  naţiuni 

Întregi,  cum  a  făcut  fată  de  sărbătoarea  mileniului:  ,jnu  avem  motive  a  ne  însu¬ 
fleţi  pentru  acele  festivităţi4*  (152),  sau  verdictul  faţă  de  funeraliile  lui  Kossuth: 
„noi  nu  avem  motive  de  doliu4*  (65),  sau  ale  unor  membri  ai  familiei  imperiale. 

Toate  aceste  mărturii  profilează  chipul  luptătorului  politic  tenace  şi  intran¬ 
sigent,  cu  totul  altul  decît  „magistrul  în  tact  şi  în  rezerve44,  cum  11  ironiza  Babeş. 
Ele  evidenţiază  convingător  consecvenţa  cu  care  Miron  Romanul  a  apărat  carac¬ 
terul  naţional  al  Bisericii  noastre  (168),  curajul  şi  circumspecţia  (23),  clarviziunea  şi 
devotamentul  cu  care  a  slujit  biserica  şi  poporul,  şi,  prin  toate,  în  fapt:  patrio¬ 
tismul,  acel  patriotism  total  care  l-a  caracterizat  şi  pe  Şaguna,  „acest  om  unic  al 
Transilvaniei44  (56),  cu  care  îl  măsoară  autorul.  Şi  acesta  reprezintă  cel  de  al 
doilea  mare  merit  al  mesajului  cărţii. 

Deşi  cu  o  structură  logică  definită  şi  o  argumentaţie  riguroasă,  demonstraţia 
cărţii  nu  e  lipsită  de  ornamente  stilistice.  După  cum  am  mai  remarcat  despre 
stilul  autorului,  în  expunerea  acestuia  predomină  oralitatea;  autorul  îşi  pune 
întrebări,  răspunde,  îşi  expune  opiniile,  comentează,  de  parcă  ar  sta  de  vorbă 
cu  sine.  intr-un  dialog,  ceea  ce  dă  textului  vioiciune,  face  lectura  mai  antrenantă. 
9timulind  interesul  cititorului.  Cursivitatea  şi  fluenţa  expunerii  antrenează  cu 
abilitate  variate  mijloace  stilistice:  metafore  („acest  om  unic  al  Transilvaniei44 
—  Şaguna  — ),  (56);  exprimări  şi  sintagme  metaforice  în  portretizări  („cunoscînd 
arta  paşilor  înainte  şi  a  paşilor  înapoi  şi  măsura  lor  exactă44),  (23);  ba  chiar 
locuţiuni  şi  zicale  populare  („a  împăca  capra  cu  varza44),  (165)  etc.,  ce  se  împletesc 
cu  savuroase  secvenţe  de  stil  realizate  în  cerneală  acidă,  ironică  (121).  Sînt  frec¬ 
vente  procedee  şi  particularităţi  ale  stilului  oral  în  tehnica  argumentaţiei,  care 
oralitate  adaugă  virulenţă  stilului,  dă  tonalitate  ironiei,  făcînd  exprimarea  mai 
caustica  (162).  Autorul  îşi  formulează  opiniile,  constatările,  obiecţiile,  într-un 
colocviu  cu  el  însuşi,  de  la  care  parcă  nu  se  poate  abţine  a  nu  o  lua  înaintea 
cititorului,  ceea  ce  măreşte  atractivitatea  expunerii  şi  serveşte  la  accentuarea 
sensului  şi  a  ideilor  vizate  de  el.  Arhitectonica  specifică  a  construcţiei  cărţii 
vine,  astfel,  să  sporească  valoarea  acesteia  pentru  cititori. 

Cartea  dr.  Antonie  Plămădeală  răspunde  desăvîrşit  dublului  scop  urmărit: 
demascarea  şi  condamnarea  politicii  de  deznaţionalizare  a  românilor  practicată 
de  regimul  dualist,  cu  împotrivirea  eroică  din  partea  acestora,  şi  realizarea 
unei  monografii  cu  un  portret  veridic  privind  pe  Miron  Romanul.  Ea  demon¬ 
strează  în  chip  emoţionant  şi  convinge  că  Biserica,  în  frunte  cu  cîrmuitorii  ei,  a 
luptat  cu  tenacitate  şi  cu  consecvenţă  remarcabile  împotriva  tuturor  încercărilor 
şi  măsurilor  de  asuprire  şi  deznaţionalizare,  a  vegheat  neabătut  şi  a  reacţionat 
energic  la  toate  tentativele  de  dominare,  care  periclitau  libertatea  şi  demnitatea 
poporului,  apărînd  cu  îndîrjire  şi  veritabil  eroism  naţionalitatea,  credinţa  şi 
limba  românilor,  realităţi  ce  fundamentează  aserţiunea  îndreptăţită  a  autorului 
despre  adevărul  acelor  vremuri,  prin  care  se  definea  „Biserica,  bastionul  [naţio¬ 
nal]  românesc  cel  mai  puternic44  (115).  Aşa  a  ilustrat-o  plenar  marele  Şaguna, 
aşa  au  urmat -o  neabătut  toţi  vrednicii  săi  tribuni  care  i-au  succedat  pe  arena 
luptelor  naţionale  între  care  Miron  Romanul  râmîne  o  pildă.  Credinţa,  religia 
a  fost  pentru  ei  platforma,  cîmpul  de  luptă  pe  oare  s-au  războit  cu  îndîrjire 
pentru  ca  „să  tragă  drepturile44  pentru  poporul  lor  românesc,  aşa  cum  o  făcură 
nu  de  mult  Baflânt,  Buteamu,  împreună  cu  Avram  Ianeu.  A  fost  o  sentinelă  la 
graniţele  drepturilor  poporului  român,  pentru  dobîndirea  cărora  a  militat  fără 
preget  şi  cu  orice  preţ  şi  pe  care  le-a  apărat  cu  adevărat  eroism. 

Analiza  pertinentă,  precum  şi  scrisorile  şi  documentele  anexate,  ajută,  tot¬ 
odată.  foarte  mult  şi  la  cunoaşterea  mai  completă  şi  aprecierea  mai  realistă  a 
concepţiilor,  conduitei  şi  rolului  altor  personalităţi  ale  epocii:  V.  Babeş,  Al.  Mo- 
cioni,  I.  Slavici,  I.  Meţianu,  N.  Popea,  V.  Bologa  etc. 

Notele  de  la  subsol,  cuprinzînd  ample  şi  valoroase  informaţii,  precum  şi  indi¬ 
cele  final  reprezintă  preţioase  instrumente  de  lucru  cu  cartea  şi  amplifică  ţinuta 
ştiinţifică  şi  utilitatea  acesteia. 

Cartea  dr.  Antonie  Plămădeală  -invită  istoria  şi  pe  istorici  în  continuare  a 
reexamina  şi  reconsidera  rolul  şi  aportul  marilor  luptători  pentru  apărarea 
drepturilor  românilor  din  Transilvania  —  adevăraţi  eroi  şi  martiri  —  şi  de  aceea 

va  fi  mereu  şi  mult  citată,  aşa  cum  trebuie  atent,  zăbavnic  şi  cu  cuget  româ¬ 
nesc  citită,  ca  să  lumineze  şi  să  convingă. 

Cu  podoabele  devotamentului  şi  pasiunii  proprii,  conducătorul  tipografiei 
arhidiecezane,  Ezechil  Qamoea  s^a  îngrijit  şi  i-a  succes  pe  deplin  să  dea  cărţii 
faţa  pe  care  o  merita. 

Istoria  faptelor,  aşa  cum  au  fost,  a  realităţilor  petrecute ,  nu  a  plăsmuirilor 
şi  ambiţiilor  minţilor  înfierbîntate,  vine  să  ateste,  să  consacre  şi  să  acuze  tocmai 
intr-un  moment  cînd,  după  cum  arăta  conducătorul  statului  nostru  la  Şedinţa 
comună  a  consiliilor  oamenilor  muncii  de  naţionalitate  maghiară  şi  germană,  din 
27  februarie  1987,  unele  lucrări,  avind  chiar  gir  academic,  denaturînd  realitatea, 
proliferează  neadevăruri,  promovînd  mistificări,  denigrări  şi  teze  şoviniste  duş¬ 
mănoase. 

Or,  în  faţa  adevărului  istoriei,  ce  s-ar  mai  putea  spune? 

Pr.  dr.  V.  V.  Miu 


RECONSIDERAREA  LUI  LAZĂR-LEON  ASACHI. 


Erudita  lucrare  publicată  în  1985  de  harnicul  mitropolit  al  Ardealului, 
dr.  Antonie  Plămădeală,  şi  consacrată  lui  Lazăr-Leon  Asachi,  să-mi  fie  îngăduit 
a  o  socoti  cu  precădere  o  carte  pasionantă!  De  îndată  relatările  acelea  (nu  seci, 
nu  reci,  nu  strict  bibliografice  şi  documentariste)  despre  manuscrise  pierdute  şi 
regăsite,  reapariţia  unor  opere  ce  păreau  iremediabil  rătăcite,  tribulaţii  neaş¬ 
teptate  de  izvoade  şi  înscrisuri,  dispariţii  ciudate  de  pachete  conţinînd  acte  şi 
piese  originale  m-au  captivat  şi  md-nu  adus  aminte  de  nuvelele  cu  iz  de  mister 
ale  lui  Balzac  şi  îndeosebi  de  volumele  lui  G.  Lenotre,  printre  care  acel  atît  de 
sugestiv  şi  de  melancolic  institulat  Case  vechi,  hîrţoage  vechi. 

Despre  eroul  amplei  şi  amănunţitei  monografii  Lazăr-Leon  Asachi  în  cultura 
română  (Sibiu,  1985)  se  ştia  de  ajuns  de  puţin:  că  e  tatăl  lui  Gheorghe  Asachi, 
că  trăise  intre  1757  şi  1825,  că  făcuse  cîteva  traduceri,  fusese  preot  de  mir  şi 
apoi,  după  decesul  presviterei  (1820),  monah  (cu  numele  de  Leon)  şi  arhimandrit 
şi  că  jucase  un  oarecare  rol  în  ierarhia  bisericească  a  Moldovei  în  vremea  mitro¬ 
politului  Veniamin  Costachi.  Se  mai  ştia  că  fusese  predicator  activ  şi  că  una  din 
traducerile  sale  pierise.  Istoriile  literaturii  române  şi  cercetătorii  menţionau  un 
total  de  opt  titluri:  patru  cuvinte  (predici),  una  pastorală,  trei  traduceri  dintre 
care  una  lipsă:  Nopţile  poetului  englez  Young  ( —  prima  traducere  românească 
a  unei  opere  poetice  engleze  — ),  Bordeiul  indienesc  al  lui  Bemardim  de  Saint- 
Pierre  şi  Manualul  lui  Epictet,  socotit  definitiv  pierdut.  Mai  erau  pomenite 
Intrarea  în  istoriceasca  biserică  şi  Jucăria  norocului  sau  Istorisirea  pentru  prin - 
ţipul  Menşicov,  tot  traduceri.  Bordeiului  îi  era  adăugat  un  lăudabil  Vocabular 
(atribuit  de  unii  lui  Gheorghe  Asachi),  dar  opera  întreagă  se  contura  palidă  şi  de 
redusă  valoare,  îndreptăţindu-1  pe  cercetătorul  actual  să  o  caracterizeze  „risipită 
prin  manuscrise  şi  tipărituri  obscure  şi,  mai  ales,  pînă  de  curînd,  în  cea  mai  mare 
parte  rătăcită4*. 

Lazăr-Leon  Asachi  în  cultura  română  aduce  precizări  biografice  şi  lămu¬ 
reşte  că  fostul  protopop  de  Hotin  a  fost  probabil  adus  în  Moldova  de  mitropolitul 
lacob  II  Stamati  (la  a  cărui  înmormîntare  <a  şi  cuvîntat).  Cît  priveşte  situaţia 
ierarhică  a  viitorului  arhimandrit,  se  pare  că  s-a  bucurat  de  drepturi  speciale 
şi  că  a  jucat  rol  de  secretar  şi  om  de  taină  al  lui  Veniamin  Costachi. 

In  ce  a  constat  şi  de  unde  a  provenit  cotitura  care-i  dă  autorului  contem¬ 
poran  posibilitatea  să-4  aprecieze  pe  traducătorul  de  odinioară  „o  mare  persona¬ 
litate'4  şi  să  purceadă  la  o  totală  reconsiderare  a  poziţiei  sale  în  istoria  culturii 
române?  întîmplarea  —  vrednică  de  a  figura  în  Sub  pecetea  tainei  a  lui  Mateiu  I. 
Garagiale  —  a  făcut  ca  printre  hîrtiile  rămase  de  la  Konon  (Conon)  Arămescu- 
Donici,  fost  episcop  de  Roman,  de  Huşi,  apoi  mitropolit  primat  între  1912  şi  1919, 

retras  în  1919  şi  mort  în  1922,  el  să  găsească  —  în  acel  „vechi  pachet  prăfuit  cu 
foi  îngălbenite**  —  manuscrisele  originale  ale  aproape  întregii  activităţi  literare  şi 
omiletice  depuse  de  Lazăr-Leon.  Pachetul  cu  pricina,  misteriosul  pachet  balza¬ 
cian -mateian  intrase  în  posesiunea  lui  Konon  Arămescu-Donici  în  anul  1893, 
venind  de  la  Th.  Codrescu:  acestuia,  la  rîndul  său,  îi  fusese  încredinţat  de  însuşi 
Gheorghe  Asachi.  Starea  pachetului  (precum  desigur  şi  faptul  că  lucrările  lui 
Lazăr-Leon  au  continuat  să  fie  numărate  opt  pînâ  nu  de  mult)  stau  mărturie  că 
nu  a  fost  desfăcut  nici  de  Gheorghe  Asachi,  nici  de  Codrescu  şi  iniei  de  mitropolitul 
Konon.  Cît  priveşte  motivul  peregrinărilor  nerăsfoitului  colet  clironomic,  s-ar 

zice  că  stă  în  legătură  cu  datorii  băneşti  şi  că  a  îndeplinit  funcţia  de  chezăşie. 

Oricum,  în  1984,  odată  cu  înflăcărată  cercetare  făcută  de  mitropolitul  Antonie 
Plămădeală,  pachetul  îşi  dezvăluie  comoara:  unsprezece  titluri  noi!  şi  printre  ele 
cîteva  descoperiri  senzaţionale.  Căci  Lazăr-Leon  nu  tradusese  din  literatura  uni¬ 
versală  numai  pe  Young,  pe  Bemardin  de  Saint-Pierre  şi  pe  Epictet,  ci  şi  vestita 
Logică  a  lui  Condillac,  una  din  lucrările  de  Largă  circulaţie  ale  epocii  dinainte  de 
marea  revoluţie  franceză  şi  totodată  o  substanţială  contribuţie  la  această  ramură 
a  filozofica.  Logica  e  tradusă  în  întregime  de  Lazăr-Leon  (în  pachet  figurează 

numai  Partea  întii,  însă  ea  se  completează  cu  o  a  doua  Parte  aflată  la  Biblioteca 
Academiei  Române  unde  nu  fusese  identificată  anterior)  şi  înseamnă  un  mare 
pas  înainte  pentru  stabilirea  limbajului  filosoficesc  în  grâirea  unui  popor  încă 

puţin  deprins  cu  minuirea  de  lexieurti  abstracte.  E  adevărat  că  nu-i  decît  o  a 
doua  traducere  românească  (a  mai  fost  una,  a  lui  Samuil  Micu  Klein  în  1799), 
dar  împrejurarea  aceasta  nu-i  scade  întru  nimic  importanţa. 

Tot  în  pachetul  Konon  se  află  şi  traducerea  Manualului  lui  Epictet,  socotită 
a  fi  pierdută:  numai  că  s-a  putut  constata  faptul  că  tălmăcirea  cuprinde  in  reali¬ 
tate  elemente  din  trei  lucrări  ale  lui  Epictet:  din  Manualul  propriu-zis,  din 
Dizertaţiile- Diatribe  şi  din  Fragmente. 

Mai  figurează  tot  acolo:  Pentru  (despre)  filozofia  chinejilor  (gîndul  ne  poartă 
spre  spătarul  Milescu!),  traducerea  Istoriei  biblioteceştii  (biblicii?)  Biserici  a  lui 
Filaret  Drozdov,  Mitropolitul  Moscovei  (traducerea  nu-d  completă,  e  doar  „în 
bună  parte'*  încheiată)  şi  alte  cîteva  manuscrise  scurte.  Demne  de  menţionat  sint 
Basnele,  traduceri  libere  în  proză  după  Esop  şi  La  Fontaine,  retălmăcite  probabil 
din  rusă  (ori  La  Fontaine  de-a  dreptul  din  original,  dat  fiind  că  Lazăr-Leon 
cunoştea  bine  amîndouă  vorbirile). 

Pachetul  Konon  aşadar  îl  mărturiseşte  pe  Lazăr-Leon  ca  traducător  al  lui 
Condillac  şi  ridică  numărul  titlurilor  la  opt  plus  unsprezece  =  nouăsprezece. 

Dar  a  mai  existat  încă  un  pachet  1  care  şi  el  intensifică  atmosfera  de  criptică 
şi  variabilă  soartă  a  manuscriselor  vrednicului  preot-călugăr-predioator-traducător. 
Vorbim  la  trecut,  fiindcă  pachetul  acesta  de-al  doilea  s-a  pierdut!  Ajunsese  în 
stăpinirea  unui  călugăr  de  la  mănăstirea  Ciolanu,  pe  nume  Teofil  Mocăniţă,  care-1 
vestise  pe  mitropolitul  Nestor  Vomicescu  ai  Olteniei  cum  că  deţine  un  pachet  cu 
predici  originale  de-ale  lui  Lazăr-Leon.  Ursita  —  din  nou  capricioasă  —  a  vrut  ca 
Teofil  Mocăniţă  *sâ  moară  înainte  de  a  se  fi  putut  realiza  un  acord  pentru  remi¬ 
terea  pachetului  către  Nestor  Vomicescu  ori  ca  Mocăniţă  să  pornească  singur  la 
publicarea  pieselor  alcătuitoare  ale  preţiosului  vraf  de  foi  desigur  ofilite.  Şi 
pachetul  nu  s-a  mai  aflat  nicăieri,  în  pofida  strădaniilor  cvasidetective  depuse. 
La  Teofil  Mocăniţă,  pachetul  tot  de  la  Konon  nimerise,  prin  intermediul  lui  Iosif 
Saveluc,  om  învăţat.  De  ce,  cum  şi  cînd  nu-i  prea  limpede.  Norocul  însă  a  izbutit 
să-şi  manifeste  şi  el  prezenţa  în  acest  şir  de  încîlcite  întîmplâri,  căci  monahul 
de  la  Ciolanu,  om  nu  de  rînd  nici  el,  a  întocmit  însemnări  de  pe  manuscrise  şi 
a  transcris  cîteva  predici.  Acestea  sînt  regestele  sale  care  cuprind  însemnarea 
titlului  exact  al  fiecărei  piese.  Regestele  cuprind  patruzeci  de  titluri,  astfel  încit 
în  prezent  opera  lui  Lazăr-Leon  nu  se  mai  reduce  la  opt  sau  opt  plus  unsprezece 
titluri:  ea  se  ridică  la  cincizeci  şi  două,  dintre  care  şase  traduceri  şi  patruzeci  şi 
şase  bucăţi  originale,  fără  a  număra  prelucrări,  introduceri  şi  comentarii  la  tra¬ 
duceri.  Se  pare  că  Lazăr-Leon  a  fost  un  foarte  iscusit  şi  solicitat  predicator,  ceea 
ce  —  coroborat  de  textele  pe  care  le  putem  citi,  rămăşiţă  a  cît  va  fi  întocmit  în 
acest  domeniu  —  îl  determină  pe  autorul  recentei  cărţi  să  exclame:  „Poate  că  am 
pierdut,  prin  pierderea  lor  [a  manuscriselor] ,  un  nou  Antim  Ivireanul!“ 

Dar  volumul  Lazăr-Leon  Asachi  în  cultura  română  nu  e  numai  o  punere 
la  punct  bio- bibliografică  şi  emoţionantă  povestire  a  unor  descoperirii  arhivistice. 
E  un  foarte  amănunţit,  migălos  şi  răbdător  studiu  filologic  avînd  ca  punct  de 
plecare  urmărirea,  aproape  vorbă  cu  vorbă,  a  traducerii  din  Condillac.  Sînt  puse 
în  paralel  originalul  francez,  tîlcuirea  lui  Lazăr-Leon  şi  traducerea  actuală.  Este 
de  asemenea  supus  unei  analize  stringente  Vocabularul  care  însoţeşte  traducerea 
povestirii  lud  Bemardin  de  Sain/t-Pierre. 

Concluziile  la  oare  se  ajunge  sînt  deosebit  de  interesante  şi  cu  adevărat  dau 
lui  Lazăr-Leon  o  înfăţişare  nouă,  transformîndu^l  într-o  figură  originală  şi  puter¬ 
nică.  El  devine  un  factor  semnificativ  al  unui  moment  cultural  de  incontestabilă 
însemnătate  în  istoria  culturii  româneşti,  acela  dintre  1800  şi  1828,  anterior  tra¬ 
tatului  de  la  Adrianopol  care  avea  să  deschidă  Principatelor  noi  şi  largi  per¬ 
spective  către  Occident.  Acum  Lazăr-Leon  ne  apare  ca  un  înaintaş  serios  al  lui 
Gheorghe  Asachi  şi  al  lud  Ion  Heliade  Rădulescu.  Logica  ia  astfel  aspect  de  lucrare 
a  „ofensivei  patriotice'4  pornită  de  cărturarii  români  ai  vremii  spre  a  „ieşi  din- 
tr-un  minorat  cultural*4.  Ea  „a  fost  gîndită  să  fie  o  poartă  a  luminilor,  o  fereas¬ 
tră  spre  Europa,  spre  lume,  atunci  [1818]  la  deschiderea  noului  veac44.  După 
această  formulare  lovinesciană  urmează  aplicarea  ei  la  un  tărîm  anume:  „gîndirea 
religioasă  nu  a  rămas  cîtuşi  de  puţin  în  urma  acestei  tendinţe44.  Şi  ea  simţea  ne¬ 
voia  să  iasă  spre  alte  orizonturi,  să  se  înnoiască ...  De  aceea  clericii  au  fost 
printre  primii  în  abordarea  noului  la  noi.  „Dovadă  Lazăr-Leon!  El  a  fost  conştient 
de  romanitatea  românilor,  de  latinitatea  limbii  române  şi  de  continuitatea  poporu¬ 
lui  daco-roman  (apoi  român)  pe  teritoriul  vechii  Dacii.  Contemporan  <ai  corifeilor 
Şcolii  Ardelene,  a  fost  ca  şi  ei  „un  vizionar  şi  un  luptător44,  a  păşit  pe  aceleaşi 
căi.  E  adevărat  că  nuni  pomeneşte,  însă  La  cunoscut  pe  Ion  Budai-Deleanu  la 
Lemberg  unde  fusese  trimis  de  Veniamim  Costachi  ca  să  achiziţioneze  unele  docu¬ 
mente.  In  orice  caz  —  şi  nu-i  probabil  să  nu  fi  discutat  cu  un  om  ca  Budai- 
Deleanu  şi  altceva  decît  treburi  curat  neguţâtoreşti  —  contribuie  şi  el,  pornind 
de  la  principii  comune  cu  ale  ardelenilor,  la  formarea,  fixarea  şi  progresul  limbii 
române.  Traducîndu-1  pe  Condillac,  oitînd  din  Enciclopedie,  afirmînd  că  limba 
română  se  trage  din  latină  ca  şi  franceza,  italiana,  spaniola  şi  portugheza,  sus- 
ţinînd  că,  geografic,  sîntem  „o  insulă  latină44,  vorbind  de  redeşteptarea  naţională 
în  toate  trei  ţările  româneşti,  dorind  restaurarea  limbii  neamului  său  precum  şi 
râspîndirea  ştiinţelor  şi  culturii,  creator  de  limbă  şi  cuvinte,  creator  de  neolo¬ 
gisme  şi  reîmprospătâtor  sobru  de  arhaisme,  precursor  marcant  al  unui  cuget 
nou:  aşa  îl  vede  mitropolitul  Antonie  Plămădeală  pe  eroul  său.  N^a  avut  un  pro¬ 
gram  teoretic  şi  lingvistic  analog  cu  iacei  al  Şoolii  Ardelene,  dar  nici  nu  a  fost 
un  purist  intransigent,  un  latinist  exagerat.  E  „un  exponent  moldovean  al  crezu¬ 
lui  lingvistic  al  Şcolii  Ardelene'4,  totuşi  fără  excese  teoretice.  Mai  degrabă  se 
cuvine  a  fi  aşezat  pe  linia  cumpătatei  cunoaşteri  a  latinităţii  noastre,  aceea  pe 
care  au  stat  Dimitrie  Cantemir  şi  cronicarii.  Logica,  Bordeiul  şi  Vocabularul 
(1821)  îl  dovedesc  fără  doar  şi  poate  ca  statornic  în  „efortul  de  reromanizare  şi 
îmbogăţire  a  limbii  române  cu  elemente  romanice,  latine  şi  neolatine44.  Traducerea 
din  Bemardin  de  iSaint-Pierre  e  chiar  declarată  a  fi  net  superioară  celei  de  mai 
tîrziu  (1850)  a  lui  Alexandru  Peliman,  mărturisind  un  9imţ  acut  al  limbii  şi  un 
excepţional  discemămînt  lingvistic,  iar  Lazăr-Leon  însuşi  e  recunoscut  repre¬ 
zentant  «al  luminismului,  umanismului  şi  preromantismului.  Pentru  el  latina  este 
„maioa  limbii  noastre44,  în  graiul  unui  popor  el  vede  instrumentul  neapărat 
necesar  civilizaţiei.  Nu-i  deci  de  mirare  că  e  calificat  „patriot  al  limbii  române44, 
căuzaş  al  modernizării  culturii  române,  cleric  luminat  şi  factor  cultural  sincronic 
Şcolii  Ardelene.  Prin  intermediul  traducerilor  şi  neologismelor,  concomitent  cu 
cei  de  dincolo  de  munţi,  Lazăr-Leon  a  luptat  pentru  „orientarea  culturii  noastre 
spre  Europa44.  Se  cade  însă  a  reţine  şi  a  repeta  justa  observaţie  că  Lazăr-Leon 
îşi  are  locul  împreună  cu  Dimitrie  Cantemir,  cronicarii  şi  Petru  Maior,  nu  cu 
oeilalţi  exponenţi  hiperbolici  ai  şcolii  latiniste. 

Reconsiderarea  lud  Lazăr-Leon  următor  deschiderii  pachetului  Konon  şi 
luării  ;l>a  cunoştinţă  a  regestelor  lui  Teofil  Mocâniţă  e  un  act  de  dreptate  şi 
adevăr,  bizuit  pe  probe  certe.  Dar  nu  cumva  s-a  lăsat  autorul  cărţii  pradă  unul 

foarte  explicabil  entuziasm  pentru  eroul  sâu?  La  urma  urmei,  întrebării  «acesteia 
i  se  poate  răspunde  printr-o  referire  la  situaţii  oare  s-au  mai  ivit  şi  in  alte 
împrejurări.  In  Franţa  de  la  începutul  secolului  nostru  se  spunea  despre  bine¬ 
cunoscutul  dramaturg  Sacha  Guitry:  fiul  lui  Lucien  (Lucien  Guitry  fiind  un 
ilustru  actor).  Mai  tîrziu  s-a  spus:  Lucien  Guitry?  Tatăl  lui  Sacha!  Aşa  se  va  fi 
întîmplat  şi  cu  cei  doi  Alexandre  Dumas:  tatăl,  autorul  celebrilor  Trei  muşchetari 
şi  fiul,  dramaturg  şi  academician,  autor  de  succes  şi  el.  Cine  şi  ce  a  fost  Lazăr- 
Leon?  Oare  numai  tatăl  lui  Gheorghe?  Desigur  nu.  Poate  fi  însă  aşezat  alături 
de  fiul  său  şi  de  Ion  Heliade  Râdulescu?  Neîndoielnic  este  că  nu  ni  se  înfăţişează 
numai  ca  un  părinte  inteligent  şi  grijuliu  a  da  o  educaţie  aleasă  fiului  său  (pe 
care  l-a  trimis  să  studieze  la  Lemberg  şi  Viena),  asemenea  învăţătorului  Andrei 
Pârvan  pentru  fiul  său  Vasile  ori  lui  Ion  Trifu-Maiorescu  pentru  fiul  său  Titu. 
Următor  apariţiei  cărţii  mitropolitului  Antonie  Plămădeală,  Lazăr-Leon  Asachi  nu 
mai  este  un  personaj  semi -obscur,  autor  de  opere  mai  mult  pierdute  decît  păstrate, 
de  traduceri  îmbătrînite,  un  cleric  iubitor  de  literatură  romantică  şi  de  conside¬ 
raţii  filozoficeşti!  Nici  gînd!  Se  numără  printre  cei  care  au  contribuit  foarte  con¬ 
ştient  la  reînnoirea  culturii  române  înainte  de  actul  diplomatic  prin  care  -se  vor 
pune  bazele  statului  român  modem,  e  un  filolog  autentic,  un  cunoscător  nedile¬ 
tant  al  problemelor  limbajului,  un  traducător  înţelept  şi  priceput,  altceva  decît 
(şi  nici  asta  nu  ar  fi  chiar  de  lepădat)  „tatăl  lui  Gheorghe  Asachi44.  Putem  acum 
vorbi  de  cei  doi  Asachi,  tatăl  şi  fiul. 

Dar  istoria  nu  se  mulţumeşte  numai  cu  intenţii  şi  idei,  ea,  pentru  a-şi  da 
consimţămîntul,  pretinde  opere  şi  realizări.  Din  acest  punct  de  vedere,  Lazăr-Leon 
nu  poate  fi  asemuit  cu  aştrii  ardeleni,  oare  au  lăsat  lucrări  de  amploare  incom¬ 
parabilă  cu  predicile,  traducerile  şi  observaţiile  filologice  ale  moldoveanului.  Nive¬ 
lele  de  magnitudine  sînt  categoric  diferite. 

Această  rezervă  odată  formulată,  putem  rosti  fără  şovăire:  ce  atrăgătoare 
şi  interesantă  figură  a  trecutului  nostru  a  reînviorat  şi  cu  ce  bune  temeiuri  i-a 
făcut  dreptate  biograful  contemporan!  Şi  ce  neobişnuit  de  fascinantă  carte-9inteză 
i-a  dedicat!  O  carte  care  putea  deveni  riguros  cărturărească  şi  poate  anostă  ori 
degenera  într-un  simplu  .reportaj  referitor  la  aflarea  unor  documente.  Lazăr- 
Leon  Asachi  îmbină  fericit  ambele  metode,  izbuteşte  a  stabili  cu  obiectivitate  şi 
cu  simţul  măsurii  rolul  împlinit  de  eroul  ei  în  cultura  română.  Mai  chibzuit  decît 
majoritatea  filologilor  de  peste  Carpaţi,  cu  veleităţi  şi  împliniri  mai  modeste, 
preotul  acesta  ortodox,  monahul  acesta  de  la  începutul  veacului  trecut,  din  anii 
ultimi  ai  epocii  noastre  „închise44,  pasionatul  acesta  de  grai  regenerat,  de  meditaţii 
şi  povestiri,  nu  se  cuvine  oare  a  fi  presupus  —  în  cel  mai  generos  înţeles  al 
termenului  —  un  spirit  modem?  Un  testimoniu  al  capacităţii  preotului  şi  călu¬ 
gărului  de  a-şi  însuşi  (ceea  ce  vrea  să  zică:  a  le  considera  ca  făcînd  parte  din 
chiar  fiinţa  sa  gînditoare  şi  participatorie)  preocupările  ba  şi  angoasele  culturii 
contemporane  lui? 

Monahul  Nicolae  Delarohia 


Două  colecţii  de  predici:  „LUMINĂ  DIN  LUMINĂ"  şi  „CUVÎNT  DE 
ÎNVĂŢĂTURĂ  LA  BOTEZ,  CUNUNIE  ŞI  ÎNMORMÎNTARE". 


M Intuit orul  Hristos  —  învăţătorul  nostru  suprem  ne-a  revelat  că  ascultarea 
cuvîntului  dumnezeiesc  şi  credinţa  în  Tatăl  ceresc  împărtăşesc  credinciosului 
„riaţa  veşnică"  (Ioan  5,  24),  că  acest  cuvînt  al  lui  Dumnezeu  ,ni  se  împărtăşeşte 
nouă  drept  hrană  ca  să  fim  ţinuţi  întru  fiinţă44  (Mt.  4,  4),  căci  ele  sînt  „ cuvintele 
vieţii  celei  veşnice44  (Ioan  6,  68).  Nimeni  dintre  cei  vii  nu  se  va  putea  scuza  înain¬ 
tea  Dreptului  Judecător  că  n-a  cunoscut  „Adevărul44.  Avraam,  părintele  tuturor 
celor  credincioşi,  nu-i  împlineşte  cererea  bogatului  nemilostiv  de  a  trimite  pe 

cineva  dintre  cei  de  „dincolo**  să  spună  fraţilor  de  pe  păanînt  cum  sănşi  rânduiască 
viaţa  în  conformitate  cu  voia  lud  Dumnezeu.  Cei  de  pe  pămînt  n-au  trebuinţă  de 
învierea  vreunui  răposat  ca  să-i  înveţe,  fiindcă  „ei  au  pe  Moise  şi  pe  prooroci “ 
(Lc.  16,  29),  adică  aveau  Revelaţia  făcută  de  Dumnezeu  în  Vechiul  Testament. 
Noi,  cei  din  era  creştină,  de  cînd  însuşi  Logosul  lui  Dumnezeu  s-a  întrupat  şi  a 
intrat  în  istorie  în  urmă  cu  aproape  două  milenii,  avem  mai  mult  decît  pe  „Moise 
şi  pe  prooroci**,  căci  II  avem  pe  însuşi  Hristos- Adevărul,  avem  Cuvîntul  întrupat 
şi  avem  Revelaţia  desâvîrşită  a  Noului  Testament.  Iar  oa  „ slujitori  ai  Cuvîntului " 
(Luca  1,  2)  preoţii  au  vocaţia  să-l  propovăduiască  pe  Hristos,  să  vestească  „cu 
timp  şi  fără  timpli  (II  Tim.  4,  2)  această  Descoperire.  Să-l  facă  cunoscut  credin¬ 
cioşilor  pe  Hristos  „Calea,  Adevărul  şi  Viaţa “  (Ioan  14,  6)  prin  întreaga  activitate 
sacerdotală,  dar  să-l  propovăduiască  pe  Hristos  mai  ales  la  Sf.  Liturghie,  în 
atmosfera  de  har  şi  de  lumină  a  Jertfei  celei  noi.  Căci  unde  şi  cînd  ax  putea 
preoţii  să  propovăduiască  cu  mai  multă  putere  şi  îndreptăţire  pe  Hristos  decît 
acolo  unde  nu  numai  că  vorbesc  în  numele  lui  Hristos,  dar  ei  înşişi,  preoţii  îm¬ 
părtăşiţi,  îl  au  pe  Hristos  cel  euharistie  în  fiinţa  lor. 

Preotul,  prin  predici  bine  elaborate  şi  împărtăşite  credincioşilor  —  ascultători 
ou  mult  suflet,  va  pregăti  terenul  sufletesc  pentru  ca  mesajul  dumnezeiesc,  semin¬ 
ţele  „cuvîntului  celui  bun  al  lui  Dumnezeu'*  (Ev.  6,  5)  să  rodească.  Cu  această 
conştiinţă  trebuie  să  lucreze  preoţia  sacerdotală,  căci  Hristos  însuşi  Cuvîntul  lui 
Dumnezeu  lucrează  prin  activitatea  predioatorială  şi  de  aceea  ne  descoperă  Dum¬ 
nezeu,  prin  gura  proorocului  Isaia,  că  „Precum  se  pogoară  ploaia  şi  zăpada  din 
cer  şi  nu  se  mai  întoarce  pînă  nu  adapă  pămîntul  şi-l  face  de  răsare  şi  rodeşte . . . 
aşa  va  fi  şi  cuvîntul  meu  care  iese  din  gura  mea ;  el  nu  se  întoarce  către  mine 
fără  să  dea  rod ,  ci  el  va  face  voia  mea  şi  îşi  îndeplineşte  rostul  lui“  (Isaia  55,  10). 

Propovădurrea  cuvîntului  dumnezeiesc  (evocă  Sf.  Ioan  Gură  de  Aur)  este 
acel  minunat  instrument  şi  medicament  de  care  dispune  preotul  pentru  vindecarea 
bolilor  sufleteşti  ale  credincioşilor.  Mare  lucrare  este  predica,  căci  „ credinţa  este 
din  auzire ,  iar  auzirea  prin  cuvîntul  lui  Hristos “  (Rom.  10,  17).  In  acest  sens, 
gîndind  la  marele  aport  ce  îl  are  propovăduirea  ca  „instrument  al  mîntuirii'*, 
Sf.  Vasile  cel  Mare  putea  să  susţină  că  nici  iepurele  nu  se  teme  de  tunet  pe  cît 
se  teme  diavolul  de  predică.  „Cuvîntul  lui  Dumnezeu**  are  putere  sfinţitoare 
asupra  făpturilor  lui  Dumnezeu  (I  Tim.  4,  4 — 5),  el  e9te  „ viu  şi  lucrător 14  (Ev.  4,  12). 

* 

Cu  bdnecuvin tarea  şi  purtarea  de  grijă  a  înalt  Prea  Sfinţitului  Părinte 
Mitropolit  Dr.  Antonie  Plămădeală  s-a  publicat  în  Editura  Mitropoliei  Ardealului 
din  Sibiu  volumul  de  predici  „Lumină  din  lumină “.  Această  masivă  colecţie  de 
predici  (566  pagini)  se  înscrie  în  preocuparea  înalt  Prea  Sfinţitului  nostru  Mitropo¬ 
lit  de  a  da  activităţii  învăţătoreşti  a  preoţimii  ortodoxe  din  Transilvania  un  nou 
impuls  spre  calitate  şi  înnoire  ziditoare.  Acest  volum  de  predici  vine  în  sprijinul 
unei  re  înviorări  a  zelului  predicatorial,  pentru  regenerarea  propovăduirii  noastre, 
înalt  Prea  Sfinţitul  Părinte  Dr.  Antonie,  Mitropolitul  Ardealului,  este  „unanim 
recunoscut  ca  un  bun  predicator,  ca  un  mare  orator  în  general**.  I.  P.  S.  Sa  prefa¬ 
ţează  această  colecţie  de  predici  cu  un  admirabil  şi  substanţial  „Cuvînt  înainte**, 
p.  5 — 9.  Incepînd  cu  prima  predică  creştină:  vestea  rostită  de  femeile  mironosiţe 
că  „Hristos  a  înviat!*4,  înalt  Prea  Sfinţia  Sa  subliniază  că  „predica  a  râspîndit 
Biserica,  zidind-o  pe  adevărul  învierii  lui  lisus  Hristos.  Din  predica  orală  s-au 
alcătuit  apoi  scrierile  Noului  Testament  ...**.  In  perioada  primară  a  Bisericii  creş¬ 
tine  chiar  aceste  scrieri  „erau  predică**.  Dar  pentru  că  aceste  cărţi,  predici  scrise 
erau  foarte  dense,  ele  se  cereau  a  fi  tălmăcite  şi  „aşa  a  apărut  predica  tîlcui- 
toare  a  textelor  Noului  Testament**.  Diacon  ia  cuvîntului  a  fost  şi  este  o  realitate 
permanentă  în  Biserica  Ortodoxă,  „n-a  fost  nici  un  timp  în  oare,  într-un  fel  sau 
altul,  să  nu  se  fi  predicat**  (p.  6). 

După  ce  I.  P.  S.  Sa  evocă  preocuparea  susţinută  ce  a  existat  în  trecutul 
Bisericii  Ortodoxe  Române,  în  general  şi  în  cea  din  Transilvania,  în  special,  con¬ 
ştientizează  predicatorii  de  azi  că  „trebuie  să  se  urce,  să  se  amplifice **  pentru  a 
tîlcui  Evanghelia  la  nivelul  de  înţelegere  al  credinciosului  de  azi.  Mîntuitorul 

Hristos  a  vestit  mesajul  lui  Dumnezeu  către  contemporanii  Săi,  iar  preotul 
predicator  tîlcuieşte  această  unică  Evanghelie  pentru  credincioşii  de  azi. 

Culegerea  de  predici,  sugestiv  şi  frumos  intitulată  „Lumină  din  lumină 
este  structurată  în  trei  părţi.  Ea  cuprinde  predici  la  Duminicile  din  cursul  anului 
bisericesc  (p.  13 — 407),  predici  la  Sf.  Taină  a  Cununiei  (p.  405 — 448)  şi  predici  la 
inmormîntări  (p.  449 — 538).  Cea  mai  mare  parte  dintre  predicile  inserate  în  această 
colecţie  au  fost  tipărite  în  publicaţiile  Centrului  mitropolitan  din  Sibiu.  Intre 
acestea,  la  loc  de  frunte,  se  înscriu  „articolele  I.  P.  S.  Mitropolit  Antonie  legate 
de  marile  noastre  praznice  creştineşti  Naşterea  şi  învierea  Mîntuitorului"  (p.  567). 
Pentru  praznicul  învierii  Domnului,  I.  P.  S.  Sa  Dr.  Antonie,  Mitropolitul  Ardealu¬ 
lui.  ne  oferă  cinci  foarte  bogate  cuvinte  de  învăţătură  (p.  13 — 32).  De  asemenea, 
pentru  praznicul  Crăciunului  I.  P.  S.  Sa  prezintă  patru  predici  foarte  substanţiale 
şi  admirabil  întocmite  (p.  260 — 275). 

între  colaboratorii  acestei  colecţii  de  predici  se  află  şi  Prea  Sfinţitul  Dr. 
Vasale  Coman,  Episcopul  Oradiei,  Prea  Sfinţitul  Iustinian  Maramureşanul,  Episcop- 
vicar  la  Arhiepiscopia  Vadului,  Feleacului  şi  Clujului  şi  Prea  Sfinţitul  Lucian 
Florea,  Episcop-vicar  la  Arhiepiscopia  Tomisului  şi  Dunării  de  Jos.  Lista  colabora¬ 
torilor  este  continuată  cu  numele  unor  distinşi  dascăli  de  Teologie:  Pr.  Prof.  Dr. 
Dumitru  Abrudan,  Pr.  Prof.  Dr.  Dumitru  Belu,  Pr.  Prof.  Dr.  Teodor  Bodogae, 
Pr.  Prof.  Dr.  Ene  Branişte,  Pr.  Prof.  Ion  Bunea,  Pr.  Prof.  Dr.  Dumitru  Călugăr, 
Diac.  Conf.  Dr.  Petre  David,  Arhid.  Prof.  Dr.  Ioan  Flooa.  Pr.  Lector  Ioan  Glâjar, 
Pr.  Prof.  Gh.  Liţiu,  Pr.  Prof.  Dr.  Vasile  Mihoc,  Pr.  Prof.  Dr.  Mircea  Pâcurari.u, 
Pr.  Prof.  Dr.  Simion  Radu,  Pr.  Prof.  Dr.  Sebastian  Şebu,  Arhid.  Prof.  Dr.  Ioan 
Zăgrean.  Contribuţii  la  acest  volum  de  predici  mai  au  şi  alţi  slujitori  ai  amvonului 
din  Biserica  noastră:  Pr.  cons.  Dumitru  Soare,  Ierom.  Teofil  Părăian,  Arhid.  cons. 
Gheorghe  Papuc,  Prot.  Petru  Boieriu,  Pr.  Filaret  Costea,  Pr.  Zenovie  Moşoiu, 
Pr.  Ioan  Chioaru,  Pr.  Gheorghe  Răţulea,  Pr.  Mihai  Colotelo,  Pr.  Vartolomeu  Con- 
stantinescu,  Pr.  Ioan  Gîrlonţa,  Pr.  Ioan  Pop,  Pr.  Ioan  Boţocan,  Pr.  Viorel  Chiţiu, 
Pr.  Simion  Sâsăujan  şi  Pr.  Teren  te  Radu. 

Predicile  care  se  publică  pentru  prima  dată  în  acest  volum  au  fost  rostite 
de  către  autorii  lor  în  catedrala  mitropolitană  din  Sibiu  sau  în  alte  biserici 
de-ale  noastre,  cu  mult  folos  pentru  credincioşii  ascultători. 

Predicile  duminicale  încep  cu  Duminica  învierii  şi  se  încheie  cu  Duminica 
a  6-a  din  Postul  Mare.  Pentru  mai  multe  Duminici  există  ci  te  2,  3  sau  chiar 
4  predici  pentru  a  oferi  preoţilor  un  cît  mai  divers  material  omiletic.  Unele  predici 
sînt  axate  pe  marginea  pericopei  apostolice  citite  la  Sf.  Liturghie. 

Aceste  predici  duminicale  sînt  urmate  de  un  buchet  de  17  predici  pentru 

cununii  şi  de  un  mănunchi  de  33  de  predici  funebre. 

Culegerea  de  predici  „Lumină  din  lumină"  se  închede  cu  un  foarte  util 
„Indice  sistematic  de  predici  la  Duminicile  de  peste  an  apărute  în  publicaţiile 
bisericeşti “  în  perioada  1948 — 1981,  indice  semnat  de  Arhid.  Prof.  Dr.  Ioan  Floca. 

Această  colecţie  de  predici  se  prezintă  ca  un  mozaic  predicatorial,  oferind 

numeroase  modele  şi  stiluri  de  vestire  a  cuvîntului  revelat.  Intîlnim  predici  foarte 
temeinice.  întemeiate  pe  coloane  de  neclintit  ale  dumnezeieştilor  Scripturi  şi  ale 
Sf.  Tradiţii.  Graţie  traducerilor  româneşti  din  literatura  patristică  se  poate  observa 
o  mai  temeinică  fundamentare  a  predicilor  cu  citate  şi  idei  alese  din  gîndirea 

unor  mari  scriitori  şi  Sfinţi  Părinţi  ai  Bisericii  creştine.  Apar  în  multe  predici 
adevăruri  exprimate  de  Sf.  Ioan  Gură  de  Aur  (p.  246,  342,  359  ş.  a.),  Sf.  Vasale  cel 
Mare  (p.  340),  Sf.  Marcu  Ascetul  (p.  372),  Sf.  Ioan  Scărarul  (p.  381),  Sf.  Isac  Şirul 
(p.  318),  Sf.  Ioan  Damaschin  (p.  351),  Fer.  Augustin  (p.  158)  ş.a. 

în  numeroase  predici  din  colecţia  „ Lumină  din  lumină,t  întîlnim  texte  şi 
citate  din  gîndirea  antică  (Platon,  Horaţiu,  p.  154),  din  clasicii  literaturii  uni¬ 

versale  (Shakespeare,  p.  158,  Dostoievski,  p.  344),  sau  din  cei  ai  literaturii 
române  (M.  Eminescu,  p.  159,  354;  G.  Coşbuc,  Al.  Vlahuţă,  O.  Goga,  p.  145; 
M.  Sadoveanu  p.  161;  G.  Galaction,  p.  396 — 397).  Este  de  remarcat  în  acest  context 
că  asemenea  argumente  din  literatura  saru  gîndirea  laică,  dacă  sînt  bine  alese 
şi  adecvat  folosite,  pot  fi  foarte  binevenite.  Insă  preotul  nu  trebuie  să  piardă 
din  vedere  niciodată  adevărul  că  este  propovăduitorul  mesajului  dumnezeiesc 

păstrat  in  Sf.  Scriptură  şi  Sf.  Tradiţie  şi  acestea  două  vot  fi  izvoarele  frmdarrentale 
şi  prioritare  ale  predicilor.  Adevăratul  predicator  al  Evangheliei  lui  Hristos  nu 
se  va  pierde  In  înşiruirea  interminabilă  a  pasajelor  sau  citatelor  din  literatura 
laică  sau  din  operele  diferiţilor  gânditori,  ci  'aceste  argumente,  dacă  va  fi  cazul  să 
le  aducă,  vor  fi  doar  tangenţiale  şi  secundare.  Nu  este  potrivit  să  se  înceapă 
paragrafe  întregi  cu  asemenea  citate  care  schimbă  centrul  de  greutate  al  temei 
propuse  în  predică.  In  centrul  predicii  mesaj -creştin  preotul  va  plasa  adevărul 
dumnezeiesc  păstrat  în  izvoarele  Revelaţiei  divine. 

Ca  „slujitori  ai  Cuvîntulud"  (Lc.  1,  2)  se  cuvine  să  ne  străduim  şi  să  folosim 
în  predici  exprimarea  pe  care  o  întîlnim  în  textele  slujbelor  divine.  Cuvintele 
predicii  trebuie  să  aibă  forţa  şi  curăţia  cuvintelor  sacre.  Noi,  românii,  avem  o 
„limbă  sfîntă",  consacrată  tocmai  prin  folosirea  ei  în  propovăduiirea  de  secole  în 
Biserica  strămoşească  şi  răspândită  românilor  de  pretutindeni  prin  graiul  sacru  al 
cărţilor  Sf.  Scripturi,  sau  prin  „Cărţile  româneşti  de  învăţătură**,  adică  „vechdie 
Cazanii*'.  învăţătura  creştină  trebuie  propovăduită  credincioşilor  noştri  în  veşmântul 
frumos  al  limbii  literare  actuale,  pe  înţelesul  tuturor  credincioşilor,  aşa  cum 
„graiul  bătrînelor  Cazanii'1  a  fost  înţeles  de  credincioşii  noştri  din  secolele 
trecute.  Cuvintele  trebuie  folosite  „fără  ambiguităţi  şi  fără  artificii  distonante**. 
Preotul  predicator  trebuie  să  fie  pătruns  permanent  de  adevărul  potrivit  căruia 
predica  autentică  este  o  „revelaţie  a  Revelaţiei*'. 


Prea  Cucernicul  Pr.  Prof.  Ion  Bunea  a  publicat  o  colecţie  de  predici  oca¬ 
zionale  intitulată:  „Cuvînt  de  învăţătură  la  botez ,  cununie  şi  înmormîntare" . 
Această  culegere  de  predici  a  fost  tipărită  cu  binecuvântarea  înalt  Prea  Sfinţitu¬ 
lui  Teofiil,  Arhiepiscopul  Vadului,  Feleacului  şi  Clujului,  In  editura  acestei  eparhii, 
în  anul  1986  şi  numără  352  de  pagini. 

Părintele  Prof.  Ion  Bunea  s-a  dovedit,  prin  întreaga  sa  activitate,  a  fi 
unul  dintre  aoed  vrednici  şi  distinşi  preoţi  care  „se  ostenesc  cu  cuvîntul  şi  cu 
învăţătura "  (I  Tim.  5,  17),  pătruns  de  cuvîntul -mesaj  al  Sf.  Ap.  Pavel:  „Vai  mie 
de  nu  voi  binevesti "  (I  Cor.  9,  16).  Oa  toţi  predicatorii  conştienţi  de  această  voca¬ 
ţie,  P.  C.  Sa  s-a  nevoit  pentru  oa  în  cei  credincioşi  „ cuvîntul  lui  Hristos  să  locuiască 
cu  bogăţie"  (Col.  3,  16).  Părintele  Ion  Bunea  este  cunoscut  preoţilor  noştri  prin 
numeroasele  predici  publicate  în  cursul  ultimelor  decenii  în  revistele  noastre 
bisericeşti.  După  o  prodigioasă  activitate  de  peste  50  de  ani  în  via  Domnului, 
P.  C.  Sa  a  înmănunchiat  predici  pentru  toate  Duminicile  şi  sărbătorile  anului 
bisericesc  şi  le^a  publicat  tot  cu  binecuvântarea  înalt  Prea  Sfinţitului  Arhiepiscop 
Teofil  Herineanu,  în  editura  Arhiepiscopiei  Clujului,  în  anul  1983.  Dar  pentru  că 
preotul  trebuie  să  vestească  mesajul  Evangheliei  „cu  timp  şi  fără  timp"  (II  Tim. 
4,  2),  adică  şi  la  alte  slujbe  decât  la  Sf.  Liturghie,  Părintele  Bunea  a  formulat 
un  aiclu  de  predici  pentru  Botez,  Cununie  şi  înmormîntări. 

Predicatorul  —  autor  al  acestor  48  de  predici  ocazionale  oferă  această  co¬ 
lecţie  drept  „vademecum  pentru  propovăduitorul  credinţei  şi  evlaviei  creştine . . . 
un  imbold  pentru  o  şi  mai  sporită  şi  rodnică  propovăduire"  (p.  6). 

Această  colecţie  de  predici,  după  Precuvîntarea  semnată  tot  de  autor,  cu¬ 
prinde  4  predici  în  legătură  cu  Sf.  Taină  a  Botezului.  In  aceste  „cuvinte  de  în¬ 
văţătură"  P.  C.  Părinte  Prof.  Ion  Bunea  tratează  despre:  Taina  Sf.  Botez,  Sim¬ 
bolismul  momentelor  Tainei  Sf.  Botez,  Botezul  autentic  „cu  apă  şi  cu  Duh  Sflnt" 
şi  explică  de  ce  se  cuvine  să  botezăm  copiii. 

Urmează  cinci  cuvinte  de  învăţătură  la  săvîrşirea  Sf.  Taine  a  Cununiei, 
avînd  următoarele  teme:  Taina  Sfintei  Cununii,  Unitatea  şi  indisolubilitatea  că¬ 
sătoriei,  Simbolismul  momentelor  principale  din  „Rînduiala  Cununiei",  Familia 
—  leagănul  fericirii  omeneşti  şi  Copiii  —  dar  de  la  Dumnezeu  şi  înţeleaptă  lor 
povăţuire. 

Partea  a  treia  a  acestei  colecţii  de  predici  este  cea  mai  mare  (p.  75 — 349) 
şi  cuprinde  39  de  „cuvinte  de  învăţătură  la  înmormîntare".  Aceste  predici  fu¬ 
nebre  sînt  precedate  de  un  studiu  al  Părintelui  Prof.  Ion  Bunea,  intitulat  intero¬ 
gativ:  „Cum  predicăm  la  înmormîntări?"  (p.  77 — 93).  După  cîteva  consideraţii 

preliminare  în  legătură  cu  funcţia  cuvîntului  în  general  tratează  despre  rolul 
cuvintului  în  predicarea  mesajului.  „Prin  cuvîntul  lui  Dumnezeu  cel  viu 44  sîntem 
născuţi  a  doua  oară“  (I  Petru  1,  23),  prin  propovăduire  se  naşte  credinţa  (Rom. 
10,  17),  ea  este,  deci,  un  instrument  al  mîntuirii  noastre.  Inmormîntările  sînt 
împrejurări  triste  în  care  preotul  prin  cuvîntul  mesaj -divin  trebuie  să  aducă 
„balsam  mîngîietor  şi  întăritor  peste  sufletele  îndoliate*4.  Prin  acest  mesaj  al  lui 
Dumnezeu  preotul  trebuie  să  aducă  mîngîiere  în  sufletele  greu  încercate,  să 
„pună  sufletul  în  deplină  sănătate*4,  cum  evocă  Sf.  Ioan  Hrisostom  (p.  82). 

Autorul  îndeamnă  ca  necrologul  să  fie  foarte  temeinic  pregătit  şi  susţinut 
liber,  cu  „zel  apostolic  şi  la  nivelul  cultural  al  ascultătorilor  de  astăzi*4  (p.  85). 
In  primul  rînd  necrologul  trebuie  să  înfăţişeze  o  învăţătură  mîntuitoare  (p.  87). 
In  problema  iertăciunilor  autorul  —  ca  de  altfel  şi  alţi  slujitori  ai  omileticii  din 
Biserica  Ortodoxă  Română:  Pr.  Prof.  Zaharia  Boiu,  Ilarie  Teodorescu,  Pr.  Prof. 
Dr.  Dumitru  Belu  —  le  numeşte  „fraze  goale ...  nu  sînt  indicate . . .  ele  trebuie 
suprimate  şi  înlocuite  cu  îndemnul  dat  celor  vii  să  nu-1  uite  pe  cel  adormit  şi 
să  se  roage  pentru  el44  (p.  90 — 91). 

Ca  şi  predicile  anterioare,  „cuvintele  de  învăţătură  la  înmormîntâri*4  sînt 
tematice.  Aici  autorul  tratează  în  mod  sistematic  teme  ce  pot  constitui  reuşite  şi 
frumoase  subiecte  de  necrologuri,  ca  de  exemplu:  Sensul  morţii  în  concepţia  creş¬ 
tină  (p.  94),  Credinţa  reazim  vieţii  şi  tărie  în  faţa  morţii  (p.  107),  Folosirea  timpu¬ 
lui  pentru  mântuire  (p.  131),  Trupul  —  părtaş  la  destinul  creştinului  (p.  153),  Nemu¬ 
rirea  sufletului  (p.  223),  Viaţa  veşnică  (p.  230),  Veşnicia,  reversul  clipei  (p.  321)  ş.  a. 
De  asemenea,  temele  celor  39  de  predici  funebre  sînt  formulate  pentru  diferite 
categorii  de  credincioşi:  vîrstnici  (p.  94,  107,  113,  244),  tineri  (p.  167),  prunci 
(p.  160),  enoriaşi  virtuoşi  (p.  251)  intelectuali  (p.  100),  învăţători  (p.  276),  preoţi 
(p.  119,  125),  preotese  (p.  269),  cîntăreţi  bisericeşti  (p.  290),  epitropi  (p.  297)  ş.  a. 
Intre  aceste  predici  funebre  autorul  —  pentru  a  veni  cît  mai  mult  în  ajutorul 
preoţilor  —  a  formulat  şi  cuvinte  de  învăţătură  la  situaţii  de  excepţie:  la  înmor¬ 
mântarea  unui  asasinat  (p.  179),  sinucigaş  (p.  257)  sau  a  unui  accidentat  (p.  324). 

Predicile  elaborate  de  Părintele  Ion  Bunea  au  pecetea  temeinicei  sale  for¬ 
maţii  teologice  şi  in  general  intelectuale,  pregătire  dublată  de  frumoasa  sa  ex¬ 
perienţă  predicatorială  şi  pastorală  de  peste  cinci  decenii.  Toate  predicile  urmă¬ 
resc  împărtăşirea  adevărurilor  de  credinţa  ale  Bisericii  Ortodoxe  pentru  ca  fiii 
ei  să-şi  rânduiască  viaţa  potrivit  comandamentelor  dumnezeieşti.  P.  C.  Sa  ne 
oferă  cîteva  predici  cu  caracter  eminamente  misionar,  pentru  apărarea  dreptei 
credinţe  şi  arătarea  netemeiniciei  susţinerilor  eterodoxe.  De  exemplu,  la  înmor¬ 
mântarea  unui  credincios  în  săptămâna  luminată  autorul  a  rânduit  predica  despre: 
„învăţături  greşite  cu  privire  la  învierea  de  obşte  şi  judecata  de  apoi44  (p.  206 — 
213).  Vorbind  despre  starea  sufletelor  după  moarte  şi  despre  judecata  particulară, 
autorul  arată  eroarea  doctrinară  a  teologiei  catolice  despre  purgatoriu:  „Mintea 
sănătoasă  respinge  ideea  unui  foc  curâţitor  al  păcatelor,  fiind  ilogic  ca  sufletul 
imaterial  să  poată  fi  chinuit  şi  ispăşit  de  păcate  printr-un  foc  material*4  (p.  248). 
La  inmormîntarea  unui  credincios  frămîntat  de  probleme  eshatologice  autorul- 
predicator  tratează  despre:  „Netemeinicia  milenarismului44  (p.  310 — 316),  iar  la 
înmormântarea  unui  convertit  atacă  problema  vorbirii  în  limbi,  sau  glosolalia 
(p.  317—323). 

Fraza  predicilor  P.  C.  Pr.  Prof.  Ion  Bunea  este,  în  general,  scurtă  şi  foarte 
limpede,  adevărul  este  prezentat  clar  şi  concis.  Intîlnim  în  aceste  predici  for¬ 
mulări  de  talia  unor  perle  de  cugetare  profundă.  Iată,  spre  exemplificare,  cîteva 
astfel  de  maxime:  „Munca  e  mama  virtuţilor  şi  duşmanul  viciilor**,  p.  71;  „O 
minciună  este  totdeauna  un  contract  cu  diavolul44,  p.  50;  „Timpul  este  —  pentru 
noi  —  intervalul  în  care  Dumnezeu  aşteaptă  răspuns  la  oferta  iubirii  Sale44, 
p.  126;  „Moartea  este  trezirea  din  visul  pămîntesc  la  realitatea  vieţii  veşnice44, 
p.  270;  sau  despre  virtuţi  spune  că  sînt  „mărgăritare  care  vor  mărturisi  despre 
vrednicia  noastră  înaintea  dreptei  judecăţi**,  p.  285.  Aceste  frumoase  formulări 
arată  că  autorul  a  elaborat  aceste  „cuvinte  de  învăţătură**  în  clipe  de  meditaţie. 
In  duh  de  rugăciune. 

Cele  48  de  „cuvinte  de  învăţătură44  ale  P.  C.  Pr.  Prof.  Ion  Bunea  sînt  foarte 
bine  şi  consistent  fundamentate  scripturistic.  Toate  învăţăturile  Bisericii  sînt 
susţinute  cu  cele  mai  adecvate  citate  biblice,  atît  din  Vechiul,  cît  şi  din  Noul 

Testament.  De  asemenea,  autorul  valorifică  şi  argumentele  oferite  de  celălalt  izvor 
al  Revelaţiei  divine:  Sf.  Tradiţie.  Autorul  apelează  şi  la  unii  dintre  marii  teo¬ 
logi  ai  Bisericii  din  vremea  noastră:  H.  Andrutsos,  Pr.  Prof.  Dr.  D.  Stăniloae, 
Pr.  Prof.  Dr.  Ion  Bria,  Paul  Evdokimov. 

P.  C.  Sa,  pentru  a  oferi  tuturor  ascultătorilor  temeiuri  fără  putere  de  a  fi 
tăgăduite,  utilizează  argumente  şi  din  gîndirea  şi  literatura  laică.  Aşa  se  face 

că  în  paginile  acestei  colecţii  de  predici  ocazionale  întîlnim  cuvinte  alese  din 
gîndirea  unor  reprezentanţi  ai  literaturii  şi  filozofiei  româneşti  şi  universale: 
D.  Bolintineanu,  p.  168;  M.  Eminescu,  p.  192,  277,  Goethe,  p.  267,  336,  Francisc 
Jammes,  p.  267,  Lamartine,  p.  121,  Pasteur,  p.  120,  Chateaubriand,  p.  102,  R.  M. 
Rilke,  p.  105,  277,  G.  Coşbuc,  p.  168,  T.  Arghezi,  p.  278,  O.  Goga,  p.  171,  279, 

L.  Blaga  p.  160,  162,  Pascal  p.  77,  285,  Bach,  Beethoven  p.  292  ş.  a.  Această  folo¬ 

sire  a  temeiurilor  nerevelate  în  predici  ocazionale  se  arată  a  fi  binevenită 
deoarece  în  masa  auditorilor  acestor  „cuvinte  de  învăţătură44  se  întîmplâ  să  fie 
şi  credincioşi  cu  foarte  puţine  cunoştinţe  religioase.  Aceştia  vor  fi  ajutaţi  să  înţe¬ 
leagă  unele  adevăruri  creştine  prin  utilizarea  acestor  mărturii  ale  unor  oameni 
de  cultură  şi  de  ştiinţă,  precum  şi  unele  exemple  practice  pilduitoare. 

Asemenea  cărţi  de  predici  constituie  reale  şi  folositoare  instrumente  de 
lucru  în  activitatea  preoţilor-predicatori,  dar  ele  sînt  şi  cărţi  de  adevărată  zidire 
sufletească  pentru  credincioşii  mai  zeloşi  în  cunoaşterea  mai  temeinică  a  învăţă¬ 
turii  Bisericii. 

Predicile  publicate  în  aceste  două  colecţii  de  predici  vor  să  „servească  la 
documentare  pentru  alcătuirea  de  către  preotul  însuşi  a  predicii  sale44  (I.  P.  S. 
Dr.  Antonie,  Mitropolitul  Ardealului,  Cuvînt  înainte  la  volumul  „Lumină  din 
lumină44).  Aceste  predici  vor  constitui  pentru  slujitorii  sfintelor  noastre  altare 
izvoare  de  inspiraţie  pentru  predicile  personale  pe  care  le  vor  rosti  credincio¬ 
şilor  lor.  Din  aceste  predici  preotul  va  prelua  idei  şi  le  va  prelucra  trecînd 
adevărurile  credinţei  prin  propria  convingere  şi  cugetare  ca  apoi  ele  să  fie  îm¬ 
părtăşite  convingător  credincioşilor. 

Aceste  două  colecţii  de  predici  au  menirea  de  a  sensibiliza  şi  conştientiza 
vocaţia  predicator ială  a  slujitorilor  bisericeşti,  bine-ştiind  că  cei  care  păzesc 
învăţătura  şi  stăruiesc  în  ea  se  mîntuiesc  pe  ei  înşişi  şi  pe  cei  care  îi  ascultă 
(I  Tim.  4,  16). 

Pr.  asistent  Nicolae  Dura 


Ion  Mihail  Popescu,  PERSONALITĂŢI  ALE  CULTURII  ROMÂNEŞTI, 
Bucureşti  1987,  324  p. 


Studiul  de  faţă  are  drept  scop  evaluarea  unor  personalităţi  exemplare  din 
istoria  culturii  româneşti  şi  a  unor  probleme. 

Istoria  culturii  româneşti  are  două  înţelesuri  principale,  unul  este  cel  al 
faptelor  culturale,  cu  conţinut  românesc,  iar  celălalt  îl  constituie  selectarea  per¬ 
sonalităţilor  exemplare. 

Umanismul  românesc  a  dat  culturii  omenirii  învăţăturile  lui  Neagoe  Basa- 
rab  către  fiul  său  Teodosie,  primul  monument  de  acest  fel  din  Sud-estul  euro¬ 
pean.  Nicolae  Olahul  (1493 — 1568)  este  primul  român  intrat  prin  cultură  în  uni¬ 
versalitate.  Dimitrie  Cantemir  (1643 — 1723)  a  scris  cea  dintîi  carte  de  sociografie 
românească.  Istoriografia  românească  este  ridicată  la  rang  de  disciplină  ştiinţifică 
cu  D.  Cantemir  şi  a  dat  un  model  exemplar  în  A.  D.  Xenopol  (1847 — 1920).  Vasile 
Pârvan  a  reconstituit  în  Getica  sa  prima  preistorie  a  Daciei  din  mileniul  I  î.  e.  n. 

MITROPOLIA  ARDEALULUI 


In  Nicolae  Iorga  (1871 — 1940)  cultura  românească  a  dobîndit  un  succes  cul¬ 
minant. 

Reprezentanţii  de  vază  ai  artelor  româneşti,  Al.  Orăscu,  Ion  Mincu,  Teodor 
Aman,  Nicolae  Grigorescu,  Ion  Andreescu,  Ştefan  Luchian,  Teodor  Pallady,  Nicolae 
Toniţa,  Constantin  Brâncuşi,  Dimitrie  Paciurea,  George  Enescu  şi  mulţi  alţii,  nu 
s-au  „sincronizat*4  culturilor  europene  din  vremea  lor,  ci  au  socotit  că  datoria  lor 
dinţii  este  gîndirea  şi  simţirea  românească  tălmăcită  in  marele  logos  al  culturilor 
critice  europene  şi  ridicarea  de  fragmente  ale  culturii  româneşti  pe  culmi  ale  cul¬ 
turii  universale. 

Cîntecele  populare  româneşti,  colindele  de  stea,  cîntecele  bătrîneşti  din  Oltenia, 
Muntenia,  Moldova  şi  Bucovina,  bocetele  din  Oaş,  sînt  cunoscute  şi  recunoscute  în 
multe  părţi  ale  Europei. 

Ştiinţele  româneşti  s-au  afirmat  prin  personalităţi  de  vîrf  în  multe  domenii  ca: 
Gheorghe  Ţiţeica,  Dimitrie  Pompeiu,  Traian  Lalescu,  Alexandru  Proca,  Grigorie 
Moisil,  Octav  Onicescu  în  matematică,  Gheorghe  Constantinescu,  Ştefan  Procopiu, 
C.  Miculescu,  Dragomir  Hurmuzescu  în  fizică,  Victor  Babeş,  George  Marinescu, 
Constantin  Levaditi  în  medicină,  Traian  Vuia,  Aurel  Vlaicu  şi  Henry  Coandă  în 
aeronautică. 

Lucrările  s-au  petrecut  într-un  mod  asemănător  şi  în  domeniul  filosofiei  şi 
sociologiei,  al  culturii.  Din  marele  număr  de  personalităţi,  volumul  de  faţă  concre¬ 
tizează  cu  osebire,  operele  lui  Mihai  Eminescu,  Petre  Andrei  şi  Lucian  Blaga. 

Al  doilea  capitol  al  lucrării  este  dedicat  lui  Lucian  Blaga:  personalitate 
proeminentă  a  culturii  româneşti. 

După  o  biografie  amănunţită  îi  prezintă  activitatea  filozofului  în  slujba  Mi¬ 
nisterului  de  Externe,  îl  examinează  sub  cupola  Academiei  Române,  îl  arată  ca 
profesor  şi  apoi  gînditor.  Nu  evită  nici  conflictul  cu  cercurile  teologilor  N.  Tărchilă 
şi  Gr.  T.  Marcu,  D.  Stăniloae  şi  Nichifor  Crainic. 

In  concluzie,  autorul  încheie  afirmînd  că  Lucian  Blaga  —  „energie  româ¬ 
nească44  —  deţine  în  istoria  culturii  româneşti  şi  în  istoria  culturii  europene  „un 
loc  singularizat*4. 

Al  treilea  capital  al  lucrării  se  intitulează:  „Petre  Andrei,  model  exemplar  în 
teoria  valorilor  în  istoria  culturii  româneşti44.  Pe  lîngă  valorile  economice,  juridice, 
politice,  etice,  istorice,  estetice,  autorul  I.  Popescu  rezervă  cîteva  pagini  şi  valorilor 
religioase  ale  lui  Petre  Andrei.  Reţinem  din  acest  grup  de  valori,  concepţia  lui 
Petre  Andrei  că  „Religia  are  valori  speciale.  Domeniul  ei  este  transcendentul,  supra- 
empiricul". 

Valorile  religioase  sînt  dominate  de  elementul  afectiv  şi  au  un  caracter  con¬ 
templativ.  Acest  caracter  se  vădeşte  prin  faptul  că  valoarea  religioasă  înlătură 
dorinţele  impulsive  omeneşti,  depărtează  tot  ceea  ce  abate  pe  om  de  la  idealul 
suprem. 

Prin  conştiinţa  sa  religioasă  credinciosul  tinde  către  o  valoare  supremă  pe 
care  o  numeşte  sfîntâ.  Acest  ideal  sfînt  predomină  întreaga  viaţă,  în  el  se  simte 
trează  conştiinţa  supremă  a  binelui,  a  adevărului  şi  a  frumosului . . . 

Este  evident  că  atît  Mihai  Eminescu  cit  şi  Lucian  Blaga  şi  Petre  Andrei  sînt 
trei  oameni  de  seamă,  personalităţi  exemplare  ale  spiritului  naţional  românesc. 

Scris  cu  mult  simţ  critic  şi  cu  respectarea  adevărului,  cartea  face  şi  din  autorul 
ei  o  personalitate  a  culturii  româneşti. 


Pr.  prof.  onor.  N.  Neaga 


Treceri  la  cele  veşnice 


i 


t  Preotul  pensionar  GHEORGHE  ERCUŞ 


In  ziua  de  5  iulie  1987,  s-a  stins  din  viată  pe  neaşteptate  preotul  pensionar 
Gheorghe  Ercuş. 

In  ziua  de  8  iulie  1987,  a  avut  loc  prohodirea  părintelui  Gheorghe  Ercuş  în 
biserica  ortodoxă  din  Cristian,  în  prezenţa  credincioşilor  din  Cristian  şi  Fundata. 
Un  sobor  numeros  de  preoţi  cu  doi  diaconi  sub  conducerea  P.  C.  Sale  Prodea  Vasile, 
Protopopul  Braşovului,  a  oficiat  slujba  înmormîntării.  La  sfîrşitul  acesteia  au  luat 
cuvîntul  arătînd  meritele  adormitului  întru  Domnul  şi  durerea  că  îi  părăseşte  un 
părinte  şi  un  prieten  bun:  Părintele  Vasile  Prodea,  Pastorul  Geza  Szigmund  din 
Teliu,  Klei  Andreas  —  Pastorul  evanghelic  din  Cristian  şi  alţii. 

Părintele  Gheorghe  Ercuş  s-a  născut  la  6  decembrie  1922  în  casa  părinţilor 
Ioan  şi  Maria  Ercuş,  în  comuna  Fundata,  jud.  Braşov.  După  şcoala  elementară  din 
comuna  natală  a  urmat  cursurile  Şcolii  Normale  din  Făgăraş,  Cluj  şi  Sibiu,  obţi- 
nînd  diploma  de  învăţător  în  anul  1945.  In  acelaşi  an  s-a  înscris  la  Academia 
Teologică  din  Caransebeş  unde  a  urmat  anul  I.  In  1946  a  venit  la  Institutul  Teo¬ 
logic  din  Sibiu.  In  anul  1949  a  obţinut  licenţa  în  Teologie  cu  nota  maximă.  In 
acelaşi  an  1949,  s-a  căsătorit  cu  învăţătoarea  Maria  Ciurea.  Din  familia  lor  s-au 
născut  cei  trei  copiii:  Gheorghe,  Florin  şi  Ioan.  Părintele  Ercuş  a  fost  hirotonit 
întru  preot  la  9  iulie  1949  pe  seama  parohiei  Fundata.  La  Fundata  a  păstorit 
19  ani  pînâ  la  18  august  1968  cînd  a  trecut  la  parohia  Teliu.  La  Teliu  a  păstorit 
12  ani  după  care  în  anul  1980  a  trecut  la  parohia  Cristian,  unde  după  3  ani  s-a 
retras  la  pensie. 

Părintele  Gheorghe  Ercuş  a  fost  şi  un  bun  mînuitor  al  penelului.  Astfel  în 
anul  1958  a  urmat  8  luni  cursurile  de  pictură  bisericească  organizate  la  Bucureşti 
la  Sf.  Patriarhie,  obţinînd  autorizaţia  de  pictor  bisericesc.  Bisericile  şi  icoanele 
pictate  de  P.  C.  Sa  îi  vor  păstra  numele  şi  memoria  cu  vrednicie. 

După  încheierea  cuvîntărilor,  părintele  Gheorghe  Ercuş  a  fost  ridicat  de  preoţi 
pe  umeri  şi  înconjurînd  biserica  a  fost  dus  la  mormîntul  din  preajma  bisericii. 

Dumnezeu  sâ-1  odihnească  cu  drepţii  I 


Prot.  Vasile  Prodea 

